
Bismillah walhamdulillah. 

Beberapa ketika setelah mengambil keputusan 
menghentikan cetakan buku ini sehingga waktu yang 
dikehendaki Allah, timbul dalam fikiran saya untuk 
menjadikannya edisi PDF percuma. Ini agar sekalipun edisi 
bercetak tiada di pasaran, namun manfaat isi buku ini tidak 
terhalang daripada sampai kepada khalayak, khususnya 
bangsa Melayu. Cuma saya berpesan supaya jangan pula ada 
pihak yang bertindak mencetak daripada edisi percuma ini 
untuk tujuan komersil. 

Oleh demikian, saya pun mencuri-curi masa yang ada 
untuk menyemak kembali dan menambah apa yang perlu 
dan membuang apa yang sebaliknya. Tetapi, ia tidaklah 
berbeza banyak dengan edisi bercetak yang lepas. Dengan itu 
saya sodorkan terjemahan ini ke tangan tuan puan. 

Semoga ia menjadi bekal pahala yang sentiasa mengalir 
buat diri saya, pihak penerbit serta semua yang terlibat dalam 
menjayakannya. Amin. 

Wassalam. 

Arsyad Mokhtar 

Rabu , 7 Ogos 2019\ 01:34 tengah hari , 

Pendang, Kedah Darul Arrian. 

MU QADDIMAH 
PENTERJEMAH 


Bismillah wal hamdulillah. Wassolatu wassalamu 'ala Rasulillah. 

Tidak berapa lama dahulu, telah timbul keinginan dalam 
had saya untuk menulis sebuah buku dengan tajuknya lebih 
kurang: “Nusantara Dalam Teks-Teks Klasik Islam”. 
Keinginan itu hasil daripada pembacaan terhadap kitab- 
kitab klasik menemukan saya kepada khazanah maklumat 
yang dirasakan mungkin ramai yang belum mengetahuinya. 
Namun ternyata kerja sebegitu bukanlah suatu kerja yang 
mudah. 

Selama ini bolehlah dikatakan maklumat berkenaan 
sejarah kebanyakannya melalui sumber Barat. Begitu juga, 
saya telah membaca pelbagai artikel atau buku yang mungkin 
ada menyebut nama-nama kitab Arab yang tertentu — 
seumpama kitab ini, tetapi seterusnya didapati ambilannya 
terhenti pada nukilan-nukilan penulis atau sejarawan Barat 
juga, bukan daripada kitab asalnya. JuSteru, saya merasa 
perlu untuk kita melangkah setapak lagi ke hadapan dalam 
hal ini dengan tidak perlu lagi meneruskan pergantungan 
kepada mereka jika ada jalannya untuk kita terus ke sumber 
asli berbahasa Arab tersebut. 

MENGAPA KITAB INI? 

Kitab ini saya pilih untuk diterjemahkan pada kali ini, kerana 
semasa membacanya kali pertama, saya dapati banyak sekali 

penceritaan yang berkait dengan rantau sebelah sini. Kisah- 
kisah yang dipaparkan juga sangat menarik hati. Ingin juga 
saya sentuh di sini bahawa sekalipun ada kisah di dalamnya 
yang mungkin menyebabkan sebahagian orang 
menyangkanya dongeng, namun cara yang ditempuh oleh 
pengarang membuktikan ianya bukanlah dongeng. Ini 
kerana, sekalipun buku ini bukanlah sebuah buku hadis, 
namun caranya ditulis adalah dengan jalan riwayat dengan 
penyebutan nama perawi. Cara begini adalah suatu yang 
lazim dalam bidang penulisan zaman tersebut. Adakalanya 
kisah yang ditulis adalah pengalaman perawi sendiri, 
adakalanya pengalaman pihak ketiga. 

Sepengetahuan saya, sehingga ke saat ini belumlah wujud 
terjemahan kitab ini ke dalam bahasa Melayu sama ada di 
Malaysia mahupun di Indonesia, sedangkan kitab ini 
berisikan banyak sekali maklumat yang menyentuh berkaitan 
Kepulauan Melayu. Dengan itu jadilah terjemahan ini 
sebagai yang julung-julung kalinya ke dalam bahasa Melayu. 

SUMBER TERJEMAHAN 

1. Pada mulanya, terjemahan ini bersumberkan daripada 
kitab berbahasa Arab yang diterbitkan Dar Maktabah 
Babiliun, Beirut, yang didigitalkan kepada fail PDF oleh 
Markaz Al-Qaimiyyah, Asfahan. 

2. Setelah siap dan disemak beberapa kali, saya terjumpa 
sebuah naskhah (PDF) yang terbit di Abu Dhabi bertajuk: 
“Ajaibul Hind li Buzurg bin Syahriyar; Bainal Haqiqah wal USlurah” 
(Ajaibul Hindi oleh Buzurg bin Syahriyar; Antara Realiti dan Dongeng). 
Naskhah ini dikaji dan dikomentari oleh Hasan Soleh Syihab. 
Susunan kisah-kisah dalam naskhah ini tidak mengikut 
susunan kitab asalnya, tetapi dibahagikan mengikut 

periwayat kisah-kisah tersebut bermula dengan para nakhoda, 
para saudagar dan diakhiri susunannya dengan kisah-kisah 
yang tidak disebutkan periwayatnya oleh Buzurg. Naskhah 
ini tidaklah saya jadikan sebagai tonggak dalam kerja 
terjemahan ini, melainkan sebagai perbandingan dan 
rujukan kepada beberapa perkataan yang tidak saya jumpai 
maknanya di dalam kamus serta mu’jam. 

3. Selang beberapa waktu, akhirnya saya bertemu pula 
dengan sebuah naskhah (dalam bentuk PDF juga) yang saya 
percaya sebagai naskhah terawal kitab ini yang dicetak, iaitu 
naskhah cetakan Leiden tahun 1886 yang diulang cetak di 
Tehran pada tahun 1966. Naskhah ini berisikan teks Arab 
serta terjemahan ke bahasa Perancis. Iktimewanya naskhah 
ini ia juga disertakan beberapa keping lukisan yang saya 
percayai daripada manuskrip asalnya. Saya berharap agar 
pihak penerbit dapat menimbang cadangan saya untuk 
memasukkan lukisan-lukisan itu ke dalam naskhah 
terjemahan ini. Saya turut yakin bahawa naskhah Asfahan 
yang disebutkan di atas dicetak berdasarkan cetakan Leiden 
ini. Dengan demikian, pencarian saya seakan menemui titik 
akhirnya. Dan saya memutuskan untuk melakukan semakan 
terakhir dengan teliti berdasarkan naskhah Leiden ini. dan 
inilah hasilnya yang dipersembahkan kepada tuan puan 
sidang pembaca yang budiman. 

Untuk mengakhiri muqaddimah yang panjang ini, saya 
dengan rendah hati mengakui tentunya terjemahan ini 
tidaklah sempurna. Dengan itu saya pohonkan keuzuran dan 
teguran dengan jalan ilmu daripada sesiapa juga yang 
menemui kesilapan pada terjemahan ini. Semoga terjemahan 
buku ini memberi satu sumbangan kecil dalam khazanah 
perbukuan dan ilmu sejarah bangsa. 

Sebagai makluman, tajuk-tajuk yang bagi setiap kisah 
hanya terdapat di dalam naskhah Asfahan dan saya 
terjemahkan dengan diberi kurungan berikut [ ]. 

Akhirnya saya ucapkan jutaan terima kasih kepada pihak 
penerbit serta seluruh yang terlibat sehingga terhasilnya buku 
ini. Jazakumullahu khairan kathira. 


Arsyad Mokhtar 

Pendang, Kedah , 

14 Oktober 2016 

MU QADDIMAH 
PENULIS 


Bismillahirrahmanirrahim. Cukuplah Dia bagiku. 

Alhamdulillah yang memiliki kemuliaan dan keagungan, 
kenikmatan dan kelebihan anugerah. Menciptakan berjenis- 
jenis umat dan generasi. Mempelbagaikan mereka dengan 
fitrah kejadian akhlak dan rupa. Mentadbirkan mereka 
dengan kekuasaanNya daripada satu keadaan kepada suatu 
keadaan yang lain. Mengajarkan kepada mereka dengan 
kebijaksanaanNya segala kepandaian sehingga 
membolehkan mereka melakukan pekerjaan yang ajaib-ajaib. 
Dia itulah yang telah menciptakan sesuatu dengan sebaik- 
baiknya, lalu memperelokkannya dan meluruskannya. 

Firmannya — dan Dia itulah yang paling benar dalam 
perkataannya : 

“Bacalah dengan nama Tuhanmuyang Termulia. Dia itulah yang 
mengajarkan dengan pena. Dia mengajarkan manusia apayang tidak 
diketahuinya. ” 

Tanda-tanda kekuasaanNya di segenap pelusuk alam, 
keajaiban ciptaanNya di darat dan lautan, keindahan 
buatanNya di segenap ufuk dan kota, semuanya menjadi 
saksi bahawa Dia itulah Maha Suci lagi Maha Tinggi, 
Tunggal, Tempat bergantung harap, Esa lagi Perkasa. 

Maka hendaklah kamu mengambil i’tibar, wahai yang 
empunya mata hati! 

Dia telah mengutuskan Muhammad dengan petunjuk dan 
agama yang sebenar-benarnya kepada seluruh makhluk. 
Selawat daripada Allah untuknya dan ahli keluarganya 
selama mana kilat masih menyambar, dan selagi matahari 
masih memancarkan sinar. 

Adapun kemudian; 

Sesunguhnya Allah yang Maha Suci namaNya serta lagi 
mulia pujaNya telah menciptakan sepuluh juzuk keajaiban, 
lalu menjadikan sembilan daripadanya berada di belahan 
perempat Timur, manakala satu juzuk berada pada tiga 
belahan yang baki iaitu Barat, Utara dan Selatan. Kemudian 
Dia menjadikan pula lapan juzuk daripada sembilan juzuk 
pertama tadi letaknya di China dan Hind 1 , manakala baki 
satu lagi pada bahagian-bahagian lain di Timur. 


1 Hind di dalam konteks zaman itu adalah nama umum yang merujuk 
kepada negara-negara dan pulau-pulau di sekitar Lautan Hindi. 
Janganlah hendaknya disalah anggap sebagai bumi India, Pakistan, 
Bangladesh dan Sri Lanka saja. -pent. 



[HIKAYAT YANG AJAIB] 




[JUZUK PERTAMA] 


[ISLAMNYA MAHRUG] 

Di antara keajaiban di bumi Hind itu adalah apa yang telah 
diberitahukan kepada kami di Basrah oleh Abu Muhammad, 
Al-Hasan bin Amru bin Hammuyah bin Hiram bin 
Hamuyyah An-Nujairamiyy dengan katanya: 

‘Aku pernah berada di Mansurah 2 pada tahun dua ratus 
lapan puluh lapan (288 H) dimana beberapa orang masyaikh 
kota itu yang boleh dipercayai telah memberitahuku bahawa 
Raja Ar-Ra 3 — ia itulah raja yang terbesar bagi Negara Hind 
serta sekitarnya yang mana tempat itu adalah di antara 
Kasymir Atas 4 dan Kasymir Bawah 5 - dan ia dipanggil 
dengan nama Mahrug bin Rayiq 6 , pada tahun dua ratus 
tujuh puluh (270 H) telah menulis kepada Penguasa 
Mansurah, iaitu Abdullah bin Umar bin Abdul Aziz 
memintanya untuk menafsirkan Syariat Islam kepada 
baginda dengan bahasa Hindi. 

Maka Abdullah ini telah menghadirkan seorang lelaki 
penyair yang tinggal di Mansurah namun asalnya daripada 
Iraq, sangat tajam akalnya lagi baik kefahamannya. Lelaki itu 


2 Ar: Mansurah ini bukanlah yang di Mesir tetapi Mansurah 

yang di Sind atau Khwarizam. -pent. 

3 Ar: (\J\ ALU) 

4 Ar: 

5 Ar: (JjLAi 

6 Ar: (jjI; 

membesar di negeri Hind dan mengetahui bahasa mereka 
yang pelbagai itu. Abdullah lalu memberitahunya 
permintaan Raja Ar-Ra itu, maka lelaki tersebut mengarang 
sebuah qasidah yang menyebut di dalamnya apa yang 
dikehendaki oleh Raja itu lalu menyerahkannya. 

Ketika mana qasidah itu dibacakan kepada raja 
berkenaan, baginda memuji-muji keindahannya. Baginda 
lalu menulis surat kepada Abdullah agar mengutuskan lelaki 
penulis qasidah itu. Lalu diutuskanlah lelaki tersebut dan dia 
tinggal bersama raja itu selama tiga tahun, kemudian kembali 
ke tempatnya. 

Setelah itu maka Abdullah bertanyakan lelaki tersebut 
mengenai hal ehwal Raja Ar-Ra, maka diceritakannyalah 
panjang lebar. Di antara ceritanya adalah bahawa ketika ia 
meninggalkan raja itu, baginda telah pun masuk Islam 
dengan hati dan lidahnya, namun keadaan tidak 
memungkinkannya untuk menzahirkan keislamannya kerana 
bimbangkan dirinya serta runtuh kerajaannya. 

Antara ceritanya lagi adalah ada suatu kali raja tersebut 
memintanya untuk menafsirkan Al-Quran ke dalam bahasa 
Hindi. Maka dia pun menafsirkannya sehingga sampai 
kepada surah Yaasin. Sambungnya lagi: 

Lalu aku tafsirkan untuk baginda firman Allah Azza wa 
Jalla: “la berkata siapakah yang akan menghidupkan kembali tulang 
temulangyang telah hancur remuk itu? Katakanlah bahawa yang akan 
menghidupkannya adalah Dia yang telah menjadikannya pada kali 
pertama dahulu. Dan Dia itulah yang sangat mengetahui hal keadaan 
sekalian makhlukNya. ” 

Katanya: 

Ketika mana aku menafsirkan ayat ini kepadanya sedang 
baginda duduk di atas sebuah sofa yang diperbuat daripada 

emas bertatahkan permata maknikam yang tidak ternilai 
mutunya, baginda pun berkata: “Ulangilah peneranganmu tadi!” 
lalu aku pun mengulanginya. Baginda lalu turun daripada 
sofanya seraya berjalan di atas tanah yang berselut. 
Kemudiannya baginda meletakkan pelipisnya ke tanah lalu 
menangis sehingga berlumuranlah wajahnya dengan tanah 
selut itu sambil berkata kepadaku: “Inilah dia Tuhan yang 
sebenamya yang patut disembah , Yang Awal lagi Sedia Adanya lagi 
tidak ada sesuatu apapunyang menyerupaiNya. ” 

Baginda kemudian membina sebuah rumah untuk dirinya 
dengan menampakkan seolahnya baginda memencilkan diri 
di situ kerana menjalankan urusan kerajaannya, sedangkan 
baginda di situ menunaikan solat secara rahsia tanpa 
diketahui seorangpun. Baginda juga telah mengurniakan aku 
pada tiga kali kurniaan sebanyak enam ratus mann 7 emas. 

[CERAMAH KHATIB KASYMIR] 

Beliau juga telah memberitahuku bahawa penduduk 
Kasymir Atas pada hari raya setiap tahunnya akan 
berhimpun, lalu Tok Khatib mereka akan naik ke atas 
mimbar dengan membawa sebuah tempayan terbuat 
daripada tanah yang tidak dibakar. Khatib tersebut akan 
berkhutbah, kemudian berkata: “Peliharalah diri-diri kamu dan 
harta-harta kamu dan jagalah ia!” Beliau itu lalu memberi 
peringatannya kemudian berkata pula: u Lihatlah kepada 
tempayan tanah ini! Aku telah memeliharanya dan menjaganya , maka ia 
kekal elok sehingga kini. ” 


1 Ar: Sejenis ukuran berat. Terdapat perbezaan dalam penentuan 

kadarnya. Ada yang mengatakan satu mann bersamaan dengan dua ritl. 
pent. 

Mengikut apa yang dikhabarkan oleh mereka bahawa 
tempayan tersebut telahpun berusia empat ribu tahun. 

[KISAH POKOK TEMBAGA] 

Telah memberitahuku Abu Abdillah Muhammad bin 
Babsyad bin Hiram bin Hammuyah As-Sirafi, yang 
merupakan ketua para nakhoda yang belayar ke Negeri 
Emas 8 dan makhluk Allah yang paling arif tentang hal ehwal 
lautan serta pemuka segala pelayar bahawa di terusan- 


Ar: ^). Dalam kitab ini berulangkali disebut Negeri Emas ini. 

Sebahagian orang ada menyangka bahawa ia letaknya di benua Afrika. 
Namun, berdasarkan penyebutan-penyebutan dalam kitab ini, nyata 
bahawa lokasinya adalah antara Sarandib dan China. Pada hemat 
saya, ianya adalah Semenanjung Tanah Melayu dari selatannya 
membawa ke Thailand kini. Ini berkaitan dengan penamaan 
Semenanjung sebagai Suvarnabhumi, The Golden Chersonese dan 
kemasyhuran tentang timbunan emas di benua ini. Nampaknya 
kemasyhuran inilah antara yang menjadi pendorong para penjelajah 
Eropah berlumba-lumba ke sini. Ini kerana kitab ini dan kitab-kitab 
klasik Arab lain yang menceritakan tentang perkara ini tersimpan rapi 
di perpuktakaan-perpuktakaan Eropah serta diterjemahkan ke dalam 
bahasa mereka. -pent. 

terusan 9 di Sarandib 10 ada sebuah negeri bernama Abrir * 11 , ia 
negeri yang sangat besar. Di situ terdapat lebih daripada tiga 
puluh pasar yang mana panjang setiap pasarnya itu setengah 
mil. 

Di sana terdapatnya baju ‘Ubbiyyah yang sangat mahal 
lagi indah. Negeri itu terletak di tebing sungai yang besar 
yang mengalir ke laut di mana terusan-terusan tersebut 
berada. Penduduk negeri ini memiliki sebanyak enam ratus 
berhala 12 yang besar-besar, tidak termasuk yang kecil-kecil. 
Panjang negeri ini ialah empat ratus barid 13 . 

Di tengah negeri ini terdapat sebuah gunung dengan 
sungai di kakinya. Di tepi gunung itu pula ada sepohon pokok 
daripada tembaga dan kuningan yang sangat besar dengan 
duri-duri seperti besi cangkuk untuk menggantung daging 
atau besi yang dicucuk untuk membakar daging. 
Bersetentang dengannya ada sebuah berhala besar dalam 


9 Ar: (c-^LpI). Kata jama’ daripada Lihat Lisanul Arab. Terusan- 

terusan Sarandib ini adalah salah satu keajaiban arkitek kuno 
semenjak sebelum Masehi lagi. Penyebutan terusan-terusan ini dalam 
kitab ini serta kitab klasik Arab lain menunjukkan kemasyhurannya. 
Saya menyarankan kepada para pembaca untuk menggugel di 
internet dengan memasukkan kata carian “Ancient canals in Sri Lanka” 
untuk maklumat lanjut. Bahkan masih ada antara terusan berkenaan 
yang berfungsi hingga saat ini. Boleh dilihat gambar-gambarnya di 
internet, pent 

10 Ar: Sri Lanka. Ada juga mengatakan bahawa Surandib atau 

Swarna Dipa ialah Sumatra. Wallahu a’lam. 

11 Ar:(y!). 

12 Ar: (ju). Daripada kata ini, nyata berhala yang dimaksud adalah 
patung Buddha, -pent. 

13 Satu barid bersamaan 12 mil. -pent. 

bentuk orang hitam, kedua matanya daripada zabarjad 14 . 
Penduduk di situ ada satu hari perayaan mereka dalam setiap 
tahunnya yang dirayakan dekat berhala itu. 

Pada hari ray a itu mereka akan keluar menuju berhala 
tersebut, lalu mendaki gunung di situ. Barangsiapa yang suka 
untuk mendekatkan dirinya kepada tuhannya, maka dia akan 
minum (arak), menyanyi dan sujud kepada berhala itu 
berkali-kali, kemudian melemparkan dirinya daripada atas 
gunung itu terus kepada pokok tembaga tersebut sehingga 
terpotong-potong badannya. Ada pula yang lain yang terjun 
menjunamkan kepalanya ke atas batu besar di jeram 
berhampiran berhala hitam itu sehingga hancur lebur di atas 
batu itu, terus masuk ke neraka Allah. 

[MEMECAHKAN KELAPA DENGAN MULUT] 

Beliau juga telah memberitahuku bahawa di negeri Qannuj 15 
satu negeri daripada negeri-negeri Hindi ada seseorang yang 
telah mengambil buah kelapa lalu memecahkannya dengan 
menggigitnya saja. 

[MELALUI CELAH DUA BUKIT ATAU DUA SEPIT KETAM] 

Beliau juga telah memberitahuku yang beliau telah 
mendengar semasa muda-muda dahulu bahawa Marduyah 
bin Zarabakht iaitu seorang nakhoda Cina dan Negeri Emas 
telah menceritakan: 

Suatu ketika beliau telah belayar melalui dekat Pulau 
Zabaj 16 . Ada dalam beberapa hari itu beliau telah melalui di 


14 Batu jed. -pent. 

15 Ar:( c yi). 

16 Ar: Perkataan Jazirah bukanlah bermaksud pulau seperti 

antara dua tanduk yang muncul dari dalam laut seperti dua 
bukit dalam air. Sebaik saja melepasinya, maka kedua-dua 
tanduk itu tenggelam ke dalam laut. Maka beliau mengagak 
bahawa kedua bukit itu adalah sepit ketam yang besar. 

Aku (yakni Pengarang) lalu berkata kepada Abu 
Muhammad: “Boleh aku ceritakan hikayat ini nanti dengan 
menyandarkan kepada engkau?” Beliau lalu berkata: 
“Sesungguhnya seperti itulah yang telah aku dengar sendiri. 
Benda itu besar sekali. Aku pun tidak tahu apa bendanya. 
Cuma, memang ketam dalam laut itu sangat besar sekali.” 

[HIKAYAT AJAIB BAGAIMANA KETAM MENARIK 
TALI SAUH] 

Telah memberitahuku Ismail bin Ibrahim bin Mirdas, Sang 


yang kita fahami iaitu yang timbul di tengah2 laut. Jika diperhatikan, 
Semenanjung Arab juga disebutkan sebagaijazirah Arab sekalipun ia 
bukannya pulau seperti yang biasa difahami. Ramai menyatakan 
Zabaj adalah merujuk kepada Empayar Sri Bijaya (Sriwijaya) yang 
mencakupi Sumatera dan Semenanjung. Ada pula yang berpendapat 
letaknya di Filipina. Saya berpendapat Zabaj adalah sebutan Arab 
untuk “Sabak” dimana secara khususnya adalah terletak di Kelantan 
berhadapan Pantai Sabak kini. Ada beberapa sebab yang mendorong 
saya berpendapat begini. Setelah seribu tahun lebih berlalu, mungkin 
sebahagian besarnya telah tenggelam ke dalam laut akibat hakisan 
ombak dan yang tinggal kini hanya Pantai Sabak yang sehingga kini 
masih terns terhakis. Lihat saja kubu Perang Dunia Kedua yang kini 
telah pun tenggelam sedangkan belum lagi seratus tahun usianya 
sedangkan beberapa tahun lalu masih lagi berada di atas pantai. 
Wallahu a’lam. [Tambahan: Setelah menuliskan notakaki di atas, saya 
menemui sepatah ayat berupa penegasan dalam bahagian pertama 
kitab “Rihlah As-Sirafi ” yang ditulis oleh Sulaiman At-Tajir - Saya 
hampir siap menterjemahkannya dengan katanya tentang Kalah Bar 
(Kedah) itulah Kerajaan Zabaj (^l^l AfCk) -pent. 

Nakhoda. Beliau adalah antara nakhoda-nakhoda Negeri 
Emas yang masih ada. Dia terkenal dengan nama Ismailuyah 
Khatan Asykanin. Dalam salah satu kembara beliau ke 
Negeri Emas, beliau telah hampir kepada daratan 
berdekatan Lamuri 17 disebabkan ada sesuatu hal yang tidak 
diingini berlaku kepada kapalnya. 

Kerana itu beliau perlu untuk menghentikan kapalnya di 
tengah laut. Lalu dilemparkanlah sebuah anjur 18 (sauh) yang 
besar ke dalam laut itu, namun kapalnya tetap juga tidak 
berhenti bergerak tanpa diketahui sebabnya. Beliau lalu 
memerintahkan seseorang untuk menyelam dengan berpaut 
pada tali sauh itu bagi menyelidik apa sebabnya kejadian itu. 
Kata beliau kepada penyelam itu: “Cuba engkau turun ikut 
tali sauh ini dan lihat apa puncanya.” 

Ketika mana penyelam itu mahu turun, dia lalu melihat 
sauh itu telah berada di antara dua sepit ketam yang besar 
yang sedang menarik kapal tersebut dan memain-mainkan 
sauhnya. Semua orang lalu bertempik sorak sambil 
membaling-baling batu serta lekas-lekas menarik sauh. 
Setelah itu mereka pun melabuhkannya di tempat yang lain. 
Sauh itu beratnya enam ratus mann atau bahkan lebih berat 
lagi daripada itu. 

[KAPAL MENGHAMPIRI SEBUAH KAMPUNG DARIPADA 
PULAU WAQ-WAQ LALU PENDUDUKNYA LARI KE PADANG 

PASIR DAN..] 

Telah memberitahuku Abu Muhammad, Al-Hasan bin 


17 Ar:(y^Afy 

18 Ar: j4^). Saya meletakkan perkataan seperti dalam kitab asalnya 

kerana tertarik dengan kesamaannya dengan bahasa Inggeris iaitu 
“Anchor”, -pent. 

Amru yang ada sebahagian nakhoda telah memberitahunya 
bahawa dirinya pernah menyediakan kapal untuk belayar ke 
Zabaj. Lalu entah macam mana angin telah membelokkan 
mereka ke sebuah kampung daripada salah satu pulau-pulau 
Waq-Waq 19 . 

Bila saja penduduk kampung itu melihat mereka, maka 
bertempiaranlah kesemuanya ke padang Sahara membawa 
bersama apa saja harta benda yang termampu. Ahli 
rombongan kapal juga merasa takut dan cuak untuk turun ke 
darat kerana mereka tidak mengetahui hal ehwal negeri itu, 
lebih-lebih pula apa sebabnya penduduk kampung tersebut 
bertempiaran lari. Dengan itu duduklah mereka dalam kapal 
itu selama dua hari tanpa ada seorang pun yang datang ke 
kapal untuk bercakap-cakap punca dan sebabnya. 

Setelah itu mereka pun menurunkan seorang lelaki dalam 
rombongan itu yang pandai bahasa penduduk Waq-Waq. 
Lelaki itu pun lalu turun meninjau-ninjau, kemudiannya 
pergi ke padang Sahara. Di sana dia menjumpai seorang laki- 
laki yang memanjat pokok dan bersembunyi di atasnya. 
Lelaki ahli rombongan itu lalu bercakap dengan lemah 
lembut kepada lelaki yang bersembunyi di atas pokok itu 
sambil menghulurkan makanan berupa kurma yang ada 
padanya. 

Dia bertanyakan apa sebabnya semua orang lari daripada 
kampung. Di samping itu dia turut menjamin keamanan diri 
orang itu serta menjanjikan untuk memberikan sesuatu 
kepadanya sekiranya orang itu percaya kepadanya. Maka 
lelaki penduduk kampung itu berkata bahawa sesungguhnya 
tatkala penduduk kampung melihat kapal tersebut mereka 


19 Ar: (JlyjJl J\yr). 

menyangka yang mereka akan diserang. Kerana itulah 
mereka dengan rajanya sekali lari ke padang Sahara dan 
bersembunyi di hutan rimba. 

Cerita nakhoda lagi: 

Lelaki itu kemudian dibawa kembali ke kapal. 
Kemudiannya tiga orang ahli rombongan kapal mengikuti 
lelaki itu pergi berjumpa dengan raja mereka dengan 
membawa surat yang berisikan perkataan yang baik-baik 
serta memberi jaminan keselamatan kepadanya dan seluruh 
penduduk. Mereka juga membawa dua helai pakaian serta 
buah kurma sebagai hadiah. 

Raja pun senang hatinya lalu kembali semula ke kampung 
itu bersama penduduk-penduduknya dan duduklah 
bercampur gaul dengan rombongan itu serta berjual beli 
segala barang-barang dagangan yang dibawa oleh mereka. 

Belum pun berlalu dua puluh hari bilamana penduduk 
sebuah kampung yang lain berpakat dengan raja mereka 
untuk memerangi raja ini. Maka raja yang hendak diperangi 
ini pun berkata kepada ahli rombongan kapal itu: 
“Ketahuilah! Mereka itu datang hendak memerangiku dan 
mengambil harta bendaku kerana menyangka aku mendapat 
harta yang banyak daripada kapal kamu ini. Haruslah kamu 
semua menolong aku menghadapi mereka serta 
pertahankanlah diri kamu sendiri dan diriku.” 

Nakhoda pun meneruskan ceritanya: 

Maka pagi esoknya kami pun berhadapan dengan puak 
penyerang itu di pintu masuk kampung. Kemudian keluarlah 
raja yang menjadi kawan kami ini beserta seluruh penduduk 
kampungnya disertai oleh anak-anak kapal dan pahlawan- 
pahlawan kapal. Ikut sekali bersamanya adalah saudagar- 
saudagar dan sesiapa saja yang mahu berperang bersama. 

Dalam ramai-ramai rombongan kapal itu ada seorang 
lelaki Iraq yang jahat perangai. Apabila peperangan antara 
kedua puak itu memuncak, tiba-tiba lelaki itu mengeluarkan 
sehelai kertas yang besar daripada seluarnya. Kertas itu ada 
tertulis catatan kira-kira lelaki tersebut. Dia lalu membuka 
kertas tersebut, menebarkannya serta mengangkat dengan 
tangannya ke langit. Serentak itu dia lalu mengucapkan kata- 
kata dengan suara yang kuat sekali. 

Nakhoda menyambung lagi: 

Bila saja puak yang berperang itu melihat perbuatan lelaki 
tersebut, mereka segera berhenti berperang lalu satu 
kumpulan dari mereka datang menemui lelaki itu dan 
berkata: “Jangan buat begini! Tak apa, kami akan berundur 
saja, dan kami pun tak akan mengambil apa suatu pun 
barang-barang kamu.” 

Kemudian kedua-dua puak tersebut berkata sesama 
sendiri: “Jangan lagi kamu berperang, kerana sesungguhnya 
orang-orang kapal ini telah mengangkat perkara mereka 
kepada Raja Langit. Sekejap saja kita nanti mereka akan 
mengalahkan dan membunuh kita!” 

Sesudah itu sentiasalah mereka merendah diri dengan 
takutnya kepada lelaki tersebut sehinggalah dia memasukkan 
kembali kertas itu ke dalam seluarnya. Kemudian barulah 
mereka semua bersurai dengan senyap sunyi, seolah-olahnya 
aku dan rombongan kamilah yang menguasai kampung 
tersebut. 

Nakhoda ini pun bercerita lagi: 

Selepas perkara itu selesai, maka kami pun kembali berjual 
beli dan bertukar barang seperti biasa serta mempergunakan 
raja kampung itu. Sentiasalah kami membuat helah menipu 
penduduk kampung itu dan menculik anak-anak mereka dan 

ada pula yang kami membeli mereka dengan tukaran yang 
murah seperti saputangan dan tamar saja, sehingga 
terkumpullah dalam kapal kami hampir seratus kepala 20 
penduduk yang kami jadikan hamba untuk dijual kecil 
besarnya. 

Apabila berlalu empat bulan dan tiba masanya untuk 
belayar kembali, maka berkatalah mereka yang telah kami 
beli dan culik itu: “Tolonglah jangan bawa kami dari sini. 
Tinggalkanlah kami di negeri kami ini. Tidak halal sama 
sekali untuk kamu semua memperhambakan kami serta 
memisahkan antara kami dan ahli keluarga kami.” 

Kami tidak mempedulikan sama sekali rayuan mereka itu. 
Duduklah mereka dalam kapal itu. Ada yang diikat dan ada 
yang dibelenggu, sementara anak-anak pula dibiarkan lepas 
bebas. Di atas kapal itu ada lima orang kelasi yang ditugaskan 
memantau dan memberi makan mereka itu. Sementara ahli 
kapal yang lain semuanya berada di kampung tersebut. 

Maka pada suatu malam mereka itu menyerang kelasi 
yang lima orang tersebut lalu mengikat mereka dengan tali. 
Segera mereka itu mengangkat sauh dan mengembangkan 
layarnya lantas membawa pergi kapal itu di tengah-tengah 
kegelapan malam. 

Paginya kami terkejut apabila mendapati kapal tersebut 
sudah hilang. Tinggallah kami sehelai sepinggang. Sekarang 
kami tidak lagi punya helah untuk menipu penduduk itu, 
melainkan yang tinggal dengan kami hanyalah barang- 
barang yang murah dan tidak berguna saja. Kami terpaksa 
tinggal di situ dalam keadaan melarat selama beberapa bulan 
dengan tidak ada khabar berita langsung tentang kapal kami 


20 Yakni seratus orang. -pent. 

itu. Setelah itu kami pun terpaksalah membina sampan yang 
kecil untuk membawa kami keluar daripada pulau itu dalam 
keadaan susah payah lagi fakir. 

[KAPAL KARAM DEKAT SEBUAH PULAU BERHAMPIRAN 
HINDI. DISELAMATKAN OLEH GARUDA 21 ] 

Telah memberitahuku Nakhoda Ahmad bin Ali bin Munir 
As-Sirafi. Beliau adalah termasuk nakhoda-nakhoda cekap 
yang membelah lautan sehingga masyhur dan terkenallah 
namanya di lautan. Katanya: 

Ada beberapa orang tua dari Hind telah menceritakan 
kepadanya ketika di Sarandib bahawa sebuah kapalnya telah 
karam. Hanya beberapa orang sahaja yang sempat 
menyelamatkan diri dengan sampan. Mereka kemudian 
terdampar di sebuah pulau berdekatan dengan Hind. 

Tinggallah mereka di situ beberapa lamanya sehingga 
kebanyakan mereka akhirnya menemui ajal kecuali tujuh 
orang sahaja lagi yang masih tinggal. Sepanjang berada di 
situ mereka seringkali melihat seekor burung yang sangat 
besar datang dan mencari makan di pulau itu. Apabila tiba 
waktu asar burung itu pun terbang semula entah kemana, 
tiada seorang pun daripada mereka itu yang tahu. 

Melihatkan itu, ditambah lagi dengan sempit dada mereka 
mengenangkan tidak ada lagi jalan keluar daripada maut, 
maka mereka bertujuh pun bermuafakatlah supaya seorang 
daripada mereka berpaut pada kaki burung itu agar dapat 
mengikut ke mana ia pergi. Mereka bergantung harap 


21 Dalam kitab Arabnya ditulis yakni Burung Besar. Oleh 

kerana kata “Garuda” adalah umumnya merujuk kepada burung besar, 
maka saya menggunakannya pada beberapa tempat dalam 
terjemahan ini. -pent. 

kepada burung itulah; jika ia melemparkan mereka ke sebuah 
negeri berdekatan - itulah yang mereka harapkan, namun 
jika ia membunuh mereka maka memang maut itulah yang 
sedang menghampiri sekarang pun. 

Maka salah seorang pun sukarela menawarkan dirinya. 
Dia pun bersembunyi di balik pokok-pokok. Sebentar 
kemudian datanglah burung tersebut seperti biasanya lalu 
mula mencari makanannya. Ketika tiba waktunya untuk 
terbang semula, maka lelaki itupun perlahan-lahan merapat 
lalu berpaut pada salah satu kaki burung itu dengan mengikat 
dirinya menggunakan kulit pokok. 

Burung itu lalu membawanya terbang tinggi ke udara 
dengan lelaki itu berpaut seeratnya di paha burung itu dan 
kakinya mendakap kuat-kuat pada kaki burung tersebut. 
Terbanglah burung itu merentasi lautan luas sehingga waktu 
tenggelam matahari ia pun mendarat dengan lelaki itu di atas 
sebuah gunung. Dia pun cepat-cepat merungkaikan 
ikatannya lalu jatuh terlentang seperti mayat kerana 
terlampau letih dan lesu ditambah dengan pelbagai jerit- 
perih yang telah dilaluinya semasa terbang itu. 

Terbaringlah dia di situ tidak bergerak-gerak lagi 
sehinggalah terbit matahari esok paginya. Bangun saja pagi 
itu dia lalu terserempak dengan seorang gembala kambing, 
maka bertanyalah dia kepada gembala tersebut dalam bahasa 
Hindi 22 di manakah dia berada sekarang ini. Gembala lalu 
menyebutkan nama sebuah kampung daripada kampung- 
kampung di benua Hindi. Kemudian gembala itu 


22 Ar: (kJjil). Bahasa Hindi di sini bukanlah maksudnya bahasa Urdu, 
tapi bahasa penduduk di situ yang dibangsakan kepada negeri-negeri 
Hind. -pent. 

memberinya minum susu dan memapahnya sehingga masuk 
ke dalam kampung. Burung itu pula sentiasalah pulang pergi 
membawa datang mereka yang masih tinggal di pulau itu 
seorang demi seorang sehinggalah semua mereka akhirnya 
dapat berkumpul di kampung tersebut. 

Mereka kemudian mencari jalan ke sebahagian negeri 
Hindi yang mempunyai kapal-kapal yang berlabuh lalu 
mereka pun menumpangi sebuah kapal yang ada di situ. 
Maka berceritalah mereka kepada orang di atas kapal itu 
kisah mereka bermula daripada tragedi kapal karam, pulau 
yang mereka terdampar dan jarak antara pulau yang mereka 
dibawa terbang itu sehingga kampung itu. Lalu didapati 
jaraknya adalah lebih daripada dua ratus farsakh 23 . 

[IRAN DI PERAIRAN OMAN DAN PARSI YANG BOLEH 

DIMASUKI MELALUI RAHANGNYA DAN KELUAR KE 
SEBELAH YANG LAIN] 

Abul Hasan Muhammad bin Ahmad bin Umar As-Sirah 
telah memberitahuku bahawa beliau pernah melihat seekor 
ikan besar telah terdampar di pantai Oman 24 pada tahun tiga 
ratus (300 H). Ikan tersebut telahpun mati, lalu ia diseret ke 
kota. Amir kota bernama Ahmad bin Hilal dengan 
mengenderai tunggangannya bersama rombongan askarnya 
datang untuk melihat ikan tersebut. Betapa besarnya ikan itu 
sehingga ada seorang penunggang kuda kemudiannya masuk 
dengan kudanya melalui rahang ikan itu lalu keluar ke 


23 Satu farsakh bersamaan 5565 m (Hanafi, Maliki) atau 11130m (Syafie, 
Hanbali). Sumber: Kitab Al-Makayil wal Mawazin Asy-Syafiyyah oleh 
Dr. Ali Jumu’ah. Jika kita ambil 1 farsakh= 10km, maka jaraknya 
adalah 2000km. -pent. 

24 Ar: (OUp). 

sebelah yang lagi satu. 

Setelah itu ikan tersebut pun diukur orang, lalu didapati 
panjangnya lebih daripada dua ratus ha£ta dan tingginya 
pula lebih kurang lima puluh ha£ta. Diceritakan bahawa 
minyak daripada mata ikan tersebut dijual dengan harga 
belasan ribu dirham. 

Nakhoda Ismailuyah ada memberitahuku bahawa ikan 
tersebut banyak di laut Zanj 25 dan laut Samarqand 26 . 
Dikatakan ia disebut sebagai Wal 27 (yakni paus). Ikan itu 
boleh mengkaramkan dan menelan kapal. Apabila ia 
menghampiri kapal maka orang-orang di kapal akan memalu 
kayu dan bertempik teriak serta memukul gendang (untuk 
menghalaunya). Kadangkala ia menyemburkan air yang 
tingginya seperti menara. Dari kejauhan ikan itu kelihatan 
seperti layar kapal. 

Sesekali ia akan memainkan ekor dan siripnya, maka dari 
jauh kelihatan ianya seperti layar kapal kecil. 

[KEPALA IKAN YANG DIMASUKI SEORANG LELAKI DARI 
PIPINYA LALU KELUAR KE SEBELAH LAGI] 

Aku ceritakan ini daripada sebahagian orang Iraq yang boleh 
dipercayai bahawa dia pernah melihat pada sebahagian 
kawan-kawannya ketika di Yaman tengkorak kepala seekor 
ikan yang mana daging-dagingnya sudah tiada, tinggal tulang 
tengkorak itu sahaja masih elok. Lalu seorang lelaki berjalan 
dengan tegak masuk melalui tulang pipinya yang sebelah ini 


25 AnQjijM) 

26 Ar: 

27 Saya menuliskan nama Wal di sini mengikut yang disebut di dalam 
kitab asal kerana takjub dengan keserupaannya dengan bahasa 
Inggeris “Whale”, -pent. 

dan keluar ke sebelah lagi tanpa perlu menundukkan kepala 
sedikit pun. 

Pada tahun tiga ratus sepuluh (310 H) telah dibawakan 
daripada Oman kepada Khalifah Al-Muqtadir sebahagian 
daripada ikan jenis itu. Tulang ikan itu terpaksa diangkat 
melalui atas tingkap rausyan 28 dan bukannya dibawa masuk 
melalui pintu biasa (kerana tidak muat). 

Dan dia memberitahuku bahawa ikan yang dibawa ke 
Baghdad ini telah diambil minyak daripada matanya sahaja 
sehingga memenuhi lima ratus tempayan atau lebih banyak 

lagi- 

[IKAN YANG MELANGGAR KAPAL DAN KEPALANYA 
TERLEKAT DI PERUT KAPAL] 

Abu Muhammad Al-Hasan bin Amru telah memberitahuku 
yang dia pernah mendengar sebahagian pelaut menceritakan 
bahawa dia telah keluar belayar daripada Aden 29 ke Jeddah 30 
apabila tiba-tiba seekor ikan telah melanggar dinding kapal 
sewaktu sampai berhampiran Zaila 5 (Zeila, di Somaliland 
kini). Para kelasi tidak syak lagi bahawa ikan tersebut akan 
menyebabkan kapal itu karam. Maka bersegeralah mereka 
turun ke perut kapal, namun mereka tidak mendapati air 
telah melimpah masuk melainkan seperti sediakala juga. Hal 
itu menyebabkan mereka semua kehairanan dan takjub 
betapa rempuhan sebesar itu tidak meninggalkan kesan 
apapun 

Sesampainya mereka ke Jeddah maka mereka pun 


28 Asal maksudnya adalah lubang tingkap. Boleh jadi maksudnya di sini 
adalah pintu gerbang-pent. 

29 Ar: (Dap). Di Yaman kini. -pent. 

30 Ar: (Sa^). Di Arab Saudi kini. —pent. 

mengosongkan kapal dan melabuhkannya dan membawanya 
ke darat. Lalu mereka dapati kepala ikan itu pada perut kapal 
terlekat di situ sehingga menutupi betul-betul lubang akibat 
rempuhan itu. Nampaknya ikan itu setelah merempuh kapal 
tersebut telah tidak dapat melepaskan dirinya lalu terputus 
meninggalkan kepalanya di situ. 

Beliau juga telah memberitahuku bahawa dia seringkali 
melihat ikan besar memburu ikan kecil lalu tercekik di 
rengkungnya, lalu di situ ada lagi ikan lain terlekat di situ. Ini 
bertepatan dengan seekor ikan hendak memakan seekor ikan 
lain yang memakan ikan yang lain pula. 

[KAPAL HILANG DI LAUT DAN...] 

Di antara kisah yang sangat menarik adalah apa yang telah 
diceritakan kepadaku oleh Muhammad bin Babsyad bin 
Hiram bahawa beliau sedang berada di Siraf 31 dimana ada 
sebuah kapal belayar keluar menuju ke Basrah. Namun 
setelah keluar dari pelabuhan itu ia ditimpa ribut selama 
beberapa hari lamanya sehingga menyebabkannya terpisah 
daripada kapal-kapal yang lain. 

Semua orang jadi menunggu-nunggu berita daripada 
kapal tersebut dan kapal-kapal yang lain pun tidak ada yang 
keluar belayar kerana menunggu ribut reda. Di dalam kapal 
tersebut terdapat ramai pelayar serta muatan dagangan yang 
banyak. 

Pada suatu hari seorang perempuan membeli seekor ikan 
lalu menyiangnya. Tiba-tiba didapatinya dalam perut salah 


31 Ar: (<J>!>*•). Sebuah pelabuhan lama di Parsi. Dikatakan bahawa ia 
adalah negeri terkaya di sana semasa zaman kegemilangannya sebagai 
pelabuhan import eksport. —pent. 

seekor ikan tersebut sebentuk cincin. Dia lalu meniliknya 
dengan teliti, lalu yakinlah dia bahawa itu adalah cincin 
saudara lelakinya yang turut belayar bersama kapal yang 
ditimpa ribut itu. Serta merta terdengarlah jeritannya. 
Pecahlah khabar berita itu sehinggakan setiap rumah yang 
ada kerabat atau sahabat atau kenalannya turut serta dalam 
kapal itu semuanya berkabung. 

Beberapa hari kemudian datanglah perkhabaran bahawa 
kapal itu telah pecah dan karam, dan tidak ada seorang jua 
pun yang selamat. 

[IRAN YANG BERSIAR-SIAR MENGIRINGI KAPAL] 

Sebahagian nakhoda kapal telah memberitahuku bahawa 
ada sejenis ikan yang suka mengiringi kapal di laut sekitar 
Yaman selama satu hari dua malam dan sebahagian hari lagi. 
Ia tidak berpisah dengan kapal itu dan tidak pula memotong 
atau mengekori di belakang kapal. Begitulah perlakuannya 
sehingga sejauh seratus tujuh puluh ( 170) farsakh ia beremba 
dengan kapal itu. 

Panjangnya ikan itu sepanjang kapal, iaitu lima puluh 
ha£ta c amaF 32 , yakni dengan ukuran ha£ta dari ketiak ke 
hujung jari hantu 33 . 

Aku (Pengarang) kemudian bertanya kepada beliau apa 
sebabnya binatang-binatang laut di kepulauan itu suka 
beremba dengan kapal-kapal. Jawabnya bahawa sebabnya 
berbeza-beza. Antaranya ada yang mengharapkan agar 
dicampakkan sesuatu untuk dimakannya. Atau disebabkan 


32 Ar:(J~Jl^). 

33 Ada dua jenis ukuran hafta. Satunya yang biasa dikenal iaitu dari 
hujung jari ke siku. Satu lagi adalah seperti yang disebutkan di atas. - 
pent. 

sebelum itu ia pernah mendapatkan yang seperti itu daripada 
kapal yang pecah sehingga apabila ia melihat mana-mana 
kapal maka diekorinya dengan harapan agar berlaku hal 
yang sama. Sangkaannya semua kapal akan mengalami nasib 
yang serupa dengan kapal yang dijumpainya dahulu. 

Ada pula yang melihat kapal lalu ia berasa takjub dengan 
bentuknya dan menyangkakan kapal itu adalah seekor 
haiwan juga yang sebahagian di dalam air dan sebahagian 
lagi di udara. Lalu ia tertarik dan tersangkut hatinya kepada 
kapal itu. Dengan itu ia akan mengekorinya bersungguh- 
sungguh sehinggalah ia sendiri penat, lalu ia pun 
memisahkan dirinya. Tidak ada haiwan manapun yang boleh 
bersabar seperti sabarnya seekor keldai. 

Ada lagi yang beremba dengan kapal dengan tujuan 
bersaing dan berlumba menunjukkan kekuatan. Apabila ia 
letih dan melihat kapal tersebut memecut laju 
meninggalkannya, maka ia segera kembali menuju kepada 
kapal tersebut dengan geramnya lalu merempuhnya dengan 
sekali rempuhan yang tiba-tiba. Jika selamat, maka 
selamatlah kita. Jika tidak maka kita memohon keampunan 
daripada Allah sajalah. 

Ada pula yang bila melihatkan kapal, tidak ada lagi yang 
dapat menghalangnya kerana memang itulah kebiasaannya 
yang mana ia berusaha menyerang dan menterbalikkannya 
berkali-kali dan kemudiannya menelan isi kapal itu. Kita 
mohon kepada Allah keselamatan daripada hal sebegitu. 

Selain itu ada juga yang apabila terlihat kapal ia akan terus 
melarikan dirinya kerana takutkan kapal. 

Begitulah tingkahlaku binatang-binatang itu berbeza 
mengikut tempat dan laluan kapal-kapal yang biasa atau 
kawasan mainan nelayan serta bergantung juga 

kedekatannya dengan pantai tempat tinggal manusia. 
Adapun laut lepas yang tidak dilintasi kapal-kapal lagi jauh 
pula daripada pantai yang didiami manusia, ditambah lagi 
dengan dalam lautnya tanpa ada daratan dan pulau-pulau, 
maka itu sudah dikira alam yang lain. Maha Sucilah Allah 
sebaik-baik Pencipta yang menciptakan makhluknya. 

[KAPAL DILANDA TAUFAN DAN LELAKI YANG MENJADI 
HAMBA TAWANAN PEREMPUAN DI SEBUAH PULAU] 

Nakhoda Abuz Zuhri Al-Barakhti termasuk seorang pemuka 
negeri Siraf. Dahulunya beliau itu seorang Majusi 
penyembah api mengikut agama Hindu. Penduduk negeri 
Siraf mengenalnya sebagai seorang yang amanah. Mereka 
mengambil pendapatnya serta menyimpankan harta benda 
dan anak pinak mereka sebagai amanah di tangan beliau. 
Kemudian beliau masuk Islam dan memperelokkan 
keislamannya serta telah pun pergi menunaikan haji. 

Beliau menceritakan kepadaku tentang pertunangannya 
dengan seorang perempuan daripada Pulau Wanita 34 . 
Ceritanya seperti berikut:- 

Ada seorang lelaki telah pergi belayar dalam sebuah 
kapalnya yang sangat besar. Turut serta dengan beliau itu 
adalah para saudagar daripada pelbagai negeri. Mereka 
belayar di Laut Malanu 35 , dan telah hampir ke pinggir benua 


34 Ar: 

35 Di dalam kitab ditulis huruf Nun pada tempat huruf Ya seperti ini 

Saya berpendapat barangkali ia dengan huruf ya yakni 

Malayu, kerana disebutkan setelahnya bahawa kapal telah 
menghampiri hampir ke bumi China. Barangkali tersalah cetak, 
kerana dalam kitab ini terdapat banyak sekali kesilapan titik dan huruf 

China dan bukit-bukitnya pun telah kelihatan berbalam- 
balam. 

Tanpa mereka sedar, tiba-tiba ada angin kencang datang 
daripada arah yang hendak mereka tuju itu. Maka tidak ada 
jalan lain lagi bagi mereka selain daripada ikut bergerak 
bersama angin tersebut ke mana pun ia bertiup. Terumbang- 
ambinglah kapal tersebut dihempas gelombang sehingga 
mereka tidak berdaya lagi. Ribut tersebut membawa mereka 


di pelbagai tempat. [Setelah saya menemui naskhah Leiden yang saya 
gunakan dalam semakan terakhir, didapati di sana juga ditulis dengan 
nun Wallahu a’lam.] 

Kemaskini: Saya ingin berterima kasih kepada Saudara Muhammad 
Nuaim Bahron yang mencatatkan tentang perkara ini di laman 
facebookn ya bertarikh 3 Mei 2017 sewaktu membuat ulasan buku ini 
seperti berikut: “Ada dua kemungkinan yang bermain di dalam kepala 
saya berkenaan nama yang disebut di atas (yakni Laut Melanu). 
Pertama, apakah Laut Melanu yang dinyatakan ialah kawasan laut 
Telok Melano yang berada di daerah Lundu, Sarawak kini? Jika 
dilihat dari kedudukan geografi pada masa tersebut, ada kemungkinan 
Laut Melanu yang dimaksudkan ialah laut berhampiran Telok 
Melano yang berada di daerah Lundu tersebut kerana jika perjalanan 
menggunakan kapal menuju ke China, memang laut di kawasan 
tersebutlah yang perlu dilalui oleh kapal-kapal dagangan setelah 
melalui Selat Melaka yang dikenali pada masa in seperti yang 
dinyatakan di dalam kitab Aja’ibul Hind. Kedudukannya betul-betul di 
hujung Pulau Borneo. 

Kedua, Laut Melanu yang dimaksudkan ialah laut di kawasan 
pesisiran pantai bermula dari kawasan pesisiran pantai Rajang 
sehinggalah kawasan pesisiran pantai Miri yang dulunya dikenali 
sebagai kawasan Melano atau Malano atau Milano (kawasan yang 
didiami oleh suku kaum Melanau). Mungkin juga yang dimaksudkan 
kawasan laut pesisiran Filipina yang telah tenggelam.” Wallahu a’lam. 
-pent. 

sehingga sampai ke titik bintang Suhail 36 . 

Di laut tersebut, sesiapa yang tidak sengaja belayar 
sehingga nampak bintang Suhail tegak berbetulan di atas 
kepalanya, maka sesungguhnya ia telah masuk ke dalam laut 
yang tidak ada jalan keluar lagi. Dan akan berterusan 
dimainkan gelombang sehingga terus ditarik ke arah selatan. 
Setiap kali kapal bergerak ke belakang itu maka ia tidak akan 
dapat kembali lagi, tidak dengan angin yang bertiup atau 
dengan suatu daya apa pun. Begitulah ia akan dimainkan 
gelombang sehingga terus ke laut lepas yang mengelilingi 
[bumi]. 37 

Ketika mana mereka melihat kapal itu seakan hendak 
menuju ke bawah titik bintang Suhail itu, maka datanglah 
malam menyelimuti mereka dengan kegelapannya. Serta 
kabus, hujan dan embunnya menjadi penghalang antara 
mereka dan kelepasan daripada malapetaka itu. Tidak ada 
panduan untuk mereka mengetahui arah lagi. Ombak dan 
gelombang sebentar mengangkat mereka ke awan dan 
sebentar lagi menghempas mereka ke tanah. Begitulah 
keadaannya mereka dimainkan ombak dan awan berkabus 
sepanjang malamnya. 

Pagi menjelma tanpa mereka menyedarinya kerana 
keadaan sekeliling terlalu gelap. Kabus tebal dengan 
ombaknya serta angin ribut berterusan membadai mereka. 
Apabila malam menjelma semula sedang mereka telah 
berada dalam genggaman kebinasaan yang disebabkan 


36 Ar: Suhail atau nama lainnya Canopus adalah sebutir bintang 

tercerah setelah bintang Sirius. Ia berkedudukan jauh di langit selatan. 
-pent. 

37 Ar: I). Atau Al-Bahrul Muhit. Yakni laut lepas yang 

mengelilingi keseluruhan bumi. —pent. 

taufan ribut, kabus tebal dan ombak ganas; kapal mereka pun 
mula tersangkut-sangkut dan sekejap bergerak sekejap 
berhenti. Lalu mereka saling mengucapkan selamat tinggal 
sesama sendiri dan masing-masing pun bersembahyang 
mengikut cara sendiri-sendiri kerana mereka itu berlainan 
agamanya; ada daripada China, Hindi, c Ajam dan pulau- 
pulau yang lain. Kini mereka semua telah berputus asa dan 
menyerah diri kepada kematian saja. 

Demikianlah berlalu dua hari dua malam, yang tidak 
dapat dibezakan antara malam dan siangnya. Apabila tiba 
tengah malam yang ketiga tiba-tiba mereka terlihat nun di 
hadapan mereka api besar yang menyala menerangi ufuk 
sehingga menyebabkan semua yang ada merasa sangat takut 
sekali. 

Berlari-larilah mereka menuju kepada nakhoda kapal 
lantas berkata kepadanya: “Tuan nakhoda! Ada api besar 
bernyala memenuhi ufuk depan kita, dan kapal kita 
nampaknya sedang menuju ke sana! Karam di sini lebih baik 
berbanding mati terbakar dalam api itu. Demi Tuhanmu, 
marilah kita terbalikkan saja kapal ini sekarang masuk ke 
dalam ombak dan kegelapan itu sehingga kita tidak lagi dapat 
melihat sesama sendiri dan tidak mengetahui bagaimana 
kematian menimpanya serta tidak pula dapat mengalamijerit 
kesakitan sahabatnya! Sekarang semuanya di tangan tuan. 
Semenjak beberapa hari dan malam lepas kita sebenarnya 
sudah mati sejuta kali, maka mati sekali ini apalah sangat..!” 

Jawab nakhoda kapal itu: “Ketahuilah! Sesungguhnya 
para pelayar dan saudagar telah merasai dan mengalami 
malapetaka yang lebih dahsyat lagi. Ini adalah yang paling 
mudah dan ringan saja. Kami para nakhoda kapal ada 
perjanjian dan janji setia yang mana kami tak akan sekali-kali 

membiarkan kapal kami karam dan pecah selagi belum 
sampai apa yang telah ditakdirkan untuknya. Kami para 
nakhoda tak akan mengambil langkah itu melainkan ajal 
kami dan umur kami bersama kapal itu. Jika ia selamat kami 
ikut selamat. Jika sebaliknya, maka kami ikut binasa. 
Hendaklah kamu semua bersabar sambil menyerah diri 
bulat-bulat kepada Pemilik ribut dan lautan, yang mengatur 
semua itu sekehendakNya.” 

Sambung ceritanya lagi: 

Ketika mana mereka semua telah berputus asa untuk 
memujuk nakhoda kapal, maka menangis dan merataplah 
mereka dengan laungan yang hingar bingar. Nakhoda kapal 
itu pula dengan keadaan yang demikian apabila dia 
menyuruh seorang untuk melaungkan kepada orang- 
orangnya agar menarik tali atau melepaskannya agar 
keadaan kapal dapat dikawal dengan baik, hampir tiada 
seorang pun yang mempedulikannya disebabkan bunyi 
hempasan ombak dan angin yang kuat menampar dinding 
dan layar kapal, ditambah pula dengan ratap tangis para 
penumpang yang banyak itu. Hal itu menyebabkan kapal jadi 
terdedah kepada bahaya yang lebih besar disebabkan 
kecuaian itu. 

Nakhoda menyambung ceritanya: 

Dalam banyak-banyak penumpang itu ada seorang orang 
tua yang beragama Islam daripada penduduk Qadis 38 
daripada Andalus 39 . Beliau mencuri-curi masuk ke dalam 
kapal tanpa disedari oleh nakhoda kapal itu ketika manusia 


38 Ar: 

39 Ar: Salah sebuah empayar umat Islam termasyhur zaman 

silam. Dalam negara Sepanyol kini. -pent. 

bersesak-sesak hendak menaiki kapal pada malam hendak 
bertolak daripada pelabuhan. Kemudian beliau duduk 
bersembunyi pada salah satu sudut dalam kapal itu kerana 
takut disedari dan dikutuk orang. Setelah beliau melihat dan 
menyedari malapetaka yang menimpa serta keadaan orang 
ramai yang panik itu, beliau lantas keluar dari tempat 
persembunyiannya sambil berkata: 

“Apa hal kalian semua riuh rendah begini? Kapal sudah 
bocorkah?” 

Jawab mereka: “Tidak!” 

“Semua orang sudah habis mati lemas?” tanyanya lagi. 

“Tidak!” jawab mereka. 

“Atau kamu semua sudah karam tenggelam dalam laut?” 
sambungnya lagi. 

“Tidak lah!” jawab mereka. 

“Habis, apa halnya?” tanya orang tua itu dengan selamba. 

“Tuan ini seolahnya tidak bersama kami dalam kapal ni! 
Tidakkah tuan nampak bahayanya laut ni dengan ombak dan 
gelapnya sehingga siang pun tak nampak; matahari, bulan 
dan bintang untuk kita jadikan panduan pelayaran pun tak 
kelihatan. Dan kita sudahpun melepasi bawah bintang Suhail 
dan sekarang laut dan ribut sudah membadai kita sesukanya. 
Yang lebih teruk lagi adalah api yang memenuhi ufuk di 
depan sana dan kapal ini sedang menuju ke situ! Karam di 
sini lebih baik berbanding mati terbakar dalam api itu. Kami 
sudah merayu kepada nakhoda kapal ini supaya berpatah 
balik ke dalam laut yang gelap itu dan mati karam di sana 
tanpa kita dapat melihat bagaimana kawan-kawan kita 
menemui ajal daripada mati terbakar yang mana kita boleh 
nampak api membakar badan-badan kita semua.” 

Orang tua itu lantas berkata: “Bawa aku pergi kepada 

nakhoda kapal ini!” 

Mereka lalu membawanya bertemu nakhoda kapal. 
Orang tua itu lalu memberi salam penghormatan kepadanya 
dalam bahasa Hindi. Nakhoda kapal lalu membalasnya 
dengan penuh rasa takjub kerana tidak pernah melihatnya 
sebelum ini. 

“Tuan ini siapa? Seorang saudagar atau salah seorang 
orang suruhan mereka? Sebab kami tidak pernah nampak 
tuan bersama dalam kapal ini semenjak kita berangkat dulu.” 
Tanya nakhoda kapal dengan penuh hairan. 

Jawab orang tua itu: “Saya bukanlah seorang saudagar 
mahupun orang-orang mereka.” 

“Jadi, siapa yang membawa tuan naik ke atas kapal ini? 
Dan adakah barang-barang tuan atas kapal ini?” tanya 
nakhoda itu lagi. 

“Adapun tentang macam mana saya naik ke atas kapal ini, 
saya telah menyelinap masuk bersama-sama orang ramai 
pada malam hendak berangkat dulu, lalu saya bersembunyi 
di satu tempat dalam kapal.” Jelas orang tua itu. 

“Oh.. Makan minum tuan pula bagaimana?” tanya 
nakhoda. 

“Setiap hari ada dua anak kapal akan meletakkan 
sepinggan nasi dengan minyak sapi dan sesenduk air untuk 
dipersembahkan kepada “malaikat A;^a/”berhampiran tempat 
aku bersembunyi itu. Jadi, hidangan itulah yang aku ambil 
untuk mengalas perut. Aku tidak ada barang yang dibawa 
melainkan sebekas kurma ajwah saja.” Ujar orang tua 
tersebut. 

Sambung nakhoda lagi: 

Nakhoda kapal jadi terpegun mendengar cerita orang tua 
itu. Orang ramai pun turut sama menumpukan perhatian 

kepada ceritanya sehingga seakan terlupa segala marabahaya 
yang sedang dihadapi. 

Semua anak kapal yang tadinya leka kemudian mula 
menguruskan kerjanya masing-masing semula dan pelaung 
berjalan berteriak agar mengawasi layar dan kemudi. 

Orang tua itu kemudian bertanya kepada nakhoda kapal: 
“Wahai tuan nakhoda! Apa sebabnya aku lihat semua orang 
pakat menangis dan meraung meratap?” 

“Tidakkah tuan nampak apa yang telah menimpa mereka? 
Ombak besar, ribut taufan, laut gelap. Lebih dahsyat pada 
itu, api yang memenuhi di depan sana sedangkan kapal kita 
sedang ditolak ke sana. Demi Allah! Semenjak sebelum baligh 
lagi saya sudahpun belayar dengan ayah saya. Umur saya 
telah habis di laut saja. Kini setelah lapan puluh tahun umur 
saya habiskan belayar, belum pernah saya mendengar sesiapa 
pun yang pernah melintasi tempat ini. Bahkan cerita tentang 
tempat ini juga belum pernah saya dengar.” Ujar nakhoda 
itu. 

Kata orang tua itu: “Wahai tuan nakhoda! Tidak ada apa- 
apa yang perlu ditakutkan. Kamu semua akan selamat 
dengan Qudrat Allah. Pulau [di depan] ini dilingkungi dan 
dinaungi oleh banjaran gunung yang ombak lautan Bahrul 
Muhit yang melingkungi bumi 40 semuanya menghempas ke 


40 Ar: AkJM jUtJl). Dikenal juga dengan nama Uqyanus 

merupakan suatu lautan yang melingkari seluruh daratan bumi. 
Tujuh Lautan di muka bumi ini - kecuali Laut Caspian - semuanya 
bersumberkan Bahrul Muhit. Tepian Bahrul Muhit pula dilingkungi oleh 
Gunung Qaf dimana di atas gunung itu adalah kaki langit membentuk 
suatu kubah dimana kita semua berada dibawahnya. Ramai juga 
orang di zaman kini menganggap Gunung Qaf adalah dongengan 

banjaran gunung itu 41 . Api besar dan menakutkan yang 
kelihatan pada waktu malam itu, orang yang tidak tahu 
tentangnya memanglah akan rasa takut. Nanti apabila terbit 
matahari hilanglah pemandangan tersebut, dan akan 
nampak air macam biasa. Api ini boleh nampak daripada 
negeri Andalus dan aku pernah melintasinya satu kali dulu. 
Inilah kali yang kedua aku melalui pengalaman itu.” 

Mendengarkan cakap orang tua itu, hadirlah kembali rasa 
gembira dan rasa tenang semua orang di situ. Maka mereka 
pun mulalah makan minum seperti biasanya dan hilang 
lenyaplah segala susah hati serta ketakutan mereka sebelum 
ini. Ribut taufan pun mula reda, laut pun sudah tenang 
kembali dan angin bertiup perlahan-lahan. 

Apabila naik matahari dan langit mula cerah maka 
ternampaklah bahawa mereka sedang menghala ke arah 
sebuah pulau. Sesampainya saja ke pulau itu dan memilih 
tempat untuk melabuhkan sauh, semua mereka tanpa 
terkecuali seorang pun bersegera turun dan mencium 
pasirnya. Ada yang berguling-guling di situ kerana teramat 
rindunya hendak melihat daratan. 

Sedang mereka dalam kegembiraan yang sedemikian, 
tiba-tiba datang gerombolan besar orang-orang perempuan 
daripada pulau tersebut. Tidak ada yang dapat menghitung 
ramainya bilangan mereka itu melainkan Allah Ta’ala jualah 
yang mengetahuinya. Lantas kaum wanita itu mencekup 


semata, namun banyak juga atsar yang menyebut tentangnya. 
Wallahu a’lam. -pent. 

41 Banjaran gunung itu disebut sebagai Gunung Qaf yang melingkari 
seluruh lautan di bumi. Maksud orang tua itu bahawa pulau yang di 
hadapan mereka itu berada berhampiran banjaran gunung tersebut. 
-pent. 

mereka, setiap orang lelaki dicekup oleh seribu orang atau 
lebih wanita tersebut. 

Tanpa menunggu lama, dibawanya sekalian kaum lelaki 
itu ke gunung lalu dipaksa untuk berasmara dengan mereka. 

Ceritanya lagi: 

Demikianlah keadaannya, sehinggakan setiap orang 
wanita itu yang terlebih kuat akan merampas lelaki itu 
daripada kawannya untuk berasmara dengannya pula. 
Orang-orang lelaki itu pula, kerana terlampau banyaknya 
perempuan-perempuan itu setengah mati dan nyawa-nyawa 
ikan dibuatnya kerana terpaksa melayan seorang lepas 
seorang tak berhenti-henti. Mana-mana orang lelaki itu yang 
terlentang tidak dapat bergerak lagi kerana terlalu lesu akan 
diterkam pula oleh kaum wanita itu... 

Maka tidak ada antara kaum lelaki itu yang terkecuali 
melainkan orang tua daripada Andalus itu saja disebabkan 
bau busuknya. Namun ada seorang daripada kaum wanita itu 
yang datang kepada orang tua itu pada waktu malam hari, 
manakala pada waktu siang pula dia akan menyembunyikan 
orang tua itu di suatu tempat berhampiran laut. Dan 
perempuan itu akan datang membawa sedikit makanan 
untuknya. 

Begitulah keadaannya berlarutan sehingga suatu hari 
bertukarlah arah angin. Lalu bertiuplah angin daripada 
pulau itu ke arah Hind dimana kapal itu datang dahulu. 
Melihatkan itu, orang tua itu tanpa berlengah terus 
mengambil sebuah sampan kapal itu yang dinamai sebagai 
“ Perahu ^ 42 dan pada malam harinya mengisi air minuman 


42 Dalam naskhah Arabnya ditulis begini (jliJ!). Bunyinya “flau ”atau “flu”. 

dan sedikit bekalan makanan ke dalam sampan itu. 

Apabila perempuan itu menyedari apa yang dilakukan 
oleh orang tua itu, dia lalu memegang tangan orang tua itu 
dan membawanya ke suatu tempat lalu digalinya tanah di situ 
dengan kedua belah tangannya. Setelah digali maka 
dikeluarkannya emas 43 dari lubang itu. Maka mereka berdua 
mengangkut emas itu sebanyak yang mampu dibawa oleh 
sampan itu. Perempuan itu kemudiannya membawa orang 
tua itu menaiki sampan dan lari pada waktu malam. 

Belayarlah mereka dengan sampan itu sepuluh hari 
lamanya sehingga akhirnya sampailah mereka ke negeri 
tempat bertolaknya kapal itu dahulu. Orang tua itu pun 
menceritakanlah pengalaman yang ditempuhinya kepada 
orang ramai di negeri itu. Setelah itu perempuan tersebut 
pun tinggallah bersamanya 44 sehingga dapat bertutur dengan 
bahasa di situ serta masuk Islam dan dikurniakan beberapa 
orang anak. 

Orang tua itu kemudian bertanyakanlah hal ehwal 
perempuan-perempuan yang begitu ramai di pulau itu tanpa 
ada seorang lelaki pun di sana. Cerita perempuan itu: 

“Kami sebenarnya penduduk suatu negara yang sangat 
luas dengan banda-bandar yang besar di sekeliling pulau itu. 
Jarak di antara satu-satu negeri dengan negeri yang lain 
daripada keseluruhan Negara kami dan pulau ini 45 adalah 


Tentunya ia merujuk kepada Perahu/Prau/Prao yang ditulis 
mengikut sebutan Arabnya. -pent. 

43 Ar: (jJ). Kalimah ini bermaksud emas urai atau emas yang belum 
ditempa. -pent. 

44 Sebagai ifteri atau mungkin sebagai hamba yang boleh digauli. -pent. 

45 Yakni pulau yang dipenuhi perempuan tersebut. -pent. 

tiga hari tiga malam. Setiap orang di iklim 46 kami dan 
bandar-bandar kami - raja dan rakyatnya - semuanya 
menyembah api yang kelihatan pada waktu malam di pulau 
ini. Mereka menamakan pulau ini sebagai “ Baitussyamsi ^ 47 
kerana matahari akan terbit daripada bahagian timur pulau 
ini dan tenggelam di bahagian baratnya. Dengan itu mereka 
menyangka bahawa matahari itu ber’malam 5 di pulau ini. 

Apabila pagi hari dan matahari terbit daripada bahagian 
timurnya pulau ini, maka api tersebut pun hilang dan 
matahari pun meninggilah. Kerana itu mereka berkata api 
itu matahari tersebut dan matahari tersebut api itulah. 
Apabila tiba waktu tenggelam matahari pun begitu juga. 
Matahari tenggelam dan api pun tampak menyala. Maka 
mereka berkata sama seperti tadi. Yakni matahari dan api 
yang kelihatan waktu malam itu adalah satu jua. Sebab itulah 
mereka pun menyembah api itu dan menjadikannya 
tumpuan ibadah mereka daripada sembahyang dan sujudnya. 

Kemudian lagi, Allah Subhanahu wa Ta’ala telah 
menjadikan perempuan di negeri kami itu beranakkan yang 
sulung seorang lelaki, anak kedua kembar perempuan, dan 
begitulah sepanjang umurnya sehingga sedikitlah laki-laki 
dan banyaklah yang perempuan. Apabila perempuan sudah 
bertambah dengan banyaknya dan mereka hendak 
menguasai kaum lelaki itu, mereka lalu membina kapal dan 
memuatkan ribuan orang perempuan itu lalu dicampakkan 
di pulau ini sambil berkata kepada matahari: “Wahai tuhan 


46 Iklim di sini bukan bermaksud cuaca, tetapi belahan bumi yang 
dibahagikan kepada tujuh bahagian mengikut ahli geografi dulukala. 
-pent. 

47 Yakni “Rumah Matahari". -pent. 

mereka! Engkaulah yang lebih berhak dengan mereka yang 
engkau ciptakan ini, kami sudah tidak mampu.” Lalu 
tinggallah mereka hidup dan mati di situ. 

Sepanjang di situ, tidak pernah kami dengar dan tidak 
pernah sesiapapun daripada kalangan manusia yang 
melintasi tempat kami itu melainkan kamu. Semenjak 
beberapa zaman yang lampau tidak ada seorang pun yang 
tembus sampai ke Negara kami. Negara kami terletak di “Al- 
Bahrul A'zhom ” 48 di bawah titik bintang Suhail, yang mana 
tidak ada seorang jua pun yang dapat datang kepada kami 
lalu keluar dari situ semula. Penduduk di sana pula tidak ada 
yang berani menyeberangi keluar daripada pantai dan 
daratannya kerana takut di’makan 5 oleh lautan itu. 

Namun demikianlah takdirnya Tuhan Yang Maha 
Perkasa lagi Maha Mengetahui. Maha Suci Allah yang 
merupakan Sebaik-baik Pencipta yang menciptakan . 49 

[MENYAKSIKAN ORANG-ORANG YANG MEMILIKI SAYAP DI 
LAUT DAN...] 

Nakhoda Abuz Zuhri Al-Barakhtiyy telah memberitahuku 
tentang pakcik sebelah emaknya yang dipanggil Ibnu 
Ansyartu, katanya: 

Pakcikku itu telah menceritakan daripada ayahnya — iaitu 
datuk Al-Barakhtiyy sebelah emaknya - katanya:- 

Pernah kami memulakan pelayaran pada waktu malam 


48 Yakni Laut yang sangat besar dan luas. -pent. 

49 Mungkin juga ada orang zaman ini yang menganggap cerita ini 
sebagai dongeng, dengan anggapan seluruh muka bumi hari ini telah 
dijejaki oleh manusia dan tidak ada pun didengar ada tempat yang 
sebegitu. Persoalan yang patut ditanya: Apakah benar bahawa setiap 
inci bumi ini telah pun dijejaki oleh manusia? -pent. 

dalam sebuah kapalku yang besar bertujuan untuk ke Pulau 
Fansur 50 . Tanpa dijangka, angin membawa kami ke dalam 
kawasan yang diliputi kegelapan. Lalu kami berada di 
dalamnya selama tiga puluh tiga hari terdampar di atas 
lautan yang tenang tanpa angin sedikitpun. 

Sauh yang kami labuhkan tidakpun menyentuh dasar laut 
biarpun telah dilepaskan talinya sepanjang seribu depa 51 . 
Ombak menolak kami perlahan-lahan dengan tidak kami 
sedari sehinggalah kami dibawanya masuk di antara 
beberapa pulau. Kami lalu mendaratkan kapal kepada salah 
satu pulau berkenaan. Kelihatan di pantainya ramai orang 
perempuan sedang berhimpun bermain dan bermandi- 
manda. Kami cuba untuk berbaik-baik dengan mereka, lalu 
kami pun menghampiri ke tempat itu. Sebaik saja mendekat, 
mereka semua bertempiaran lari ke darat pulau itu. 
Kemudian datanglah kaum lelaki dan wanita memakai ikat 
kepala dengan berbondong-bondong. Kami tidak faham 
sepatah pun percakapan mereka itu, dengan itu masing- 
masing hanya memakai bahasa isyarat sahaja yang 
nampaknya boleh difahami oleh kedua-dua belah pihak. 

Mulalah kami memberi isyarat kepada mereka yang 
bermaksud “Adakah kalian memiliki makanan untuk 
dijualkan kepada kami?” Mereka lalu membalas dengan 
isyarat bermaksud “Ya, ada.” Lalu datanglah mereka 
membawa beras yang banyak sekali, dengan ayam, kambing, 
madu, minyak, lauk dan pelbagai jenis lagi makanan serta 


50 Ar: Di Sumatera kini. Nama lainnya Bams. Antara yang 

sering kita dengar adalah nama Hamzah Fansuri yang berasal dari 
sini. Juga “Kapur Barus” yang merupakan eksport terkenalnya. -pent. 

51 Ar:(^b). 

buah-buahan yang berlambak-lambak. Kami pun membeli 
semua itu daripada mereka dengan menukarkan besi, 
tembaga, celak, manik-manik, barang-barang eceran 52 dan 
kain baju. 

Kami kemudian bertanya lagi dengan isyarat: “Ada apa 
barang dagangan kamu yang boleh kami beli?” 

Jawab mereka: “Kami tiada barang dagangan kecuali 
hamba sahaya.” 

Kami pun berkata: “Bagus sangat! Bawalah kemari 
hamba sahaya itu!” 

Lalu dibawa datanglah kepada kami. Tidak pernah kami 
lihat yang lebih cantik daripada mereka itu dengan giginya 
yang terlihat kerana sentiasa tersenyum, menyanyi-nyanyi, 
bermain-main dan melompat-lompat serta bertepuk-tampar 
sesama mereka; dengan potongan badan yang sempurna pula, 
seolah-olahnya buih yang dibawa ombak laut dek lembut dan 
putihnya. Kelihatan seakan-akan mereka itu hendak terbang 
kerana ringan dan cergasnya. Melainkan kepala mereka agak 
kecil. 

Di bawah belikat setiap orang dari mereka ada sepasang 
sayap yang serupa dengan sayap penyu 53 melekat di 
pinggang mereka itu. Kami lalu bertanya mereka: “Apa ini?” 

Mereka terus ketawa sesama sendiri seraya menjawab: 
“Orang di pulau ini semuanya memang begitu. Tidak ada 
yang kamu semua perlu bimbangkan dengan hal itu.” 

Mereka kemudian mengisyaratkan ke langit. Maksudnya: 
“Allah Ta’ala jualah yang telah menciptakan kami begitu.” 


52 Barangan runcit seumpama gula. -pent. 

53 Ar: (SLbJLwJl). Yakni seperti sepasang kaki hadapan dan belakang 
penyu. -pent. 

Kami lalu diam dengan jawapan tersebut. Kemudian 
kami berkata sesama sendiri: “Ini satu peluang baik.” Kami 
melihat itu adalah untung besar. Maka setiap orang daripada 
kami lalu membeli mereka itu dengan menukarkan apa saja 
miliknya daripada barang-barang yang ia miliki. 

Akhirnya kosonglah kapal kami daripada barang-barang 
dagangan digantikan tempatnya dengan hamba-hamba itu. 
Setiap kali kami membeli seorang, maka mereka membawa 
kepada kami hamba yang lebih bersih dan lebih cantik lagi. 
Sehingga penuhlah kapal kami dengan makhluk yang mana 
tidak seorang pun pernah melihat makhluk yang secantik dan 
seindah itu. Kalaulah mampu, kami akan beli habis dan 
angkut kesemua yang ada di pulau itu. 

Sambungnya: 

Ketika hampirlah waktu untuk berangkat dan angin pun 
bertiup daripada pulau tersebut ke arah negeri kami, maka 
kami pun mengucapkan selamat tinggal kepada penduduk di 
situ. Mereka berkata kepada kami: “Datanglah lagi ke sini, 
insya Allah.” 

Memang pun kami sangat ingin datang lagi, begitu juga 
nakhoda kapal yang sangat ingin datang semula dengan 
kapalnya sendiri-sendiri tanpa membawa para saudagar. 
Maka sepanjang-panjang malam itu, dia dan orang-orangnya 
asyik mengukur bintang-bintang dan menyukat jalanan buruj 
serta arah ufuk dan garis laut untuk menentukan perjalanan 
pergi balik ke pulau itu. 

Kami merasa begitu gembira dan sukacita, dan kami 
bertolak daripada pulau tersebut dengan tiupan angin yang 
lancar sejak dari awal pagi. Selepas saja pulau tersebut hilang 
daripada pandangan, sebahagian daripada hamba-hamba itu 
mula menangis. Kami mula jadi tidak sedap hati disebabkan 

tangisan mereka. Kemudian bangunlah sebahagian daripada 
mereka lalu berkata kepada kawan-kawannya: “Apa yang 
kamu tangiskan? Marilah kita bangun menari dan menyanyi!” 

Mendengar itu lalu bangkidah mereka kesemuanya 
menari dan menyanyi sambil bergelak ketawa sesama mereka. 
Kami jadi takjub dengan tingkahlaku mereka sambil berkata: 
“Inikan lebih bagus daripada duduk menangis.” 

Dengan itu semua kami yang ada di situ kembali 
menyibukkan diri dengan urusan masing-masing. Para 
hamba itu telah membuatkan kami menjadi leka. Dalam 
keadaan itu, secara tiba-tiba mereka pun terbang ke laut — 
demi Allah! - seperti belalang saja terbangnya. Dan kapal 
pun belayar di tengah laut yang bergelora dengan ombak 
setinggi gunung bersama kilat sabung-menyabung. Mereka 
tidak lagi kelihatan sehinggalah kapal telah belayar sejauh 
lebih kurang satu farsakh dari tempat mereka terbang tadi, 
maka kami terdengar bunyi mereka menyanyi-nyanyi dan 
bertepuk-tepuk serta ketawa. Tahulah kami bahawa mereka 
melakukan hal itu melainkan untuk menimbulkan bahaya 
yang telah kami lalui tadi. 

Kini kami tidak mampu lagi untuk kembali kepada 
mereka, dan kami pun berputus asa untuk mendapatkan 
mereka semula. Tidak ada seorang pun daripada mereka itu 
yang tinggal, melainkan seorang sahaja milik ayahku di 
dalam ruang geladaknya yang besar. Setelah mereka semua 
itu terbang daripada tempat tersebut, ayahku lekas-lekas 
turun memeriksa geladaknya, lalu mendapati hamba itu 
sedang berusaha melubangi tempat tersebut dan mahu terjun 
ke laut. Dengan segera dicekup dan diikatnya agar tidak lepas 
lari. 

Kami pun meneruskan pelayaran sehingga masuk ke 

negeri Hind dan menjualkan bekalan makanan yang ada 
bersama kami itu lalu kami bahagi-bahagikan bayaran yang 
diterima antara kami. Setiap orang cuma mendapat satu 
persepuluh sahaja daripada modal asalnya. Setelah berita 
dan cerita tentang pengalaman kami tersebar, maka 
datanglah seorang lelaki penduduk pulau yang kami 
ceritakan itu menemui kami. Dia telah dibawa keluar 
daripada pulau itu semenjak masih kecil dan menetap di 
Hind sehingga tua benar. 

“Kalian terdampar ke pulau yang bernama Pulau Ikan 
Paus 54 . Itulah negeri saya. Kaum kami yang lelaki 
berhubungan jantina dengan haiwan laut yang betina, 
demikian juga kaum wanita kami meniduri haiwan laut yang 
jantan. Sehingga lahirlah dari perhubungan itu makhluk 
yang seakan manusia dan seakan haiwan laut itu. Kemudian 
bercampur gaul pula makhluk yang itu melahirkan makhluk 
yang serupa itu pula. Ini semua berlaku pada zaman dulukala. 
Sehingga jadilah kami yang mampu hidup lama di darat dan 
di air disebabkan suatu rahsia yang ada pada kami kerana 
percampuran benih darat dan laut itu.” Terang orang tua itu 
panjang lebar. 

Adapun perempuan yang di tangan ayahku itu, dia 
melahirkan enam orang anak; aku adalah anak yang keenam. 
Dia tinggal bersama ayahku selama lapan belas tahun dengan 
keadaan terikat. Orang tua asal pulau itu yang memberitahu 
kami rahsia penduduknya telah berpesan kepada ayahku 
untuk tidak membiarkannya tanpa diikat “kerana nantinya 
dia akan terjun ke laut dan engkau tidak akan berjumpanya 
lagi buat selama-lamanya disebabkan kami memang tidak 

Ar: (ojAl yj^r). 

dapat bersabar kalau tidak turun ke air.” Maka ayahku pun 
melakukan seperti pesannya. 

Setelah mana kami semua besar dan bapa kami pun sudah 
meninggal dunia, kami mencelanya kerana mengikat ibu 
kami itu tanpa pengetahuan yang benar. Maka setelah bapa 
meninggal, tidak ada lagi sekatan untuk kami melepaskannya 
kerana kasihan belas dan berbuat baik serta kasih sayang 
kepadanya. Apakala kami lepaskan saja ikatannya, maka dia 
terus lari keluar seperti seekor kuda yang sangat laju larinya. 
Kami segera mengejar di belakangnya namun tidak nampak 
lagi kelibatnya. 

Ada sebahagian orang yang sempat berjumpa dengannya 
ketika itu berkata kepadanya: “Kamu hendak lari dan 
tinggalkan anak lelaki dan perempuan kamu begitu saja?” 

Maka jawabnya: “Artsy artu !” 55 maksudnya “Bukan aku 
yang ‘membuat 5 mereka.” 

Dia lalu terjun ke dalam laut dan terus menyelam 
seumpama seekor paus yang gagah saja layaknya. 

Maha Suci Maha Pencipta Yang Menjadikan dan 
Membentuk rupa makhluknya. Maha Sucilah Allah, Sebaik- 
baik yang menciptakan. 

[MENYAKSIKAN JAMBATAN DARIPADA RANGKA IRAN] 

Telah berkata Abu Muhammad Al-Hasan bin Amru dan aku 
sendiri juga telah menyaksikan sebahagian daripada tulang 
rangka ikan besar telah dibawa kepada kami oleh sebahagian 
nakhoda, lalu dipotong sepotongan daripada rusuknya yang 
tebal sepanjang lebih kurang lima haSla dan kami 


55 Dalam naskhah Arabnya ditulis begini: (iyyujl). Saya tidak tahu 
sebutan sebenarnya kerana ia bukanlah bahasa Arab. -pent. 


49 



letakkannya di atas sungai kecil dekat pintu masuk dusun 
kami di sebuah pulau, dijadikan sebagai jambatan. Panjang 
tulang yang masih tinggal ada lebih kurang dua puluh ha£ta 
kgi. 

Ada sejenis ikan di laut yang memburu ikan yang lain. 
Ikan tersebut memiliki muncung seperti gergaji, melainkan 
yang membezakannya adalah ia berupa gergaji bermata dua, 
yakni kiri kanan muncung tersebut terdapat mata gergaji. 
Apabila dapat menangkap mangsanya, ia akan 
memotongnya menggunakan muncung tersebut. 

Ikan ini pula, apabila ia mati atau berjaya ditangkap oleh 
nelayan di kawasan di mana terdapatnya ikan ini, mereka 
akan mengambil muncungnya untuk dijadikan senjata dalam 
peperangan sesama mereka. Dan ia lebih tajam daripada 
pedang. 

[KISAH LELAKI YANG JAHAT DAN IKAN YANG 
MELOMPAT KEPADANYA] 

Sebahagian ahli pelayaran yang sangat arif telah 
memberitahuku daripada tokoh daripada kalangan tokoh 
nakhoda bahawa dia telah belayar keluar daripada Siraf pada 
suatu ketika dan turut bersamanya dalam mengurus tali ada 
seorang lelaki yang buruk perangainya sedang duduk di 
sampan. 

Selama beberapa hari dalam pelayaran itu, lelaki tersebut 
bertekak dengan seorang anak kapal dan membuat htnah 
keatasnya dengan melampau-lampau. Lelaki anak kapal itu 
hanya mendiamkan diri sahaja tanpa membalas apa satupun, 
kerana dirinya adalah seorang dagang, tidak ada yang dapat 
menolong dan membantunya menghadapi lelaki jahat itu; 
sedangkan lelaki jahat itu pula belayar di atas kapal itu 

dengan rekemen dan perlindungan yang kuat. 

Nakhoda menyambung ceritanya: 

Tidak lama setelah berlangsungnya fitnah dan kelakuan 
jahat lelaki itu, lebih kurang tiga jam saja selepas itu dimana 
tiba-tiba meloncat seekor ikan daripada dalam laut terus 
kepada lelaki jahat yang sedang duduk di sampan itu dengan 
menghunjamkan muncungnya tepat kepada perutnya lalu 
tembus ke belakang dan jatuh semula ke dalam laut. Lantas 
matilah lelaki jahat tersebut. Maka mereka semua 
mengkafankannya lalu melepaskan jenazahnya ke dalam laut. 

[KISAH TIDURNYA PENYU DI ATAS PERMUKAAN AIR] 

Aku sendiri telah mendengar cerita-ceriti berkenaan binatang 
penyu. Ada sesetengahnya sangat pelik sehinggakan aku 
mengingkarinya apabila diceritakan sesuatu yang seolahnya 
tidak masuk dek akal. 

Maka Abu Muhammad Al-Hasan bin Amru telah 
menceritakan kepadaku bahawa dia pernah mendengar 
sesetengah orang-orang lama nakhoda kapal yang 
menceritakan 

Ada sebuah kapal yang belayar keluar daripada negeri 
Hind menuju ke suatu tempat. Malangnya kapal tersebut 
telah hilang kawalan nakhodanya disebabkan tiupan angin 
monsun Timur Laut yang sangat kuat. Di pertengahan 
pelayaran itu, kapal mengalami sedikit kerosakan. Lalu kapal 
itu akhirnya sampai hampir ke sebuah pulau kecil. Mereka 
melihat tidak ada punca air tawar dan sebatang pokok pun di 
atas pulau tersebut. Namun, keadaan memaksa mereka 
untuk tinggal di situ sehingga kapal yang rosak dapat dibaiki 
semula. 

Maka mereka segera menurunkan sampan dan diisi 

dengan muatan kapal untuk diangkut ke pulau itu sementara 
kapal dibaiki. Tinggallah mereka di sana beberapa waktu 
sehinggalah kapal siap dibaiki, lalu mereka mengangkut 
semula barang-barang dan dibawa ke kapal. Setelah itu 
mereka bersepakat untuk membuat unggun api, bertepatan 
pula dengan hari JVawruz 56 . 

Lalu dikumpullah segala serpihan-serpihan kayu, daun- 
daun kelapa dan perca-perca kain lantas api pun dinyalakan. 
Dengan tiba-tiba pulau yang sedang mereka duduki itu 
bergerak-gerak menyebabkan mereka semua sangat terkejut. 
Kebetulan mereka sedang berada di pinggir air, maka tanpa 
menunggu lama semuanya terus terjun menyelamatkan diri 
masing-masing dengan berpaut kepada sampan. 

Perlahan-perlahan pulau tersebut mula tenggelam dan air 
di sekitar kawasan itu berkocak dan bergelombang dengan 
kuatnya sehingga hampir-hampir lemas mereka jadinya. 
Hanya selepas beberapa ketika barulah mereka selamat 
setelah susah payah dan letih lesu menghadapi gelombang itu. 
Akhirnya mereka menyedari yang pulau mereka tumpangi 
itu sebenarnya adalah seekor penyu gergasi yang sedang 
berehat dan tidur di permukaan laut. Ia sedar dan lari akibat 
merasai panas unggun api tersebut. 

Aku (pengarang) lalu bertanya apa sebabnya penyu itu 
berehat di permukaan air begitu. Maka jelasnya: 

Sesungguhnya penyu itu ada beberapa harinya dalam 
setahun akan timbul di permukaan laut untuk berehat dan 
mengambil angin disebabkan terlalu lama berada di dalam 
gua-gua dasar laut. Di dalam laut itu sebenarnya terdapat 
hutan rimba dan pokok-pokok yang jauh lebih besar dan 


56 Salah satu hari raya orang Parsi. Satu lagi ialah Mahrajan. -pent. 

tinggi melayut berbanding pokok-pokok kita di atas darat ini. 
Jadinya, penyu itu akan keluar dan tinggal beberapa hari 
lamanya di atas permukaan air dan akan tidur seperti orang 
yang mabuk. Apabila ia telah kembali segar dan merasa jemu 
begitu, lalu ia pun akan menyelam semula. Kadangkala dua 
ekor jantan betina bersama berehat sambil kedua-duanya 
melakukan hubungan badan di permukaan air itu. 

[HIKAYAT IRAN YANG BERUPA MANUSIA] 

Abu Muhammad Al-Hasan bin Amru telah memberitahuku 
daripada seseorang daripada kalangan orang lama dalam 
pelayaran bahawa dia telah memasuki terusan-terusan 57 dan 
duduk semajlis dengan sebahagian raja-raja di sana. Lalu 
dihidangkanlah jamuan makan. Di antara banyak-banyak 
makanan itu dibawa datang sebuah periuk besar yang berisi 
di dalamnya pelbagai isi yang telah dimasak berupa kepala, 
tangan dan kaki yang serupa dengan kepala, tangan dan kaki 
kanak-kanak. 

Ceritanya lagi:- 

Melihatkan itu, aku merasa kembang tekak sehinggakan 
aku tidak lagi mahu memakan apa-apa makanan setelah 
sebelumnya aku begitu berselera sekali. Maka Raja yang 


57 Ar: (c-jLpI). Kata jama’ daripada Lihat Lisanul Arab. Terusan- 

terusan Sarandib ini adalah salah satu keajaiban arkitek kuno 
semenjak sebelum Masehi lagi. Penyebutan terusan-terusan ini dalam 
kitab ini serta kitab klasik Arab lain menunjukkan kemasyhurannya. 
Saya menyarankan kepada para pembaca untuk menggugel di 
internet dengan memasukkan kata carian “Ancient canals in Sri Lanka” 
untuk maklumat lanjut. Bahkan masih ada antara terusan berkenaan 
yang berfungsi hingga saat ini. Boleh dilihat gambar-gambarnya di 
internet, pent 

mengundangku ke majlisnya itu menyedari kelakuanku 
namun tidak berkata apa-apa. Esoknya, aku hadir mengadap 
baginda seperti biasa. Baginda lalu bercakap-cakap sesuatu 
dengan orangnya. Maka mereka pergi dan datang semula 
dengan membawa seekor ikan yang mana seandainya 
tidaklah aku melihatnya menggelupur seperti seekor ikan dan 
sirip yang ada padanya, paSlilah aku akan menyangkanya 
sebagai anak Adam (manusia). 

Raja itu lalu bertitah kepadaku: “Inilah ikannya yang 
engkau tidak mahu makan di jamuan semalam. Jika engkau 
makannya nanti engkau akan rasa bagaimana bagusnya dan 
tawar serta lazatnya, ditambah dengan kurang mudaratnya.” 

Selepas periktiwa itulah aku makan ikan tersebut tanpa 
ada rasa semacam lagi. 

Sebahagian orangyang telah memasuki negeri Az-Zaila ’ 58 
dan Habsyah pernah memberitahuku bahawa di laut 
Habsyah terdapat sejenis ikan yang mukanya sama seperti 
muka bani Adam. Demikian juga tubuh badannya. Ia juga 
turut memiliki kaki dan tangan. 

Para nelayan yang bujang-bujang lagi fakir yang turun ke 
laut dan melalui pantai-pantai, pulau-pulau, lembah-lembah 
dan gunung-ganang yang tidak pernah dilalui manusia 
sepanjang umurnya apabila bertemu dengan ikan yang 
seperti manusia ini maka mereka akan melakukan hubungan 
badan sehingga melahirkan zuriat yang menyerupai manusia 
tetapi boleh hidup di dalam air dan di darat. Boleh jadi ikan 
tersebut asalnya daripada perhubungan yang seperti inilah, 
kemudian turun temurun sejak beberapa keturunan. 

Hal sebegitu samalah dengan perhubungan antara 
manusia dengan sebahagian binatang liar seumpama dubuk 
dan harimau bintang serta haiwan darat lainnya sehingga 
melahirkan beruk, JVas-nas 59 dan makhluk-makhluk lain yang 
seakan manusia. Begitu juga dengan perhubungan babi dan 
kerbau sehingga melahirkan gajah, atau anjing dengan 
kambing melahirkan babi, atau kaldai dengan kuda 
melahirkan baghal. 

Kalaulah kami terus menyebutkan satu persatu hal 
percampuran benih ini, paSlilah ada antaranya yang tidak 
akan dipercayai oleh pembaca sekalian dan akan keluar pula 
daripada tujuan kami untuk menceritakan keajaiban Hind 
secara khususnya. 

[IRAN YANG BERNAMA ZOLUM MEMPUNYAI FARAJ 
SEPERTI FARAJNYA MANUSIA] 

Dikatakan bahawa ada sejenis ikan dinamakan orang sebagai 
£olum 60 , rupabentuknya seperti anak Adam dan berkemaluan 
seperti kemaluan manusia, jantan dan betinanya. Ia diburu 
untuk mendapatkan kulitnya yang lebih tebal berbanding 
kulit gajah. Kulit itu disamak untuk dibuat khuf. 

[BAGI SETIAP BURUNG DI UDARA ADA IKAN YANG 
SERUPA DENGANNYA] 

Dikatakan bahawa bagi setiap burung di udara dan di 
daratan akan ada ikan atau haiwan laut yang betul-betul 
sepertinya atau seakan-akannya. Dan sesungguhnya aku 
sendiri pernah melihat di Jaun Ailah 61 di negeri Syam, seekor 


59 Binatang sebangsa kera atau orang utan. -pent. 

60 Ar: (fjiiiJl). 

61 Ar: (aLI 0 ^-j. 

ikan kecil yang warnanya serupa betul-betul dengan warna 
burung Syuqurruq 62 sedang terbang daripada air kemudiannya 
menyelam kembali. 

[PEMANDANGAN DI LAUT PARSI SEPERTI LAUTAN API] 

Di antara keajaiban laut Parsi adalah apa yang dilihat oleh 
manusia di sana pada waktu malam. Sesungguhnya ombak 
bergelombang dan saling memukul sesama sendiri lalu 
mengeluarkan api, sehingga ternampak pada gambaran 
orang yang sedang belayar di situ seolahnya dia sedang 
belayar di lautan api. 

[ULAR GERGASI DAN MENGGERUNKAN DI LAUT YANG 
DIPANGGIL “NAGA”] 

Diceritakan kepadaku bahawa di laut ada ular-ular besar 63 
yang dipanggil orang sebagai “Naga” 64 , sangat besar dan 
mengerikan. Apabila awan pertengahan musim sejuk 
bergerak di atas permukaan air maka naga ini akan muncul 
dari dalam air lalu masuk ke dalam awan tersebut disebabkan 
kehangatan air laut. Ini kerana air laut pada musim sejuk 
akan menjadi panas seumpama periuk tembaga. 

Naga tersebut akan terperangkap di dalam awan tebal 
yang sejuk itu. Apabila angin bertiup menggerakkan awan 
dan menerbangkannya daripada permukaan air, naga yang 
sedang berada di dalam awan tersebut turut sama 
diterbangkan dari ufuk ke ufuk mengikut awan itu. Setelah 
air yang ada pada awan itu telah hilang, awan itu menjadi 
ringan dan menjadi seperti debu lalu angin memecahkan dan 


62 Ar: 

63 Ar:(ol^). 

64 Ar: (uusJl). 


56 



memisahkan awan tersebut berselerakan. 

Dengan itu naga yang ada di dalam awan tadi kini tidak 
ada lagi “kenderaan” untuk ditumpanginya, lalu ia akan 
jatuh ke bumi samada ke lautan kembali ataupun ke daratan. 
Apabila Allah Ta’ala berkehendakkan keburukan ke atas 
sesuatu kaum, maka Dia akan menggugurkan naga itu ke 
bumi mereka lalu naga itu akan memakan segala unta, kuda, 
lembu dan segala haiwan ternakan mereka serta duduk di 
sana memusnahkan segalanya sehingga tidak meninggalkan 
suatu apapun lagi untuk dimakannya. Kemudian barulah ia 
akan mati atau dimusnahkan Allah Subhanahu kerana belas 
kasihan kepada mereka itu. 

Sesungguhnya para ahli pelayaran dan saudagar-saudagar 
pengembara di lautan serta para nakhoda telah menceritakan 
sendiri kepadaku bahawa mereka pernah menyaksikan bukan 
sekali dua naga itu melayang dalam awan di atas kepala 
mereka dengan warnanya yang hitam dan badannya yang 
panjang. Apabila awan itu bergerak lambat-lambat, naga itu 
akan turun ke bahagian bawahnya. Kadangkala ia 
menjulurkan bahagian ekornya di udara. Setelah ia merasa 
sejuknya udara maka ia akan menyelinap masuk semula ke 
dalam awan lalu hilang daripada pandangan mata. Maha 
Suci Allah sebaik-baik Pencipta. 

[BUMI DI HIND YANG TERDAPAT ULAR BERACUN YANG 
APABILA ANGIN BERTIUP MANUSIA TERKENA RACUNNYA] 

Abu Az-Zuhri Al-Barakhtiyy menceritakan kepadaku tentang 
ular-ular di Negara Hind dengan katanya: 

Seorang tabib Hindi daripada penduduk Sarandib telah 
berkata kepadaku bahawa ular-ular di tanah Hind ada 
sebanyak tiga ribu seratus dua puluh (3120) jenis ular. Yang 

paling beracun adalah ular yang berada di negeri Taka 65 . 

Apabila angin bertiup daripada arah ular tersebut berada, 
lalu ia membawa bersama bisa dan racun ular tersebut 
sehingga mampu membunuh segala haiwan, burung dan 
binatang yang melata dalam jarak tiga farsakh jauhnya. 
Kerana itulah bumi Taka itu tidak ada manusia yang 
mengimarahkannya. Angin tersebut ada hari-harinya yang 
tertentu yang sudah sedia diketahui. Sekiranya hari tiada 
angin itu maka penduduk akan tinggal beraktiviti seperti 
biasa. Apabila tiba harinya angin dari Taka bertiup, maka 
mereka semua akan bersegera meninggalkan tempat itu 
dengan menaiki sampan lalu menuju ke pulau-pulau di 
tengah laut. 

Setelah berlalu hari-harinya, maka mereka akan 
memanggil sesama sendiri lalu kembali semula bercucuk 
tanam dan melombong galian. Bumi Taka adalah kaya 
dengan galian emas dan perak. Setiap tahunnya akan 
berdatanganlah dari darat sebelah timur orang-orang yang 
mencari emas tersebut dengan membawa bersama harum- 
haruman kepada mereka.. , 66 

[HIKAYAT ULAR GERGASI SEOLAH-OLAHNYA KAYU BALAK 
TERLENTANG] 

67 ....melainkan Bani Adam. Maka angin membawa mereka 
terdampar ke labuhan daripada negeri Al-Bakham 68 . Lalu 


65 Ar:(lTb). 

66 Kemungkinan ada bahagian yang tertinggal atau tidak dapat dibaca 
dalam teks aslinya yang bertulisan tangan. Naskhah Leiden juga 
sedemikian. -pent. 

67 Sama seperti di nota kaki sebelum ini. -pent. 

68 Ar: ^). 

dia dan beberapa sahabatnya naik ke darat dan masuk ke 
hutan rimba pulau tersebut. Dalam hutan itu ada terdapat 
kayu reput bertindan-tindan yang dibuang orang sejak 
zaman lampau. Merayau-rayaulah dia dalam hutan itu 
mencari kayu untuk kapalnya. 

Dalam mencari-cari itu terpandanglah dia kepada 
sebatang kayu besar lagi licin dan cantik serta lurus elok 
merintang di atas tanah. Di atasnya pula berserabut dengan 
kayu-kayu yang lain seperti kebiasaan kayu yang lama 
ditinggalkan akan dinaiki semak-samun di atasnya, maka 
begitu jugalah keadaannya kayu besar itu. 

Dia lalu mengukur balak tersebut dan didapatinya lebih 
daripada apa yang diperlukannya. Maka dibawa datanglah 
gergaji untuk memotong balak tersebut sebanyak lima puluh 
ha^ta mengikut keperluannya. Ketika mana diletakkan mata 
gergaji ke atas balak tersebut dan mula untuk memotong, 
tiba-tiba batang balak tersebut bergerak-gerak dan berjalan. 
Rupa-rupanya ia adalah seekor ular gergasi. 

Tanpa membuang masa bertempiaranlah mereka lari dan 
terjun ke laut berenang dengan sepantasnya sehingga naik 
semula ke atas kapal yang sedang berlabuh agak jauh 
daripada pantai itu. Maka terselamatlah mereka daripada 
menjadi mangsa ular tersebut. 

[NAKHODA MENEKA BAHTERA AKAN DILANDA TAUFAN] 

Muhammad bin Babsyad memberitahuku daripada seorang 
yang sangat pakar dalam pelayaran bahawa pada satu masa 
orang itu sedang dalam pelayaran daripada Hind menuju ke 
China. Ketika mana dia sampai di tengah antara lautan di 

kawasan berkenaan, masuklah waktu solat yang pertama 69 . 
Lalu dia pun turun untuk memperbaharui wudhuknya 
sambil-sambil melayangkan pandangannya ke laut. 

Tiba-tiba dengan tergesa-gesa dia segera naik ke atas 
semula tanpa sempat pun mengambil wudhuk. Wajahnya 
kelihatan seperti orang terkejut. Lalu segera pula dia 
memberi perintah kepada anak kapalnya: “Tuan-tuan! Ada 
perkara buruk. Kembangkan layar cepat!.” 

Maka mereka pun melakukan mengikut suruhannya itu. 
“Campakkan ke laut semua barang-barang yang ada di atas 
dek kapal ini!” dia memberi perintah lagi. 

Kemudian dia pun turun hampir ke permukaan air lalu 
naik semula dalam keadaan rupa terkejut besar sambil 
berkata: “Wahai para saudagar semua! Manakah yang lebih 
kamu cintai; harta benda kamu itu yang boleh dicari ribuan 
gantinya, ataukah nyawa kamu yang tiada gantinya?” 

Lalu mereka pun bertanya kembali kepadanya dengan 
penuh rasa hairan: “Apakah bendanya yang berlaku kepada 
kita sehingga engkau keluarkan pertanyaan sebegitu? Angin 
kita bertiup dengan baik, laut kita tenang saja dan kita pun 
semuanya selamat di bawah perlindungan Tuhan sekalian 
alarm ” 

Lantas jawabnya: “Hendaklah sebahagian kamu menjadi 
saksi kepada sebahagian yang lain, dan hendaknya anak-anak 
kapal menjadi saksi diriku ke atas para saudagar itu bahawa 
aku telahpun menjalankan tugasku menasihati mereka semua 
sebelum berlakunya suatu tragedi dan mereka itu tidak 
menerima nasihatku. Dengan ini aku serahkan kamu 
semuanya kepada Allah jua.” 


69 Solat Zohor atau solat Subuh. -pent. 

Kemudian dia lalu berkata kepada orang yang menjaga 
sampan: “Bawa sini sampan itu kepadaku!” 

Dengan segera dia turun ke dalam sampan itu dengan 
dibawanya bersama bekal makanan dan air minum serta 
beberapa orangnya. Setelah dia nampaknya berazam untuk 
meninggalkan mereka semua, berkatalah mereka kepadanya: 
“Kembalilah ke kapal ini. Kami akan lakukan apa yang 
engkau suruh itu.” 

Jawabnya: “Demi Allah! Aku tidak akan kembali sehingga 
kamu dengan sukarela campakkan ke laut kesemua barang- 
barang kamu dengan tangan-tangan kamu sendiri.” 

Ceritanya lagi: 

Maka para saudagar itupun mencampakkanlah dengan 
tangan mereka sendiri segala barang-barang dagangan 
mereka. Kecil besar mahal murahnya semuanya 
dihumbankan ke laut. Sehingga tidak ada lagi yang berada di 
atas kapal itu melainkan bani Adam, bekal makanan dan air 
minum saja. Lalu kembalilah nakhoda itu ke kapalnya dan 
naik. Kemudian dia berkata: “Seandainya kamu semua tahu 
apa yang bakal berlaku ke atas kamu dan kapal ini tengah 
malam nanti, paSlilah kamu semua akan mengambil wudhuk 
dan bersembahyang sambil mengikhlaskan taubat kepada 
Tuhan kamu serta memohon ahat daripadaNya.” 
Mendengar itu lalu mereka semua pun melakukan seperti 
kata nakhoda itu. 

Apabila malam menjelang, maka Allah Subhanahu telah 
membuka pintu-pintu langit dengan angin hitam yang 
memenuhi antara langit dan bumi. Angin tersebut 
melambungkan ombak sehingga ke awan dan 
menghempaskannya kembali ke dasar laut. Taufan itu 
menenggelamkan habis segala kapal-kapal yang ada di negeri 

berdekatan dan pantai-pantai serta yang berada di tengah 
laut. Hanya sedikit sahaja yang dapat selamat dari taufan itu. 

Sedangkan kapal mereka itu Allah telah ilhamkan pada 
siang harinya agar mereka menjadikannya ringan dengan 
membuang ke laut segala muatan yang memberatkannya. 
Dengan itu setiap kali laut membadai mereka dengan 
gelombangnya, kapal itu - dengan sebab ringannya — timbul 
meniti ombak dan sentiasa dipermukaan air. Dalam keadaan 
genting tersebut mereka itu tidak putus-putus membaca ayat- 
ayat suci, berdoa dan bermunajat kepada Allah tanpa makan 
minum selama tiga hari tiga malam. 

Apabila tiba hari keempatnya, maka Allah Azza wa Jalla 
telah memerintahkan angin agar tenang semula, dan 
memerintahkan laut agar sentosa kembali. Lalu Allah 
menghilangkan malapetaka tersebut seperti sedia dimaklumi 
pada kebiasaan KudratNya Yang Maha Suci. Mereka pun 
menurunkan sampan dan dayungnya lalu nakhoda dan 
orang-orangnya mendayung sampan menarik kapal itu 
selama sehari semalam. 

Setelah itu sampailah mereka kepada suatu pulau yang 
biasanya apabila berlaku malapetaka seperti yang baru 
berlalu itu maka ke pulau itulah ombak laut menghantarkan 
segala pecahan-pecahan kapal, kain baju, barang-barang dan 
muatan dagangan daripada pelbagai ufuk negara-negara 
yang berdekatan. Lalu mereka melabuhkan sauh kapal di situ. 

Mereka dapati barang-barang yang mereka campakkan 
beberapa hari lalu ada di situ, lalu diangkat dan dibawa naik 
ke kapal semula. Di samping itu, mereka juga turut memilih 
apa-apa yang disukai daripada barang-barang yang 
terdampar di situ serta tidak lupa untuk mengebumikan 
mayat-mayat orangyang mati lemas. Bekalan air minum juga 

diisi di pulau itu sebagai bekal untuk pelayaran kembali. 

Apabila layar sudah ditegakkan dan angin pun 
nampaknya bertiup mengikut arah yang tepat, maka 
belayarlah mereka dengan selamat dan sampai dengan 
sejahteranya ke negeri mereka semula. Barang dagangan 
yang mereka bawa dijual dengan mendapat keuntungan 
sepuluh kali ganda bagi setiap dirhamnya. Demikianlah 
mereka akhirnya beroleh untung dengan kekayaan harta dan 
keselamatan nyawa. Segala puji puja bagi Allah, Tuhan 
SemeSta Alam . 70 

[KAMPUNG 71 YANG PENDUDUKNYA BERTEMPIARAN LARI 
DARIPADA ULAR YANG MEMAKAN TERNAKAN MEREKA] 

Seorang daripada orang lama ahli pelayaran telah 
mengkhabarkan kepadaku bahawa penduduk sebuah 
kampung yang besar di Sanfa 72 telah berpindah keluar 


70 Nampak di sini tragedi yang berlaku itu serupa dengan bencana 
tsunami yang pernah menimpa berhampiran laut Acheh pada tahun 
2004 yang lalu. Nyata ia bukanlah sesuatu yang asing pada 
pengetahuan para nakhoda zaman silam, bahkan mereka mampu 
untuk meramal kedatangannya berdasarkan pengetahuan dan 
pengalaman mereka. Dapat pula kita petik faedah di sini bahawa 
kejadian sebegini memang biasa berlaku pada zaman dahulu. 
Tentunya banyak pula perubahan muka bumi yang berlaku; ada 
pulau yang tenggelam, ada daratan bam yang timbul, ada plat bumi 
yang berganjak dan sebagainya. -pent. 

71 Qaryah selain bermaksud kampung, ia juga bermaksud penempatan 
besar manusia seperti kota dan bandar, -pent. 

72 Sanfa adalah sebutan Arab bagi Champa. Dalam terjemahan kitab ini, 
saya mengekalkan sebutan Sanfa dan bukannya Champa. Kerajaan 
Champa adalah kerajaan Melayu yang besar sehinggakan laut yang 
kini dikenal sebagai Laut China Selatan dahulunya masyhur dengan 
nama Laut Champa kerana berpengaruhnya kerajaan tersebut. -pent. 

daripada tempat itu disebabkan seekor ular gergasi yang 
tinggal berhampiran memakan segala haiwan ternakan dan 
juga sebahagian penduduknya. 

Ular tersebut sering mengganggu kehidupan mereka di 
situ lantas mereka bertindak untuk berpindah ke tempat lain. 
Kampung yang ditinggalkan itu telah bertukar menjadi 
padang jarak padang tekukur tanpa ada seorang pun jua 
kembali semula ke sana. 

[ULAR YANG SETIAP HARI MENELAN GAJAH] 

Abu Muhammad Al-Hasan bin Amru telah memberitahuku 
daripada sebahagian nakhoda bahawa nakhoda itu pernah 
belayar dalam satu kapal apabila tiba-tiba angin bertiup 
kencang berserta hujan lebat sehingga suasana menjadi gelap 
gelita. Dalam keadaan begitu, kelihatan nun di sana ada 
sebuah teluk, maka kapalnya pun bergeraklah masuk ke 
dalamnya untuk berlindung daripada ribut itu. Tinggallah 
mereka di sana sehari semalam menunggu ribut reda. 

Esok paginya, tiba-tiba ternampak kepada mereka seekor 
ular raksasa - yang tidak dapat dibandingkan dengan apa 
pun besarnya itu - lagi sangat menggerunkan sedang 
melintas di daratan berdekatan teluk itu. Ular itu kemudian 
turun ke dalam teluk lalu berenang pergi dan naik ke sebelah 
sana daratan itu. Begitu pantasnya ia berenang itu seperti 
kilat yang menyambar. Selepas waktu asar kelihatan ular 
tersebut kembali semula dan berenang melintasi teluk itu 
dengan perlahan-lahan. Begitulah kelakuannya selama lima 
hari berulang-alik keluar pada setiap pagi dan pulang semula 
selepas waktu asar. 

Bila tiba hari keenam, berkatalah kepada nakhoda itu 
kepada anak buahnya: “Cuba kamu turun ke darat dan siasat 

ke mana ular ini pergi agaknya.” 

Selepas memaStikan ular itu telah keluar seperti biasanya, 
mereka pun lalu turun ke darat. Setelah berjalan lebih kurang 
satu mil , tibalah mereka ke sebuah bukit dan hutan. Di situ 
mereka dapati sebuah danau yang bertimbun dengan gading- 
gading gajah yang kecil-kecil dan besar-besar. Tanpa 
berlengah mereka pun kembali termengah-mengah 
memberitahu hal itu kepada nakhoda. Esoknya nakhoda pun 
turun mengikuti jejak kelmarin untuk melihat tempat tersebut. 

Bermula hari itu mereka semua tidak bertangguh lagi 
mengangkut segala gading-gading itu ke kapal sebaik saja 
memaStikan ular itu telah keluar pada setiap pagi sehingga 
hampir waktu ia akan kembali. Terlampau banyaknya 
gading itu sehinggakan mereka membuat keputusan untuk 
membuang saja mana-mana muatan dagangan sedia ada di 
atas yang agak kurang permintaan pelanggan dan kurang 
berharga untuk digantikan tempatnya dengan gading-gading 
itu. 

Setelah hampir dua puluh hari mereka berada di situ, 
mereka pun belayarlah keluar daripada teluk itu dengan 
muatan gading yang memenuhi kapal. Rupa-rupanya ular 
tersebut menjadikan gajah sebagai makanannya, hanya 
gading saja tidak dimamahnya. 

Aku (pengarang) bertanyakan kepada Nakhoda 
Ismailuyah tentang cerita ini pada tahun tiga ratus tiga puluh 
sembilan (339 H) sedang aku telahpun mendengarnya 
sebelum itu. Beliau lalu menceritakan cerita yang sama, dan 
katanya: “Telah sampai kisah tersebut kepadaku dan kisah itu 
sahih. Di laut ada pelbagai jenis ular, melainkan kelakuannya 
di laut itu agak lemah. Yang paling berbahaya adalah ular 
yang tinggal di gunung-ganang, padang pasir dan bumi yang 

kontang serta jauh daripada sumber air. 

Di gunung di Oman ada jenis ular-ular yang boleh 
membunuh seketika itu juga. Di antara Suhar 73 — iaitu ibu 
negara Oman — dan gunung Al-Yahmad 74 ada suatu tempat 
yang tidak dilintasi sesiapa pun. Di situ ada sebuah lembah 
bernama Lembah Ular 75 . Diceritakan bahawa di situ ada 
ular-ular yang panjangnya cuma sejengkal atau lebih pendek 
lagi, sehinggakan kepalanya berhimpun dengan ekornya 
(kerana pendeknya itu). Ia akan memanjat orang yang 
menunggang kuda yang lalu di situ. Sekiranya ia mematuk, 
maka akan matilah mangsanya seketika itu juga. Jika ia 
menyembur bisanya, akan membutakan mata dan akhirnya 
akan menyebabkan kematian. 

Apabila ada seseorang musafir yang lalu di jalan itu, ular- 
ular itu akan melompat ke atasnya dari segenap arah 
sehingga tidak dapat keluar lagi. Begitulah sepanjangjalan itu. 
Dek kerana itulah mereka menghindari tempat tersebut. 
Wassalam.” 

[ULAR YANG APABILA IA MELIHAT KEPADA MANUSIA, IA 
MATI; DAN APABILA MANUSIA MELIHATNYA, DIA MATI] 

Telah memberitahuku sebahagian penduduk kota Mansurah 
yang pernah pergi ke Maarkin 76 - iaitu sebuah bandar yang 
jarak di antaranya dengan pantai Negeri Alaau 77 beberapa 
ratus farsakh dan di situ tinggalnya Lahluwa 78 ; Raja Hindi - 

(oUl yjjlj). 

bahawa di sebahagian gunung dan bukitnya terdapat ular- 
ular yang kecil, berbintik-bintik dan kelabu warnanya. 
Apabila ia melihat kepada manusia sebelum sempat manusia 
itu memandangnya maka matilah ia serta merta. Apabila 
manusia melihatnya terlebih dahulu sebelum ia sempat 
memandangnya, maka matilah orang itu serta merta pula. 
Apabila sama-sama terpandang secara serentak, maka kedua- 
dua mereka akan mati. Itulah ular yang paling berbisa. 

[KALAJENGKING TERBANG SEPERTI BURUNG CIAK 
BERDEKATAN WAQ-WAQ] 

Muhammad bin Babsyad telah menceritakan kepadaku 
bahawa di suatu tempat arah ke Waq-Waq terdapat banyak 
kalajengking yang terbang seperti burung ciak. Apabila 
terlanggar kepada manusia akan bengkaklah badannya dan 
jatuh sakit. Kemudiannya kulit akan mengecut lalu mati. 

[HIKAYAT SULTAN NEGERI ZANJ YANG PENDUDUKNYA 
MAKAN ORANG] 

Ismailuyah dan sekumpulan pelaut telah memberitahuku 
bahawa dia telah keluar daripada Oman dalam sebuah kapal 
untuk menuju ke Qanbaluh 79 pada tahun tiga ratus sepuluh 
(310 H) apabila tiba-tiba angin berhembus sehingga 


79 Ar: Baris dan bunyinya berdasarkan naskhah Leiden. Apakah 

ianya Kinabalu? Namun berdasarkan cerita ini seakan ia terletak di 
Afrika. Ada kisah lain di bahagian akhir kitab ini tentang peperangan 
antara penduduk Waq-waq dengan penduduk Qanbaluh, sedangkan 
Waq-waq terletak di Timur. Tetapi suatu hal menarik yang boleh kita 
cuba fikirkan di sini adalah kedudukan hujung Afrika itu sendiri, yang 
mana dalam peta-peta lama seperti peta al-Idrisi contohnya, benua 
Afrika dilukis memanjang membelok ke arah Timur dan berhujung 
berhampiran Kepulauan Melayu dan China. Wallahu a’lam. -pent. 

melemparkan kapal mereka ke Sufalah Az-Zinj 80 . 

Berkata nakhoda; 

Apabila aku lihat dan pa£H tempat itu aku segera 
menyedari bahawa kami kini sedang berada di negeri Az-Zinj 
yang penduduknya memakan manusia. Apabila kami 
terhenti di tempat itu, yakinlah kami bahawa kami akan 
menempah maut. Dengan itu segera kami mandi dan 
bertaubat kepada Allah Ta’ala serta saling mengucapkan doa 
kematian buat diri kami sendiri. 

Dengan tidak semena-mena kapal kami dikelilingi banyak 
sekali perahu yang kemudiannya membawa kapal kami 
masuk ke pelabuhan di situ. Sauh-sauh pun dilabuhkan lalu 
kami pun turun bersama orang-orang itu ke daratan. Mereka 
kemudiannya membawa dan mengiring kami mengadap raja 
mereka. Kami dapati raja itu hanyalah seorang budak, elok 
wajahnya di antara orang-orang berkulit hitam itu dan baik 
pula tingkahlaku akhlaknya. 

Raja itu lalu bertanya perihal kami. Segera kami katakan 
bahawa kami memang sebenarnya bermaksud untuk datang 
ke negeri ini. Baginda lalu berkata: “Kamu bohong! 
Sebenarnya kamu berhasrat menuju ke negeri Qanbaluh dan 
bukannya ke negeri kami ini. Hanya anginlah yang 
melencongkan kamu sehingga kamu terdampar ke sini.” 

Mendengarkan itu kami lantas berkata: “Memang 
benarlah seperti kata tuanku itu. Tidaklah kami maksudkan 
dengan kata-kata kami tadi melainkan untuk mendekatkan 


80 Ar: 4 JLL-). Boleh dibaca Az-Zinj atau Az-Zanj. Ada pendapat 

mengatakan lokasinya sekitar Tanzania atau Mozambique kini. Ia 
mungkin benar berdasarkan kisah ini. Namun ada juga kisah lain 
mengisyaratkan seakan negeri Zinj itu letaknya di Australia kini. 
Wallahu a c lam. -pent. 

diri kepada tuanku saja.” 

“Bawalah turun barang dagangan kamu dan berniagalah 
di sini. Jangan risaukan diri kamu. Semuanya baik-baik saja.” 
Ujar baginda. 

Sambung nakhoda: 

Lalu kami pun menurunkan barang-barang kami dan 
berdagang di situ dengan sebaik-baiknya. Raja itu tidak 
mengenakan kami sebarang cukai atau kewajipan untuk 
memberinya apa-apa melainkan kami sendiri sukarela 
memberinya hadiah dan baginda juga membalas dengan 
hadiah yang setara bahkan lebih banyak lagi. Begitulah 
keadaannya kami di situ selama beberapa bulan. 

Apabila hampir waktu berangkat, kami lalu meminta 
izinnya dan kami pun diizinkan untuk belayar. Lalu kami 
angkut segala barang-barang serta menyelesaikan apa-apa 
urusan yang perlu. Setelah kami telah berazam untuk 
berangkat, kami pun memaklumkannya kepada baginda. 
Mendengarkan itu, baginda segera bangun lalu berjalan 
dengan sahabat-sahabatnya dan hamba-hamba suruhannya 
bersama-sama kami sehingga ke pinggir pantai. Bukan 
sekadar itu, bahkan baginda menaiki sampan dan bersama- 
sama kami menuju ke kapal yang terletak agak jauh dari 
pantai. 

Sesampai di kapal, baginda berserta tujuh orang ketua 
hamba suruhannya turut sama naik ke kapal bagi 
mengucapkan selamat jalan kepada kami. Ketika mereka 
berada di atas kapal itu, aku berkata di dalam hati: “Raja ini 
jika di pasar hamba di Oman boleh dijual dengan harga tiga 
puluh dinar. Tujuh orang hamba ini pula menyamai seratus 
enam puluh dinar. Baju-baju mereka kalau dijual boleh laku 
dua puluh dinar. Busuk-busuk pun boleh dapat tiga ribu 
dirham semua sekali, dan tak ada mudarat apa-apa ke atas 
kami kalau kami ambil tindakan itu.” 

Dengan segera aku berteriak kepada anak kapal agar 
menegakkan layar dan mengangkat sauh dalam keadaan raja 

itu pula sedang sibuk bersalam-salaman dan beramah-tamah 
dengan kami sambil meminta agar kami datang semula untuk 
berdagang di negerinya dengan janji akan berbuat baik 
kepada kami lagi. 

Apabila layar sudah dikembangkan dan baginda melihat 
kami sudahpun memulakan pelayaran, maka berubahlah air 
mukanya dengan seketika itu juga. Lalu katanya: “Oh kamu 
sudah hendak belayar rupanya. Selamatjalan beta ucapkan.” 

Baginda lalu bangun untuk turun ke perahunya. Lalu 
sepantas kilat kami terus memotong tali yang mengikat 
perahu itu. “Tinggallah dengan kami. Kami akan membawa 
kamu ke negeri kami dan kami akan membalas segala budi 
baik engkau terhadap kami dengan balasan baik yang setara 
dengan apa yang telah engkau berikan.” Ujar kami 
kepadanya. 

Mendengar itu baginda lalu berkata: “Wahai kamu semua! 
Tatkala kamu terdampar ke negeriku, sungguh aku berkuasa 
melakukan apa saja terhadap kamu. Ahli keluargaku 
sebenarnya hendak memakan kamu dan merampas segala 
harta benda kamu seperti mana yang telah mereka lakukan 
kepada orang-orang selain kamu. Lalu aku berbuat ehsan 
terhadap kamu dan aku tidak pun mengambil sebarang harta 
benda kamu. Bahkan aku datang ke kapal kamu untuk 
mengucapkan selamat jalan sebagai suatu penghormatan 
dariku kepada kamu sekalian. Maka haruslah kamu tunaikan 
pula hakku dengan membiarkan aku kembali semula ke 
negeriku.” 

Nakhoda itu menyambung ceritanya: 

Kami buat endah tidak endah saja terhadap kata-katanya 
itu dan tidak mempedulikannya lagi. Angin bertiup dengan 
baik sekali sehinggakan tidak sampai sejam kami telah 

bergerak jauh dan negeri itu sudah hilang dari pandangan. 
Kemudian malam pun menyelubungi dan kami pun sudah 
masuk ke tengah laut lepas. Pagi esoknya raja dan tujuh orang 
sahabatnya itu sudah termasuk ke dalam kalangan hamba 
sahaya untuk kami jual yang jumlahnya hampir dua ratus 
kepala. Kami pun memperlakukannya sama seperti hamba- 
hamba yang lain. 

Kata nakhoda lagi: 

Raja itu berdiam diri dan tidak lagi bercakap sepatah 
haram pun dengan kami. Dia pun tidak mengendahkan kami 
seolahnya kami tidak saling mengenali langsung sebelum itu. 
Beberapa lamanya maka sampailah kami ke Oman, lalu kami 
jual dia dan sahabatnya yang tujuh orang itu bersama-sama 
hamba-hamba yang lain. 

Apabila tiba tahun tiga ratus... belas (31+ H), maka sekali 
lagi kami keluar daripada Oman untuk menuju ke Qanbaluh. 
Tiba-tiba berlakulah periktiwa yang sama seperti dahulu di 
mana angin telah melencongkan kami sehingga sampai lagi 
ke tanah Sufalah Az-Zinji. Tidak dapat diduStakan lagi 
memang itulah negeri yang kami culik rajanya dahulu. 

Penduduk di situ apabila ternampak kapal kami, dengan 
segera mereka mendatangi dan mengelilingi kami dengan 
perahu-perahu mereka. Tiba-tiba ada antara mereka itu 
orang yang telah kami kenali dahulu. Apa yang kami ketahui 
saat itu adalah kami sangat yakin bahawa kami memang 
benar-benar akan binasa kali ini. Tidak ada seorang pun 
antara kami yang terkeluar sepatah kata dari mulutnya akibat 
terlalu takut. Lalu kami pun mandi dan bersembahyang 
seolahnya sembahyang yang penghabisan sebelum kematian. 
Setelah itu kami saling mengucapkan selamat tinggal sesama 
sendiri. 

Mereka itu membiarkan saja kami dalam keadaan 
berpeluk tangis itu. Setelah selesai semuanya, mereka lalu 
mengangkut dan membawa kami untuk mengadap raja. 
Berjalanlah kami sehingga sampai ke tempat raja itu. Apabila 
kami melihat saja raja yang sedang duduk di atas singgahsana 
itu, tercenganglah kami semuanya. Tidak lain dan tidak 
bukan raja itulah yang telah kami culik dahulu. Baginda 
duduk di situ seolah-olahnya baru sebentar tadi kami 
berpisah dengannya. 

Melihatkan itu, terus kami menyungkur sujud dan 
lemahlah segala sendi-sendi sehingga tidak mampu lagi untuk 
bangkit berdiri. Baginda lalu bertitah: “Kamu semua adalah 
sahabat-sahabatku! Tidak syak lagi!” 

Tidak seorang pun daripada kami yang mampu 
mengucap sepatah kata. Bergetar habis sendi-sendi kami dek 
kerana terlampau takut. Tiba-tiba terdengar suara baginda 
bertitah lagi: “Angkatlah kepala kalian. Sesungguhnya aku 
menjamin keselamatan kamu dan harta-harta kamu 
semuanya.” 

Ada antara kami yang mengangkat kepalanya dan ada 
yang tidak mampu mengangkat kepalanya kerana lemah 
sendi-sendi bercampur malu yang teramat. 

Kata nakhoda lagi: 

Baginda lalu mengucapkan kata-kata yang lemah lembut 
kepada kami sehingga membuatkan kami semuanya 
mengangkat kepala dari lantai itu. Namun kami tidak 
mampu untuk bertentang mata dan memandang wajahnya 
dek kerana terlampau malu bercampur takut serta segan 
dengannya. Setelah hati kami tenteram dengan jaminan 
keamanan yang diberikan itu, baginda lalu bertitah lagi: 
“Wahai para penipu besar! Aku telah perbuat apa yang aku 

perbuat kepada kamu dahulu dan kamu telah membalas 
kepadaku dengan perbuatan kamu itu.” 

Kami lalu berujar: “Berilah keuzuran kepada kami wahai 
tuanku. Dan maafkanlah kami.” 

Jawab baginda: “Telah aku maafkan kamu semua. 
Berdaganglah sepertimana kamu berdagang dahulu. Tidak 
ada halangannya ke atas kamu.” 

Kami tidak membenarkan rasa gembira yang terbit di hati 
kami ketika itu dan kami menyangka itu hanyalah tipu helah 
raja itu semata-mata. Sehinggalah kami bawa turun segala 
barang dagangan kami ke pantai dan membawanya ke darat. 
Kami kemudian membawa hadiah dengan kadar yang 
sepatutnya untuk diberikan ke hadapan raja itu. Melihatkan 
itu baginda lalu bertitah: “Kamu sekalian bukanlah orang 
yang layak untuk aku terima hadiahnya. Aku tidak akan 
membiarkan hartaku bercampur dengan harta yang haram 
dengan sebab menerima hadiah kamu itu. Kerana 
sesungguhnya harta kamu itu semuanya haram belaka.” 

Kami kemudiannya berniaga seperti biasanya di negeri itu. 
Apabila hampir tiba waktu berangkat, kami pun pergi 
meminta izin raja itu dan baginda mengizinkan. Setelah 
benar-benar sampai waktu berangkat, kami pun berjumpa 
raja dan aku berkata kepadanya: “Tuanku! Kami telah 
memutuskan untuk berangkat saat ini.” Maka sahut raja itu: 
“Belayarlah kamu dalam pemeliharaan Allah.” 

Aku lantas bertanya meluahkan rasa takjub yang terbuku 
di hati: “Tuanku! Tuanku telah memperlakukan kami 
dengan sesuatu yang tidak mampu kami membalas 
kebaikannya. Kami telah menipu dan menzalimi tuanku 
dahulu. Maka bagaimanakah tuanku dapat lepas lari dan 
kembali semula ke negeri tuanku ini?” 

Baginda lalu menceritakan kisahnya: 

Tatkala kamu menjual diriku di Oman, maka orang yang 
membeliku itu membawaku ke negeri yang bernama Basrah 
yang sifatnya begian begian. Maka di sana aku telah belajar 
sembahyang, puasa dan sedikit daripada Al-Quran. 
Kemudian tuan aku itu menjual pula aku kepada seorang 
yang lain. Tuan yang baru ini membawaku ke negeri Raja 
Arab. Nama negeri itu ialah Baghdad —raja itu kemudian 
menceritakan begitu-begini keadaan Baghdad itu. Di negeri 
itulah aku mempelajari bahasa Arab yang fasih, aku belajar 
Al-Quran dan aku turut bersolat jamaah dengan orang ramai 
di masjid-masjid jamek. Aku juga pernah melihat Khalifah 
yang dipanggil Al-Muqtadir 81 . 

Aku tinggal di Baghdad selama setahun lebih. Pada suatu 
hari aku berjumpa dengan suatu rombongan daripada 
Khurasan yang menunggang unta. Lalu ku tanyakan kepada 
mereka: “Apa sebabnya kamu datang berombongan begini?” 

Jawab mereka: “Kami keluar dari tempat kami untuk 
menuju ke Mekah.” 

“Mekah itu apa?” tanyaku lagi. 

“Di sana ada Baitullah Al-Haram tempat manusia 
menunaikan haji.” Ujar mereka. Lantas mereka 
menerangkan kepadaku tentang Ka’abah dengan panjang 
lebar. Lalu aku pun berkata dalam hati: “Aku harus mengikut 
mereka ini ke Baitullah.” 

Kemudian aku kembalilah kepada tuanku 
memberitahunya niatku dan apa yang kudengar itu. Dia 
nampaknya tidak berminat untuk keluar ke Mekah dan 
dalam masa yang sama juga tidak membiarkan aku untuk 


81 Salah seorang Khalifah Abbasiyah. -pent. 

pergi sendiri. Melihatkan itu, aku cuba-cuba mencari peluang 
untuk ikut bersama orang ramai. Apabila rombongan orang 
ramai telah keluar, maka aku cepat-cepat mengekori bersama 
mereka. Aku lalu berkawan dengan ahli-ahli rombongan dan 
berkhidmat kepada mereka serta makan bersama sepanjang 
perjalanan itu. Mereka bermurah hati memberikan kepadaku 
dua helai kain lalu dengan kain itulah aku berihram. 

Mereka juga mengajarkanku tatacara melakukan haji. 
Maka Allah Ta’ala telah memudahkan urusan hajiku. Hatiku 
merasa takut untuk kembali ke Baghdad, bimbang kalau- 
kalau tuanku memarahi bahkan membunuhku. Lalu aku pun 
keluar bersama kahlah yang lain menuju ke Mesir. Di 
sepanjang perjalanan itu aku berkhidmat kepada ahli 
rombongan lalu mereka mengikut sertakan aku untuk 
bersama berkongsi bekalan makanan yang ada sehinggalah 
kami sampai ke Mesir. 

Setibanya kami di Mesir, aku melihat suatu laut yang 
berair tawar iaitulah yang dipanggil Nil. Lalu aku bertanya 
penduduk di situ: “Dari mana hulu sungai ini?” 

Jawab mereka: “Hulunya di negeri Az-Zinj.” 

“Dari arah mana?” tanyaku lagi. 

“Dari arah kota yang bernama Aswan 82 , di sempadan 
bumi Sudan.” Jelas mereka. 

Aku lalu berjalan menyusuri tebing sunga Nil itu masuk 
dan keluar satu negeri ke negeri yang lain. Untuk makan aku 
cuma berharapkan belas ihsan orang-orang yang ku temui di 
sepanjang jalan itu. Begitulah keadaannya sehinggalah aku 
tiba pada suatu kaum di Sudan. Mereka tidak menerima 


82 Ar: Dalam naskhah Leiden dibariskan dhommah pada alif 

menjadikan sebutannya “Uswan”. -pent. 

kedatanganku bahkan lalu mengikatku dan memasukkan aku 
bersama para khadam mereka. Kami dibebankan dengan 
kerja-kerja yang berat dan tidak termampu. Aku mencari 
jalan untuk lari dan berjaya melepaskan diri daripada kaum 
tersebut. 

Malangnya aku terjebak pula ke tangan suatu kaum lain 
yang mengambil lalu menjualku. Aku berjaya melarikan diri 
sekali lagi. Begitulah keadaannya diriku semenjak keluar 
daripada Mesir. Sehinggalah akhirnya aku sampai ke sebuah 
negeri di pinggir negeri Az-Zinj. Aku terpaksa menyamar 
kerana merasa risau terhadap diriku sendiri lalu aku 
mengambil jalan untuk bersembunyi. Tidak pernah aku 
merasa setakut itu semenjak keluarku daripada Mesir dengan 
pelbagai bahaya yang telah ku tempuhi itu sepertimana 
ketakutanku apabila aku semakin hampir dengan negeriku 
sendiri. 

Aku berkata dalam hati: “Negeriku paSlinya sudah ada 
rajanya yang baru yang berkuasa dan ditaati oleh sekalian 
tentera. Untuk mencabut kekuasaan dari tangannya adalah 
sesuatu yang sukar amat. Sekiranya aku muncul, atau ada 
yang dapat mengesan kehadiranku, aku akan dibawa ke 
hadapannya dan dibunuh. Atau mungkin ada pemburu yang 
akan menangkapku dan memenggal kepalaku serta 
dibawanya persembah kepada raja itu.” 

Ketakutan begitu sekali menjalar ke segenap urat nadiku. 
Aku memilih hanya untuk berjalan menuju ke negeriku pada 
waktu malam sementara di siang harinya aku bersembunyi. 
Aku terus berjalan sehingga sampai ke laut. Di sana aku 
menumpangi kapal dengan menyamarkan diri seolahnya aku 
hendak ke negeri sekian sekian. Kemudian aku pun belayar 
ke negeri sekian-sekian pula. Setelah itu maka kapal itu 

menurunkan aku ke pantai negeriku pada suatu malam. 

Aku lalu bertanyakan kepada seorang perempuan tua: 
“Adakah raja tempat ini seorang yang adil?” 

Maka jawab nenek tersebut: “Demi Allah wahai anakku! 
Kami tidak memiliki raja melainkan Allah Ta’ala.” 

Lalu mulalah nenek itu menceritakan kisah raja mereka 
yang diculik. Aku pula mendengarkannya dengan penuh 
takjub seolah-olah aku tidak pernah tahu tentang kisah itu 
dan seolah-olah bukan diriku yang sedang dikisahkan itu. 
Kemudian nenek itu menyambung katanya: “Orang-orang 
besar kerajaan semuanya bersepakat untuk tidak menabalkan 
raja yang lain sehingga mereka mengetahui berita yang 
sebenarnya tentang raja yang diculik itu atau sehingga 
mereka telah meyakini dia benar-benar telah mati. 
Sesungguhnya telah sampai kepada mereka khabar daripada 
tukang-tukang tilik bahawa raja itu masih hidup dan selamat 
di tanah Arab.” 

Apabila tiba waktu pagi aku segera berjalan ke negeriku 
ini, lalu aku masuk ke dalamnya terus menuju ke iSlana ini. 
Setelah masuk ke dalamnya lalu aku dapati ahli keluargaku 
dan pembesar-pembesar negeri seperti keadaan aku 
tinggalkan dahulu melainkan mereka semuanya sedang 
berdukacita. Aku kemudiannya menceritakan kepada 
mereka kisahku. Mereka semuanya terpegun dan takjub 
sekali. Semuanya ku ajak masuk agama Islam lalu mereka 
semua menerima sarananku itu. Lalu aku kembali 
memerintah sebagai raja baru sebulan yang lalu sebelum 
kedatangan kamu ke sini. 

Hari ini aku sangat gembira dan bersukacita dengan apa 
yang telah dianugerahkan kepada diriku dan penduduk 
negeriku dengan anugerah Islam dan iman, pengetahuan 

tentang sembahyang, puasa, haji, halal dan haram. Juga aku 
telah mengalami apa yang tidak pernah dialami oleh seorang 
pun di negeri Az-Zinji ini. Aku telah maafkan kamu kerana 
asbab kamulah aku memperoleh kebaikan agamaku. Hanya 
saja suatu perkara yang masih tinggal - dan aku memohon 
agar Allah mengeluarkan aku daripada dosa itu. 

Cerita nakhoda itu: 

Maka aku pun bertanya: “Apakah perkara tersebut wahai 
tuanku?” 

Jawabnya: “Tuanku yang mana aku telah keluar daripada 
Baghdad untuk menunaikan haji tanpa meminta izin dan 
redhanya dan aku tidak kembali kepadanya. Seandainya aku 
bertemu dengan seorang yang dipercayai untuk aku kirimkan 
harga tebusan diriku dan aku minta halal darinya. Kalaulah 
kamu memiliki kebaikan dan sifat amanah, tentulah aku 
serahkan harga tebusanku untuk dikirimkan kepada tuanku 
itu dengan tambahan sepuluh kali gandanya sebagai ganti 
kesabarannya terhadapku. Namun kamu semua adalah para 
penipu dan penuh muslihat.” 

Sambung nakhoda lagi: 

Maka kami pun mengucapkan selamat tinggal kepadanya. 
Baginda bertitah: “Belayarlah kamu. Sekiranya kamu datang 
lagi, maka beginilah yang akan aku perlakukan bahkan akan 
aku tambahkan lagi kebaikan itu. Beritahulah kepada kaum 
Muslimin agar datang ke sini kerana sesungguhnya kami 
semua telah menjadi saudara se-Islam mereka. Adapun untuk 
mengiring kamu sehingga ke kapal, maka aku tidak akan 
melakukannya lagi.” 

Kami lalu saling mengucapkan selamat dan belayar keluar 
dari situ. 

[KEBENARAN TUKANG TILIK AZ-ZINJI DAN 
KARAMNYA KAPAL] 

Dikatakan bahawa di negeri Az-Zinji, tukang-tukang tilik dan 
ahli nujumnya sangat mahir dan cendekia. Ismailuyah telah 
memberitahuku daripada sebahagian nakhoda bahawa 
nakhoda itu menceritakan kepadanya: 

Pernah aku masuk ke negeri Az-Zinji pada tahun tiga ratus 
tiga puluh dua (332 H) lalu terserempak dengan seorang ahli 
nujum. Maka dia pun bertanya kepadaku: “Berapa buah 
kapal semua kamu ini?” 

“Enam belas buah semuanya.” Jawabku. 

“Hanya lima belas buah saja yang akan selamat sampai ke 
Oman. Sebuah akan karam. Tiga orang akan selamat setelah 
melalui susah payah dan berjaya lepas ke.. ..” 83 

Nakhoda itu menyambung ceritanya: 

Lalu kami semua keluar pada hari yang sama dan aku 
merupakan orang yang paling akhir sekali. Aku 
mempercepatkan pelayaran agar dapat menyertai mereka 
yang telah keluar awal. Apabila tiba hari ketiga, aku 
ternampak di kejauhan ada seperti sebuah pulau yang 
berwarna hitam. Oleh kerana aku ingin cepat, maka 
sedikitpun aku tidak mengendurkan layar agar dapat 
membelok daripada pulau itu, kerana belayar di laut kawasan 
itu payah sekali. 

Aku tidak berbohong bila aku menyatakan bahawa bila 
saja kapalku menghampiri apa yang ku sangka pulau tadi, 
maka ia dengan pantas memukul kapal itu dengan ekornya. 
Rupa-rupanya ia adalah seekor binatang laut yang amat 


83 Ada bahagian yang tercicir daripada naskhah asli. Demikian juga 
dalam naskhah Leiden, -pent. 

besar. Apabila pukulan ekornya mengenai kapal, pecahlah 
kapal tersebut. Nasib baiklah aku, seorang anakku dan dua 
orang tukang jaga tali kapal dapat menyelamatkan diri 
dengan sebuah perahu lalu terdampar di pulau Dibajaat 84 . 
Duduklah kami di pulau itu selama enam bulan sehingga 
keadaan memungkinkan kami untuk keluar dari situ. 

Akhirnya kami tiba di Oman setelah pelbagai susah payah 
yang kami lalui. Dan lima belas kapal yang lain semuanya 
selamat dengan izin Allah Ta’ala. 

[BULU BURUNG YANG DIGUNAKAN SEBAGAI 
BEKAS MINUMAN] 83 

Al-Hasan bin Amru dan selain beliau telah memberitahuku 
daripada sekumpulan orang tua-tua 86 di benua Hindi 
tentang ehwal burung di Hind, Zabaj, Qamar 87 , Sanfa dan 
beberapa tempat lainnya di sekitar kawasan tersebut cerita 
yang sangat hebat. 

Bulu burung yang paling besar pernah aku lihat adalah 
sepotong batang bulu pelepah yang dibuat bekas air milik 
Abul Abbas As-Sirafi, panjangnya lebih kurang dua ha£ta. 
Kami mengukurnya dan mendapati ia boleh diisi air 
bersamaan dengan sembilan qirbah 88 air. 


84 Ar: 

85 Gerita-cerita tentang burung raksasa dalam buku ini menjadi bukti 
kewujudan apa yang disebut sebagai burung garuda. -pent. 

86 Ar: Kalimah ini boleh juga bermaksud orang-orang yang 

berpengalaman, para pemuka atau tokoh-tokoh, para guru, para 
ulama, para pemimpin mengikut kesesuaiannya. Di sini mungkin 
lebih tepat jika difahami sebagai para pelayar yang berpengalaman. - 
pent. 

87 Ar: (jhi). Khmer. 

88 Satu Qirbah bersamaan lebih kurang 40 kg. 

Nakhoda Ismailuyah bercerita kepadaku beliau pernah 
melihat bahagian bawah bulu burung di sebahagian negeri 
Hind milik seorang tokoh perniagaan mereka diletakkan di 
sebelah rumahnya untuk diisi air. Ukurannya seperti tong 
yang besar sehingga aku merasa sungguh takjub. Lalu dia 
berkata kepadaku: “Jangan engkau takjub dengan hal ini. 
Sesungguhnya sebahagian nakhoda negeri Az-Zinji ada 
memberitahuku bahawa dia pernah melihat batang bulu 
pelepah burung milik Raja Sun ah 89 yang boleh diisi dua 
puluh lima qirbah air ke dalamnya.” 

[HIKAYAT BURUNG YANG TERBANG DARIPADA HINDI DAN 
TERHEMPAS DI ATAP RUMAH DI SHIRAZ] 

Abul Hasan Ali bin Syadan As-Sirah telah memberitahuku 
dengan katanya: Ada sebahagian penduduk Shiraz 90 telah 
bercerita kepadanya bahawa ada sebuah kampung 
berdekatan Shiraz telah dimusnahkan oleh seekor garuda. 
Aku (Abul Hasan) lalu bertanya: “Bagaimana ia 
memusnahkanny a? 5 5 

Maka katanya: “Kami diberitahu bahawa pada suatu hari 
seekor burung telah jatuh terhempas ke atas bumbung 
sebuah rumah dalam kampung tersebut, lalu runtuhlah 
bumbung itu bersama-sama burung tadi. Orang-orang yang 
ada dalam rumah itu menjerit dan bertempiaran lari 
menyelamatkan diri. 

Setelah itu semua penduduk pun berhimpun untuk 
melihat kejadian aneh tersebut. Lalu didapati burung 
tersebut memenuhi seluas rumah itu besarnya. Keadaan itu 


89 Ar: (s^). Atau Sirah?. -pent. 

90 Ar: Suatu tempat di Iran. -pent. 

tidak memungkinkan mereka untuk menarik keluar burung 
itu. Mereka lalu Cuba untuk melemahkannya dengan 
melempar dan memukulnya. Burung itu kelihatannya 
memang sudah tidak berdaya dan tidak mampu untuk 
bangkit lagi. 

Melihatkan itu mereka kemudian menyembelih dan 
memotong-motongnya di situ juga dan membahagi- 
bahagikan dagingnya. Setiap lelaki penduduk kampung itu 
mendapat bahagian masing-masing sebanyak lebih kurang 
tujuh puluh ritl 91 . Mereka mengasingkan setompok daging 
lebih kurang seratus ritl sebagai bahagian kepada wakil 
kampung itu yang tinggal di rumah berkenaan, namun pada 
hari periSliwa itu berlaku dia tidak ada di situ kerana telah 
keluar sehari yang lalu bersama tiga orang ahli keluarganya. 
Wakil itu keluar kerana urusan penghulu kampung itu. 

Maka para penduduk pun berkendurilah memasak daging 
burung tersebut pada hari itu juga. Lalu berjamuan 
makanlah mereka bersama kaum keluarga dan anak beranak 
mereka semuanya. Keesokan paginya kesemua mereka 
mendapat sakit-sakit. Wakil kampung yang pulang pada hari 
itu melihat keadaan mereka dan menyedari apa yang berlaku 
lalu dia dan orang yang bersamanya tidak menjamah 
sedikitpun daging tersebut. 

Setelah berlalu empat atau lima hari matilah mereka itu 
bergelimpangan kesemuanya sehingga sunyi sepi dan 
kosonglah kampung berkenaan. Wakil tersebut bersegera 
keluar dari situ dan tinggallah kampung itu menjadi padang 


91 Ritl atau Rati adalah sejenis timbangan yang biasanya diterjemah 
secara mudah sebagai “kati”. Satu “Ritl Baghdadi 33 bersamaan lebih 
kurang 400 gram. Sebaliknya satu kati = 600 gram. -pent. 

jarak padang tekukur tanpa ada seorang pun lagi kembali 
mendudukinya. 

Kami telah mengetahui bahawa burung ini adalah burung 
daripada benua Hind yang telah termakan haiwan beracun 
lalu racun itu menjalar ke seluruh urat sarafnya. Ia lalu 
terbang sepanjang-panjang malam sehingga akhirnya 
terhempas ke kampung berkenaan akibat anggotanya telah 
keras kejung bahana bisa binatang yang dimakannya, maka 
jatuhlah ia ke situ. 

[HIKAYAT BURUNG MEMAKAN PENYU DAN 
MELEMPARKANNYA DARI LANGIT KE BUMI 
KEMUDIAN MEMAKANNYA] 

Lebih daripada seorang nakhoda telah bercerita kepadaku 
bahawa dia telah mendengar di negeri Sufalah Az-Zinji 
berkenaan burung yang menangkap haiwan liar dengan 
paruhnya atau cakarnya dan membawanya ke udara lalu 
melemparkannya ke tanah agar mati dan berkecai. 
Kemudian ia akan turun untuk memakannya. 

Sesungguhnya aku sendiri pernah mendengar bahawa di 
negeri Az-Zinj ada burung yang menangkap penyu yang 
besar lalu membawanya terbang ke udara kemudian 
menghempaskannya ke gunung atau batu besar sehingga 
pecah berkecai. Setelah itu ia pun mendarat dan menikmati 
makanannya. Katanya: “Burung itu akan menangkap dan 
melakukan demikian dalam sehari lima atau enam ekor 
penyu ditangkapnya.” 

Namun burung ini akan segera lari ketakutan sebaik saja 
ternampak kelibat manusia disebabkan rupa manusia di 
tempat itu sangat menggerunkan. 

[HIKAYAT SEMUT YANG DIKURUNG DENGAN DIBERI 
MAKAN DUA MANN DAGING SETIAP HARI] 

Nakhoda Ismailuyah telah memberitahuku bahawa di 
kawasan atas negara Az-Zinji terdapat banyak galian emas 
yang berupa serpihan-serpihan — kebanyakan galian memang 
berupa serpihan - dan ramai orang menggali di kawasan itu 
untuk mencari emas tersebut. 

Adakalanya mereka tergali tanah yang berlubang-lubang 
seperti sarang semut, lalu keluarlah dari tempat yang digali 
itu semut-semut yang sebesar kucing dengan banyaknya 
menghurung dan memakan mereka serta memotong-motong 
tubuh mereka terpotong-potong. 

Seungguhnya Ahmad bin Hilal — pemerintah Oman — 
pada tahun tiga ratus enam (306 H) pernah membawa seekor 
semut hitam sebesar kucing yang dirantai dengan rantai besi 
serta dikurung dalam kurungan sebagai hadiah untuk 
dipersembahkan kepada Khalifah Al-Muqtadir bersama- 
sama hadiah yang lain. Namun sayangnya semut ini mati 
dalam perjalanan ketika sampai berhampiran Dzi-Jabalah, 
lalu ia diawet dengan ubat sobir dan dibawa ke Madinah As- 
Salam 92 dalam keadaan yang masih elok. Khalifah Al- 
Muqtadir dan penduduk Baghdad telah hadir untuk 
melihatnya. Mereka menyatakan bahawa semut itu diberi 
makan dua mann daging sehari semalam pada waktu pagi dan 
petang. 

[HIKAYAT POKOK BERUPA MANUSIA YANG BERSUARA 
APABILA DITIUP ANGIN] 

Muhammad bin Babsyad telah memberitahuku daripada 


92 Nama panggilan untuk Baghdad, -pent. 

orang yang telah memberitahunya — dan orang ini pernah 
masuk ke negeri Waq-Waq - bahawa di sana terdapat sejenis 
pokok yang amat besar, daunnya bulat-bulat dan besar. Ada 
juga daunnya yang panjang seumpama buah labu bahkan 
lebih besar lagi dari itu. 

Pokok itu berupa seperti rupa manusia. Apabila angin 
menggerakkannya, ia lalu mengeluarkan suara. Bahagian 
dalam pokok itu berongga besar seperti unta yang bunting 
sepuluh bulan. Apabila pokok itu dipotong, seketika itu juga 
keluarlah angin daripada rongga tersebut lalu bertukar 
menjadi seperti kulit. 

Ada sebahagian anak kapal yang melihat pokok itu dan 
jadi gila bayang serta berhasrat ingin membawa bersamanya. 
Dengan itu ditebang dan dipotongnya untuk dibawa olehnya. 
Setelah saja dipotong, keluarlah angin daripadanya lalu ia 
bertukar menjadi seolah-olah seekor gagak yang telah mati. 

[HIKAYAT KAFILAH DIHADANG OLEH KERA YANG 
MEMINTA MAKANAN] 

Aku pernah berbincang-bincang dengan Muhammad bin 
Babsyad tentang kisah-kisah berkaitan kera. Lalu dia 
menceritakan kepadaku banyak sekali cerita berkenaan itu. 
Antaranya adalah bahawa disekitar kawasan berdekatan 
Sanfain 93 dan lembah Lamuri serta lembah Qaqilah 94 ada 
jenis kera yang sangat besar diketuai oleh seekor kera yang 
paling besar di antara mereka itu. 

Adakalanya kera-kera itu keluar berbondong-bondong 
dari hutan rimba ke jalan-jalan dan laluan-laluan lalu 


93 Ar: (o>^) atau Sanfin?. -pent. 

94 Ar: piiIS). Adakah ini merupakan sebutan bagi Kuala Kedah ataukah 
ini adalah Kuala Kelang (Pelabuhan Kelang)? -pent. 

menyergap dan memukul-mukul orang yang lalu di situ serta 
menghalang daripada lepas lalu melainkan setelah 
memberikan makanan kepada kera-kera itu haiwan ternakan 
seperti kambing dan lembu serta apa-apa makanan yang 
lainnya. 

Muhammad bin Babsyad juga menceritakan bahawa 
lebih daripada seorang pernah bercerita kepadanya dengan 
katanya: 

Bahawa dia pernah bersama dalam satu rombongan yang 
melintasi kawasan berkenaan apabila tiba-tiba mereka 
disergah sekumpulan kera-kera yang amat besar. Kera-kera 
itu menghalang mereka daripada melalui jalan tersebut lalu 
menyerbu dan menyerang mereka daripada segenap arah. 
Habis segala pakaian dikoyak-koyakkan dan bekas simpanan 
air mereka dipecah-pecahkan, sedangkan laluan tersebut 
adalah di kawasan yang jauh dengan sumber air. 

Gerombolan kera-kera itu hanya beredar apabila telah 
diberikan sesuatu. Bekalan air yang mereka bawa telah habis 
ditumpahkan oleh kera-kera jahanam itu. Akibatnya ramai di 
antara ahli rombongan tersebut dikunjungi maut dan hanya 
sedikit sahaja daripada mereka yang berjaya bertahan 
sehingga sampai kepada sumber air yang seterusnya. 

[HIKAYAT SEORANG LELAKI MENIDURI KERA BETINA 
SEHINGGA HAMIL] 

Beliau (Muhammad bin Babsyad) telah menceritakan 
kepadaku bahawa seorang lelaki kelasi kapal telah 
menceritakan kepadanya bahawa dia telah keluar belayar 
pada tahun tiga ratus sembilan (309 H) dalam sebuah kapal 
milik sebahagian nakhoda menuju ke Qaqilah. 

Mereka sampai ke sana dengan selamatnya dan 

menurunkan muatan ke darat, kemudian mengangkut pula 
muatan dari sana kesuatu negeri lain yang jaraknya dengan 
laut itu lebih kurang tujuh hari perjalanan berkapal. Setelah 
mereka membawa muatan tersebut ke negeri yang 
dimaksudkan, maka mereka pun mengangkat kapal di sebuah 
teluk yang kecil sejauh empat atau lima farsakh daripada 
Qaqilah lalu mereka membuat penghadang antara kapal itu 
dengan laut serta melitupinya dan mendirikan kayu-kayan di 
sekelilingnya serta menyandarkannya. 

Cerita kelasi ini lagi: 

Ahli rombongan semuanya turun dan pergi ke bandar itu 
untuk berdagang dan meninggalkan aku berseorangan 
menjaga kapal itu dengan bekalan makanan yang mencukupi 
untuk keperluanku. Sepeninggalan mereka, datanglah 
beberapa ekor kera lalu mengelilingi kapal itu sambil Cuba 
untuk memanjat ke atas. Melihatkan itu aku segera 
membaling mereka dengan batu-batu. Mereka bertempiaran 
lari. Namun ada seekor kera betina yang agak besar berjaya 
memanjat ke atas. Aku terus membalingnya, namun ia 
berjaya melarikan diri menyelinap dan bersembunyi di sisi 
kapal. Kemudian ia memanjat lagi lalu datang 
menghampiriku. 

Ketika itu aku sedang menjamah makanan, lalu ku baling 
sedikit cebisan roti kepadanya lantas dimakannya. Kera itu 
terus tinggal sekejap bersamaku, kemudian ia menghilangkan 
dirinya sehingga tiba waktu petang. Pada petang harinya ia 
datang semula dengan setandan kecil berisikan lebih kurang 
dua puluh biji pisang di mulutnya sambil menjerit kuat. Aku 
segera meninjau bagi mengetahui halnya. Ia lalu memanjat 
naik ke atas kapal dan meletakkan pisang itu di hadapanku 
yang kemudiannya aku makan. 

Demikianlah keadaannya beberapa waktu kera itu pergi 
balik membawa pisang dan buah-buahan daripada hutan di 
situ dan kera itu pula bermalam di dalam kapal itu, tidur 
disisiku. Pada suatu malam naiklah nafsuku kepada kera itu, 
lalu aku men’datangi’nya. Keadaan sedemikian berlanjutan 
hampir tiga bulan sehingga kera tersebut akhirnya hamil 
dengan ia berjalan melenggang sambil menunjukkan 
tangannya ke perutnya yang berisi itu. Maka sedarlah aku 
bahawa ia telah mengandungkan benihku. 

Tergamam dan terkejut besarlah aku mengenangkan 
petaka itu. Paling aku takutkan bilamana rombongan kapal 
ini datang nanti lalu menyaksikan apa yang telah berlaku, 
tentunya aku akan malu besar dan dikeji mereka. Rasa malu 
yang terbayang itu telah membuatkan aku bergegas 
mengambil perahu, lalu ku letakkan dayung, layar dan 
sauhnya. Kemudian ku isikan perahu tersebut dengan 
bekalan air minum dan makanan, kain baju dan segala 
barang-barangku. 

Aku menunggu waktu apabila kera tersebut kembali ke 
hutan seperti kebiasaannya untuk membawa balik buah- 
buahan, lalu segera aku bawa turun perahu ke air dan ku 
dayung sehingga masuk ke laut dengan penuh rasa kacau dan 
menempuh bahaya yang besar. Kapal itu ku tinggalkan 
begitu sahaja tanpa sesiapa yang menjaganya. 

Lalu belayarlah aku selama lebih kurang dua puluh zam 95 
sehingga akhirnya sampai ke sebuah pulau daripada pulau- 


95 Ar: (flj). Ukuran ini mengikut para pelayar dulukala adalah satu 
perempat malam atau siang, yakni tiga jam. Dengan itu, satu hari 
penuh bersamaan lapan zam (3x8= 24jam). -naskhah ‘Ajaibul Hind 
Hasan Soleh Syihab, m/s 58. 

pulau Andaman 96 setelah hampir-hampir aku menempuh 
maut disebabkan kesukaran-kesukaran besar yang ku lalui di 
laut itu. Maka aku pun tinggal di pulau itu buat beberapa hari 
sehingga kembali semula kesegaran tubuhku dan aku mengisi 
semula bekalan air tawar sepenuh-penuh bekas yang ku bawa 
serta aku angkut pisang dan buah-buahan. Aku juga turut 
memperbaiki apa-apa yang patut sebelum belayar keluar dari 
sana. 

Tidak kelihatan penduduk di pulau tersebut melainkan 
nelayan-nelayan yang ku lihat dengan sampan-sampan 
mereka kadangkala singgah di celah-celah pokok-pokok di 
pantai itu. Setelah segalanya selesai, aku lantas belayar keluar 
semula tanpa aku sendiri tahu ke mana arah tujuku. 
Sehinggalah selepas ku tempuhi jarak lebih kurang tujuh 
puluh zam , lalu aku pun sampai ke sebuah pulau yang 
dipanggil Difar Kalah 97 . Aku singgah di sana sebelum belayar 
keluar menuju ke Kalah 98 , kemudian aku pun keluar dari 
sana pula. 

Lama sesudah periSHwa itu, aku bertemu semula dengan 
nakhoda kapal dahulu serta ahli rombongan yang lain. Lalu 
aku tanyakan: “Apa cerita kamu semua?” 

Maka mereka pun menceritakan bahawa apabila mereka 
kembali semula ke kapal, mereka dapati di sana ada seekor 
kera betina yang sudah melahirkan seekor atau dua ekor anak 
yang rupa anak itu menyamai rupa bani Adam, saling tak 
tumpah. Tiada bulu-bulu pada dadanya, bahkan ekornya 


96 Ar: (OUxJl). 

97 Ar:(^Tj^). 

98 Tulisan Arabnya (aIT). Ramai menyatakan “Kalah 55 adalah Kedah. 
Barangkali pedagang Arab menyebutnya berdasarkan sebutan 
pedagang-pedagang China ketika itu. Wallahu a’lam. -pent. 

juga pendek berbanding kera-kera biasa yang sejenisnya. 
Mereka mengesyaki bahawa kera tersebut telah hamil akibat 
perbuatan anak kapal itu dan dia telah lari dengan perahu 
kapal. Sangkaan mereka itu berdasarkan tidak ada suatu 
barang pun yang hilang daripada kapal tersebut melainkan 
hanya perahu dan alatannya sahaja. Sebahagian yang lain 
mengesyaki bahawa kera tersebut telah membunuh anak 
kapal itu manakala perahu itu mungkin telah dicuri oleh 
orang yang lalu di situ atau nelayan yang mencari ikan di 
sekitar itu. Akhirnya mereka membuang segala syak 
wasangka tersebut dan menurunkan kera tersebut dan anak- 
anaknya daripada kapal. 

Kata Muhammad bin Babsyad kepadaku: 

Anak kapal yang telah memberitahuku ceritanya ini, 
matanya sangat rabun. Lalu aku tanyakan kepadanya 
tentang hal matanya itu. Maka jawabnya: “Mataku ini 
menjadi rabun selepas aku menggauli kera betina itu. 
Kemudian bertambah-tambah rabunnya akibat lamanya 
berada di laut.” 

[HIKAYAT KERA BERTEMBUNG DENGAN MANUSIA 
DI SEBUAH PULAU] 

Sebahagian pelaut memberitahuku bahawa ada sebuah kapal 
yang belayar daripada Oman menuju ke Sanfa lalu ditimpa 
bencana di pertengahan pelayarannya. Hanya sekitar 
sepuluh orang sahaja daripada ahli rombongan dalam kapal 
tersebut yang selamat dalam sebuah sampan yang hanyut 
mengikut gelombang dan angin lalu akhirnya terdampar di 
sebuah pulau yang tidak dikenali dan tidak pernah mereka 
jejaki. 

Mereka lantas terjun ke pantainya lalu terbaring lesu 

kepenatan tidak bergerak-gerak lagi akibat menempuhi 
kesukaran-kesukaran dan bahaya di laut sebelum itu. 
Terbaringlah mereka begitu sehingga petang harinya. 
Kemudian, setelah berasa agak bertenaga semula mereka 
pun bangun lalu menuju kepada sampan mereka dan 
menariknya naik ke pantai. Tidurlah mereka pada malam itu 
di samping sampan tersebut. 

Keesokan paginya, mereka bangun dan merayau-rayau di 
sekitaran pulau itu. Mereka dapati ada sumber air tawar yang 
mewah dan melihat terdapat dusun buah-buahan yang cantik 
dengan pokok-pokok yang bersusun dan daun-daunnya 
saling menyentuh serta buah-buahnya yang bermacam 
ragam. Kelihatan banyak pisang dan rumpun tebu, namun 
tiada nampak kelibat seorang manusia pun. Apa lagi nak 
dikata! Mereka pun makanlah sepuas hati buah-buahan dan 
meminum airnya yang segar dan tawar yang terdapat di situ. 

Setelah itu, mereka pun kembali ke tempat sampan 
mereka lalu menyandarkannya kepada kayu. Kemudian 
mereka mengumpulkan daun-daun pisang serta lainnya 
untuk dibuat bumbung. Segera mereka menyiapkannya dan 
menjadikan di sebelah sampan itu suatu tempat berteduh 
serta berlindung. 

Lima atau enam hari sesudah itu, tiba-tiba sekumpulan 
kera datang ke tempat mereka berteduh itu dengan diketuai 
oleh seekor kera yang sangat besar dan tegap. Kesemua kera 
itu lalu meloncat naik ke atas sampan. Terkejut besarlah 
sepuluh orang itu lantas segera cuba memanjat naik ke atas 
sampan dan menghalau kera-kera itu. Namun sedikit pun 
kera-kera itu tidak beranjak dari tempatnya. Kelihatan 
ketuanya memecahkan dan menyusun kedudukan kawanan 
kera itu ke kiri dan ke kanan seperti lagak seorang mandur 

mengarahkan para pekerjanya. 

Setelah itu semua kera itu kembali berkumpul kepada 
ketuanya dan nampak mereka memberi isyarat sesama 
sendiri seolah-olahnya berbincang sesuatu perkara. Kera- 
kera tersebut hanya beredar apabila hari sudah petang. 
Keadaan ini begitu menggusarkan pelaut-pelaut itu. Mereka 
takut andai gerombolan kera itu datang lagi untuk 
membunuh mereka. Dengan itu mereka berfikir-fikir untuk 
melarikan diri daripada pulau itu pada malam itu juga, 
sedangkan dalam masa yang sama keadaan mereka amat 
menyedihkan dengan ketiadaan bekalan makanan dan 
minuman serta tidak tahu arah tuju di samping tiada jalan 
keluar lain dari marabahaya itu. 

Pagi esoknya datang semula seekor kera lalu mengelilingi 
mereka yang sudah kecut perut itu. Tanpa disangka-sangka 
kera itu kemudian pergi dari situ. Namun ia pergi tidak lama, 
sebelum ia kembali semula dengan seekor kera yang lain 
sambil menunjuk-nunjuk isyarat kepada kera yang baru 
datang ini seolah-olah ingin memberitahukan sesuatu. 

Berkata lelaki yang bercerita ini: “Aku ceritakan daripada 
salah seorang lelaki dalam rombongan tersebut dengan 
katanya: 

Aku pun mengekori kera-kera tersebut sehingga mereka 
masuk ke dalam kebun buah-buahan itu. Tidak semena- 
mena timbul pula rasa takut dalam hatiku, lantas aku segera 
kembali kepada sahabat-sahabatku yang nyata tidak sabar- 
sabar lagi terus bertanyakan haiku. Lalu aku ceritakanlah. 

Esoknya, gerombolan kera itu datang lagi dengan 
ketuanya dan berkelakuan seperti kali pertama dahulu. 
Ketua kera itu duduk di atas sampan serta mengarah- 
arahkan anak buahnya pergi ke tujuan mereka masing- 


94 


masing sekehendaknya. Setelah berlalu beberapa ketika, 
maka datanglah dua ekor kera dengan setiap seekor masing- 
masing membawa potongan-potongan emas yang teramat 
cantik lantas membaling emas-emas itu ke hadapan ketua 
mereka. Kemudian semua kera-kera yang lain itu pulang dari 
tempat tujuan mereka lalu berhimpun. Setelah saling 
memberi isyarat sesama mereka, semuanya bersurai dari situ. 

Kami yang melihat kejadian tersebut dari jauh segera 
pergi ke tempat itu lalu mengambil emas yang ditinggalkan 
kera-kera tadi. Alangkah gembiranya kami apabila 
mendapati emas tersebut sangat cantik berupa seperti akar 
kayu yang tebal sehinggakan kami telah terlupa seketika itu 
keadaan kami sebenarnya yang terdampar di pulau itu. 

Esok paginya, datang lagi seekor kera lalu mengelilingi 
kami, kemudian beredar dari situ. Segera ku ekorinya 
sehingga memasuki dusun tersebut. Seterusnya aku keluar 
dari dusun itu kepada padang Sahara yang berpasir hitam. 
Kera yang ku ekori tadi lantas mengorek pasir di hadapanku 
yang sedang berdiri. Melihatkan itu, aku segera duduk dan 
turut mengorek pasir tersebut sehingga menemui potongan- 
potongan emas seperti akar yang berceranggah. Tanpa 
membuang masa aku berusaha sekuat tenaga untuk 
mencabutnya keluar sehingga berdarah-darah jari-jariku. 
Setelah itu aku kumpulkan seberapa banyak yang mampu 
aku cabut keluar tadi seterusnya aku membawanya untuk 
kembali bertemu dengan kawan-kawanku. Malangnya 
pokok-pokok yang berlapis-lapis dalam dusun tersebut telah 
membuatkan aku tersesat. Maka pada malam itu aku 
terpaksa bermalam di atas pokok di situ. 

Apabila pagi esoknya aku terlihat seekor kera berjalan 
seperti semalam. Aku lalu membiarkannya berjalan dahulu. 


95 


Setelah itu barulah aku mengekorinya sehinggalah 
ternampak laut. Lantas aku memanjat pokok yang ada di situ 
dan duduk di situ sehingga waktu malam. Bila saja ku dapati 
kera-kera itu semuanya telah beredar, aku bergegas turun 
pergi mendapatkan kawan-kawanku yang menyambutku 
dengan tangisan sambil berkata: “Kami sebenarnya yakin 
bahawa engkau telah mati!” 

Aku lantas menceritakan kisahku seraya mencampakkan 
potongan-potongan emas yang ku bawa. Emas tersebut yang 
sepatutnya menambahkan kegembiraan kepada kami 
sebaliknya menambahkan dukacita pula. Ini kerana kami 
menyedari tidak ada jalan untuk kami keluar daripada pulau 
itu dan tidak ada pula kapal untuk mengangkut emas-emas 
itu. Andai kami mengangkutnya dengan satu-satunya 
sampan yang kami ada itu, pa£Hlah kami tidak merasa aman 
daripada bahaya karam disebabkan sampan itu kecil saiznya. 
Jikalau kami angkut pula, kami tidak tahu jalan hendak dituju. 

Setelah berbincang-bincang, maka kami bersepakat untuk 
pergi ke padang pasir tempat emas itu dan mengorek serta 
mengangkutnya untuk disimpan berhampiran sampan kami 
dan seterusnya bertawakkal kepada Allah saja. Dengan itu, 
pada setiap pagi yang kera-kera itu tidak datang berhimpun 
kami akan pergi mengangkut emas itu. Lubang dikorek 
berhampiran sampan lalu kami masukkan emas-emas itu di 
situ lalu menimbusnya. 

Begitulah yang kami lakukan terus menerus sehingga 
setahun telah berlalu dan emas-emas yang terkumpul 
menimbun banyaknya sehingga kami sendiri tidak tahu 
berapakah kadarnya. Dalam setahun itu kera-kera tersebut 
pun seperti biasanya akan datang berselang sehari. Kami 
meneruskan kehidupan dengan memakan daripada buah- 

buahan di dusun dan meminum dari sumber air tawar yang 
ada di situ. 

Dalam keadaan kami yang sedemikian, pada suatu hari 
ternampaklah oleh kami sebuah kapal yang menghala ke 
Oman atau Siraf sedang melintasi pulau itu. Keadaan kapal 
itu menunjukkan ianya sudah menghadapi ribut dan 
dilambung gelombang laut yang mencampakkan segala isi 
muatan kapal dan membunuh sebahagian besar 
penumpangnya. Apabila mereka melihat pulau itu maka 
mereka berhasrat untuk berlindung ke situ namun gagal. 
Maka kapal itu tidak dapat menghampiri ke pantai dan 
teroleng-oleng agak jauh. 

Setelah mereka mengamat-amati daratan tempat kami 
berada maka terperasanlah mereka kehadiran kami dan 
sampan kami di situ. Segera dua orang lelaki dari atas kapal 
itu melontarkan tali, namun ia dimain-mainkan ombak dan 
tidak sampai kepada kami. Melihatkan itu, maka kami segera 
mencampakkan tali kami pula ke laut lalu berenang bersama 
tali kepada tali mereka lantas menyambungkan dengan tali 
mereka. Setelah sampai ke darat, kami lalu mengikat hujung 
tali tersebut. Kemudian dua orang daripada kami memanjat 
untuk naik ke kapal itu. 

Bila saja sampai ke atas kapal lalu didapati anak kapal dan 
nakhoda serta beberapa orang saudagar telah nyawa-nyawa 
ikan disebabkan malapetaka ribut yang telah menimpa 
mereka ditambah dengan masin air laut yang mungkin telah 
diminum oleh mereka. Kata mereka kepada kawan kami: 
“Tolong tarik kami ke darat, dan ambillah apa saja yang 
masih tinggal daripada barang dagangan dan muatan milik 
kami ini.” 

Berkata nakhoda pula: “Wahai saudara-saudara. 

Tolonglah tarik kami ke darat dan ambillah kapal ini sebagai 
milik kamu.” 

Mendengarkan itu maka berkatalah kawan kami yang 
berdua itu: “Kami tidak akan berbuat begitu. Tetapi kami 
akan tarik kamu ke pantai dan kami hanya hendakkan 
separuh kapal ini saja sebagai milik kami.” 

Nakhoda itu segera membalas: “Dengan sukacitanya dan 
penuh kemuliaan.” 

Maka mereka saling mengikat janji dengan setiap mereka 
menjadi saksinya. Setelah itu, kedua kawan kami 
menyambung pula: “Ada syarat kami yang perlu kamu 
patuhi.” 

“Apa syaratnya?” tanya mereka. 

Ujar kawan kami: “Kami hendak mengisi separuh kapal 
ini dengan muatan kami sendiri yang tidak boleh dikongsi 
sesiapa pun dan tidak boleh dihalang oleh sesiapa pun.” 

“Boleh saja. Lakukanlah apa yang kamu mahukan itu.” 
Balas mereka. 

“Kami akan mengisi muatan mengikut kadar yang sedia 
maklum, tidak melampau-lampau sehingga akan 
menyebabkan kapal ini karam.” Jelas kawan kami. 

“Ini adalah suatu yang telah berkali-kali kami cuba dan 
belum lagi berjaya sampai sekarang. 99 Kami bersumpah 
dengan nama Allah mudah-mudahan kamu berjaya dan 
melepaskan kami daripada petaka yang kami hadapi 
sekarang ini.” ujar mereka. 


99 Maksudnya telah berkali-kali kesemua muatan kapal mereka tidak 
berjaya sampai ke tempat tujuan kerana sering sahaja sebahagiannya 
terpaksa dicampakkan ke laut bagi menyelamatkan kapal daripada 
karam apabila dilanda ribut. -pent. 

Maka kedua-dua kawan kami itu kemudian segera terjun 
ke laut dan berenang semula ke tempat kami berhimpun di 
pantai lalu kami seramai sepuluh orang bertungkus lumus 
menarik kapal tersebut. Tanpa disangka kera-kera tersebut 
datang. Melihatkan kami yang sedang bersusah payah 
menarik tali kapal itu, rombongan kera tersebut turut sama 
menariknya bersama sehinggakan dalam sekejap sahaja kapal 
tersebut berjaya di daratkan. 

Berterjunanlah mereka yang di atas kapal tersebut ke 
pantai kerana terlalu rindukan daratan setelah apa yang 
mereka tempuhi di laut itu. Keesokan paginya kami pun 
menunjukkan kepada mereka tempat buah-buahan dan air 
tawar. Maka mereka pun makan dan minum sehingga 
kembali semula kesegaran tubuh badan mereka. 

Hari seterusnya datanglah kera-kera itu dengan 
membawa emas seperti biasanya, lalu kami utamakan emas- 
emas tersebut kepada sahabat-sahabat baru kami itu kerana 
apa yang telah kami kumpulkan selama ini sudah memadai 
bagi kami. Setelah itu kami lalu menaiki kapal dan mengisi 
separuh kapal dengan muatan emas kami sementara separuh 
lagi diisi oleh emas nakhoda dan saudagar-saudagar itu. 
Kami turut mempersiapkan bekalan makanan daripada 
buah-buahan dan air minum daripada pulau berkenaan. 

Apabila tiba waktunya tiupan angin yang kami tunggu, 
maka belayarlah kami sehingga masuk ke negeri Hind dan 
setiap orang daripada kami pun memindahkan emas 
miliknya ke tempatnya masing-masing. Setelah dibahagikan 
maka setiap orang daripada kami memperoleh bahagiannya 
sebanyak satujuta seratus empat puluh empat ribu (1,144000) 

mitsqal 100 . Selepas itu kami tidak lagi kembali belayar ke laut 
buat selama-lamanya. 

Inilah kisah yang paling pelik pernah kami dengar 
daripada pelbagai cerita pelik-pelik berkenaan kera. 

[HIKAYAT KERA YANG BERKHIDMAT KEPADA TUANNYA 
DI RUMAH] 

Telah memberitahuku seseorang yang pernah melihat seekor 
kera di sebuah negeri daripada negeri .. , 101 di sebuah rumah 
milik seorang saudagar berkhidmat kepada tuannya itu 
dengan menyapu rumahnya, membukakan dan menutup 
pintu kepada sesiapa yang masuk dan keluar, menyalakan api 
di bawah periuk lalu meniupnya sehingga menyala serta 
menambahkan kayu api, menghalau lalat daripada makanan 
serta mengipas tuannya dengan kipas. 

[HIKAYAT TUKANG BESI YANG DIBANTU KERA 
MENIUPKAN API] 

Aku diberitahu bahawa di Zofar 102 sebuah daripada bandar 
di negeri Yaman ada seorang tukang besi yang dibantu kera 
meniupkan api di tempat membakar besi sepanjang-panjang 
hari. Kera itu berada bersama tukang besi itu selama lima 
tahun melakukan pekerjaan tersebut. 

Aku selalu berulang alik ke bandar itu selama tempoh itu 
dan melihat kera itu masih begitu. 


100 Ukuran untuk emas. Satu mitsqal bersamaan satu setengah dirham. - 
pent. 

101 Demikian dalam kesemua naskhah. —pent. 

1Q 2 Ar: (jUh). 


100 



[HIKAYAT KERA YANG MEMBELIKAN DAGING 
UNTUK TUANNYA] 103 

Diceritakan kepadaku bahawa ada seekor kera di sebuah 
rumah seorang lelaki di negeri Yaman. Lelaki tersebut akan 
membeli daging dan membawanya pulang ke rumah lalu 
memberi isyarat kepada kera tersebut bermaksud: “Jaga 
daging ini!”. 

Tiba-tiba datang seekor helang dengan pantas 
menyambar dan melarikan daging tersebut. Maka tinggallah 
kera itu terpinga-pinga. Kebetulan di rumah tersebut 
terdapat sebatang pokok, lalu dengan lekasnya kera tersebut 
pun memanjat ke atas pokok berkenaan kemudian 
menonggekkan bontotnya menghala ke langit sementara 
kepalanya ke bawah sambil kedua tangannya pula 
memegang tepi bontotnya. 

Helang itu pula apabila ia terpandang bontot kera itu, 
maka disangkanya itu adalah sebahagian daging yang 
dicurinya tadi, lalu melayanglah ia turun mengepak bontot 
kera itu. Maka dengan sepantas kilat kera yang cerdik itu 
menangkap helang dengan kedua belah tangannya lantas 
membawanya turun ke dalam rumah lalu diserkapnya di 
bawah pasu besar dan ditindannya pasu tersebut dengan 
sesuatu yang berat. 

Kemudian pulanglah lelaki tersebut ke rumahnya. 
Apabila didapatinya daging tersebut sudah tiada, maka dia 
naik angin dan hendak memukul kera itu. Segera kera itu 
bingkas bangun menuju ke pasu berkenaan lalu 
mengeluarkan helang tersebut. Melihatkan hal itu, maka 


103 Kelihatannya tajuk yang diberi tidak menepati kisah yang dinyatakan. 
-pent. 

fahamlah lelaki tadi apa yang telah pun berlaku 
sepeninggalannya, lantas dicekupnya helang tersebut, 
dicabut-cabut bulunya kemudian disalibnya di atas pokok. 

[HIKAYAT SEORANG PEMUDA YANG BERNAFSU 
DAN SEEKOR KERA] 

Kisah-kisah berkenaan kera banyak yang sangat ajaib dan 
pelik-pelik. Diceritakan daripada seorang lelaki tua daripada 
kalangan penduduk Asbahan 104 yang banyak mengembara 
bahawa dia pada suatu waktu telah keluar bermusafir ke 
Baghdad. Katanya:- 

Dalam perjalanan itu ramai sekali ahli rombongan yang 
ikut serta. Antara ramai-ramai itu, ada seorang pemuda yang 
perkasa seolah-olahnya seekor baghal kerana kuatnya itu. 
Menjadi kebiasaan orang tua itu untuk berjaga pada malam 
hari mengawasi barang-barang. Dia tidak tidur melainkan 
apabila kahlah telah mula berjalan kembali. 

Ketika mana orang tua itu berjaga malam seperti 
kebiasaannya pada suatu malam itu, tiba-tiba dilihatnya 
pemuda tadi berjalan perlahan-lahan menuju kepada salah 
seorang penuntun unta yang sedang tidur. Apabila sudah 
hampir kepada penuntun unta tersebut, pemuda itu tersebut 
lalu duduk di belakangnya untuk melakukan pekerjaan 
terkutuk. Pemuda itu telah sedia membongkok untuk 
melepaskan nafsunya apabila dengan tiba-tiba penuntun 
unta itu tersedar dari lenanya. Terkejut dan marah dengan 
perbuatan pemuda itu maka ditendang dan dipijak-pijaknya 
serta dibantainya pemuda tersebut cukup-cukup, 
sehinggakan pemuda tersebut kembali ke tempatnya dalam 


104 Ar: Atau Isfahan, Asfahan. Suatu tempat di Iran. -pent. 

terhoyong-hayang akibat tumbukan dan terajangan 
penuntun unta itu. 

Ceritanya orang tua itu lagi: 

Pemuda itu lalu duduk di tempatnya sehingga dayanya 
kembali semula. Penuntun unta itu pula terus menyambung 
lenanya seperti tiada apa-apa yang berlaku. Kelihatan tidak 
berputus asa, pemuda tadi bangun semula menuju kepada 
penuntun unta itu lalu berlaku lagi seperti kali pertama tadi, 
bahkan lebih teruk lagi dibelasahnya pemuda itu. Maka 
kembalilah pemuda itu ke tempatnya semula dengan tidak 
berdaya. 

Namun, dia mengumpulkan semula kekuatannya lalu 
pergi lagi kepada penuntun unta itu buat kali ketiganya. Kali 
ini penuntun unta itu benar-benar sangat marah. 
Dibelasahnya pemuda itu sehingga terguling-guling di atas 
tanah sambil memberi amaran keras kepadanya dengan 
katanya: “Demi Allah! Jika engkau kembali lagi buat begitu 
pada kali keempat, aku akan rodok perutmu dan merobek- 
robeknya!” 

Setelah aku (orang tua itu) melihat hal yang berlaku 
berulang kali itu dan ku dengar pula amaran penuntun unta 
itu, maka timbullah rasa belasku terhadap pemuda tersebut. 
Aku merasa penuntun unta itu tidak bersalah dengan 
amarannya itu, dalam masa yang sama aku amat kasihan 
sekali jika pemuda seperti itu menemui ajal dengan cara 
sebegitu. Lalu ku panggil pemuda itu setelah dia mendapat 
nafasnya kembali. 

Maka aku pun berkata kepadanya: “Wahai anakku! 
Apakah yang telah membawamu kepada apa yang telah aku 
lihat daripada dirimu pada malam ini? Sesungguhnya engkau 
telah bernasib baik kerana terselamat daripada tangan 

penuntun unta itu. Hati-hatilah semoga engkau tidak 
dibunuhnya dan bersabarlah serta kawallah dirimu.” 

Maka ujar pemuda itu: “Wahai pakcik! Demi Allah, aku 
pada hari ini pada beberapa malam tidak dapat 
memejamkan mataku disebabkan gelora nafsu yang begitu 
kuat membadai dalam jiwaku ini serta apinya yang 
bergejolak. Setiap kali ia menggelegak, ringan saja bagiku 
perbuatan penuntun unta itu terhadapku jika hendak 
dibandingkan nafsuku yang sedang menyala-nyala dan cuba 
ku tahan ini.” 

Aku pun berkata: “Wahai anakku! Berbaki hanya dua 
marhalah sahaja lagi sebelum kita sampai ke Madinah As- 
Salam (Baghdad). Apabila kita masuk ke negeri itu nanti, kita 
akan dapati di sana apa yang dapat menenangkan gejolak 
syahwatmu itu.” 

Kata orang tua itu menyambung cerita: 

Sepanjang-panjang perjalanan itu tidak lekang-lekang aku 
membimbingnya dengan penuh lemah-lembut dan belas 
kasihan agar tidak terjerumus lagi. 

Bila saja kami sampai ke Baghdad, hatiku menjadi lebih- 
lebih takut pula. Fikirku, dia ini bujang terasing dan muda 
pula. Tambah lagi dia belum pernah menjejak kaki ke 
Baghdad sebelum ini. Kalau-kalau dia ternampak hamba- 
hamba lelaki Khalifah atau para menteri, lalu menggelora 
nafsu gilanya itu seperti yang cuba dilepaskannya kepada 
penuntun unta itu, tentulah dia akan mati dibunuh nanti. 

Memikirkan itu, aku terus mendampinginya. Aku 
menyewa sebuah rumah dan membawanya untuk tinggal 
bersama. Tidak ada lagi yang menyibukkan diriku setelah 
semua barangan siap dipunggah ke gudang penyimpanan 
selain aku gunakan luang masa yang ada itu untuk membawa 

pemuda itu kepada broker yang boleh mendapatkan 
perempuan bagi meredam gelora nafsunya 105 . 

Sedang aku berjalan bersamanya di suatu lorong kecil, 
dengan tiba-tiba dia berdiri tegak tidak melangkah lagi. 
Seraya dia berkata kepadaku: “Wahai pakcik! Baru sebentar 
tadi saya telah terpandangkan seraut wajah seumpama 
matahari yang bersinar di lubang tingkap atas sana. Tidak 
dapat tidak aku harus mendapatkannya.” 

Aku lalu menyanggah kata-katanya itu namun dia tetap 
berkeras lalu duduk di atas tanah sambil berkata: “Biarlah 
aku mati di sini.” 

Hatiku berdetik: “Aku telah menjaganya selama ini, 
patutkah aku meninggalkannya di sini saja sedangkan 
Baghdad ini negeri yang penuh cubaan.” 

Apabila tidak berhasil juga cubaanku untuk mengajaknya 
beredar dari situ, aku pun memerhatikan sekitaran lorong 
tersebut. Lalu mataku tertancap pada sebuah rumah yang 
memberi tanda bahawa penghuninya orang yang susah. Aku 
lalu mengetuk pintu rumah berkenaan. Maka keluar seorang 
wanita tua menyapaku. Aku tanyakan tentang rumah yang 
mana pemuda tersebut ternampak wajah seorang perempuan 
itu. 

Maka jelas perempuan tua itu: “Itu adalah rumah Wazir 
fulan. Perempuan yang dilihat pemuda itu adalah iSteri Wazir 
tersebut.” 

Lelaki tua itu menyambung cerita: 

Mendengar itu aku lalu memberitahu pemuda itu dengan 
kataku: “Wahai anakku! Kembalilah daripada rancanganmu 


105 Barangkali maksudnya untuk membeli hamba perempuan yang halal, 
bukannya melanggan pelacur. -pent. 

itu. Mari kita beredar dari sini. Nanti aku persembahkan 
kepadamu perempuan-perempuan Baghdad. Dan engkau 
akan temui perempuan yang jauh lebih cantik daripada yang 
telah engkau lihat.” 

Jawabnya: “Demi Allah! Aku tidak akan beredar 
sehinggalah aku dapat bertemunya atau aku terbunuh.” 

Orang tua itu menyambung cerita: 

Tiba-tiba wanita tua itu menyampuk: “Seandainya aku 
dapat menghubungkan engkau dengan perempuan itu, 
apakah yang engkau akan berikan kepadaku wahai orang 
muda?” 

Segera pemuda itu mencapai uncang duitnya yang terikat 
di pinggang lalu mengira sebanyak sepuluh dinar lantas 
dihulurkannya kepada wanita tua itu. Gembira sekali nenek 
tua itu mendapat durian runtuh yang tak disangka-sangkanya. 
Segera ia menutup kepalanya lalu berjalan keluar menuju 
pintu rumah berkenaan lantas diketuknya pintu rumah wazir 
itu. Seorang lelaki penjaga rumah 106 membukakan pintu lalu 
nenek tua itu terus saja melangkah masuk seperti sudah biasa. 
Sebentar kemudian dia keluar semula dan langsung menuju 
ke arah kami. Ujarnya kepada pemuda itu: “Sudah aku 
selesaikan hajatmu. Namun ada syarat-syaratnya.” 

“Apa syarat-syaratnya?” tanya pemuda itu tidak sabar- 
sabar. 

“Lima puluh mitsqal 107 untuknya. Lima (; mitsqal ) untuk 
rumah, dan lima {mitsqal) lagi untuk penjaga rumah.” Jelas 


106 Dalam teks Arab ditulis “uktaz”. Oleh kerana kata “Uktaz” sudah jadi 
semacam nama khas dalam bahasa kita, maka saya tukarkannya 
kepada seorang lelaki penjaga rumah saja. -pent. 

107 “ Mitsqal ” dalam ayat ini bermaksud satu dinar, -pent. 

nenek tua itu. 

Tanpa berlengah segera pemuda itu menyerahkan enam 
puluh mitsqal emas. 

Orang tua itu menyambung ceritanya: 

Maka wanita tua tadi masuk semula ke rumah wazir, 
kemudiannya keluar kembali setelah beberapa ketika. 
Katanya kepada pemuda itu: “Pergilah engkau ke hammam 108 
dan ubahlah keadaan dirimu ini. Nanti apabila tiba waktu 
antara solat Maghrib dan Isyak, hendaklah engkau berdiri di 
pintu rumahku ini sehingga engkau dizinkan masuk 
menemuinya.” 

Pemuda itu dengan segera bergegas ke hammam dan 
memperbaiki keadaan dirinya lalu kemudiannya berdiri di 
depan pintu rumah nenek tua itu pada waktunya 
sebagaimana diperintahkan. Kemudian keluarlah penjaga 
rumah lalu memberi keizinan kepadanya untuk masuk. 
Melangkahlah pemuda itu ke dalam rumah tersebut lalu 
dilihatnya sebuah majlis yang serba lengkap dengan apa-apa 
yang patut ada dalam sebuah majlis. Dihidangkanlah 
makanan lalu makanlah pemuda itu. Setelah selesai makan, 
maka minuman pula disuakan lalu minumlah dia. 

Habis saja majlis minum-minum, bangunlah pemuda dan 
wanita itu dan bergerak ke katil yang disediakan. Apabila 
mereka berdua mula menanggalkan pakaiannya, tanpa 
disangka-sangka seekor kera meluru keluar dari balik tirai 
lantas memukul pemuda tersebut di kepalanya dan mencakar 
sampai habis luka paha dan kedua buah zakarnya sehingga 
mengalir darahnya dari segala tempat itu. Pemuda tersebut 


108 Tempat mandi wap. Seumpama spa dan sauna zaman sekarang. - 
pent. 

lalu memakai kembali pakaiannya lantas tertidur di situ 
akibat kemabukan. 

Keesokan paginya, penjaga rumah datang 
mengejutkannya dari tidur sambil berkata: “Bangunlah dan 
keluar dari sini sebelum semua orang nampak.” Lantas 
keluarlah pemuda itu dengan sedih dan hati yang walang. 

Apabila masuk waktu pagi itu — kata orang tua itu — aku 
pun pergi mencari pemuda tersebut untuk mengetahui apa 
ceritanya, barangkali sudah tercapai cita-citanya dan baik 
kesudahannya. 

Setelah orang tua itu sampai ke lorong itu, dia terlihat 
pemuda itu sedang duduk melangut di tingkap rumah nenek 
tua semalam. Tanpa bertangguh, orang tua itu lalu 
mendapatkan pemuda tersebut dan bertanyakan perihalnya 
malam tadi, maka dikhabarkannyalah. 

Mereka berdua kemudian memanggil nenek tua itu keluar 
lantas pemuda itu menceritakan pula kepada nenek itu 
kejadian berkenaan. Aku lalu terus mencelah perbualan itu 
dan bertanya kepada nenek tua itu apa puncanya jadi begitu. 
Lalu jawabnya: “Malam tadi kami telah terlupa bungkusan 
sekati halwa untuk diberi kepada kera milik penjaga rumah. 
Tapi, jika engkau masih suka untuk datang lagi pada malam 
ini, kami hanya akan mengambil darimu kadar separuh 
sahaja daripada bayaran malam tadi.” 

Pemuda itu segera memberikan sebanyak tiga puluh dinar 
kepada nenek itu. Lalu diberi arahanlah kepada pemuda itu 
dengan katanya: “Apabila engkau datang malam ini pada 
waktu yang telah dipersetujui seperti malam tadi, jangan lupa 
bawa bersama sekati halwa dalam satu bungkusan sebagai 
habuan kera penjaga rumah itu.” 

Cerita orang tua itu lagi: 

Maka pada malam itu, pemuda itupun datanglah 
membawa bersamanya beberapa bungkusan halwa. 
Kemudian diizinkanlah dia masuk, lalu dihidangkan makan 
minum dan makan serta minumlah pemuda itu. Setelah 
selesai minum, dia lalu menghampiri perempuan yang 
dihajatinya. Namun secara tiba-tiba melompat keluar kera 
malam tadi. Walaubagaimanapun dengan sepantas kilat pula 
pemuda itu mencampakkan sebungkus halwa kepada kera itu. 
Lalu diambilnya bungkusan itu dan kembali ke tempatnya. 
Pemuda tersebut pun melampiaskan nafsunya tanpa 
gangguan lagi. 

Namun pemuda itu masih belum puas lagi dan mahu 
mengulangi untuk pusingan kedua. Secara tiba-tiba pula 
keluar lagi kera itu, maka dicampakkan lagi sebungkus halwa 
buatnya oleh pemuda itu. Diambilnya dan kembali semula ia 
ke belakang tirai. Begitulah berlaku beberapa kali setiap kali 
pemuda itu berhajat untuk pusingan-pusingan seterusnya. 
Apabila akhirnya pemuda itu sudah teramat letih dan sudah 
kemabukan, tiba-tiba keluar lagi kera itu lantas 
mengejutkannya. 

Dicekaunya pemuda itu dan ditariknya agar rapat kepada 
perempuan itu. Saat itu juga kera tersebut menekan jarinya 
kepada telapak tangannya sendiri sebagai isyarat yang 
maknanya: Seorang khadam berkewajipan menunaikan 
segala hajat tuannya. Maksud kera itu adalah menyuruh 
pemuda itu melakukan lagi. Terpaksalah pemuda itu - 
walaupun teramat letih — terus menerus melakukan tanpa 
tidur-tidur lagi sehingga datang waktu subuh. Apabila sudah 
pagi, maka dia pun bersegeralah keluar dari situ. 

[HIKAYAT ‘ABHARAH AL-KIRMANI DAN SELAMATNYA 
KAPAL DI LAUT] 

Di antara kisah-kisah para pelaut dan nakhoda, antaranya 
adalah apa yang telah diceritakan daripada nakhoda 
‘Abharah 109 yang berasal dari Kirman 110 . Beliau pernah 
melakukan pelbagai pekerjaan. Awalnya beliau mengembala 
kambing, kemudian menjadi nelayan. Setelah itu bekerja 
pula sebagai kelasi kapal yang berulang alik ke Hind, 
kemudian bertukar bekerja di kapal China pula. Akhirnya 
beliau berjaya menjadi nakhoda. 

Ternamanya beliau itu sehingga memiliki laluan-laluan 
khusus. Beliau belayar ke China sebanyak tujuh kali yang 
mana sebelum beliau, tidak ada sesiapa yang berjaya belayar 
ke China melainkan secara tidak sengaja. Belum pernah 
didengar sama sekali ada yang belayar ke China lalu berjaya 
pula kembali. Sekiranya ada yang selamat belayar ke sana — 
dan itupun merupakan suatu keajaiban — hampir-hampir 
tidak ada yang selamat kembali. Aku sendiri belum pernah 
mendengar sesiapa selain beliau yang berjaya berulang pergi 
balik. Beliau itu duduk dalam sampannya dengan sebekas air 
minuman dan tinggal di laut selama beberapa hari. 

Diceritakan daripada Nakhoda Syah Riyari - dan beliau 
ini adalah salah seorang daripada nakhoda-nakhoda China - 
dengan katanya: 

Suatu periktiwa, aku bertolak daripada Siraf menghala ke 
China. Sesampainya aku antara Sanfa dengan China, 


109 Ar: (s^p). 

110 Ar: Atau Karman. Suatu tempat di Iran. -pent. 

berdekatan Sandalfulat * * 111 - iaitu bahagian atas laut Shonji 112 , 
yakni Laut China - secara tiba-tiba angin berhenti bertiup 
samasekali dan laut menjadi tenang tidak berombak. Kami 
lalu melabuhkan sauh dan tetap di situ selama dua hari. 

Apakala tiba hari ke tiga, kami melihat dari kejauhan 
seakan sesuatu di tengah laut. Aku lantas menurunkan 
sampan ke laut dan memerintahkan empat orang anak kapal 
sambil berkata: “Pergilah siasat benda yang berwarna hitam 
itu dan lihat apa dianya.” 

Lalu mereka itu segera berdayung menuju ke arah yang 
dimaksudkan. Tidak berapa lama kemudian maka 
kembalilah. Kami lantas bertanya: “Apa bendanya itu?” 

“Nakhoda ’Abharah bersama sampannya membawa 
seqirbah 113 air.” Jawab mereka. 

Aku lalu berkata: “Mengapa kamu semua tidak 
membawanya ke sini?” 

Lantas sahut mereka: “Kami sudah berusaha sedaya 
upaya, namun dia berkata bahwa dia tak akan naik ke kapal 
ini melainkan dipenuhi syaratnya iaitu dia mahu menjadi 
nakhoda dan mengawal kapal ini serta dibayar upahnya 
seharga seribu dinar barang-barang dagangan terbaik 
daripada Siraf.” 

Setelah kami mendengar penerangan sedemikian, maka 
kami jadi tersangkut hati dengan kata-kata ‘Abharah tersebut. 
Lantas aku dan sekumpulan teman-teman turun daripada 
kapal pergi menuju kepadanya. Kami mendapatinya di 
tengah laut itu dilambung ombak sebentar ke atas dan 


111 Ar: (cAji 

112 Ar: (^). 

113 Bekas menyimpan air yang terbuat daripada kulit. -pent. 

sebentar ke bawah. Lalu kami pun memberi salam 
kepadanya serta menawarkan kepadanya dengan penuh 
rendah diri agar dia sudi naik ke kapal kami. 

Dia lalu berujar: “Keadaan kamu sebenarnya lebih parah 
daripada keadaanku. Aku lebih hampir kepada keselamatan 
berbanding kamu. Sekiranya kamu memberikan kepadaku 
seharga seribu dinar barang-barang berharga daripada Siraf 
itu serta kamu serahkan urusan pengendalian kapal itu, maka 
aku bersedia.” 

Kami lantas berkata: “Kapal ini berisi muatan dan harta 
benda serta penumpang yang banyak. Seharusnya tidak ada 
apa-apa mudarat bagi kami mendapatkan kepakaran 
‘Abharah dengan harga seribu dinar itu.” 

Dia kemudian segera naik ke atas kapal dengan membawa 
dayung dan qirbah airnya. Sesampainya di atas kapal itu dia 
lantas berkata: “Serahkan kepadaku upah barangan 
sebanyak seribu dinar.” 

Lalu kami berikan apa yang dimintanya. Setelah dia 
menyimpannya dia berkata pula kepada nakhoda: “Silakan 
ke tepi.” 

Maka nakhoda pun menyingkirlah dari tempatnya. 
Kemudian dia berujar lagi: “Hendaklah kamu semua 
bersungguh-sungguh dalam urusan kamu ini selagi masa 
masih ada.” 

Kami lantas bertanya: “Apa urusannya yang engkau 
maksudkan?” 

Jawabnya: “Buangkan semua barang yang berat daripada 
kapal ini ke laut.” 

Lalu kami mencampakkan separuh atau lebih daripada 
muatan barangan kapal tersebut. 

“Potonglah tiang layar yang terbesar.” Dia memberi 

arahan lagi. 

Kami lantas memotongnya dan mencampakkannya ke 
laut. 

Keesokan paginya, dia memberi arahan selanjutnya: 
“Angkat sauh-sauh dan biarkan kapal berjalan sendiri.” Lalu 
kami pun melaksanakan perintahnya itu. 

“Potong sauh yang paling besar!” arahnya lagi. Kami 
mengikut saja, lalu memotongnya dan membiarkan sauh itu 
jatuh ke laut. Kemudiannya dia berkata lagi: “Campakkan 
sauh sekian sekian.” 

Begitulah keadaannya yang berlanjutan sehinggakan 
akhirnya sudah enam sauh yang kami campakkan ke dalam 
laut setelah memotong talinya. 

Apabila tiba hari ketiga, kelihatan awan menjulang tinggi 
seakan-akan sebuah menara. Setelah itu, awan tersebut mula 
terserak ke laut lalu kami mula ditimpa hujan ribut. Kalaulah 
tidak kerana kami telah campakkan sebahagian muatan dan 
kami telah potong tiang layar yang besar itu, pa£tilah kami 
telah dikaramkan oleh ombak besar yang pertama lagi. 
Hujan ribut itu melanda kami berterusan selama tiga hari tiga 
malam, dengan kapal itu terumbang-ambing dan tenggelam 
timbul dilambung ombak tanpa sauh dan layarnya. Kami 
sendiri tidak tahu bagaimana ia terus dapat belayar. 

Apabila tiba hari keempat, angin ribut mula reda dan 
terus tenang. Laut juga sudah hilang geloranya pada lewat 
petang hari itu. Kami lantas membaiki tiang layar dan 
mengembangkan layar. Belayarlah kami dengan keselamatan 
daripada Allah sehinggalah kami sampai ke China, lalu kami 
berjual beli di sana sambil memperbaiki mana-mana 
bahagian kapal yang patut diperbaiki. Kami juga 
menukarkan tiang layar besar yang telah dicampakkan ke 


113 


laut tempohari dengan tiang yang baru. 

Sesudah selesai semua urusan, maka keluarlah kami dari 
China untuk kembali semula ke Siraf. Sesampainya kami ke 
tempat — yang kami agak di tempat itulah kami berjumpa 
dengan 4 Abharah dahulu - kami melintasi sebuah pulau dan 
gunung-ganang. Ketika itu berkatalah ‘Abharah: “Labuhkan 
sauh di sini!” lalu kami melakukan apa yang diarahkannya itu. 

Kemudian kami menurunkan pula sampan ke laut, lalu 
dia turun menaiki sampan itu bersama lima belas orang yang 
lain. Dia kemudian memberi arahan kepada mereka: 
“Berdayunglah ke tempat itu — sambil dia menunjukkan ke 
sebahagian gunung di situ - dan bawa balik sauh sekian- 
sekian!” 

Kami merasa takjub sekali mendengar kata-katanya itu. 
Namun kami tidak mengingkari sepatah pun arahannya. 
Berdayunglah mereka ke arah yang dimaksudkan. Tidak 
berapa lama kemudian kembalilah mereka dengan 
membawa sauh berkenaan. Tanpa berlengah, dia memberi 
arahan yang lain pula dengan katanya: “Pergilah ke gunung 
yang lain - sambil dia mengisyaratkan gunung itu dengan 
tangannya - dan bawa kembali sauh sekian-sekian.” Mereka 
pun bergegas ke sana lalu membawa pulang sauh yang 
dimaksudkan. 

Setelah itu dia mengarahkan: “Kembangkan layar!” 

Segera kami mengembangkan layar dan belayar dari situ. 
Kami dengan penuh rasa takjub bertanya kepadanya: 
“Bagaimana tuan tahu keadaan sauh-sauh ini begian-begian?” 

Jelasnya: “Ya! Aku menemui kalian di tempat inilah, pada 
awal tiga puluh 114 ; dan itu adalah waktu dimana air pasang, 


114 Mungkin maksudnya tiga puluh haribulan. Wallahu a’lam. -pent. 

sedangkan air telah surut dan kamu pula berada tengah- 
tengah gunung-ganang dan pulau itu. Lalu aku perintahkan 
kamu agar mencampakkan segala barangan yang berat-berat, 
yang mana telah kamu lakukan. Kemudiannya aku terfikir 
pula tentang hal sauh-sauh ini yang mana keperluan kita 
kepadanya di China tidaklah terlalu mendesak. Dan tidak 
tinggal lagi barangan dalam kapal ini melainkan sauh-sauh 
itu lagi berat daripadanya. Maka itulah sebabnya aku 
perintahkan membuangnya ke laut, kerana kita tidak punya 
jalan keluar melainkan me£ti meringankan beban kapal. Lalu 
aku berhasil mendapatkan semula tiga sauh itu di gunung 
ketika mana pulau tersebut muncul daripada air, dan tiga lagi 
aku dapatkan di bawah air.” 

Kami pun bertanya lagi: “Bagaimana pula engkau dapat 
tahu surutnya air dan datangnya ribut itu?” 

Jawabnya: “Ya! Mereka yang sebelumku telah pun 
berpengalaman dengan laut di sini, demikian juga diriku. 
Maka kami dapati pada permulaan setiap tiga puluh 115 air 
laut di sini akan surut dengan banyaknya sehingga gunung- 
gunung itu tersingkap dan muncul ke permukaan laut. Dalam 
waktu yang sama dengan surutnya air itu, akan berlakulah 
hujan ribut yang ganas berpunca daripada dasar laut lalu 
ribut itu jugalah yang telah memecahkan kapal yang aku 
naiki ke salah satu gunung itu. Ini kerana ketika air surut 
besar itu berlaku, aku sedang belayar di atasnya pada malam 
hari, dan aku akhirnya selamat dalam sampan itu. 
Seandainya kamu tetap di tempat kamu berada hari itu, 
paStilah dalam masa hampir sejam sahaja kamu sudah tidak 
ada lagi di laut ini disebabkan kamu tidak bergerak sebelum 


115 Lihat nota kaki sebelum ini. -pent. 

ribut itu. Kerana sebenarnya kamu ketika itu sedang berada 
di atas sebuah pulau. Jika kamu tersangkut disitu paktilah 
ribut itu akan memecahkan kapal kamu.” 

‘Abharah ini mempunyai laluan sendiri di laut dan kisah- 
kisahnya di laut begitu terkenal. Kisah di atas adalah salah 
satu daripadanya. 

[HIKAYAT MUHAMMAD BIN BABSYAD DAN CARA 
MENGESAN DARATAN DARI JARAK YANG JAUH] 

Sesungguhnya Muhammad bin Babsyad telah 
memberitahuku bahawa pada satu periSliwa beliau telah 
belayar dengan kapalnya daripada Fansur untuk menuju ke 
Oman. Apabila mereka telah melepasi Laut Harakand 116 lalu 
masuk ke Laut Hindi dan berazam untuk terus belayar 
sehingga ke negeri sebelah barat 117 , berkatalah kepadanya 
nakhoda kapal itu: “Pelabuhan barat yang manakah agaknya 
yang akan kita jumpa awal-awal sekali?” 

Jawabnya: “Aku yakin Pelabuhan Risut 118 atau lebih 
kurang satu farsakh dari situ.” 

Maka kata nakhoda itu: “Kami jangka ia bukannya Risut, 
sebaliknya Pelabuhan sekian-sekian yang jarak daripada 
Risut lima puluh farsakh.” 

Mereka lalu saling bertaruh sebanyak dua puluh dinar 
setiap seorang yang akan disedekahkan nantinya. Antara 
tempat mereka berada dengan Risut sekurang-kurangnya 
empat ratus farsakh. Maka belayarlah mereka selama lima 


116 Ar: Laut Harakand / Arakan ini berhampiran Myanmar, —pent. 

117 Barangkali maksudnya negeri barat itu ialah negeri-negeri 

di pantai Timur benua Afrika yang letaknya di barat jika dari Lautan 
Hindi, -pent. 

belas hari sehingga mereka menganggarkan bahawa mereka 
telah berada hampir kepada gunung barat 119 . Mereka saling 
bercakap-cakap tentang pertaruhan mereka sehinggalah 
malam tiba. Mereka terus belayar lagi sehingga penghujung 
hari itu. 

Keesokan paginya, anak kapal yang bertugas sebagai 
peninjau bergegas memanjat naik ke tempatnya di hujung 
tiang layar, namun tiada sebarang daratan dapat dikesannya. 
Lalu dia pun turun semula. Apakala selesai solat Asar pada 
petang itu, maka tiba-tiba Muhammad bin Babsyad pun 
berkata: “Aku melihat bayangan gunung.” 

Mereka yang lain berkata pula: “Kami tidak nampak apa- 
apa pun!” 

Berkata peninjau itu: “Tak apa, aku akan panjat tiang 
layar untuk memalstikan.” 

Apabila peninjau itu sampai ke hujung tiang dan tetap di 
tempatnya, tiba-tiba dia pun memekik dengan lantangnya: 
“Semoga Allah merahmati orang-orang yang bertakbir!” 

Mereka yang di bawah segera bertakbir dengan penuh 
sukacita sehingga menangis kegembiraan dan senang hati. 
Kapal pun belayarlah sepanjang malam itu sehingga 
mendekati waktu sahur. Apakala hampir terbit fajar, maka 
berkatalah Muhammad bin Babsyad: “Labuhkan sauh!”. 
Lalu sauh pun diturunkan, demikian juga layar. Kemudian 
dia bertanya kepada nakhoda: “Kita di mana sekarang?” 

Jawab nakhoda itu: “Kita sekarang di tempat sekian- 
sekian” sambil menyebutkan nama tempat yang jarak 
antaranya dengan Risut sejauh empat puluh farsakh. Lalu 
Muhammad bin Babsyad pun berujar: “Kita sekarang 


ns Ar: (s-yJ! JW). 

sebenarnya di Risut. Sama ada ia memang tepat betul-betul 
dengan tempat kita berada kini, atau di hadapan atau 
mungkin di belakang kita dalam jarak satu lontaran lembing 
saja.” 

Apabila pagi itu semakin cerah, nyatalah kepada mereka 
bahawa berada tepat dengan Risut. Dan berkatalah 
Muhammad bin Babsyad: “Sekiranya engkau di tengah laut 
dan engkau ingin tahu adakah engkau hampir dengan 
daratan atau gunung, maka hendaklah engkau perhati baik- 
baik pada waktu selepas Asar ketika mana matahari mula 
terbenam. Kerana sesungguhnyajika ada gunung atau pulau, 
nanti akan jelas kelihatan di hadapan matahari yang sedang 
terbenam itu.” 

[HIKAYAT SUNGAI DI CHINA DAN GUNUNG BESI 
BERANI 120 DI SITU YANG MENARIK KAPAL-KAPAL] 

Sebahagian pelaut menceritakan kepadaku bahawa di antara 
Khanfu 121 iaitu sempadan China Kecil dengan Khamdan 122 
iaitu sempadan China Besar iaitu ibu negeri China yang 
terbesar dan di situlah bersemayamnya Raja Besar 123 ada 
sebatang sungai yang deras airnya lagi tawar rasanya. Ia lebih 
besar dan lebar berbanding sungai Dijlah di Basrah. 

Di sesetengah tempat di sungai itu terdapat gunung- 
ganang magnet. Segala kapal yang mempunyai peralatan 
besi tidak boleh melalui sungai berdekatan gunung 
berkenaan kerana kuatnya tarikan magnetnya. Demikian 
juga para penunggang kuda yang melalui gunung-gunung itu 
tidak memakaikan ladam di kaki kuda-kuda tersebut serta 
akan memaStikan tidak ada sebarang besi pada pelananya. 
Dengan itu mereka hanya menggunakan pelana dan kekang 
daripada kayu semuanya. 

[HIKAYAT IMRAN TEMPANG DAN TAUFAN LAUT] 

Sebahagian daripada nakhoda yang digelar Imran Al-A 5 raj 
(Imran Tempang) telah menceritakan kepadaku bahawa 
suatu periktiwa dia telah keluar daripada Oman menuju ke 


120 Ar. Magnet, —pent. 

121 Ar. (IjUJU-). Masih kekal namanya sehingga kini, iaitu Guangzhou. — 
pent. 

122 Ar. 

123 Ar. (j*SAl Dalam “Rehlah As-Sirak” disebutkan Baghbun (OjJg) 
bermaksud “Anak Langit”, manakala menurut Al-Khawarizmi 
“Baghbur”. “Bagh” ertinya Raja, manakala “Bur” bererti anak dalam 
bahasa Sindh, China, Parsi Pahlawi. Lihat kitab Rehlah As-Sirah yang 
telah saya terjemahkan ke dalam bahasa Melayu. -pent. 

Jeddah dalam rombongan beberapa buah kapal pada tahun 
tiga ratus dua puluh lima (325 H) apabila ribut yang sungguh 
besar telah menghentam mereka beberapa hari lamanya. 

Kami telah mencampakkan sebahagian muatan ke laut. 
Ada kapal yang tertinggal jauh di belakang dan ada juga yang 
binasa, namun kami tetap meneruskan pelayaran. Tatkala 
kami sampai di antara Kamran 124 dan . ,. 125 , hujan yang 
tersangat lebat dengan angin kencang yang menakutkan pula 
melanda bersilih ganti sehingga memutuskan tali sauh, 
menjadikan kapal terumbang-ambing lalu dihanyutkan angin. 

Kapal-kapal yang ikut serta dalam rombongan itu ada 
yang dari Aden dan Ghalafiqah 126 serta ‘Asyr 127 habis 
terbongkang. Di antaranya sebuah Jalbah 128 yang baru dan 
cantik daripada Ghalafiqah aku lihat ia dihempas angin dan 
ombak ke atas sebuah gunung di dalam laut itu, kemudian 
ombak itu menyurut semula lalu menarik bersamanya segala 
muatan dan manusia turun dari puncak gunung itu lantas 
tenggelam lemas. Seorang pun tidak dapat diselamatkan. 

[HIKAYAT BAYI YANG TERLEPAS KE LAUT DARI TANGAN 
BAPANYA KEMUDIAN SELAMAT] 

Di antara khabar-khabar pelaut yang menakjubkan adalah 
khabar yang sangat masyhur lagi terkenal berikut ini. Iaitu 


124 Ar. 

125 Ada bahagian yang tertinggal atau mungkin tidak dapat dibaca dalam 
naskhah aslinya. -pent. 

126 Ar. 

127 Ar: GH. 

128 Ar. Nama sejenis kapal zaman dulu yang masyhur 

penggunaannya di Laut Merah serta Teluk Aden di Yaman. -naskhah 
Hasan Soleh Syihab, m/s 101. 

apa yang telah diberitakan kepadaku daripada Mardan Syah, 
salah seorang nakhoda Negeri Al-Filfil 129 dan negeri-negeri 
lainnya. Beliau ini telah hidup selama tujuh puluh tahun 
tanpa dikurniakan seorang anak. Kemudian lahirlah seorang 
cahaya matanya, laki-laki, lalu diberinya nama Marzuban. 
Sangatlah besar kegembiraannya dengan kehadiran anak itu 
serta sangat dalam rasa kasih kepadanya sehinggakan 
dibawanya bersama di atas kapal bersekali dengan ibunya. 

Satu hari dia belayar di Laut Barban 130 hendak menuju ke 
Kolam 131 , dia pun mencari-cari anaknya untuk didukung lalu 
didapatinya ada bersama ibunya dalam geladak. Maka 
diserahkanlah anak itu oleh ibunya. Dibawanya menari-nari 
dan dicium-ciumnya sehingga ke waktu maghrib. Kemudian 
datanglah angin kuat lalu menggoncangkan tiang layar 
sehingga menimbulkan rasa gerun dalam hatinya. Segera dia 
hendak menyerahkan kembali anak kecil itu kepada ibunya, 
namun entah bagaimana tanpa disedarinya, dalam kelam 
kabut itu anak tersebut terlepas daripada tangannya lantas 
jatuh ke laut. 

Angin pula begitu kencang sekali membuatkan dia sibuk 
dengan urusan kapalnya itu sehingga tiba waktu solat subuh. 
Apabila fajar subuh mula menampakkan dirinya dan hari 
pun semakin siang, laut menjadi semakin tenang, dan kapal 
mula belayar dengan sempurna. Ketika itu duduklah dia lalu 
memanggil ibu kepada bayinya: “Bawa kemari Marzuban 
kepadaku.” 

Jawab ibu bayi itu: “Eh, kan dia bersama tuan semenjak 


129 Ar. (JiLll! sty. Mungkinkah Pulau Pinang? Wallahu a’lam. —pent. 

130 Ar. (ObjU). 

131 Ar. (^). 

awal malam tadi?” 

Mendengar jawapan itu, tersedarlah dia periktiwa malam 
tadi, lalu dia mencabut-cabut janggutnya dan mengetuk- 
ngetuk kepalanya dengan kayu serta habis gemparlah 
dibuatnya orang-orang dalam kapal itu dengan berita 
tersebut. Berkatalah tukang jaga kemudi: “Ketahuilah! 
Semenjak awal malam tadi, kemudi terasa begitu berat sekali. 
Cuba lihat di sana kalau-kalau ia tersangkut di situ.” 

Maka bersegeralah orang-orang pergi melihat. Lalu 
nampaklah budak itu di situ seumpama sebatang paku besi 
yang melekat kuat tidak bergerak-gerak. Seorang lelaki cepat- 
cepat turun lalu dibawanya naik budak itu dalam keadaan 
sihat sejahtera tanpa apa-apa kecelakaan. Segera ia 
diserahkan kepada ibunya lalu disusukannya dan 
diminumnya seperti biasa. Ketika kejadian itu, anak tersebut 
berumur lima belas bulan (15 bulan). 

Berkata Ismailuyah: Aku telah melihat Marzuban ini 
ketika umurnya sudah lebih tujuh puluh tahun sewaktu ia 
datang berjumpa Qadhi Oman dalam sehari sebanyak tiga 
belas kali untuk bersumpah ke atas harta-harta orang, yang 
sumpahnya itu semuanya sumpah du£ta belaka. 

Sebahagian orang telah memberitahuku bahawa tidak ada 
nakhoda kapal yang lebih zalim berbanding Marzuban ini. 
Dia berurusan dengan para saudagar yang menaiki kapalnya 
seperti tingkahlaku para pegawai polis yang jahat. 

[HIKAYAT SAID YANG FAKIR DAN MUTIARA YANG KELUAR 
DARIPADA PERUT IRAN] 

Sekumpulan pelaut telah memberitahuku berkenaan Said 
yang fakir — seorang penduduk Aden — serta bagaimana 
sebabnya akhirnya anak-anaknya menjadi kaya raya. Semua 

mereka bersepakat tentang sebab yang akan aku ceritakan 
berikut ini. Mereka semua berkisah: 

Bahawa Said si fakir adalah seorang lelaki yang soleh 
daripada kalangan penduduk Aden. Kerjanya menganyam 
keranjang daripada daun-daun kurma dan seorang yang 
sering melazimi masjid untuk bersolat lima waktu. Dia 
mempunyai tiga orang anak lelaki yang tinggal dan bekerja 
berdekatan dengan tempat kerja ayah mereka. 

Pada suatu hari, sebahagian pelaut yang juga teman 
kepada Said ini bercadang untuk belayar ke Kalah dan telah 
pun mempersiapkan segala kelengkapan pelayarannya. 
Apabila siap semuanya dan bersedia untuk memulakan 
pelayaran, Said lalu berkata kepada temannya itu: “Aku ada 
suatu permintaan iaitu agar engkau tunaikan suatu hajatku 
ini.” 

Said kemudian membeli sebuah bekas berwarna hijau 
dengan harga setengah dirham dan garam makan dengan 
harga satu daniq 132 lalu memasukkannya ke dalam bekas 
tersebut lantas menyerahkannya kepada temannya itu sambil 
berkata: “Inilah barang daganganku.” 

Temannya itu langsung bertanya: “Apa yang harus aku 
belikan untuk engkau?” 

“Engkau tolong belikan aku c berkat\ macam yang selalu 
orang ramai cakapkan tu.” jawab Said. 

Setelah semua itu, maka kapal pun belayarlah dengan 
selamatnya sehingga sampai ke Kalah. Barang-barang 
dagangan pun diturunkan dan dijual di sana. Namun pelaut 
—teman Said itu — terlupa langsung tentang bekas yang 
dikirimkan oleh Said dahulu. Sehinggalah pada suatu hari, 


132 Ar: (jib). 

ketika sudah hampir waktu untuk belayar kembali, pelaut ini 
ternampak seorang lelaki menjinjing seekor ikan yang 
digantung pada tali sedang melaung-laung di pasar Kalah 
dengan katanya: “Siapa yang hendak membeli c berkat ’\” 

Mendengar saja laungan itu, dengan serta merta 
teringatlah pelaut ini akan permintaan Said dahulu. Maka 
segera dipanggilnya lelaki yang menjual ikan itu lalu 
ditanyakan kepadanya tentang ikan tersebut. Lantas dijawab 
oleh lelaki itu: “Ini adalah sejenis ikan yang dinamakan £ berkat’ 
oleh para nelayan.” 

Pelaut ini pun berfikir dalam hatinya: “Agaknya ikan 
inilah yang dimaksudkan oleh Said supaya aku membelinya 
dahulu.” 

Tanpa membuang masa dia segera menyatakan hasrat 
untuk membelinya. Lelaki itu bersedia menjual ikan tersebut 
dengan harga dua uqiyyah 133 garam. Pelaut itu menyuruh 
lelaki tersebut menunggu di situ sementara dia mengarahkan 
orangnya untuk pergi mengambil bekas berisi garam yang 
dikirimkan oleh Said. Setelah dibawa datang bekas tersebut 
yang masih kelihatan seperti keadaan asalnya, maka 
dibayarlah harga ikan tersebut dengan garam yang ada 
dalam bekas itu pada kadar yang dikehendaki si penjual ikan 
dan masih lagi berbaki garam itu. 

Selesai urusan jual beli itu, maka pelaut itupun menyuruh 
agar dibawa ikan tersebut ke rumah tumpangannya untuk 
digaramkan dengan garam yang masih berbaki itu. Ketika 
dibelah perut ikan itu, didapati ada beberapa cengkerang. 
Lalu dipecahkan cengkerang-cengkerang tersebut, tiba-tiba 
keluarlah sebutir permata daripada salah satu cengkerang itu. 


133 Ar: 

Berkatalah pelaut itu: “Inilah rezeki yang memang dihantar 
oleh Allah kepada Said.” 

Tanpa bertangguh lagi, mereka segera mengasinkan ikan 
tersebut menggunakan garam yang masih ada itu dan 
menyimpan permata itu untuk diserahkan kepada Said 
nantinya. Setelah itu mereka pun belayar keluar dari Kalah 
dan sampai ke Aden dengan selamatnya. Sesampai di Aden, 
diserahkanlah ikan dan permata tersebut kepada Said. 
Permata itu kekal di tangan Said sehingga dia meninggal 
tidak berapa lama setelah periSliwa itu. kemudiannya 
permata itu diambil oleh anak bongsunya dan dibawanya ke 
Surra Man Ra’a 134 lalu dijualnya kepada Khalifah Al- 
Mu’tamid dengan harga seratus ribu dirham. Nilai permata 
itu sebenarnya adalah berkali ganda lebih daripada harga 
tersebut. 

[LUKISAN RUPA MUHAMMAD BIN BABSYAD DALAM 
SIMPANAN RAJA HINDI] 

Ada disebutkan bahawa sebahagian Raja-raja Hind 
membuat lukisan Muhammad bin Babsyad disebabkan 
ketrampilan dan kemasyhuran beliau dalam hal pelayaran 
dan kenakhodaan. Sememangnya sudah teradat resmi pada 
mereka itu untuk mebuat lukisan atau patung 
menggambarkan sesiapa saja yang trampil dan terkenal 
daripada kalangan manusia. 


134 Ar: s*)- Atau biasa disebut dengan Samarra’, sebuah negeri di 

Iraq. -pent. 

[HIKAYAT SEORANG LELAKI YANG KAPALNYA KARAM 
LALU BERLINDUNG DI SEBUAH PULAU] 

... 135 bahawasanya sebahagian pelaut daripada negeri Siraf 
telah memberitahunya ada suatu ketika dia belayar daripada 
Siraf ingin menuju ke Kalah, namun di pertengahan 
pelayaran itu kapal mereka telah ditimpa musibah. 
Walaubagaimanapun dia dapat menyelamatkan diri dengan 
berpaut pada sebatang kayu. 

Hanyutlah dia dibawa ombak terapung-apung di tengah 
laut itu selama lebih dua puluh hari sehingga akhirnya 
terdampar di sebuah pulau yang banyak sekali pokok buah- 
buahan dan pisang. Melihatkan itu, dia segera memanjat 
pokok yang ada di situ lalu memakan buah-buahannya 
dengan lahap. Setelah itu dia turun pula untuk meminum air 
tawar yang ada berhampiran itu. Kemudian duduklah dia di 
situ beberapa ketika dengan senang hatinya. 

Namun keadaan itu tidak berlangsung lama. Akhirnya dia 
berasa jemu dan tidak sedap hati. Dia lalu mengambil 
keputusan untuk berjalan mengikut arah kaki tanpa tahu ke 
mana hendak dituju. Setelah beberapa hari berjalan, 
akhirnya sampailah dia ke sekeping tanah yang diusahakan 
orang. Ada di situ pelbagai tanaman seperti jagung, padi dan 
lain-lainnya. Tiba-tiba di terpandangkan sebuah gudang 
tidak berapa jauh dari situ. Segera dilangkahkan kakinya 
menghala ke sana. 

Sesampainya di sana, didapatinya ada sebuah takar besar 
untuk menyimpan air, namun kosong isinya. Akibat keletihan 
berjalan itu dia lalu merebahkan badannya untuk berehat 


135 Beginilah dalam naskhah Arabnya. Barangkali ada yang tertinggal 
atau tidak dapat dibaca pada manuskrip asalnya. -pent. 

langsung tertidur. Tiba-tiba datang seorang lelaki dengan 
menghela dua ekor lembu jantan yang membawa dua belas 
qirbah yang penuh dengan air lalu menuangkan kesemua air 
tersebut ke dalam takar besar itu. Kemudian duduklah dia 
untuk berehat. 

Lelaki yang sedang tidur tadi segera pula bangun lalu 
meminum air dalam takar itu. Sambil meminum itu diamat- 
amatinya takar besar tersebut dan dilihatnya begitu licin 
berkilat, namun tidak seperti rupa tembikar mahupun kaca. 
Kehairanan dengan apa yang dilihatnya, lantas dia pun 
bertanyakan lelaki yang sedang berehat itu perihal takar 
berkenaan. 

Maka diterangkanlah oleh lelaki itu bahawa takar itu 
sebenarnya merupakan pangkal bulu pelepah seekor burung. 
Tercenganglah dia mendengarkan hal itu. Oleh kerana dia 
masih tidak percaya, segera dia bangun dan mengusap- 
ngusap bahagian dalam dan luar takar tersebut. Dirasainya 
begitu licin dan jernih berkilat dan didapatinya di kedua-dua 
belah sisi takar itu ada tunggul-tunggul bekas-bekas bulu 
burung. 

Lelaki itu kemudiannya menerangkan lagi bahawa ada 
lagi burung-burung yang bulunya jauh lebih besar daripada 
yang telah dijadikan takar tersebut. 

[HIKAYAT BURUNG YANG DIMAKAN DAGINGNYA OLEH 
PENGEMBARA LALU RONTOK SEGALA BULU DAN RAMBUT 

MEREKA] 

Sebuah kisah yang disepakati oleh sekumpulan besar para 
pelaut dan aku tidak mendapati mereka mengingkari 
sedikitpun daripada kisah ini adalah seperti berikut:- 

Ada sebahagian kapal belayar keluar menuju ke China. 

Lalu di pertengahan pelayaran mereka telah dilanda ribut 
yang ganas sehingga tiada yang selamat melainkan enam 
atau tujuh orang sahaja yang sempat berpaut pada layar 
kapal. Terapung-apunglah mereka di laut itu selama 
beberapa hari sehingga akhirnya terdampar di sebuah pulau. 

Duduklah mereka di pulau itu selama beberapa bulan 
sehingga hampir-hampir hilanglah nyawa mereka akibat 
merasa putus asa untuk keluar daripada pulau itu. Pada suatu 
hari, sedang mereka duduk di tepi pantai sambil bersembang, 
tiba-tiba seekor burung sebesar seekor lembu atau seukuran 
itu mendarat turun berhampiran tempat mereka duduk- 
duduk itu. 

Mereka lalu berbincang-bincang, “Kita semua ini sudah 
putus asa dari hidup. Bagaimana jika kita semua bergabung 
untuk tangkap burung ini. Boleh kita kemudian nanti 
sembelih dan panggang untuk kita makan. Keputusannya 
dua saja. Sama ada kita dibunuhnya dengan paruh dan 
cakarnya yang tajam itu, atau kita yang berjaya 
membunuhnya lalu kita dapat makan.” 

Maka bangunlah mereka lantas menyerbu burung 
tersebut. Ada yang memaut kakinya, ada yang memaut 
tengkuknya dan ada pula yang memukul beds burung itu 
menggunakan kayu. Akhirnya berjayalah mereka 
mengalahkan burung tersebut. Setelah itu lalu beberapa 
orang pergi ke batuan yang terdapat di situ dan memukul 
sebahagian batu kepada sebahagiannya untuk dijadikan 
sebagai pisau. Maka disembelihlah burung tersebut dengan 
pisau batu itu. 

Selepas itu mulalah mereka mencabut bulu-bulunya 
kemudian mencampakkan burung tersebut ke dalam api 
besar yang telah mereka nyalakan. Burung itu dibalik- 

balikkan sehingga masak dengan sekata. Duduklah mereka 
sambil memakan daging burung itu sehingga kenyang. Itulah 
yang menjadi makan malam mereka. 

Apabila tiba pagi hari ketiga, mereka bangun dan turun ke 
dalam air untuk membersihkan diri serta bersuci bagi 
menunaikan solat. Ketika mereka menggosok-gosok badan, 
tiba-tiba gugur habis segala bulu-bulu dan rambut di badan 
mereka, sehinggakan tidak tertinggal walau sehelai bulu pun 
lagi. Dengan itu semuanya kelihatan togel dan seolahnya 
muda remaja, sedangkan dalam kalangan mereka itu ada tiga 
orang yang sudah dikira berumur lima puluhan ke atas. 

Hal itu membuatkan mereka semua kehairanan dan 
tercengang-cengang. Sehingga ada yang berkata, “Daging 
burung yang kita makan itu sebenarnya beracun. Sekarang 
bulu-bulu dan rambut kita telah gugur, habis matilah kita 
semua hari ini! Berehat sungguhlah nampaknya kita lepas ni.” 
Mereka lalu duduk menunggu kedatangan malaikat maut. 
Namun, sehingga sampai waktu petang mereka masih lagi 
sihat wal ‘afiat saja. Berlalulah malam itu sehingga tiba pula 
esok pagi, sedang keadaan mereka masih lagi segar bugar. 
Nampaknya tidak ada apa-apa yang berlaku sampailah hari 
kelima. 

Pada hari kelima itu, rambut dan bulu-bulu di badan 
mereka kelihatan mula tumbuh kembali. Setelah sebulan 
berlalu, sempurnalah pertumbuhan segala rambut dan bulu- 
bulu itu dengan hitam dan bersinar tanpa ada yang beruban 
hatta seurat pun. Selama sebulan lagi atau lebih mereka 
tinggal di situ sehingga suatu hari kelihatan sebuah kapal 
melintasi pulau itu. Mereka pun bersegera melambai- 
lambaikan tangan sebagai isyarat untuk menumpang. 

Datanglah kapal itu lalu membawa mereka naik dan 

menyelamatkan mereka dari pulau tersebut. Setelah selamat 
dan turun di negeri tempat kapal itu berlabuh, mereka pun 
mengisahkan segala pengalaman yang telah ditempuh itu. 
Ada kalangan yang mendengar cerita itu rupanya mengenali 
seorang tua yang kini telah kelihatan muda belia setelah 
berganti rambut yang gugur itu ragu-ragu dan tidak 
mempercayai bahawa itulah lelaki tua itu. Akhirnya apabila 
lelaki tua itu memberikan beberapa petunjuk yang tidak 
diketahui oleh orang lain melainkan dia, maka barulah 
mereka mempercayainya. 

Semua mereka yang teselamat itu tetap hidup dalam 
keadaan rambut mereka tetap hitam bersinar tanpa beruban 
sehinggalah ke akhir hayat mereka. 

[HIKAYAT IRAN YANG BERSAYAP DAN BERJANTINA] 

Sebahagian nakhoda ada menceritakan kepadaku bahawa 
dia pernah melihat di laut Samarqand - iaitu laut yang 
setelah laut Harakand. Dikatakan muara sungai 
Samarqand 136 di laut itulah, dan dinamakan Samarqand 
disebabkan hal itu. - banyak sekali ikan paus, iaitulah ikan 
yang terbesar sekali di laut. 

Dia pernah melihat seekor daripada ikan itu panjangnya 
hampir dua ratus ha£ta dengan tingginya seratus ha£ta. 
Mereka melihatnya dari jauh sedang mengangkat 
sayapnya 137 yang disangka mereka sebagai layar kapal 


136 Ini agak pelik juga, kerana sepanjang Samarqand yang masyhur itu 
letaknya jauh di utara Afghanistan kini, iaitu dalam wilayah 
Uzbekistan. Mungkin dalam kisah ini Samarqand yang lain. -pent. 

137 Yang disebut sayap di sini lebih tepat jika diterjemah sebagai sirip. 
Namun say a memilih untuk menterjemahkannya secara harhah 
perkataan (2^4) dengan kata sayap. -pent. 

sehinggalah mereka sampai agak dekat kepadanya. Di atas 
belakang ikan tersebut kedapatan seperti batu-batu berharga 
yang hakikatnya adalah tanah dan binatang-binatang kecil 
yang melekat di situ sejak sekian lama sehingga mengeras 
seakan-akan batu yang mana tukang pun tidak dapat 
memecahkannya sama ada menggunakan besi atau lainnya. 

Ikan tersebut berenang-renang ke kiri dan ke kanan 
sedangkan di hadapan dan belakangnya dalam jarak satu 
farsakh terdapat ikan lain yang tidak pernah berpisah 
dengannya. Jantan dan betina ikan paus ini - seperti yang 
dikatakan orang — kedua-duanya mengandungkan telur yang 
membesar dalam perut mereka. Cumanya, telur yang 
dikandung ikan jantan tidak berisikan anak-anaknya, berbeza 
dengan telur yang dikandung betinanya. 

[HIKAYAT BURUNG YANG MENCAMPAKKAN TELURNYA KE 
DALAM AIR UNTUK ANAKNYA MENETAS] 

Di antara hal-hal yang ajaib tentang laut ini, iaitu ada sejenis 
burung di kawasan Ma-yit 138 sebuah pulau di laut 
berhampiran Sanfa dan Sarirah 139 dikatakan ia membuat 
sarangnya berhampiran air bertakung di teluk di antara 
teluk-teluk yang terdapat di sana. Apabila ia bertelur, maka 
ia akan menjaga telur itu selama empat puluh hari. Setelah 
berlalu empat puluh hari itu, maka ia akan mencampakkan 
telurnya ke dalam air, lalu duduklah ia menunggu 
berhampiran telur itu tanpa ke mana-mana selama dua puluh 


138 Ar: (JfljU). Tempat huruf “ya” itu boleh juga dibaca dengan huruf 
“hamzah”, Ma-it. -pent. 

139 Ar: (s jijJ). Sebahagian kitab menulisnya sebagai “Sarbuzah” ( Sjj^ ). 
Saya menduga tempat ini di Sarawak barangkali ianya Saribas. 
Wallahu a’lam. 

hari dengan memakan ikan-ikan yang ada di situ. 

Setelah dua puluh hari itu, menetaslah anaknya dari 
dalam telur itu lalu keluar menuju kepada kedua-dua 
ibubapanya. Mereka akan menyelimutinya dengan sayap 
dan bulu mereka sehingga tumbuh bulu-bulunya. Apabila 
anak itu telah mampu berdikari dan mencari makan sendiri, 
kedua ibubapanya akan meninggalkannya. Pada 
kebiasaannya, paling banyak anak burung yang menetas bagi 
setiap pasangan itu adalah sebanyak tiga ekor. 

Penduduk Ma-it ... 140 pulau ini 141 - mengikut apa yang 
diceritakan oleh mereka — tidak ada kapal yang selamat 
belayar masuk ke sana. Ini kerana kapal hanya akan belayar 
ke sana sekali saja dalam satu tahun, iaitu bertepatan dengan 
waktu hujan ribut yang sangat kuat. Dalam keadaan ribut itu, 
sekiranya kapal yang dinaiki melintasi bertepatan pulau 
berkenaan, maka bersegeralah semua penumpang terjun ke 
laut dan berpaut dengan kayu atau apa sahaja sehingga 
ombak dan gelombang membawa mereka terdampar ke 
pulau itu. 

Kapal yang ditinggalkan tadi pula akan dilambung dan 
dihanyutkan ombak ganas itu, sekalipun seratus sauh 
mengikatnya, sehingga ombak itu melemparkan dan 
memecahkannya bercerai-barai di pantai pulau itu berserta 
segala barang-barang muatannya sekali. Setelah itu barulah 
penumpang-penumpang itu akan mengutip barang-barang 
mereka dan mula membina kembali kapal itu untuk 


140 Demikian dalam naskhah Arabnya. Ada bahagian yang tertinggal 
dalam naskhah asal. -pent. 

141 Disebabkan terdapat bahagian yang tertinggal sebelumnya, tidak 
dapat dipaktikan samada kata “pulau” di sini merujuk kepada pulau 
Ma-it ataupun pulau yang lain. -pent. 

digunakan bagi belayar keluar daripada situ. 

Keseluruhan barang-barang yang hendak dibawa ke 
pulau itu akan dimasukkan ke dalam bekas kulit yang ditutup 
rapat-rapat dan dijahit kemas agar terpelihara dari rosak 
akibat terkena air sewaktu kapal pecah. Pulau tersebut 
memiliki galian emas, kapas dan juga madu. 

[HIKAYAT PEMBUATAN KAPAL MENGGUNAKAN GUNI] 

Al-Hasan bin ‘Amru telah memberitahuku bahawa dia telah 
melihat penduduk Kasymir Bawah di negeri Mansurah - 
jarak antara negeri mereka dengan Mansurah adalah tujuh 
puluh hari melalui darat - menggelongsor turun melalui 
jeram air terjun di Kasymir. Air terjun itu mengalir laju 
seumpama aliran air sungai Dijlah dan Furat sewaktu sedang 
pasang. Mereka itu menggelongsor menggunakan guni-guni 
yang berisikan kayu QuSl 142 . 

Katanya lagi: 

Mereka menyumbat kayu-kayu itu ke dalam guni dengan 
setiap guni berisi seberat tujuh ratus ke lapan ratus maun. 
Setelah itu, guni-guni tadi akan dibalut dengan kulit yang 
kemudiannya dijahit rapi. Di permukaan kulit itu pula disapu 
dengan damar sehingga tidak telap air. Seterusnya 
dicantumkan segala guni tadi lalu diikat bersama kemas- 
kemas. Lalu duduklah mereka di dalamnya dan 
menggelongsor mengikut arus air sehingga dapat sampai ke 
pinggir Mansurah dalam masa empat puluh hari saja. 
Manakala kayu-kayu itu pula sedikitpun tidak terkena air. 


142 Ar: (Ja-wJ). Kayu yang dibawa daripada Hindi digunakan sebagai 
setanggi dan ubat (Lisanul Arab), -pent. 

[KISAH TUKANG TILIK HINDI YANG MENANGKAP BURUNG 
DI PADANG PASIR MENGGUNAKAN SIHIRNYA] 

Mereka yang tinggal lama di Hind telah menceritakan 
kepadaku bahawa di sana terdapat ahli-ahli sihir. Di 
kalangan mereka itu ada yang keluar ke padang pasir lalu 
melihat ada kawanan burung yang sedang terbang di udara, 
lantas dia segera melukis garisan membentuk bulatan di atas 
pasir di bawah kawanan burung yang sedang terbang itu. 

Burung-burung tersebut akan terbang berlegar-legar 
sehingga masuk ke dalam garisan bulatan yang telah dilukis 
tadi dan tidak dapat keluar-keluar lagi daripadanya. 
Akhirnya mereka semua akan turun ke tengah-tengah 
bulatan tersebut, lalu ditangkaplah oleh ahli sihir itu mana- 
mana yang dikehendakinya dan dilepaskan yang selebihnya. 

Begitu jugalah jika ada kawanan burung yang sedang 
makan di atas tanah lapang, maka si ahli sihir akan membuat 
suatu garisan bulatan yang luas dalam jarak yang agak jauh 
bagi mengurung burung-burung berkenaan. Setelah itu dia 
akan masuk menangkap mana-mana burung yang disukainya. 

[HIKAYAT AHLI SIHIR HIND MEMBURU BUAYA] 

Sebahagian orang yang melihat ahli sihir jenis ini 143 di 
Shindaburah 144 telah menceritakan kepadaku bahawa 
pawang tersebut pergi ke suatu teluk di sana dengan 
membawa sebatang kayu lalu membaca dengan suatu bacaan 
tertentu kepada kayu tersebut. 

Kemudian dicampakkannya kayu itu ke dalam air dan 


143 Iaitu yang kita kenali sebagai Pawang Buaya. -pent. 

144 Ar: (SjjjIjjls*). Adakah ia merujuk kepada Singapura? Wallahu a’lam. - 
pent. 

dibiarkannya hanyut dibawa arus sehinggalah kayu itu 
berhenti sendiri pada satu-satu tempat dengan tidak 
bergerak-gerak lagi. Maka dengan tidak bertangguh lagi, si 
pawang akan mendayung sampan ke tempat berkenaan 
lantas menarik keluar buaya dari dalam air serta 
membunuhnya. 

Teluk Shindabur itu terlampau banyak sekali buayanya. 
Dikatakan orang bahawa buaya itu tidak akan menyerang 
dan melukai mangsanya di kawasan sekitar rumah-rumah di 
situ. Sebaliknya apabila saja seseorang keluar dari kawasan 
rumah-rumah itu, sebaik saja jarinya mencecah air, akan ada 
saja buaya yang akan menyambarnya. 

Penduduk Sarirah pula menyebutkan bahawa mereka ada 
memiliki tangkal khusus bagi mengelak serangan buaya. 

[LELAKI HINDI YANG MENGETAHUI BAHASA GAGAK] 

Seseorang yang telah melihat sendiri di negara Hind ramai 
sekali orang yang mampu menujum 145 telah memberitahuku 
bahawa sebahagian saudagar daripada penduduk Siraf telah 
menceritakan kepadanya yang pada suatu ketika dia hendak 
keluar daripada Shamur 146 untuk menuju ke Subarah 147 
mengikut jalan darat. 

Dia lalu memohon kepada pihak yang berkuasa 148 di situ 


145 Mungkin lebih tepat disebut sebagai “pandai dalam Ilmu Kebatinan.” 
-pent. 

146 Ar: 

147 Ar: (5,1^). 

148 Dalam teks Arabnya disebut ( OUaJLJl Saya terjemahkan sebagai 

pihak berkuasa. Boleh juga bermaksud “Sultan” itu sendiri atau 
“Sahabat kepada Sultan”, yakni “Orang Besar”. Jika dengan 

agar dapat menunjukkan kepadanya seseorang untuk 
menjadi pengawalnya dalam perjalanan itu. Maka 
diarahkanlah seseorang yang ada di hadapannya daripada 
suku Batek 149 yang kuat berjalan kaki untuk ikut bersamanya. 

Ceritanya lagi: 

Maka kami pun keluarlah dari sana. Sesampainya kami di 
pinggir Shaimur 150 , kami pun duduk di telaga 151 iaitu suatu 
kolam atau lopak air dan jeram 152 iaitu tempat yang dipenuhi 


terjemahan ini, ia menunjukkan kepada suatu perkara tersirat iaitu 
pemerintah atau sultan ketika itu telahpun beragama Islam. Ini kerana 
penggunaan gelar Sultan di kawasan Kepulauan Melayu hanya 
berlaku setelah tersebarnya Islam, -pent. 

149 Ar: ( dhUf). Pada saya lelaki ini adalah orang asli suku Batek seperti 
yang saya terjemahkan di atas. Mulanya saya menyangkanya “Batak”, 
suatu kaum di Sumatra, namun pembacaan lanjut saya pada 
beberapa teks klasik Arab menemukan saya bahawa letaknya 
Shaimur bukan di Sumatra, namun dianggarkan di Selatan Thailand 
kini. Dengan itulah saya menetapkan bahawa lelaki itu sebagai 
seorang suku Batek. Wallahu a’lam. —pent. 

150 Ar: Ada disebutkan dalam kitab yang lain bahawa penduduk 

di Shaimur cantik-cantik kerana perkahwinan campur antara orang 
China, Turki dan lainnya. Barangkali letaknya Shaimur ini di Siam, 
-pent. 

151 Dalam naskhah Arab ditulis begini: Saya meyakini perkataan 

tersebut adalah “telaga” yang ditulis mengikut sebutan Arab. Maka 
sepatutnya ditulis begini: Qr^"), yakni huruf awalnya “ta” bukannya 
“Tsa”. Perlu dimaklumi juga bahawa telaga bukannya terkhas kepada 
yang berbentuk bulat dan kecil saiznya seperti biasa terdapat di negeri 
kita, bahkan adakalanya ia berbentuk empat persegi yang besar siap 
dengan tangga untuk turun ke gigi air di dalamnya -pent. 

152 Ditulis begini: (f'/r). Saya meyakini ianya perkataan bahasa Melayu 

“Jeram” yang ditulis dalam huruf Arab. Keyakinan sebegini saya 
dapati setelah menjumpai perkataan “bersila” dalam kitab ini ditulis 
begini: (^L^).-pent. 

pokok-pokok untuk memakan sesuatu, di antaranya nasi 153 . 
Tiba-tiba terdengarlah teriakan seekor gagak. Lantas 
berkatalah lelaki Hindi 154 itu kepada saudagar dari Siraf: 
“Tahukah engkau apa yang dikatakan oleh gagak itu?” 

Jawabnya: “Tidak.” 

Sambungnya: “Gagak itu berkata bahawa tidak dapat 
tidak aku pa£H akan memakan nasi yang telah kamu makan 
itu.” 

Cerita saudagar dari Siraf itu lagi: 

Maka aku pun merasa sangat hairan dan pelik dengan 
kata-katanya itu disebabkan nasi itu telah habis kami makan 
kesemuanya tanpa ada sedikitpun yang tertinggal. 

Kemudian kami pun bangun dari situ dan meneruskan 
perjalanan. Belum sampai dua farsakh kami berjalan, tiba- 
tiba kami terserempak dengan sekumpulan lima atau enam 
orang penduduk Hind 155 . Bila saja lelaki Hindi yang 
bersamaku melihatkan kehadiran mereka itu, serta merta 
menggeletarlah seluruh tubuhnya. Lalu dia berkata kepadaku 
agar aku membunuh mereka. Aku lantas bertanya: 
“Mengapa pula harus aku bunuh mereka?” 

“Kerana antara kami ada permusuhan”, jawabnya. 

Setelah dia bercakap-cakap denganku maka mereka itu 


153 Ini juga satu lagi bukti kisah ini berlaku di kawasan sebelah sini 
(Nusantara). -pent. 

154 Ar: (c^ad>l) dengan huruf “ya nisbah”. Maksudnya adalah lelaki Batek 
yang menjadi pengawal itu. Ini menunjukkan bahawa lafaz “Hind” 
itu adalah suatu kata umum yang bukannya merujuk kepada bangsa 
India atau bahasa Hindi/'Tamil/Sanksrit sahaja. -pent. 

155 Maksudnya: penduduk tempatan. Lihat penjelasan tentang lafaz 
“Hind” pada notakaki sebelum ini. -pent. 

lantas menghunuskan senjata 156 masing-masing lantas 
beramai-ramai menyerang lelaki yang bersamaku itu. 
Mereka membunuh dan merobek isi perutnya sehingga 
terburai. Aku yang menyaksikan kejadian dahsyat itu begitu 
terkejut sehingga tidak mampu lagi untuk berdiri lalu terjatuh 
seperti orang yang kehilangan akal. 

Mereka itu berkata kepadaku: “Jangan takut! Ini hanya 
urusan kami dengan dia saja. Engkau tidak apa-apa.” 

Setelah itu mereka pun berlalu dari situ meninggalkan aku 
dengan mayat tersebut. Belum pun jauh mereka pergi, tiba- 
tiba melayang turun seekor gagak yang tidak aku ragui lagi 
bahawa itulah gagak yang berteriak sebelum itu, lantas ia 
memakan dan mematuk-matuk nasi yang berterabur 
daripada perut lelaki yang terbunuh itu. 

[KISAH PENIAGA YAHUDI DAN KHALIFAH BAGHDAD] 

Di antara cerita-cerita menarik para saudagar dan pelaut 
adalah apa yang diceritakan daripada Ishaq bin Al-Yahudi 
yang mana beliau ini merupakan seorang yang berurusan 
dengan broker-broker di Oman. 

Suatu ketika berlakulah sengketa antara dirinya dengan 
seorang lelaki Yahudi yang lain. Maka dia pun melarikan diri 
daripada Oman menuju ke negeri Hind dengan membawa 
sejumlah dua ratus dinar bersamanya tanpa ada harta benda 
yang lain. Dia menghilangkan diri daripada negeri Oman itu 
selama lebih kurang tiga puluh tahun tanpa sebarang khabar 
berita. 


156 Naskhah Arabnya ditulis Khanjar dalam bermaksud pisau 

atau sejenisnya. Mungkin di sini merujuk kepada keris atau golok. 
Saya menterjemahkan dengan kata “senjata 55 sebagai kata umum. - 
pent. 

Dalam tahun tiga ratus (300 H) maka dia pun kembali ke 
Oman. 

Lebih daripada seorang sahabat-sahabatku daripada 
kalangan pelaut telah memberitahuku bahawa si Yahudi itu 
telah kembali ke Oman daripada China dalam kapal 
miliknya sendiri berisikan muatan yang semuanya juga 
merupakan miliknya. Untuk menghalang Pemerintah Oman, 
iaitu Ahmad bin Hilal daripada naik ke kapalnya dan 
menyelidik jumlah sebenar muatannya, Yahudi itu telah 
memberi kepadanya lebih sejuta dirham. 157 

Dia juga telah menjual kepada Ahmad bin Marwan 
seratus ribu mitsqal kaSluri yang terbaik dalam satu urusniaga. 
Ibn Marwan menyangka si Yahudi ini tidak ada yang lain lagi 
melainkan sekadar itu saja. Kemudian Yahudi itu menjual 
lagi kepada Ahmad bin Marwan kain burdah dengan harga 
empat puluh ribu dinar dalam satu urusniaga lagi. Dia juga 
kemudian menjual kepada seorang lelaki lain sebanyak dua 
puluh ribu dinar dalam satu urusniaga. Maka Ibn Marwan 
meminta mengurangkan harga daripadanya. Lalu 
dikurangkannya harga bagi setiap mitsqal satu dirham 
sehingga pengurangan harga diberikan sebanyak seratus ribu 
dirham. 

Yahudi itu memiliki banyak barangan yang nadir yang 
tidak ada pada saudagar-saudagar lain. Namanya mula 
masyhur di negeri itu sehingga membuatkan banyak orang 
mula menaruh hasad dengki terhadapnya. Sebahagian orang 
jahat Cuba mengugutnya, namun dia tidak memberikan suatu 
apa pun kepada mereka. Lalu orang jahat ini keluar menuju 


157 Rasuah nampaknya sesuatu yang tidak asing semenjak dahulu lagi. - 
pent. 

ke Baghdad, iaitulah Abul Hasan Ali bin Muhammad bin Al- 
Furat menjawat jawatan sebagai menteri telah bertindak 
memfitnah si Yahudi ini, namun tidak diendahkannya. 
Menteri itu kemudian berhubung dengan orang-orang jahat 
yang rapat dengan Khalifah Al-Muqtadir Billah untuk 
mengacum hal Yahudi itu. 

Mereka membuat cerita bahawa ada seorang lelaki telah 
keluar daripada Oman tanpa suatu apa pun di tangannya, 
kemudian dia kembali semula dengan kapal bermuatan 
kaShiri seharga sejuta dinar dan pakaian sutera dan tembikar 
China seharga itu pula, beserta segala jenis batu permata 
yang langka seharga yang sama, serta pelbagai barangan 
yang aneh dan nadir daripada China yang tidak terhingga 
banyaknya. Lelaki ini adalah seorang tua yang tidak 
mempunyai anak. Dan Ahmad bin Hilal telah mengambil 
daripada lelaki tua ini barangan sebanyak lima ratus ribu 
dinar. Lalu dibawalah cerita ini ke pengetahuan Al-Muqtadir. 
Khalifah merasa sangat terperanjat dan memandang hal ini 
sebagai sesuatu yang sangat besar. 

Seketika itu juga Khalifah memerintahkan salah seorang 
khadamnya yang digelar Si Lada Hitam 158 bersama tiga 
puluh orang hamba sahaya untuk segera bertolak ke Oman 
dengan membawa surat yang ditujukan kepada Ahmad bin 
Hilal memerintahkannya agar membawa si Yahudi bersama 
khadam dan utusan Khalifah itu ke Baghdad. 

Apabila saja sampai khadam ke Oman dan Ahmad bin 
Hilal pun membaca surat Khalifah itu, maka Ahmad segera 
memerintahkan agar mengepung si Yahudi dan meminta 
rasuah sejumlah harta yang banyak jika mahu dia 


158 Ar; ( ' J^l). 

mempertahankannya. Kemudian dia memberitahu secara 
rahsia kepada para saudagar yang dikenalinya tentang berita 
hendak dibawanya Yahudi ini ke Baghdad serta mengugut 
mereka dengan ancaman betapa buruknya akibat dan 
tindakan zalim yang akan diterima mereka serta cubaan 
masuk campur ke atas urusan mereka.. 

Pasar-pasar pun ditutup, lalu perhimpunan pun diadakan. 
Para pedagang — baik orang asing mahupun yang menetap di 
situ - semuanya bersaksi bahawa kalau dibawa juga si Yahudi 
ini, maka kapal-kapal semua tidak akan berdagang lagi ke 
Oman dan para pedagang pun akan lari berdagang ke tempat 
lain. Orang ramai pun akan saling membawa cerita bahawa 
pantai-pantai Iraq hendaklah dijauhi kerana orang yang 
berharta tidak lagi akan merasa aman kalau-kalau hartanya 
dirampas seperti yang berlaku terhadap si Yahudi. 

Mereka mengakui bahawa negeri ini adalah sebuah negeri 
yang penuh dengan para pedagang terkemuka serta para 
hartawan dari segenap pelusuk. Keadaan itu hanya berlaku 
kerana mereka merasa tenteram dengan keadilan Amirul 
Mukminin dan keadilan Amirnya serta baik tingkahlaku dan 
pemeliharaannya terhadap para pedagang, ditambah pula 
tiadanya orang yang tamak dan zalim yang akan merampas 
harta benda mereka. 

Setelah itu, mereka yang berkumpul tersebut segera 
bertolak beramai-ramai dengan kecohnya menuju kepada 
Ahmad bin Hilal sambil memekik-mekik dan mencabarnya. 
Melihatkan keadaan sedemikian, maka si khadam - iaitu Si 
Lada Hitam - dan teman-temannya merasa cuak dan ingin 
keluar daripada tempat itu bagi melepaskan diri. 

Ahmad bin Hilal lalu menuliskan surat balasan kepada 
Khalifah menyebutkan apa yang telah berlaku serta 

menerangkan isi hati para pedagang berkenaan. Tulisnya: 
“Mereka telah mempersiapkan kapal-kapal mereka dan 
memuat naik kembali barang-barang mereka untuk 
berangkat keluar dari negeri. Para pedagang yang tinggal 
menetap pula sudah tidak sedap hati dan sempit dada serta 
berkata: “Sekiranya kami tinggal lagi, terputuslah sumber 
pendapatan dan kehidupan kami disebabkan kapal-kapal 
tidak lagi belayar masuk ke sini, sedangkan negeri ini sumber 
pendapatan penduduknya adalah dari laut. Sekiranya hal 
seperti ini 159 berlaku kepada orang biasa, kepada orang yang 
berkedudukan tentulah lebih teruk lagi akan kena. Para 
Sultan itu umpama api. Hala ke manapun, ia akan 
membakar. Sedangkan kami tidak mampu menghadapinya. 
Kalau begitu, keluar daripada negeri ini adalah langkah 
terbaik.” 

Si khadam dan orang-orangnya lalu mengambil dari si 
Yahudi itu sebanyak dua ribu dinar lantas beredar daripada 
situ. 

Si Yahudi itu walau bagaimanapun sudah berasa tercalar 
perasaannya. Setelah itu sentiasalah dia giat mengumpulkan 
hartanya dan membina sebuah kapal, lantas belayar keluar 
menuju ke China dengan membawa keseluruhan harta 
bendanya sehingga satu dirham pun tidak ditinggalkannya 
lagi di Oman. 

Tatkala pelayarannya itu sampai di Sarirah, penguasa 
Sarirah pula meminta rasuah darinya sebanyak dua puluh 
ribu dinar. Jika diberikan barulah akan dilepaskannya 
melintas di situ, namun, si Yahudi ini tidak memberikannya 
seduit pun. Lalu si penguasa jahat ini menyuruh orang 


159 Yakni penganiayaan terhadap pedagang Yahudi itu. -pent. 

membunuhnya secara rahsia pada waktu malam. Kemudian 
dirampasnya kapal bersama seluruh harta benda si Yahudi 
tersebut. 

Tempoh masa menetapnya Yahudi itu di Oman adalah 
selama tiga tahun. Seseorang yang pernah melihatnya di 
Oman pada hari Mahrajan telah memberitahuku bahawa 
Yahudi itu telah menghadiahkan kepada Ahmad bin Hilal 
sebuah bejana tembikar China berwarna hitam yang berkilau 
kepalanya 160 dengan emas. Ahmad lalu bertanya kepadanya: 
“Apa yang ada di dalamnya?” 

“ Sikbaaj 161 yang diramu di China khas untuk tuan.” 
Jawabnya. 

Ahmad merasa takjub mendengarnya, lalu berkata: 
“Sikbaaj yang dimasak di China? Bagaimana ia masih kekal 
elok sedangkan sudah dua tahun berlalu?” 

Lalu diangkat kepala bejana itu dan dibukanya. 
Kelihatanlah seekor ikan yang terbuat daripada emas dengan 
matanya daripada yaqut. Ia terletak elok di dalam bejana 
tersebut dan disekelilingnya dipenuhi kaSluri yang bermutu 
tinggi. Harga isi bejana itu sahaja lima puluh ribu dinar. 

[KISAH YAHUDI DAN PEMBELIAN MUTIARA DARIPADA 
SULTAN SALAH SATU NEGERI CHINA] 

Antara kisah yang dituturkan oleh Yahudi itu 162 adalah 
katanya: 

Bahawa aku pernah masuk ke sebuah negeri yang disebut 
Low Bin 163 yang termasuk di antara negeri-negeri China, dan 


160 Yakni pemegang tudung bejana itu. -pent. 

161 Ar: (^-LSC). Ubatan herba. -pent. 

162 Yakni Ishaq Al-Yahudi dalam kisah sebelum ini. -pent. 

163 Ar: (uhjJ) 

jalan untuk sampai ke temp at itu terpaksa melalui celah- 
celahan bukit serta mendaki gunung yang tinggi. Barangan 
yang hendak dibawa ke sana pula terpaksa diangkut dengan 
kambing-kambing disebabkan untuk mendaki gunung di situ 
seolah-olah menaiki tangga yang mana tidak dapat 
mendakinya melainkan kambing saja. 

Aku dapati di negeri tersebut seorang raja yang besar dan 
memiliki keagungan serta hebat berkuasa. Lalu aku masuk 
mengadapnya dan mendapatinya sedang duduk di atas 
katil 164 daripada emas yang bertatahkan batu permata 
yaqut 165 . Baginda memakai perhiasan seperti perhiasan 
kaum wanita. Permaisurinya bersemayam di sebelahnya 
dengan memakai perhiasan yang lebih banyak lagi daripada 
perhiasan suaminya - sang raja itu. Pada leher raja itu 
terdapat berlapis-lapis kalung daripada emas dan zabarjad 
yang tidak ternilai harganya serta tidak terbanding dengan 
mana-mana yang terdapat pada sekalian raja Timur dan 
Barat. 

Di atas kepalanya 166 pula terdapat lebih kurang lima ratus 
orang jariah 167 daripada berbagai-bagai warna kulit yang 
berpakaian sutera penuh dengan perhiasannya. Aku lalu 
memberi salam penghormatan kepadanya, lantas baginda 
berkata kepadaku: “Wahai orang Arab! Adakah engkau 
pernah melihat sesuatu yang lebih indah daripada ini?” - 
yakni kalung yang bertatahkan permata di lehernya itu. Lalu 
kujawab: “Ya! 


164 Ar: {jjS). Mungkin lebih tepat dikatakan sebagai singgahsana. -pent. 

165 Delima, permata merah. -pent. 

166 Yakni yang berdiri di belakang dan kelilingnya. -pent. 

167 Hamba perempuan. -pent. 

“Bagaimana boleh begitu?” tanya baginda kepadaku. 

“Patik ada memiliki satu daripadanya yang mana telah 
patik beli dengan melaburkan harta yang banyak, dan patik 
berhasrat untuk mempersembahkannya kepada tuanku, 
daulat Tuanku!” jelasku panjang lebar. 

Permaisurinya berkata kepada raja: “Ada satu perkara lagi 
tuanku. Setelah dibawa kalung yang baru itu, kalung yang ini 
haruslah tuanku berikan kepada dinda.” 

Kemudian kedua-duanya bertitah kepadaku: “Lekaslah 
bawa kemari sekarang juga!” 

Terus ku jawab: “Inilah sebabnya patik datang mengadap 
tuanku berdua. Malam ini juga patik akan bawakannya.” 

“Tidak! Bahkan sekarang ini juga! Sekarang ini!” titah 
baginda. Sedangkan wajahnya menunjukkan riak sukacita. 

Bercerita si Yahudi: 

Aku sebenarnya memiliki bukan satu, bahkan sepuluh 
kalung seperti itu. Maka segera ku beredar daripada majlis 
tersebut menuju ke tempat persinggahanku. Aku mengambil 
sembilan daripada kalung itu lalu aku pecah-pecahkannya 
menggunakan batu sehingga menjadi seperti bubur sawiq 168 , 
kemudian aku sembunyikan dengan menanamnya ke dalam 
tanah. Setelah itu, ku ambil satu kalung yang masih elok itu 
dan ku balut dengan sapu tangan sehingga tidak tampak lagi 
melainkan sapu tangan itu saja, lalu aku letakkannya elok- 
elok dan kemas-kemas di dalam sebuah bekas kemudian ku 
bawa kepada raja. 

Sesampainya, aku lantas membukanya perlahan-lahan 
sementara raja itu sendiri turun berjalan mendapatkanku dan 
permaisurinya pula berdiri dengan penuh tidak sabar 


168 Maksudnya pecah menjadi kepingan-kepingan kecil. -pent. 

menyuruhku agar segera membukanya. Bila saja aku 
mengeluarkan kalung tersebut, dengan serta merta raja itu 
bersujud kepada kalung itu, demikian juga permaisurinya. 
Setelah itu mereka berdua menganugerahkan kepadaku 
kurniaan yang banyak disebabkan persembahan kalung 
tersebut. 

[KISAH KABILAH ZANJI YANG MENGASI 169 PARA 
PENGEMBARA] 

Semua para pelaut telah bersepakat bahawa Laut Barbara 170 
- iaitu tujuh ratus farsakh, terletak di pertengahan jalan ke 
negeri Zanji adalah termasuk di antara laut yang paling 
berbahaya. Ada bilangan pulau-pulau yang besar di laut ini, 
satu bahagiannya dihuni kaum Zinji Laut ini - seperti apa 
yang disebutkan, gelombang ombaknya sangat bergelora, 
dan kapal-kapal mengambil masa selama enam tujuh hari. 

Apabila sesebuah kapal terhanyut ke Barbara ini, 
penduduk di situ akan segera menangkap para penumpang 
kapal lalu mengasi mereka. Sekiranya ada pedagang yang 
memang berhasrat pergi ke Barbara itu, maka me£tilah dia 
membawa bersamanya sekumpulan besar pengawal agar 
penduduk di sana tidak menangkap dan mengasinya. 

Setiap orang penduduk di sana mengumpulkan buah- 


169 Yakni memotong buah zakar. —pent. 

170 Ar: (| j»ji j£). Disebutkan oleh Al-Idrisi bahawa Barbar ini bukanlah 
kaum Barbar di utara Afrika, bahkan ini adalah Barbar yang lain. 
Dinamakan Barbar mungkin disebabkan kesamaan dari beberapa segi. 
Saya berpendapat bahawa Barbar yang diceritakan ini adalah kaum 
asli yang mendiami Australia (Aborigin), dan mereka itulah juga suku- 
suku orang asli lain yang dimaksudkan dengan kaum Zanj/Zinj (orang 
kulit hitam) dalam kisah-kisah pelayaran ke kawasan sebelah sini oleh 
para pelaut Arab silam. -pent 

buah zakar orang yang telah dikasinya serta menjaganya 
elok-elok habuan untuk berbangga-bangga sesama kaumnya. 
Apabila mereka berkumpul dan saling berlawan siapa yang 
lebih hebat, maka setiap orang akan mengeluarkan buah- 
buah zakar mangsa kasi yang disimpannya. Ini kerana yang 
diakui sebagai “keberanian” dalam adat mereka adalah 
kemampuan seseorang untuk mengasi orang luar daripada 
kalangan mereka. 

[HIKAYAT TELUK SARANDIB DAN BUAYA SERTA PARA 
PENCURI YANG MEMAKAN MANUSIA] 

Antara laut-laut yang sungguh teruk dan sangat sukar serta 
sedikit sekali selamatnya adalah laut terusan-terusan di 
Sarandib, iaitulah yang luas jaraknya tiga ratus farsakh yang 
mana banyak sekali kedapatan buaya di situ. 

Di pinggir-pinggir laut ini pula terdapat banyak harimau 
serta kapal-kapal perang lanun yang menyekat laluan. Jika 
mereka berjaya merampas kapal yang lalu di situ, mereka 
akan memakan para penumpangnya. Mereka itu kaum yang 
sangat jahat sekali. Tidak ada di tempat-tempat lain para 
lanun yang boleh dibandingkan dengan mereka. 

Jika ada mana-mana kapal yang melintas kawasan laut itu, 
lalu berjaya dikalahkan oleh kapal perang lanun tersebut, 
penumpangnya akan dimakan. Sekiranya kapal itu karam, 
maka tidak perlu tunggu lama untuk menjadi habuan buaya- 
buaya di situ. Seandainya kapal pecah berdekatan daratan, 
lalu penumpangnya berjaya naik ke darat, harimau-harimau 
pula akan membaham. 

[HIKAYAT AMIR HINDI DAN BURUNG KAKAK TUA] 
Termasuk cerita-cerita daripada Hindi berkenaan cara 

budaya mereka yang begitu menarik adalah apa yang telah 
diceritakan kepadaku oleh Al-Hasan bin 'Amru bahawa dia 
telah mendengar seorang tua yang sangat mengetahui 
mengenai cara hidup orang Hind dengan katanya: 

Bahawa sebahagian daripada raja-raja Hind yang agung 
suatu ketika duduk menyantap makanannya. Di sisi baginda 
terdapat seekor burung kakak tua di dalam sebuah sangkar 
yang tergantung. Raja kemudian bertitah kepada burung 
tersebut: “Marilah makan bersamaku!” 

“Aku takutkan kucing itu!” jawab si burung. 

Lantas jawab raja itu: “Ana belawajarka 171 ” iaitulah 
ungkapan dalam bahasa Hind 172 yang bermaksud: “Aku akan 
lakukan terhadap diriku seperti apa yang menimpa dirimu. ” 

Tafsiran ungkapan ini dan maknanya adalah apa yang 
telah akan aku sebutkan berikut ini:- 

Suatu ketika, serombongan lelaki dengan kedudukan dan 
kebangsawanan masing-masing telah datang mengadap salah 
seorang raja daripada raja-raja Hind. Mereka kemudian 
berkata kepada raja: “Kami ini Belawaja TuankuP 5 

Mendengar ungkapan tersebut, raja lalu menjamu mereka 
nasi dengan tangan baginda sendiri serta menghidangkan 
sirih juga dengan tangan baginda sendiri. Setelah itu, setiap 


171 Ar: Saya mengandaikan bahawa ianya bahasa Melayu yang 

bermaksud “Aku ini Belawajamu!” Huruf (p) pada perkataan di 

atas adalah gantinama “kamu” dalam bahasa Arab, dan bukannya 
termasuk kata asalnya-pent. 

172 Bahasa Hindi dalam kisah ini tidak semeSHnya bahasa Urdu, tetapi 
bahasa yang dipakai oleh raja itu. sekiranya kisah ini berlaku di daerah 
sebelah sini tentunya bahasanya bahasa Melayu. Sebutan bahasa 
Hind adalah umum seperti yang telah diperjelaskan sebelum sebelum 
ini. -pent. 

seorang daripada tamu itu memotong jari kelingking masing- 
masing lalu diletakkan di hadapan sang raja. 

Selepas perilstiwa itu, setiap mereka akan mengikut ke 
mana saja sang raja pergi. Mereka akan makan apa yang raja 
makan dan akan minum apa yang baginda minum. Mereka 
mengawasi makanan raja dan segenap hal ehwal baginda. 
Tidak ada gundik atau hamba perempuan mahupun sahaya 
lelaki yang akan masuk bertemu raja, melainkan terlebih 
dahulu disoal-siasat oleh mereka ini. Tidak dihamparkan 
hamparan tidur raja melainkan mereka terlebih dahulu 
menyiasatnya. Setiap dibawa makanan dan minuman 
mereka akan berkata kepada tukang bawa itu: “Hendaklah 
engkau dulu yang makan!” 173 

Begitulah setiap apa saja yang ditakutkan sesuatu yang 
tidak baik ke atas raja diawasi oleh mereka itu. Sekiranya raja 
itu mati, mereka akan membunuh diri. Jikalau baginda 
membakar diri, mereka pun akan membakar diri sendiri. 
Andai raja jatuh sakit, mereka akan menyiksa diri mereka 
sendiri supaya turut merasai sakit. Sekiranya raja berperang 
atau diperangi, maka mereka akan mengelilingi dan tetap 
bersama baginda. 

Tidak layak untuk tergolong dalam Belawajariyyah 174 itu 
melainkan golongan bangsawan yang perkasa, pemberani 
dan tidak takut mati serta tampan dan elok paras rupa. 

Kata orang tua itu menyambung cerita: 

Apabila raja tersebut berkata kepada burung kakak tua itu 
ungkapan: “Aku ini Belawajamu , ” baginda berhenti menyantap 


173 Kerana takut kalau-kalau diletak racun ke dalam makanan itu. -pent. 

174 Ar: Di sini jelas pada saya bahawa perkataan tersebut adalah 

“Belawqja”. -pent. 

untuk menunggu burung itu. Setelah dilihatnya raja berhenti 
menyantap dan berkata lagi kepadanya: “Aku ini Belawajamu , ” 
maka turunlah burung kakak tua itu dari sangkarnya lalu 
bertenggek di pinggir pinggan untuk makan bersama raja. 

Ketika leka makan itu, kucing yang sejak lama mengintai 
burung itu segera menerkamnya lalu menggigit putus 
kepalanya. Raja segera mengambil badan burung kakak tua 
kesayangannya itu lalu diletakkannya ke dalam tembikar 
China. Dibubuhnya kapur barus, diletakkan di sekelilingnya 
pasir, sirih, bunga-bungaan dan pinang. Kemudian 
dipukullah canang dan diarak sekeliling negeri dengan 
baginda sendiri membawa tembikar China itu di tangannya 
bersama iringan askar-askar. Setiap hari selama dua tahun 
begitulah resam yang dilakukan raja itu. 

Setelah berlarutan hal itu, maka berkumpullah 
Belawajariyyah dan Orang-orang Besar yang lain lalu 
berdatang sembah: “Ini adalah hal yang tidak molek Tuanku. 
Lama sangat Tuanku berkeadaan begini. Sampai bilakah 
akhirnya? Sama ada Tuanku hentikan hal ini, atau Tuanku 
mengaku sahaja ketidakmampuan Tuanku 175 untuk kami 
turunkan Tuanku dari atas takhta dan menabalkan raja yang 
baharu.” 

Ini kerana di antara syaratnya adalah sekiranya seseorang 
telah berkata: “Aku ini Belawajamu!” lalu apabila sesuatu 
hukum telah jadi wajib kepadanya namun ditolaknya atau 


175 Yakni ketidakmampuan melaksanakan sumpah Belawaja itu. -pent. 

tidak dilaksananya 176 , maka dia telah menjadi “Pondan ” 111 . 
“Pondan” itu pada mereka adalah orang yang tidak harus 
berlakunya hukum 178 disebabkan kurang akalnya dan 
lembiknya serta rendah tarafnya seperti penyanyi, peniup 
seruling dan yang seumpamanya. Raja atau orang biasa 
dalam hal ini sama saja sekiranya dia tidak melaksanakan apa 
yang telah menjadi wajib baginya itu. 

Apabila sang raja menyaksikan hal ini, baginda lalu 
mengumpulkan kayu gaharu dan cendana serta kayu-kayu 
kering. Kemudian digalilah sebuah lubang, lalu dimasukkan 
kesemua kayu-kayan tadi. Setelah marak apinya, lalu 
terjunlah sang raja ke dalam api yang menyala-nyala itu. 
Melihatkan itu, terjun pula Belawajariyyah, kemudian 
Belawajariyyah Belawajariyyah — yakni pengikut kepada 
Belawajariyyah - melemparkan diri masing-masing ke dalam 
telaga api yang bernyala-nyala itu. Pada sehari itu sahaja 
hampir dua ribu nyawa melayang dengan cara sedemikian. 
Punca daripada semua itu hanyalah sebuah ungkapan raja 
itu kepada burung kakak tua kesayangannya: “Aku ini 
Belawajamu!” 


176 Dalam kes ini, raja itu meftilah membunuh dirinya kerana burung itu 
telah terbunuh. -pent. 

177 Ar: (U 14 ). Lidah Arab apabila menyebut kalimah yang berhuruf “P” 
akan digantikan dengan huruf “B” yakni huruf (<->). Saya meyakini 
perkataan sebenarnya adalah bahasa tempatan iaitu “Pondan” seperti 
yang saya terjemahkan di atas. Dengan ini semakin bertambahlah 
keyakinan saya bahawa ia berlaku di rantau sebelah sini. -pent. 

178 Hukum di sini maksudnya melaksanakan sumpah Belawaja itu. Ada 
satu tradisi dalam masyarakat Bali yang lebih kurang sama iaitu 
“puputan”, yakni ritual atau perang habis-habisan sehingga mati 
melawan musuh. -pent. 

[CARA SEBAHAGIAN SULTAN SARANDIB DI ATAS 
KENDERAAN] 

Dia 179 telah memberitahuku bahawa Raja-raja di negeri 
Sarandib dan yang seadat dengan mereka itu kebiasaannya 
akan dibawa di dalam endoi 180 — ia itu seperti tandu 181 yang 
diusung beberapa orang lelaki - dan raja itu membawa 
bersamanya peti 182 terbuat daripada emas, berisikan daun- 
daun sirih dan barang-barang keperluan yang lain. Peti itu 
dibawa oleh seorang hamba raja. 

Segala hamba raja dan orang-orang kanan baginda akan 
turut sama berjalan mengiringi untuk mengelilingi negeri 
atau ke mana-mana yang dikehendaki baginda. Sementara 
berjalan itu, raja akan mengunyah-ngunyah daun sirih dan 
berludah ke dalam ketur bekas air ludah. 

Boleh jadi kadangkala raja akan berasa hendak terkencing 
semasa berjalan itu, lalu baginda akan turun daripada 
endoinya lantas kencing di jalan itu juga atau di pasar, atau 
di mana saja dikehendakinya dengan selambanya sambil 


179 Yakni Al-Hasan bin ‘Amru. -pent. 

180 Dalam naskhah Arab ditulis begini: (JjaiAl). Saya percaya ini adalah 
bahasa tempatan yang ditulis ke dalam bahasa Arab. Ini kerana 
setelah itu terdapat penjelasan tentangnya. Disebabkan itu saya 
menulisnya sebagai “endoi” yang biasanya dituturkan oleh orang 
sebelah Utara seperti Kedah, bermaksud buaian. -pent. 

181 Ar: puU). 

182 Dalam naskhah Arab ditulis begini: (3 JJSaya yakin ini adalah lafaz 
tempatan yang ditulis ke dalam bahasa Arab oleh pengarang, yakni 
keranda. Maksud “keranda” adalah di sini adalah peti. Cuma dalam 
bahasa Melayu ia sudah dikhususkan kepada peti menyimpan mayat. 
Kerana itu dalam cerita di atas saya telah menterjemahkannya 
sebagai peti. -pent. 

berjalan 183 . Apabila selesai melepas hajatnya itu, terus 
dipakainya kembali pakaiannya 184 dengan tidak mengelap 
bekas kencingnya tadi. 

[KEPERCAYAAN PENDUDUK SINDAN 183 YANG AIR KENCING 
LEBIH BERSIH BERBANDING AIR BASUHAN 
TANGAN DAN MULUT.] 

Dia menceritakan lagi dengan katanya: 

Aku telah melihat sendiri di Sindan, seorang lelaki sedang 
berjalan melintasi sebuah rumah apabila dengan tiba-tiba 
kelihatan air kencing mencurah dari atas rumah tersebut lalu 
membasahi diri dan pakaiannya. 

Serta merta lelaki itu berdiri tegak lalu berteriak kepada 
penghuni rumah tersebut: “Air yang kena aku ini air bekas 
basuhan tangan atau basuhan mulut?!” yang mana air itu 
dikira teramat kotor pada pandangan mereka. Penghuni itu 
segera membalas dari atas rumahnya: “Itu air kencing anak 
kecil yang baru kencing sekejap tadi.” 

Lelaki itu lantas berkata: “Kannaa!” 186 , yang maknanya 
“Bagus!” 

Lalu ia pun terus berjalan. 

Pada pandangan mereka, air kencing itu lebih bersih 
berbanding air bekas basuhan tangan atau mulut. 


183 Yakni kencing sambil berjalan. —pent. 

184 Apa yang tergambar pada say a di sini adalah raja pakaian tersebut 
adalah maksudnya kain sarung. Ketika hendak kencing itu, diselaknya; 
apabila selesai maka dilepaskannya saja kain tersebut jadi seperti biasa. 
Jika difahami sebagai membuka pakaian, tentunya tidak dapat terjadi 
kencing sambil berjalan itu. -pent. 

185 Ar: 

186 Dalam naskhah Arab ditulis begini: (lIT). Ini juga adalah lafaz 
tempatan yang ditulis ke dalam bahasa Arab. -pent. 

[HIKAYAT SEBAHAGIAN ORANG HIND YANG MEMBUANG 

AIR BESAR DALAM AIR, NAMUN PANTANG BERLUDAH 
KE DALAM AIR] 

Dia juga telah menceritakan kepadaku bahawa ada 
seorang Hind telah membuang air besar dan turun ke dalam 
telaga 187 - iaitu kolam air yang menampung air yang turun 
daripada gunung atau air hujan dan banjir jika di tanah 
lapang — lalu mandi dan beriStinjak 188 dalam telaga itu. 

Apabila dia telah selesai membersihkan diri, dia lalu 
mengambil sedikit air dan dimasukkan ke dalam mulutnya 
untuk berkumur-kumur. Sambil berkumur-kumur itu, dia 
pun keluar daripada telaga tersebut lalu meluahkan air 
kumurnya itu ke atas tanah. Ini kerana pada pandangannya, 
sekiranya dia meludahkan air kumuran itu ke dalam telaga, 
perbuatan itu akan mencemar air telaga. 

[HIKAYAT SULTAN SARANDIB DAN PENGAMBILAN CUKAI] 

Sebahagian mereka yang telah memasuki Sarandib dan 
bergaul dengan penduduknya pernah bercerita kepadaku 
bahawa di antara cara sultan di sana berurusan dalam urusan 
perdagangannya adalah dengan meletakkan orang-orangnya 
di pantai untuk mengutip cukai bagi setiap barang dagangan. 

[SIHIR ULAR DAN SEMBUHNYA MANGSA PATUKAN ULAR 
DI TANGAN SEORANG LELAKI MUSLIM] 

Sebahagian pelaut telah bercerita kepadaku tentang ular-ular 
di Kolam Mali 189 yang sangat menggerunkan. Antara 
ceritanya adalah mengenai sejenis ular yang dipanggil 


187 Ditulis Lihat notakaki mengenainya sebelum ini. -pent. 

188 Menyucikan tempat keluar najis. -pent. 

189 Ar: (JL. ^S"). Nama sebuah tempat di Selatan India, -pent. 

Naghiran 190 , yang berbintik di kepalanya seakan salib. 
Warnanya kulitnya kehijauan. Ia boleh mengangkat 
kepalanya pada kadar sehaSta sehingga ke dua ha£ta daripada 
tanah bergantung kepada besar kecil saiznya, kemudian ia 
akan mengembangkan kepala dan kedua pipinya sehingga 
menjadi seperti kepala anjing. Apabila ia lari, tidak dapat 
dikejar. Apabila ia mengejar, pa£ti tertangkap. Apabila ia 
mematuk, pa£ti membunuh. 

Sesungguhnya di Kolam Mali itu ada seorang lelaki 
beragama Islam yang dipanggil orang namanya dalam 
bahasa Hindi sebagai Banja 191 . Beliau itu seorang yang 
banyak bersolat serta mengubati orang yang dipatuk ular 
jenis yang disebutkan tadi menggunakan cara ruqyah 192 . Boleh 
jadi ada mangsa patukan tersebut telah melarat bisa ular itu 
ada tubuhnya, maka ruqyah itu jadi tidak berkesan, namun 
kebiasaannya ramai yang telah sembuh dengan perantaraan 
ruqyah lelaki tersebut. Selain meruqyah mangsa patukan ular 
jenis itu, beliau juga menggunakan kaedah yang sama dalam 
mengubati mangsa serangan ular berbisa yang lain. 

Sebenarnya, ramai orang di sana yang boleh menjampi 
mangsa patukan ular, tetapi jampi mantra lelaki Muslim tadi 
ternyata lebih mujarab, hampir tidak ada yang tidak sembuh 
di tangannya. Lelaki Muslim ini sendiri telah 


190 Ditulis begini: (O^pUI). Barangkali ianya bahasa Tamil. Daripada 
penjelasan yang seterusnya ternyata bahawa ular tersebut adalah 
daripada jenis ular tedung. -pent. 

191 Ar: Barangkali sebutannya “Bayya” seperti orang Melayu 

memanggil Benggali jual roti itu. -pent. 

192 Cara mengubat dengan membaca ayat Quran atau jampi mantra 
yang tidak menyalahi Syarak. -pent. 

memberitahuku 193 , bahkan aku sendiri menyaksikannya 
dimana orang ramai datang membawa seorang lelaki yang 
telah dipatuk ular Naghiran itu, dan dalam masa yang sama 
hadir juga seorang Hindi yang disifatkan sebagai sangat 
pakar dalam menjampi. Si bomoh Hindi itu menjampi agar 
mangsa itu sembuh, manakala si Muslim itu menjampi agar 
mangsa tersebut meninggal, lalu matilah pesakit itu 194 . Dia 195 
juga pernah menyaksikan dimana lelaki Muslim itu 
menjampi lebih daripada seorang mangsa patukan ular 
berkenaan dan ular berbisa lainnya, lalu pesakit yang 
dijampinya itu sembuh dan selamat. 

Sesungguhnya di Kolam Mali - secara khususnya - 
terdapat sejenis ular yang kecil ukurannya dan memiliki dua 
kepala. Salah satu kepala itu lebih kecil dari yang lagi satu. 
Ular ini dipanggil “Bator” 196 . Jika ia mengangakan mulutnya 
yang lebih kecil, maka tidak ubahnya seperti paruh burung 
ciak saja. Sekiranya ia mematuk dengan mana-mana 
kepalanya, patukan tersebut tidak memberi tangguh walau 
sekelip mata pun 197 . 

[CARA-CARA MENGUBAT MANGSA PATUKAN ULAR] 
Abul Hasan menceritakan kepadaku dengan katanya: 


193 “Aku” di sini yakni orang yang telah bercerita kisah ini kepada 
pengarang. -pent. 

194 Barangkali si Muslim tersebut sudah melihat tidak ada harapan 
sembuh lagi pada pesakit itu. Ini dikisahkan dalam rangka untuk 
membuktikan kehandalan lelaki Muslim tadi berbanding bomoh- 
bomoh yang lain. -pent. 

195 Yakni orang yang telah menceritakan kepada pengarang. -pent. 

196 Ar: (». 

197 Maksudnya ialah bisanya terlampau kuat sehingga mematikan 
seketika itu juga. -pent. 

Muhammad bin Babsyad telah menceritakan kepadaku, 
katanya: 

Aku pernah melihat sendiri hal-hal yang sangat 
menakjubkan dan pelik-pelik berkaitan ular di terusan 
Sarandib. Antara perkara pelik mengenai bomoh-bomoh 
ular itu aku pernah menyaksikan di sebahagian negeri 
berhampiran??? 198 apabila salah seorang penduduk dipatuk 
ular Afa 199 atau ular lainnya, maka bomoh yang ada di situ 
akan menjampinya. Jika mujarab selamatlah, namun jika 
sebaliknya maka mereka akan meletakkan pesakit itu ke atas 
sebuah rakit kayu bersama ubi-ubi lalu dibiarkan dibawa arus 
sungai yang menghala ke laut. 

Keseluruhan atau kebanyakan rumah di sana didirikan 
sepanjang sungai itu. Mereka sedia maklum bahawa hanya 
mangsa patukan ular sahaja yang diletakkan atas rakit seperti 
itu. Dengan itu, jika ada di antara penduduk yang tinggal di 
sepanjang sungai itu ternampak rakit berkenaan, dan dia 
pandai dalam hal menjampi mangsa patukan ular, maka dia 
akan menarik rakit itu ke tepi dan menjampi. Seandainya 
mujarab, maka pesakit tersebut akan pulang ke rumahnya 
dengan berjalan kaki. Jika sebaliknya, maka dibiarkan pesakit 
itu seperti keadaan asalnya. 

Demikianlah keadaannya sepanjang negeri itu dengan 
seorang demi seorang akan menjampinya, samaada berjaya 
atau sebaliknya sehinggalah sampai ke hujung negeri yang 
terletak di kuala. Sekiranya masih tidak sembuh, maka 


198 Beginilah yang tertulis dalam naskhah Arabnya. Mungkin bahagian 
ini pada naskhah aslinya tidak dapat dibaca. -pent. 

199 Ar: (^'). Sejenis ular berbintik-bintik hitam putih, kecil lehernya, 
besar kepalanya. Sangat berbisa. (Kamus Marbawi) -pent. 

dibiarkanlah hanyut dibawa arus menuju ke laut dan 
tenggelam di sana atau pesakit tersebut meninggal sebelum 
sampai ke laut itu. Ini disebabkan dalam tradisi mereka tidak 
ada maknanya lagi untuk membiarkan dia menetap di bumi, 
bahkan ahli keluarganya pun sudah putus harap kalau-kalau 
dia itu dapat selamat. Jika dia mampu diselamatkan sudah 
paSHlah dia sudah berjalan kaki pulang ke rumah, namun jika 
sebaliknya, apakan daya. 

[HIKAYAT SEORANG PEREMPUAN TUA DUDUK DI ATAS 
PASIR MENUNGGU AIR PASANG] 

Muhammad bin Babsyad juga telah menceritakan kepadaku 
dengan katanya: Aku pernah melihat pada suatu sungai 
daripada sungai-sungai yang mengalir menuju ke laut di 
mana pasang surut airnya sangat besar dan deras. 

Pada suatu hari, sedang aku berjalan di sungai tersebut 
dan ketika itu airnya sedang surut sehingga menampakkan 
pasir yang luas pada kedua gigi airnya, tiba-tiba aku 
ternampak seorang perempuan tua sedang duduk bersila di 
atas pasir di gigi air seakan menantikan sesuatu. Aku lalu 
menyapanya: “Apa yang membuatkan puan duduk di sini?” 

Lantas jawabnya: “Aku ini perempuan tua. Sudah lama 
aku hidup dan memakan daripada dunia ini. Maka sekarang 
ini aku berhasrat untuk mendekatkan diri kepada penciptaku, 
moga-moga aku beroleh kejayaan.” 

Lalu ku tanyakan semula: “Habis, apa yang menyebabkan 
puan duduk di sini?” 

“Aku sedang menunggu-nunggu air pasang datang dan 
membawaku bersamanya”, terang perempuan tua itu. 

Dia setia tidak berganjak daripada tempat duduknya itu 
sehinggalah datang air pasang menghanyutkan dan 

menenggelamkannya. 

Telah aku sebutkan pada beberapa tempat di dalam juzuk 
ini 200 kisah-kisah bunuh diri orang-orang Hind dengan 
pelbagai caranya itu yang rasanya sudah memadai dan lebih 
pada cukup. 

[HIKAYAT BEBERAPA ORANG YANG MAHU MEMBUNUH 
DIRI DAN MENGUPAH ORANG LAIN UNTUK 
MEMBENAMKANNYA KE DALAM AIR] 

Sebahagian orang yang pernah masuk ke Hind telah 
memberitahuku bahawa dia pernah melihat di Kambayat 201 
seorang demi seorang pergi ke teluk di situ untuk membunuh 
diri. Setiap mereka kemudian memberikan upah kepada 
orang lain agar membenamkan dirinya ke dalam air kerana 
bimbangkan jika dia sendiri menyelam dia akan berasa takut 
atau gentar. Kerana itulah dia sanggup membayar upah agar 
orang yang diupah berkenaan menekan tengkuknya sambil 
membenamkannya ke dalam air sehingga tercabut nyawanya. 

Sekiranya dia menjerit atau minta tolong atau minta 
supaya dilepaskan, orang yang telah diupah itu sekali-kali 
tidak akan melepaskannya. 

[HIKAYAT BERHALA DI SAILAN 202 YANG BERPINDAH DARI 
SUATU PULAU KE SUATU PULAU SETIAP SERIBU TAHUN] 

Sebahagian orang yang pernah memasuki negeri As-Sahal 203 
telah memberitahuku bahawa dia ada melihat di Pulau 


200 Kitab ini terdiri daripada dua juzuk. -pent. 

201 Ar: (oLiT). Khambat atau Cambay, terletak di wilayah Gujerat hari 
ini. -pent. 

202 Ar: Sri Lanka kini. —pent. 

203 Ar: 

Lembu 204 - iaitu sebuah pulau antara Pulau Sarandib dan 
Mandurin 205 , dan ianya termasuk antara pulau-pulau sekitar 
Pulau Sahailan 206 — sebuah berhala Buddha yang amat besar. 

Penduduk Al-Hind mengatakan bahawa berhala ini 
sebelum ini berada di Pulau Sahailan, lalu ia sendiri 
merentasi laut sehingga sampai ke Pulau Lembu. Berhala 
tersebut akan kekal di setiap pulau yang ditujuinya selama 
seribu tahun sebelum berpindah ke pulau yang lain pula. 

[HIKAYAT KERA JENIS KECIL DENGAN RUPA 
SEPERTI MANUSIA] 

Muhammad bin Babsyad telah menceritakan padaku dengan 
katanya: 

Aku telah melihat di Sarirah seekor binatang kecil milik 
seorang wanita yang rupa binatang itu persis rupa manusia, 
melainkan mukanya hitam legam seperti muka orang Zinji 
dengan kedua tangan serta kakinya panjang lebih daripada 
panjang kebiasaan kaki dan tangan manusia. 

Binatang itu juga memiliki ekor yang panjang dan berbulu 
seperti bulu kera. Ia duduk di pangkuan perempuan itu 
sambil berpaut kepadanya. Aku lalu bertanya kepada 
perempuan itu dengan kataku: “Binatang apa ini?” 

Maka jawabnya: “Oh, ini daripada penduduk hutan 
rimba.” 

Bila ia menjerit, terdengar jeritannya perlahan saja 


204 Ar: (yL)l S^r) 

205 Ar: (o^) 

206 Ar: Kemungkinan ini adalah versi ejaan yang berlainan 

namun merujuk kepada Pulau Sailan juga. Kerana itu saya 
menetapkan bacaannya sebagai “Sahailan 55 dan bukannya “Suhailan 55 . 
-pent. 

sehingga tidak dapat difahami bunyi butirnya. Kelihatannya 
binatang itu lebih hampir kepada kera, hanya saja wajahnya 
dan bentuk tubuhnya itu nampaknya seperti Bani Adam. 

[GAMBARAN ZIRAFAH DAN SEMUT DI PULAU LAMURI] 207 

Dia 208 juga telah memberitahuku bahawa di Pulau Lamuri 
terdapat jenis zirafah 209 yang tidak dapat digambarkan 
besarnya. 

Dan dia telah menceritakan pula daripada orang yang 
telah bercerita kepadanya, dimana orang itu adalah daripada 
beberapa penumpang kapal yang pecah dihentam badai 
sehingga menjadikan mereka terpaksa berjalan kaki daripada 
pesisir Fansur sampai ke Lamuri. 

Mereka mengelak daripada berjalan pada waktu malam 
kerana takutkan zirafah itu. Ini disebabkan zirafah itu tidak 
keluar pada waktu siang. Apabila malam tiba, mereka pun 
memanjat pokok kayu yang besar yang terdapat di situ. Di 
waktu malam itu mereka dapat merasa bahawa zirafah itu 
sedang berlegar-legar di sekitar mereka. 

Apakala siang maka mereka dapat melihat bekas-bekas 
tapak kakinya di atas pasir. Di pulau itu juga terdapat semut 
yang tidak tergambar banyaknya, khususnya si Pulau Lamuri 


207 Ini adalah kisah yang sangat menghairankan saya disebabkan 
sepanjang yang diketahui, zirafah hanya terdapat di benua Afrika. 
Sedangkan Lamuri dikatakan letaknya di Acheh kini. Mungkinkah 
Aceh itu hanya sebahagian daripada Lamuri, yang mana Lamuri yang 
sebenar dan wujud lebih seribu tahun dahulu kini sudah terbenam 
dalam Lautan Hindi akibat pelbagai bencana alam yang berlaku 
dalam jarak waktu yang lama itu? Wallahu a’lam. -pent. 

208 Yakni Muhammad bin Babsyad. -pent. 

209 Ar: (%^). 

di mana sesungguhnya semut di sana besar-besar sekali. 

[HIKAYAT SATU KAUM BEREKOR YANG MEMAKAN 
MANUSIA] 

Dia juga telah bercerita kepadaku bahawa dia pernah 
mendengar daripada sebahagian pelaut menceritakan yang 
di Lulu Bilank 210 - iaitulah satu kawasan yang gelap di laut - 
ada terdapat suatu kaum yang memakan manusia. Mereka 
itu memiliki ekor. Tempat tinggal mereka di antara tanah 
Fansur dan tanah Lamuri. 

Tamatjuzukyang pertama. 

Akan diikuti olehjuzuk kedua mengenai khabar Pulau Man , 
insya Allah Taala. 


210 Ar: (dUrf AA 

[JUZUK KEDUA] 


[HIKAYAT PENDUDUK PULAU NIAN YANG MEMAKAN 
MANUSIA DAN BERMEGAH DENGAN BANYAKNYA 
BILANGAN KEPALA MANGSA YANG DIKUMPULNYA] 

Muhammad bin Babsyad telah menceritakan kepadaku 
bahawa di Pulau Nian 211 — iaitu sebuah pulau di Laut Luar 212 , 
berjarak lebih kurang seratus farsakh daripada Fansur - 
terdapat suatu kaum yang memakan manusia dan 
menghimpun kepala mangsa-mangsa serta saling berbangga 
di antara sesama mereka siapa yang paling banyak 
mengumpul kepala itu. 

Mereka juga akan membeli potongan-potongan tembaga 
kuning dengan harga yang tinggi dan menyimpannya seperti 
orang menyimpan emas. Di negeri mereka, tembaga kuning 
itu disimpan lama seperti simpanan emas pada kita. 
Sedangkan emas pula tiada harga bagi mereka, bahkan emas 
itu dipandang mereka seperti nilaian kita terhadap tembaga 
kuning itu pula. 

Maha sucilah Allah sebaik-baik pencipta. 


211 An 

212 Ar: ^ 1 '). Penyebutan lokasi ini serta jaraknya dengan Fansur 

meyakinkan saya bahawa pulau yang dibicarakan ini adalah Pulau 
Nias, Sumatera. Melihatkan lokasi Pulau Nias dalam peta akan kita 
fahami iktilah Laut Luar itu. -pent. 

[PULAU DI MANA PENDUDUKNYA MEMAKAN MANUSIA 
DAN BERJUAL BELI KEPALA MANGSANYA] 

Selepas Pulau Nian itu, terdapat pula tiga lagi pulau lain yang 
disebut Brawah 213 . Penduduknya juga memakan manusia 
dan mengumpulkan kepala mangsa serta berjual beli kepala 
itu. 


[PENDUDUK PULAU-PULAU YANG MEMAKAN SERTA 
MENYIAT-NYIAT DAGING MUSUHNYA] 

Dia juga telah memberitahuku bahawa seluruh penduduk 
Fansur, Lamuri, Kalah, Qaqilah, Sanfain dan lainnya, 
mereka itu pemakan manusia belaka. Hanya saja yang 
dimakan itu adalah musuh-musuh mereka kerana terlampau 
geram dan marah, bukan kerana lapar. 

Mereka juga menyiat daging mangsa dan menjemur 
kering serta membuat makanan yang bermacam jenis dengan 
warna yang pelbagai serta ada juga yang membuat arak 
dengannya. 

[KISAH PENDUDUK PULAU-PULAU LAJBALUS DENGAN 
PARA PENGEMBARA] 

Dia juga telah memberitahuku bahawa penduduk Pulau- 
pulau Lajbalus 214 - iaitu gugusan pulau yang panjangnya 
lapan puluh farsakh - kebiasaan mereka iaitu mereka sendiri 
akan datang kepada kapal-kapal dagang lalu membeli barang 
dagangan secara terus 215 . Apabila salah seorang daripada 


213 Ar: (<^). 

214 Ar: Dalam kitab-kitab lain disebut sebagai Lanjalus atau 

Langbalus, iaitu Kepulauan Nicobar kini. -pent. 

215 Ar: (Aj IOj). Ini adalah satu iktilah khusus dalam bab muamalat yang 
bermaksud jual beli tanpa tangguh. -pent. 

mereka telah mengambil barang yang dikehendakinya, 
namun si penjual belum sempat mengambil tukarannya, si 
pembeli itu pergi begitu saja tanpa dapat diminta kembali 
barang yang telah diambilnya tadi. 

Kadangkala boleh jadi ada kapal yang pecah lalu 
seseorang daripada penumpang yang terselamat itu - sama 
ada lelaki atau perempuan — terdampar di tempat mereka, 
dan dia ini menyerahkan sesuatu harta atau bajunya, maka 
penduduk berkenaan tidak akan mengambil suatu apapun. 
Ini disebabkan sudah teradat bahawa mereka tidak akan 
mengambil sesuatu daripada seseorang yang terdampar ke 
tempat mereka. 

Setelah itu, mereka akan menumpangkan orang luar itu di 
rumah mereka dan menjamu makan dengan makanan 
mereka. Mereka juga tidak akan makan sesuatu makanan itu 
sehinggalah tamu itu makan, kemudian barulah mereka 
makan lebihan makanan tetamu itu. Tamu itu akan 
ditumpangkan mereka dalam keadaan demikian sehinggalah 
ada kapal yang melintasi pulau itu. Ketika itu mereka akan 
membawa tamu tersebut ke kapal berkenaan lalu berkata 
kepada orang dalam kapal itu: “Berikan kami sesuatu dan 
kamu ambillah dia ini!” 

Maka tidak dapat tidak orang dalam kapal itu mektilah 
memberi sesuatu kepada mereka sebagai tukaran dengan 
tamu yang dibawa itu. 

Boleh jadi juga dalam keadaan yang lain orang yang 
terdampar kepada mereka itu kuat tubuh badannya. Maka 
dia berkhidmat kepada mereka dengan memintal kanbar 216 


216 Ar: Sejenis tali yang terbuat daripada sabut kelapa. -naskhah 

Hasan Soleh Syihab, m/s 71.. 

lalu menjualnya kepada mereka dengan tukaran ‘anbar 217 . 
Dengan itu dapatlah dia mengumpul sesuatu harta sehingga 
dapat dibawa balik ketika dihantar kepada kapal yang 
melintas nanti. 

[HIKAYAT MEMPEROLEH ADMAS 218 YANG BAGUS DI 
SEBAHAGIAN TEMPAT DI KASYMIR] 

Sebahagian orang yang telah pernah memasuki negeri Hindi 
memberitahuku bahawa dia pernah mendengar yang admas 
terbaik lagi nadir dan bernilai tinggi dikeluarkan daripada 
beberapa tempat di Kasymir 219 . Di sana ada sebuah lembah 
terletak di antara dua buah gunung. Pada lembah tersebut 
ada api yang sentiasa menyala sepanjang masa tidak kira 
siang atau malam, musim sejuk atau musim panas. 

Berlian yang terdapat di situ tidak dikeluarkan melainkan 
oleh sekumpulan orang Hindu ka£ta rendah yang sanggup 
mengorbankan nyawa mereka sendiri kepada kebinasaan. 
Mereka akan berkumpul berdekatan lembah itu, kemudian 
akan menyembelih seekor kambing yang kurus kering. 
Kambing yang sudah siap disembelih itu akan dipotong kecil- 
kecil yang kemudiannya akan dilontarkan sepotong demi 
sepotong dengan manjaniq 220 yang telah disiapkan awal-awal 
lagi. Ini kerana wadi itu sememangnya tidak dapat dihampiri 
dari ceruk manapun jua disebabkan bahang apinya yang 
begitu hebat, ditambah pula di sekelilingnya terdapat pula 
bermacam jenis binatang berbisa dan ular yang tidak dapat 


217 Ar: (jup). Sejenis bau-bauan yang mahal harganya. -pent. 

218 Atau (<jALSfl) yakni berlian. -pent. 

219 Ar: pada beberapa tempat yang lain dieja begini: -pent. 

220 Ar: Sejenis alat pelontar. Juga digunakan sebagai senjata berat 

dalam peperangan. -pent. 

digambarkan yang mana boleh membunuh sesiapa saja yang 
menghampiri. 

Apabila potongan-potongan daging tadi dilontar ke 
lembah dan jatuh agak jauh daripada api yang sentiasa 
menyala itu, maka banyak sekali burung helang yang akan 
turun dan menyambar daging-daging tersebut. Setelah 
mereka melihat helang-helang tadi membawa daging yang 
jatuh itu, segera mereka akan mengekori ke mana helang 
tersebut pergi. Ada ketikanya beberapa berlian itu akan 
terjatuh daripada potongan daging yang dibawa helang tadi. 
boleh jadijuga helang tersebut turun ke suatu tempat untuk 
memakan daging itu, lalu tertinggallah berlian itu di tempat 
berkenaan. Maka begitulah caranya mereka mengutipnya. 

Tidak kurang juga terjadi daging yang dilontar itu jatuh 
percuma ke dalam api, atau helang menyambar daging yang 
jatuh dekat dengan api lalu terbakar keduanya sekali. 
Terkadang helang begitu pantas menyambar daging sebelum 
sempat jatuh ke bumi. Demikianlah betapa sukarnya 
bagaimana berlian itu diperolehi. Bahkan pada kebanyakan 
kesnya, para pencari berlian itu maut disengat binatang 
berbisa dan dipatuk ular, serta ada juga yang dibaham api. 

Raja-raja di sebelah sana memang sangat mencari-cari 
berlian ini, bahkan sanggup berhabis untuk mendapatkannya 
disebabkan ketinggian nilainya serta besarnya bahaya yang 
ditempuh untuk mendapatkannya. 

[HIKAYAT PELAYARAN ISMAILUYAH DARI KALAH KE 

OMAN] 

Nakhoda Ismailuyah telah memberitahuku dengan katanya: 

Ada suatu peri£tiwa yang berlaku kepadaku pada tahun 
tiga ratus tujuh belas (317 H) dimana sekali itu aku belayar 

daripada Kalah menuju ke Oman. Hal ini tidak pernah 
berlaku kepada mana-mana nakhoda pun sebelumku. 

Ketika aku telah belayar keluar daripada Kalah, di 
pertengahan pelayaran itu aku telah terserempak dengan 
tujuh puluh kapal perang lanun. Lalu kami bertempur selama 
tiga hari berturut-turut. Aku berjaya membakar beberapa 
buah kapal mereka serta ramai juga yang telah berjaya aku 
bunuh. Akhirnya aku berjaya melepaskan diri daripada 
mereka dan bergerak dengan pantasnya sehingga 
perjalananku daripada Kalah sampai ke pesisir Arab - yakni 
Syahru Luban 221 — hanya mengambil masa selama empat 
puluh satu hari saja. 

Sultan di Oman telah mengambil sebanyak enam ratus 
ribu dinar daripada sepersepuluh muatan kapalku. Bakinya 
daripada sepersepuluh itu baginda tinggalkan kepada orang 
ramai yang berupa barang-barang dan lainnya yang mana 
nilainya mungkin sekitar seratus ribu dinar, tidak termasuk 
yang telah hilang dicuri dan tidak dapat dijumpai lagi 
daripada sepersepuluh itu. 

Inilah tiga perkara 222 yang terjadi kepadaku dalam satu 
periSliwa sekaligus yang mana belum pernah berlaku kepada 
mana-mana orang pun yang belayar di kawasan itu. 


221 Ar: (OL) j>^). 

222 Yakni: berjaya melepaskan diri serta kapal daripada tujuh puluh kapal 
lanun; tempoh masa yang diambil dari Kalah ke Oman selama empat 
puluh satu hari; dan muatan serta untung yang banyak sehinggakan 
sepesepuluh darinya pun sudah begitu banyak sekali. -pent. 

[HIKAYAT SEORANG PEREMPUAN MENGADUKAN HAL 
SUAMINYA YANG TUA NAMUN KUAT BERJIMAK] 

Al-Baluji 223 Al-Mutatobbib telah memberitahuku di Oman, 
katanya: 

Pernah aku pada suatu ketika berada di Tiz 224 . Kami 
turun ke sana dengan perahu. Kami tinggalkan kapal lalu 
menurunkan barang-barang sambil duduk menunggu- 
nunggu Syarata 225 . Sedang kami dalam keadaan sedemikian 
itu, pada suatu hari datang ke hadapan kami seorang 
perempuan yang tinggi lampai dan cantik sosok tubuhnya 
bersama seorang lelaki tua yang sudah memutih rambut dan 
janggutnya serta kelihatan tidak berdaya dan kurus pula. 

Tiba-tiba berkata perempuan itu: “Aku ingin mengadu 
kepada kamu sekalian tentang lelaki tua ini. Dia ini begitu 
kerap mengajakku bersama sehingga aku rasa tak mampu 
lagi untuk memenuhi ajakannya itu.” 

Mendengar itu, kami pun merasa sangat kasihan 
kepadanya. Lalu kami berunding dengan lelaki tua itu agar 
cukup dengan bersama dua kali di waktu siang dan dua kali 
di waktu malam. Setelah berlalu beberapa hari, datang lagi 
perempuan itu kepada kami sambil mengadukan hal yang 
serupa dulu. Kami lantas berkata kepada lelaki tua itu: “Hai 
tuan! Perkara tuan ni pelik sungguh pada.. , 226 ceritamu.” 

Lantas lelaki tua itupun bercerita: 


223 Atau Al-Balusyi, nisbah kepada Baluchistan yang terletak di Pakistan 
kini. -naskhah Hasan Soleh Syihab, m/s 138, dengan ringkas. 

224 Ar: 

225 Ar: (tsytJl). Angin monsoon timur laut. -naskhah Hasan Soleh Syihab, 
m/s 138, dengan ringkas. 

226 Beginilah dalam naskhah Arabnya. Mungkin ada bahagian yang 
tertinggal atau tidak dapat dibaca pada manuskrip. -pent. 

Aku dulu pernah belayar dengan kapal si fulan pada tahun 
sekian sekian. Malangnya kapal kami ditimpa bencana, 
namun aku bernasib baik kerana terselamat dengan beberapa 
orang lagi dengan berpaut kepada layar. Terapung-apunglah 
kami di laut itu sehinggalah akhirnya kami terdampar di 
sebuah pulau. Kami pun tinggal di pulau itu selama beberapa 
hari tanpa memakan suatu apa pun sehingga hampir-hampir 
putus nyawa. 

Hendak dijadikan cerita, kelihatan seekor ikan yang telah 
mati dihanyutkan ombak sehingga terdampar ke pantai di 
mana kami berada itu. Namun tidak seorang pun daripada 
kami segera memakannya kerana takutkan keracunan. Oleh 
kerana aku sudah tidak tahan lagi menanggung kelaparan, 
aku tidak peduli lagi dengan rasa takut itu. Sambil 
mengunyah daging ikan itu mentah-mentah aku berkata: 
“Jika aku mati dengan sebab ini, maka aku dapat berehat 
daripada bencana ini. Tapi, sekiranya aku masih hidup lagi, 
aku dapat mengalas perut hingga sampai waktu akan datang.” 

Kawan-kawanku semuanya cuba untuk menghalangku 
namun tidak ku pedulikan. Apabila daging tersebut mula 
masuk ke perutku, aku terasa begitu panas sekali di 
belakangku, seolah-olahnya ada api yang sedang membakar 
di situ. Rasa panas itu kemudian menjalar sepanjang 
belakangku seperti sepuntung kayu api yang sedang marak. 
Kemudian ia semakin merebak ke seluruh tubuhku sehingga 
membuatkan aku rasa tidak tertahan lagi. Maka semenjak 
hari itulah sampai ke hari ini keadaanku sedemikian itu. 

Telah kami sebutkan. 227 


227 Beginilah yang terdapat dalam naskhah Leiden, kosong dalam sekitar 

[JARAK PELAYARAN ANTARA KALAH KE OMAN] 

Telah kami sebutkan kisah Ismailuyah bin Ibrahim bin 
Mirdas sebelum ini, lalu dikatakan kepadaku bahawa beliau 
sampai pada tahun tiga ratus tujuh belas (317H). Sampainya 
beliau daripada Kalah sehingga mencecah pesisir Oman itu 
dalam masa empat puluh lapan hari. 

Dalam tahun itu juga sampai Kawan 228 daripada Sarandib 
dengan muatan yang banyak sehinggakan sepersepuluh nilai 
muatannya itu adalah enam ratus ribu dinar, dan itu 
bukanlah kapal Ismailuyah. 

[HIKAYAT TAMAN MILIK BAGHBUR] 

Diceritakan kepadaku daripada Kawan tadi, yang katanya: 
Baghbur 229 , iaitu Raja China telah menjemput aku masuk ke 
taman bunganya di Khanfu 230 yang luasnya lebih kurang dua 
puluhjarib 231 . Di dalam taman itu terdapat pelbagai bungaan 
seperti bunga JVarjis 232 , Mantsur 233 , Syaqaaiq 234 , mawar dan 
lain-lainnya. 

Aku begitu terpegun melihat betapa bunga-bunga musim 
panas dan bunga-bunga musim sejuk terdapat pada waktu 


tiga baris. Maknanya ada bahagian cerita yang terdapat dalam 
manuskrip namun mungkin tidak dapat dibaca atau atas sebab-sebab 
lain. -pent. 

228 Ar: Mungkin nama orang atau nama jawatan khas seperti 

nakhoda. -pent. 

229 Ar: (jjJu). 

230 Ar: (IjiiU-). Dikenal dengan Guangzhou kini. —pent. 

231 Ar: Sejenis ukuran untuk timbangan dan juga ukuran tanah. - 

pent. 

232 Ar: (^> 

233 Ar: CuH 

234 Ar: (jJU. if. 


173 




yang sama dalam sebuah taman. Raja lalu bertitah kepadaku: 
“Bagaimana pendapatmu?” 

Lantas aku menjawab: “Tidak pernah patik melihat 
sesuatu yang cantik melainkan taman ini lebih-lebih lagi 
cantiknya dan tidak ada yang lebih hebat melainkan di sini 
lebih hebat lagi.” 

Raja bertitah lagi: “Sebenarnya, apa yang engkau lihat di 
sini daripada pokok-pokok dan bunga-bungaan itu semuanya 
terbuat daripada sutera belaka.” 

Bagaikan tidak percaya, aku segera mengamati dengan 
teliti. Lalu benarlah bagai dikata. Aku dapati semua daun- 
daun dan bunga-bungaan itu daripada sutera China yang 
telah ditenun dan dibuat sedemikian sekali, sehinggakan 
sesiapa yang memandang pa£ti akan menyangka ianya tidak 
lain dan tidak bukan adalah daun-daun dan bunga-bungaan 
yang asli dengan tiada bezanya sama sekali. 

[KUBUR SULAIMAN BIN DAUD DI PULAU ANDAMAN] 

Di Andaman yang terbesar 235 , ada sebuah rumah yang besar 
terbuat daripada emas. Di situ terdapat sebuah kubur yang 
dimuliakan oleh penduduk Andaman. Disebabkan terlalu 
besar pengagungan mereka, kerana itulah mereka membina 
rumah emas tersebut. 

Penduduk Dua Pulau 236 sentiasa menziarah ke situ dan 
mengatakan bahawa itulah kubur Sulaiman bin Daud 
‘alaihissalam dan bahawasanya Baginda telah berdoa kepada 
Allah Azza wa Jalla agar menjadikan kuburnya di suatu 


235 Ar: jUlJjf). Nama Andaman nampaknya tidak berubah semenjak 

lebih seribu tahun dahulu. -pent. 

236 Ar: (u£*trM). Mungkin ia merujuk kepada dua buah lagi pulau yang 
ada dalam gugusan itu. -pent. 

tempat yang tidak dapat dijejaki oleh manusia zaman itu. 
Maka Allah telah mengiStimewakan mereka 237 dengan 
menjadikan kubur Baginda di situ. 

Tidak ada seorang pun yang pernah sampai ke Andaman 
itu lalu kembali semula kepada kita. Cuma, sebahagian orang 
yang telah masuk ke Negeri Emas telah menceritakan 
kepadaku yang dia pernah berjumpa seorang lelaki di negeri 
Sanfain. Lelaki itu menceritakan bahawa dia pernah sampai 
ke Andaman bersama sekumpulan penumpang kapal. Ketika 
di sana habis semua kawan-kawannya dimakan oleh 
penduduk di situ dan tidak ada yang dapat melepaskan diri 
melainkan dia seorang. Dan lelaki inilah yang menceritakan 
kisah di atas tadi. 238 

[HIKAYAT DURRUL YATIM 239 ] 

Lebih daripada seorang pelaut telah bercerita kepadaku 
berkenaan sebutir permata yang dikenal dengan “Al-Yatimah ”. 
Ia dinamakan “ Al-Yatimah” disebabkan tiada saudaranya di 
dunia ini. 240 

Antara yang terbaik daripada rangkuman kisah para 
pelaut itu tentangnya adalah seperti berikut:- 

Pernah di Oman ada seorang lelaki namanya Muslim bin 


237 Yakni penduduk Andaman, -pent. 

238 Boleh jadi maqam itu terletak di salah sebuah pulau Andaman yang 
sampai saat ini masih belum dapat didekati oleh orang asing yang 
mana didiami oleh penduduk aslinya yang ganas dan digelar sebagai 
puak Sentinel, -pent. 

239 Ar: (p-wJl j^) atau SjdJl) yakni satu-satunya tidak ada yang 

sebandingnya. -pent. 

240 Yakni permata itulah satu-satunya, belum ditemui lagi yang 
seumpamanya. -pent. 

Bisyr. Beliau seorang yang tidak begitu dikenali, namun baik 
perjalanan hidupnya. Beliau ini begitu gigih dalam 
mengupah para penyelam bagi mencari mutiara. Dengan 
sedikit harta yang ia miliki, sentiasalah dia mencari dan 
mengupah para penyelam bagi melaksanakan hajatnya itu. 

Namun apakan daya, setelah berhabis segala hartanya 
untuk itu, suatu faedah apa pun masih tidak berhasil. 
Sehinggakan tidak ada lagi yang tertinggal padanya, baik 
jalan usaha, simpanan, kain baju, mahupun apa saja untuk 
dijual bagi mendapatkan modal itu. melainkan seurat gelang 
kaki milik iSlerinya berharga seratus dinar. 

Maka pada suatu hari dia pun berkata kepada iSterinya: 
“Bolehkah dinda pinjamkan kepada kanda gelang kaki yang 
seurat ini untuk kanda jadikan modal buat mengupah orang 
menyelam mutiara? Mudah-mudahan Allah akan 
memudahkan kepada kita sesuatu daripada kurniaNya.” 

Maka jawab iSterinya: “Wahai kanda! Tidak ada apa lagi 
yang tinggal dalam simpanan kita yang boleh kita gunakan 
kala sempit nanti. Kita ini sudah binasa dan jatuh fagir. 
Kalaulah gelang kaki ini kita jadikan ganti untuk beli 
makanan, itukan lebih baik daripada menghabiskannya 
begitu saja ke laut.” 

Namun, lelaki itu tidak berputus asa. Dia bercakap dengan 
lemah-lembut memujuk iSlerinya. Akhirnya si iSteri pun 
termakan pujuk. Lalu dibawalah oleh lelaki itu gelang itu lalu 
ditukarkannya dengan wang sebagai modal untuk mengupah 
penyelam mutiara. Dia lalu mendapatkan beberapa orang 
lelaki yang bekerja sebagai penyelam itu lantas menggunakan 
kesemua wang tersebut untuk urusan berkenaan. 

Kali ini dia ikut serta bersama para penyelam itu. 
Mengikut syarat dan peraturan menyelam, hendaklah 

mereka tinggal di tempat untuk menyelam itu selama dua 
bulan cukup, tidak boleh lebih. Lalu pergilah mereka untuk 
menyelam ke tempat yang telah dipersetujui setelah saling 
bersetuju dengan syarat ini. Menyelamlah mereka selama 
lima puluh sembilan hari tanpa sebarang hasil apa satu pun. 
Setiap kali mereka menaikkan tiram lalu dikopek, tidak 
sebutir mutiara pun yang ada. 

Apabila tiba hari terakhir iaitu hari ke enam puluh, 
mereka pun turun menyelam lagi. Namun kali ini mereka 
menyelam dengan nama iblis 241 — semoga Allah melaknatnya. 
Tiba-tiba di antara yang dapat dinaikkan kali ini adalah sebiji 
tiram yang di dalamnya terdapat sebutir mutiara yang besar. 
Nilainya mungkin menyamai nilai seluruh harta yang telah 
dihabiskan oleh Muslim sejak dulu sehingga kali ini. Para 
penyelam itu lalu berkata: “Ini, kami dapatkannya dengan 
nama iblis - semoga Allah melaknatnya.” 

Muslim segera mengambilnya lalu Cuba dihancur- 
lumatkannya, kemudian dibalingnya masuk ke dalam laut. 
Terkejut dengan perbuatannya itu, para penyelam itu lantas 
berkata: “Oi tuan! Kenapa tuan buat begitu? Bukankah tuan 
sudah tidak memiliki apa-apa lagi dan melarat sekarang ini? 
Mutiara itu sangat berguna untuk tuan dalam waktu 
semacam ini. Mungkin saja nilainya bersamaan dengan 
seribu dinar. Elok-elok sudah di tangan, tuan campak begitu 
saja!” 

Lalu jawabnya: “Subhanallah! Bagaimana akan jadi halal 
untukku mengambil manfaat daripada harta yang 
dikeluarkan atas nama iblis, dalam masa yang sama aku 


241 Yakni bukan lagi dengan mengucapkan Bismillah, tetapi bismi iblis. 
Na’uzubillah min dzalik. -pent. 

sendiri tahu pa£ti Allah tak akan memberkatinya. Sebenarnya 
mutiara ini jatuh ke tangan kita tadi semata-mata kerana 
Allah Taala mahu menguji kita saja. Juga agar setiap orang 
yang tahu tentang kisah ini akan tahu pula bagaimana 
keimananku. Kalaulah aku ambil mutiara tadi, paStilah setiap 
orang yang menyelam mutiara selepas ini akan mengikut apa 
yang telah dilakukan iaitu mereka akan menyelam dengan 
nama iblis — semoga dia dilaknat Allah. Kalaulah begitu 
maka sudah paStilah dosa yang aku dapat lebih besar 
berbanding faedah yang aku kecap, biar sebesar manapun 
faedah itu. 

Demi Allah! Seandainya semua mutiara dalam laut ini ku 
dapat dengan cara itu, pa£ti aku tak akan mengambilnya 
sebutir pun! Pergilah menyelam lagi, dan sebutlah Bismillah 
wa bi barakatillah .” 

Mendengar penjelasannya tersebut, para penyelam 
dengan akurnya turun ke laut semula dengan mengikut 
arahan yang telah diberikan lelaki itu. Belum pun mereka 
solat Maghrib pada hari tersebut — iaitulah penghujung hari 
ke enam puluh — melainkan telah berhasil di tangan lelaki itu 
dua butir mutiara, satunya u Al-Yatimah” dan sebutir lagi jauh 
lebih kecil. 

Mutiara itu kemudiannya telah dibawa oleh lelaki itu 
kepada Ar-Rasyid 242 . Dia menjualkannya kepada khalifah 
dengan harga tujuh puluh ribu dirham, sementara yang lebih 
kecil seharga tiga puluh ribu dirham. Setelah itu dia lalu 
berpindah ke Oman dengan membawa seratus ribu dirham 
yang diperolehinya. Dibinanya di sana sebuah rumah agam, 
disamping dibelinya tanah-tanah yang luas dan sawah ladang. 


242 Yakni Khalifah Harun Ar-Rasyid. —pent. 

Rumahnya itu terkenal dan diketahui setiap orang di Oman. 
Demikianlah ceritanya tentang “Ad-Durrah Al-Yatimah” atau 
“Permata Tunggal” itu. 

[HIKAYAT PEMBANGUNAN YANG HEBAT DI PULAU ZABAJ] 

Saudagar Yunus bin Mihran As-Sirafi telah memberitahuku 
- dan beliau pernah masuk ke Zabaj - dengan katanya: 

Aku telah melihat di negeri yang menjadi tempat 
bersemayam Maharaja 243 - iaitu raja bagi Zabaj, pasar-pasar 
yang besar sekali begitu banyak tidak terhitung bilangannya. 
Aku mengira-ngira bilangan pengurup wang di pasar 
pengurup wang di negeri ini, lalu aku dapati bilangannya ada 
sebanyak lapan ratus pengurup wang. Bilangan itu tidak 
termasuk pengurup wang yang berselerakan di pasar-pasar. 

Beliau juga telah menghikayatkan perkara-perkara 
berkenaan Pulau Zabaj dari segi pembangunannya serta 
banyaknya negeri dan penempatan-penempatan di 
dalamnya memang sukar untuk digambarkan. 

[HIKAYAT BAYI YANG KARAM DENGAN BUAIANNYA 
NAMUN TERSELAMAT] 

Di antara kisah-kisah yang sangat menarik adalah apa yang 
telah diceritakan kepadaku oleh beberapa orang sahabat 
kami dengan katanya: 

Aku telah belayar dalam sebuah kapal daripada Ubullah 
untuk menuju ke Bayan 244 . Entah macam mana ribut telah 
menghentam kami ditambah lagi dengan gelombang yang 
dahsyat. Keadaan bertambah buruk sehingga kami sendiri 


243 Ar: Lafaz Maharaja zaman silam biasa dipakai oleh 

pemerintah Kedah, -pent. 

244 Ar: (OLo) atau Biyan? -pent. 

telah menanggalkan pakaian 245 dan kami tidak ragu-ragu lagi 
bahawa maut telah bersedia menyambut. 

Bersama kami dalam kapal tersebut, ada seorang 
perempuan dengan anaknya yang masih kecil. Sebelum itu 
dia hanya terlihat mendiamkan diri saja. Namun, apabila 
keadaan semakin memburuk, tiba-tiba terlihat dia menari- 
narikan anak kecilnya itu sambil tertawa-tawa. Kami yang 
melihat telatah peliknya itu kehilangan kata untuk 
menegurnya kerana masing-masing dari kami telah merasa 
putus asa untuk hidup. 

Akhirnya keadaan pulih dan kami berjaya sampai ke 
pantai dengan selamat. Aku lalu bertanya kepada perempuan 
tersebut perkara yang bermain-main dalam fikiranku. 

“Wahai puan! Apakah puan tidak takut kepada Allah 
Ta’ala? Tidakkah puan telah melihat cubaanNya kepada kita 
dan kami semuanya telah merasa putus asa dari hidup, 
namun puan boleh pula bermain-main dengan anak kecil 
puan sambil tertawa. Adakah puan tidak takut kapal akan 
karam seperti yang kami semua takutkan itu?” 

Lalu jawabnya: “Seandainya kamu mendengar kisahku 
pa£ti kamu semua akan takjub dan tidak mengingkari 
kesabaranku dan sambil lewanya aku menghadapi ketakutan 
karamnya kapal itu.” 

Mendengar itu, kami lantas memintanya untuk bercerita. 

“Ceritakanlah kepada kami kisah puan itu!” 

Maka dia pun mula bercerita: 

Aku asalnya penduduk Ubullah. Ayahku mempunyai 


245 Maksudnya tentulah menanggalkan pakaian luar atau cuma berseluar 
atau bersarung tanpa baju. Bukanlah dengan tidak berpakaian 
langsung. -pent. 

seorang kawan yang bekerja sebagai kelasi kapal yang sering 
berulang alik daripada Oman ke Basrah. Apabila kapal yang 
menjadi tempat cari makan kawan ayahku ini datang 
daripada Oman, maka dia akan singgah dan tinggal di rumah 
kami selama beberapa hari dengan membawa hadiah-hadiah. 
Ketika mana dia hendak keluar semula, maka kami pun akan 
memberi beberapa hadiah kepadanya mengikut kemampuan 
kami. 

Dia adalah seorang lelaki yang biasa-biasa saja, tidak 
terkenal. Ayahku kemudiannya mengahwinkan aku 
dengannya. Setelah berlalu tiga tahun maka ayahku pun 
wafat meninggalkan kami. Suatu hari suamiku berkata 
kepadaku: “Bersiaplah. Kanda akan bawa dinda ke Oman, 
kerana di sana ibuku masih ada, begitu juga ahli keluargaku.” 

Aku lalu menurutnya pergi ke Oman. Maka tinggallah aku 
di sana bersama keluarganya selama empat tahun. Suamiku 
pula dengan kerjanya seperti biasa berulang alik daripada 
Oman dan Basrah. Dalam jangkamasa itu aku pun hamil dan 
melahirkan anak kecil ini. Setelah lima bulan melahirkan, 
maka suamiku pula diambil Allah ke HadratNya di Oman. 

Selepas selesai tempoh edah, aku merasa tidak betah lagi 
untuk tinggal di Oman kerana selama ini pun aku tinggal di 
sana sebab suamiku masih ada. Maka aku pun berkata 
kepada ibu mertuaku dan keluarganya bahawa aku ingin 
kembali semula kepada keluargaku di Ubullah. Mereka 
memintaku agar tidak berpindah dari situ. Kata mereka: 
“Duduklah bersama kami di sini. Hidup kami jadi tebusan 
untukmu. Tidak ada sesiapa lagi di dunia ini bagi kami selain 
daripada anak kecil ini.” 

Namun aku telah nekad untuk kembali. Setelah aku 
menentukan waktunya, aku pun membelikan sebuah bakul 


181 


tidur bayi yang kukuh terbuat daripada buluh. Lalu segala 
pakaianku dan bayiku serta beberapa barang simpananku 
aku simpankan di dalam bakul tidur itu. Kemudian aku tutup 
dan ikatnya kemas-kemas. Di bahagian atasnya barulah aku 
letakkan bayiku. Setelah itu, aku pun keluar bersama bayiku 
dengan bakulnya itu menaiki kapal yang hendak belayar ke 
Basrah. 

Malangnya di tengah pelayaran itu kami telah dilanda 
ribut pada waktu tengah malam sehingga memecahkan kapal 
tersebut. Semua penumpang dan anak kapal tercampak dan 
terpisah di laut itu. Oleh kerana malam begitu pekat, kami 
tidak nampak satu sama lain lagi. Nasibku masih baik 
bilamana aku dapat berpaut pada sekeping papan. Begitulah 
keaadaannya sehinggalah waktu tengah hari esoknya bila 
mana tiba-tiba kami terlihat seorang pemilik kapal itu 
melintas di situ. 

Beliau segera mengangkut kami semua naik ke atas 
kapalnya. Ada sepuluh orang semuanya yang dapat 
diselamatkan itu termasuk diriku. Sesampainya kami di atas 
kapal, maka kami disuruh tunduk sehingga kami 
memuntahkan air laut yang telah kami telan sepanjang 
terapung di laut itu. Setelah itu mereka memberi kami ubat 
dan merawat kami sehingga pagi esoknya diberi pula sarapan. 
Dengan itu kembalilah semula nyawa kami yang sebelum ini 
tinggal nyawa-nyawa ikan saja. 

Dalam keadaan sebegitu, aku sebenarnya telah terlupa 
akan bayiku samasekali. Apabila tiba keesokan paginya, tiba- 
tiba ku dengar suara tuan punya kapal itu berkata kepada 
orangnya: “Cuba tanyakan kepada perempuan ini sama ada 
dia punya susu, kerana bayi yang kita jumpai ini hampir mati 
jika tidak disusui.” 

Lalu mereka pun bertanya kepadaku: “Adakah puan 
punya susu?” 

Pertanyaan itu secara tiba-tiba menjadikan aku teringat 
kepada bayiku. Aku lantas berkata: “Ya, saya ada. Namun 
dengan kemalangan yang menimpa ini saya tidak tahu 
apakah masih ada susu atau tidak saya ini.” 

Mereka lantas berkata: “Eloklah puan lihat dulu bayi ini 
sebelum dia meninggal.” 

Mereka segera membawakan bakul bayi dengan bayiku 
masih di dalamnya dengan keadaan asalnya. Bakul itu pun 
masih seperti sediakala, mereka tidak membuka atau 
mengambil sesuatu daripadanya. Sebaik saja aku melihat itu, 
aku terus jatuh tersungkur sambil berteriak lalu pengsan. 
Mereka yang melihat kejadian itu segera mengambil air dan 
merenjis-renjis mukaku sambil berkata dengan bimbangnya: 
“Kenapa dengan puan ini?” 

Setelah seketika, aku pun tersedar. Aku menangis 
sungguh-sungguh sambil merangkul bayiku itu. Mereka yang 
ada di situ bertanya dengan penuh kehairanan: “Wahai puan! 
Apa ceritanya ini?” 

Aku lantas menjawab: “Bayi ini sebenarnya anakku 
sendiri.” 

Mendengar pengakuanku itu, maka tuan kapal itu datang 
berdiri dekatku sambil berkata: “Ini bayi puan? Jadi apa yang 
ada di bawahnya dalam bakul itu?” 

Aku lalu menyebutkan kepada mereka satu persatu apa 
yang telah ku taruhkan di dalam bakul tidur bayiku itu. 
Mereka pun mengeluarkan satu demi satu persis baru saja 
ditaruh sebentar tadi. Kejadian itu menjadikan semua yang 
hadir menangis penuh keharuan sambil memuji Allah dan 
memanjatkan kesyukuran padaNya. Aku telah karam di laut 

itu yang memisahkan antaraku dan anak kecilku, maka Allah 
telah mengumpulkanku semula dengan bayiku dalam 
keadaan sebegitu. Dengan itu aku rasa bimbang sekiranya 
Allah telah menetapkan bahawa aku akan karam dalam 
pelayaran ini, maka tiada gunanya lagi aku berjaga-jaga. 246 

[HIKAYAT KELASI YANG MEROGOL SEORANG 
PEREMPUAN YANG CANTIK] 

Sebahagian saudagar Siraf bercerita kepadaku dengan 
katanya: 

Aku pernah belayar dalam satu kapal daripada Oman 
hendak menuju ke Basrah. Dalam kapal tersebut ada seorang 
hamba perempuan daripada kota Mansurah yang rupawan 
lagi rajin pula. Aku melihat ada seorang anak kapal itu yang 
seringkali Cuba mengoratnya dengan membuat isyarat ketika 
menghampiri ke geladak, namun tidak dapat mendekati 
perempuan itu kerana dia berada di dalam. 

Tatkala kami sudah hampir ke Kharak 247 , secara tiba-tiba 
laut berubah. Kami semua dilanda ribut dengan hujan yang 
lebat. Akhirnya kapal yang yang kami naiki itu pecah, dan 
aku sempat bergayut pada layar. Rupa-rupanya ramai juga 
orang lain yang telah pun berpaut pada layar itu sebelum aku, 
termasuklah hamba perempuan dari Mansurah tadi serta 
anak kapal yang jatuh hati dengannya itu. 

Dalam keadaan genting sedemikian, anak kapal itu masih 
buat gila dengan berterusan menggoda perempuan cantik 
tersebut. Namun perempuan itu menolak godaan itu bahkan 
menerajang dengan kakinya. Sepanjang hari itu nampaknya 


246 Yakni: Jika inilah kesempatan terakhirku bersama bayiku, maka lebih 
baiklah aku bersuka-suka dengannya sebelum karam. -pent. 

247 Ar: (iii;U-) atau Kharik? -pent. 

dia masih mampu menghalang perlakuan lelaki durjana itu. 
Sementara itu gelombang masih terns membadai dan 
menghempas membawa kami sebentar ke atas dan sebentar 
lagi ke bawah. 

Sehinggalah akhirnya keadaan itu menyebabkan 
perempuan itu tergelongsor lalu lelaki tersebut kini telah 
dapat kesempatan yang dinantikannya. Dirogolnya 
perempuan itu sedang aku sendiri menyaksikan hal itu tanpa 
ada tenaga untuk bangun atau bercakap, apa lagi untuk 
menghalangnya. Bahkan untuk memikirkan hal tersebut juga 
tidak mampu disebabkan keadaan kami yang binasa di 
tengah laut itu. 

Apabila tiba esok paginya, perempuan itu sudah menemui 
ajal dan terjatuh ke laut daripada layar tempat bergayut itu. 
Sementara ramai yang lain masih selamat di atas layar 
tersebut. 

[HIKAYAT INZALNYA KELASI DI CELAH PAHA BERHALA 
DAN DIHUKUM BUNUH DENGAN FATWA MUFTI] 

Beliau juga telah memberitahuku bahawa di Shaimur 248 ada 


248 Ar: Pada perkiraan saya, nama tempat ini mungkin merujuk 

kepada Siam atau Saiburi/Saibur. Ini kerana huruf (v) dan (f) adalah 
sama makhrajnya. Perlu juga kita mengambil kira dialek atau loghat 
tempatan dalam menyebut perkataan yang didengar oleh para 
pedagang Arab itu. Boleh jadi juga para pedagang Arab mendengar 
nama itu daripada pedagang asing juga yang bermukim di kawasan 
itu, jadinya sebutan itu ada sedikit sebanyak perubahan bunyi, seperti 
yang saya nyatakan tentang sebutan nama Kedah menjadi Kalah 
dimana mungkin kali pertama pedagang Arab mendengarnya 
daripada pedagang China, lalu sebutan itulah yang tersebar dan 
digunakan oleh pedagang-pedagang Arab yang lain. Wallahu a’lam. 
-pent. 

seorang lelaki dari penduduk Siraf yang dipanggil Al-Abbas 
ibn Mahan. Beliau ini seorang Hanurman 249 orang-orang 
Islam di Shaimur dan tokoh ternama di kota itu serta menjadi 
tempat rujuk umat Islam di sana. 

Pada suatu hari, masuklah ke negeri itu seorang kelasi 
kapal. Dia ini merupakan seorang kaki maksiat. Sedang dia 
berjalan-jalan, tiba-tiba ternampaklah kepadanya suatu 
berhala yang berupa seorang perempuan yang sungguh 
cantik. Entah apa yang merasuknya, dia lalu mara ke arah 
berhala itu setelah mema£tikan tidak ada yang melihatnya 
lalu berinzal 250 di celah kedua paha berhala berkenaan. 
Tanpa disangkanya, lalu seorang lelaki penduduk tempatan 
di situ lantas terpandang kelakuannya yang mencurigakan itu. 

Kelasi tersebut dek terkejutnya cepat-cepat beralih hendak 
beredar. Namun lelaki tempatan penjaga berhala ini yang 
sangsi melihat perbuatan kelasi berkenaan segera menuju 
kepada berhala itu lalu didapatinya mani kelasi tadi di celah 
paha berhala itu. Lekas-lekas ditangkapnya kelasi lantas 
dibawa kepada Raja di Shaimur lalu diadukan halnya. Tidak 
ada jalan kelepasan lagi bagi kelasi itu selain mengaku saja. 

Maka bertitahlah raja kepada orang-orangnya: “Apa 
pendapat kamu tentang lelaki ini?” 

Jawab mereka: “Dia patut dihumbankan kepada gajah 
supaya dipijak-pijak.” 

“Dia patut dipotong-potong saja!” berkata pula seorang 


249 Ar: (^y*). Saya tidak menjumpai perkataan ini dalam kamus-kamus 
Arab. Boleh jadi ianya bahasa tempatan. Berdasarkan konteks, ianya 
bermaksud Penghulu, Ketua atau Qadhi. Barangkali juga kalimahnya 
adalah Qahraman () yang bermaksud “Ketua 55 . Mungkin terdapat 
kesilapan bacaan pada tulisan manuskrip. Wallahu a’lam.-pent. 

250 Keluar air mani. Melakukan perbuatan sehingga keluar mani. -pent. 

yang lain. 

Raja kemudian bertitah: “Tidak harus untuk kita lakukan 
hal itu kerana dia ini orang Arab dan antara kita dengan 
mereka ada beberapa persyaratan yang telah dipersetujui 
bersama. Tapi, pergilah salah seorang daripada kamu kepada 
Al-Abbas bin Mahan, Hanurman orang-orang Islam itu dan 
tanyakan kepadanya apakah hukumannya jika seorang lelaki 
kamu didapati berkelakuan sumbang dengan seorang 
perempuan dalam salah satu masjid daripada masjid-masjid 
kamu. Perhatikanlah baik-baik jawapannya dan 
laksanakanlah keputusannya itu.” 

Maka pergilah salah seorang daripada menteri raja lalu 
meminta fatwa daripada Al-Abbas itu. Mendengar 
pertanyaan demikian, Al-Abbas mahu menunjukkan 
keagungan Islam kepada penduduk di situ, tanpa beliau tahu 
pangkal punca pertanyaan tersebut, maka beliau pun berkata: 
“Seandainya kami dapati seseorang seperti apa yang kamu 
tanyakan itu, pa£li akan kami bunuh dia.” 

Berdasarkan jawapan tersebut maka dibunuhlah kelasi 
tadi, lalu sampailah berita ini ke pengetahuan Al-Abbas 
bagaimana terjadinya sehingga dijatuhkan hukuman itu. 
Setelah itu beliau pun keluar dari Shaimur secara sembunyi- 
sembunyi daripada pengetahuan raja kerana takutkan kalau- 
kalau raja menegahnya dari keluar disebabkan kedudukan 
dan pangkatnya itu. 

[HIKAYAT KEBERANGKATAN SULTAN CHINA BERSAMA 
SERATUS RIBU PENUNGGANG KUDA] 

Daarbazin As-Sirafi - iaitu saudara kepada iSteri Ubaidillah 
bin Ayyub yang mana Ubaidullah itu pula adalah bapa 
saudara sebelah ibu kepada Qadhi Abdullah bin Al-Fadhl — 

telah memberitahuku dengan katanya: 

Pernah ketika aku berada di Khanfu - iaitu sebuah bandar 
di bahagian China Besar 251 — pada satu hari apabila 
dikatakan bahawa esok hari seorang daripada pengawal 
Baghbur akan masuk ke dalam kota dari segenap pelosoknya. 

Maka esok paginya berpusu-pusulah orang ramai berbaris 
di jalan yang akan dilalui oleh pengawal itu untuk melihat 
kelibatnya. Mula-mula masuklah segala orangnya bermula 
daripada terbit matahari sehingga membawa kepada waktu 
Asar. Setelah itu barulah masuk pengawal tersebut dengan 
hampir seratus ribu penunggang kuda mengiring 
bersamanya. 

[HIKAYAT TENGGELAMNYA KAPAL] 

Di antara banyak kisah yang menarik juga adalah apa yang 
telah diceritakan kepadaku oleh Al-Abbas bin Mahan - 
Hanurman negeri Shaimur — bahawa sebahagian daripada 
saudagar telah bercerita kisah dirinya bahawa dia pernah 
memperlengkapkan sebuah kapal untuk belayar daripada 
Sindan atau Shaimur (syak ini daripada saya sendiri 252 ) 
menuju ke Oman. 

Dia lalu menyerahkan kepada wakilnya dalam kapal itu 
sebatang kayu yang panjang daripada jenis kayu jati 253 yang 


251 Ar: j^l). Dalam bahasa Melayu disebut Tanah Besar China. - 

pent. 

252 Daripada pengarang. -pent. 

253 Ar: Di dalam kitab Zaadul Ma’ad karangan Imam Ibn Qayyim 

ada disebutkan bahawa Nabi SAW ada memiliki suatu katil yang 
kakinya terbuat daripada yakni kayu jati. Saya juga menjumpai 

dalam bacaan yang lain bahawa antara jenis kayu yang digunakan 

tertera di atasnya tanda sambil berkata kepada wakil itu: 
“Tolong jualkan kayu ini dan belikan dengan duit itu 
beberapa barang sekian sekian daripada barangan eceran 254 .” 

Bersama pesanan itu, dia juga menuliskan hal tersebut 
agar si wakil itu tidak lupa. Maka berangkatlah kapal tersebut. 
Setelah berlalu dua bulan atau lebih ketika aku 255 duduk- 
duduk di rumahku, tiba-tiba datang seorang laki-laki bertemu 
denganku lalu berkata: “Ada sebatang kayu panjang telah 
hanyut masuk ke teluk. Di atasnya ada bertuliskan nama 
tuan!” 

Mendengar itu aku pun bersegera bangun dan pergi ke 
sana untuk melihat sedangkan aku waktu itu agak 
kebingungan. Apabila ku lihat kayu itu, ternyata ianya adalah 
kayu yang telah aku serahkan kepada wakilku dalam kapal 
dahulu. Dengan itu aku tidak ragu-ragu lagi bahawa kapal itu 
telah pecah dilaut kerana batang kayu ini berada dibawah 
kayu-kayu yang lain, dan bukannya mudah untuk ditarik 
keluar untuk dihumbankan ke laut bersama muatan lain bagi 
mengurangkan berat kapal seandainya berlaku ribut. Hilang 
keraguanku bahawa kapal itu dilanda ribut dan terselamat. 

Orang ramai pun datang mengerumuniku sambil tidak 
putus-putus mengucapkan ta’ziyah, demikian juga aku pun 
mengucapkan ta’ziyah sama untuk kapal yang telah karam 
beserta muatannya itu. Setelah itu aku kembali kepada 


untuk membuat alang bumbung rumah di negeri Arab dahulu adalah 
daripada jenis kayu jati juga. Kayu jati merupakan eksport daripada 
kawasan India dan Kepulauan Melayu. Ini menunjukkan bahawa 
perdagangan antara kawasan ini sudah berlangsung semenjak zaman 
yang sudah lama sekali. -pent. 

254 Ar: (JaiwJl). Seperti gula dan sebagainya. Barang runcit. -pent. 

255 Saudagar yang menceritakan kisah ini. -pent. 

kesibukan harianku dengan tiada sebarang syak dalam hatiku 
bahawa kapal itu memang sudah karam kerana tiada seorang 
pun yang kembali dari laut dengan membawa khabar 
mengenai kapal tersebut. 

Namun, belum pun berlalu dua bulan lebih kurang, 
sehingga datang seorang membawa berita gembira dengan 
katanya: “Kapal tuan telah kembali!” 

Gopoh-gapah aku bangun lalu menuju ke pelabuhan. Di 
sana ku lihat kapal tersebut semakin menghampiri. 
Kemudian turunlah wakilku itu lalu datang mendapatkanku. 
Aku dengan tidak bersabar lagi terus bertanyakan khabar, 
lalu jawabnya: “Selamat dan baik-baik saja.” 

Aku lalu menyambung: “Adakah sesuatu telah hilang 
daripada kamu atau ada benda yang telah kamu humbankan 
ke dalam laut?” 

“Tidak ada apa-apa yang hilang.” Jawabnya. 

Aku lantas memuji Allah sebanyak-banyaknya. Kemudian 
ku lanjutkan lagi pertanyaanku: “Apa yang telah engkau 
perbuat dengan kayu yang aku serahkan kepadamu dulu?” 

“Aku telah jualkannya dengan harga tiga puluh dinar 
lebih dan aku telah belikan barang-barang yang engkau 
kehendaki dengan duit itu.” jawabnya. 

Makin bertambah-tambahlah kehairananku mendengar 
kata-katanya itu. Kemudian kami saling mengira-ngira 
harga kayu tersebut. Setelah itu aku pun mendesaknya 
dengan berkata: “Tidak dapat tidak engkau harus 
menceritakan kepadaku hal yang sebenar mengenai kayu itu.” 

Lalu wakil itu pun bercerita: 

“Tatkala aku sudah selesai memindahkan kesemua 
muatan ke pantai, tiba-tiba berlaku hujan ribut yang dahsyat 
di laut Oman. Ombak begitu kuatnya memukul pantai lalu 


190 


menghanyutkan kayu tersebut ke laut. Pasir-pasir yang 
dibawa ombak itu pula dihempas ke pantai sehingga 
menimbus kayu-kayu yang lain. Keesokan paginya, aku terus 
mengumpulkan semua orang lalu kami mencari-cari segala 
barang-barang itu. Semuanya kami dapati kembali 
melainkan sepotong kayu itulah saja. 

Aku terfikir barangkali ia sudah ditimbus pasir. Dengan 
itu aku mengambil keputusan mengupah beberapa orang 
untuk menggali pasir bagi mencarinya, namun hampa. 
Rupa-rupanya ombak telah menghanyutkannya ke laut lalu 
mengembalikannya semula kepada tuannya.” 

Inilah sebahagian daripada kisah-kisah menarik yang 
telah aku dengar berkenaan ini. 

[HIKAYAT GUNI-GUNI KAPAS YANG DICAMPAK KE LAUT 
DITEMUI SETAHUN KEMUDIAN 256 ] 

Pada tahun tiga ratus empat puluh dua (342 H) telah belayar 
keluar sebanyak seratus buah kapal 257 milik sebahagian 
saudagar Basrah daripada Oman menuju ke Jeddah. Namun, 
di tengah pelayaran, iaitu berhampiran Syahru Luban, kapal- 
kapal tersebut telah dilanda ribut yang amat dahsyat. Mereka 
lantas menghumbankan ke laut beberapa muatan agar kapal 
menjadi lebih ringan. Antara yang dicampak ke laut itu 
adalah lima guni berisikan kapas yang telah dipintal. Kapal- 
kapal akhirnya dapat belayar semula dengan selamat. 

Pada tahun ini juga, sebuah kapal milik saudagar yang 


256 Tajuk ini kelihatan bertentangan dengan kisah dimana guni itu 
sebenarnya dijumpai pada tahun yang sama. -pent. 

257 Di sini dapat dilihat betapa rancaknya perdagangan laut suatu masa 
dahulu sehingga sekali rombongan mencapai seratus buah kapal 
dagang. -pent. 

sama hendak belayar keluar daripada Basrah untuk menuju 
ke Aden dan Ghalafiqah. Tatkala kapal ini sampai ke 
kawasan Syahru Luban, tiba-tiba sampan yang diikat 
dibelakang kapal itu terputus talinya lalu hanyut. Beberapa 
orang anak kapal segera terjun ke laut dan berenang untuk 
mendapatkan kembali sampan yang telah hanyut itu. 

Akhirnya sampan itu masuk ke sebuah kawasan seakan 
lekuk yang agak tersorok di situ. Anak-anak kapal itu 
berenang mengekorinya. Akhirnya sampailah mereka ke 
pantai lalu didapati di sana terdapat lima guni kapas sebelum 
ini dengan tanda nama tuan punya kapal terdampar di situ. 
Mereka terus mengangkutnya masuk ke dalam sampan tadi 
dan membawanya semula ke kapal. Allah telah menentukan 
bahawa guni-guni tersebut terselamat. 

Melihatkan itu, mereka yang di kapal beranggapan 
bahawa kapal yang membawa guni-guni tersebut telah pecah 
dan karam di laut. Namun setelah itu mereka mendapat 
perkhabaran bahawa guni-guni itu adalah termasuk daripada 
muatan yang telah dicampakkan ketika ribut, dan kapal telah 
pun selamat. 

[HIKAYAT DUA LELAKI YANG MEMBUNUH DIRI] 

Seseorang yang aku percayai telah memberitahuku bahawa 
dia pernah menyaksikan sendiri di sebahagian negeri Hind, 
dua orang lelaki ... 258 daripada mereka. Sesungguhnya kita 
saja yang masih tinggal. 259 

Lalu setiap seorang daripada mereka mengorek lubang 


258 Beginilah dalam naskhah Arabnya. Kemungkinan ada bahagian 
tertinggal atau tidak dapat dibaca dalam manuskrip. -pent. 

259 Kelihatannya seakan bahagian ini adalah berupa perbualan kedua 
orang lelaki berkenaan. -pent. 

lalu memenuhkannya dengan tahi kering 260 . Mereka lalu 
berdiri di atasnya kemudin menyalakannya. Setelah itu 
mereka membentangkan Nard 261 dan bermain sesama 
mereka sambil mengunyah sirih dan bernyanyi-nyanyi seolah 
tidak ada apa-apa yang berlaku, sedangkan api semakin 
marak membakar di bawah mereka. Apakala api tersebut 
telah sampai ke bahagian jantung mereka, melompatlah 
mereka berdua, namun tidak langsung nampak mereka 
merasa sakit atau berubah keadaan. 

Katanya: sesungguhnya dia tidak tahu adakah lelaki yang 
telah memberitahunya itu menyatakan bahawa kedua lelaki 
itu mati pada hari pertama ataukah mereka masih terus 
bermain sehingga hari kedua sebelum mati dalam api 
tersebut. 


[HIKAYAT PERANG DAN DAMAI DUA PUAK 
YANG BERTELAGAH] 

Telah memberitahuku Abdul Wahid bin Abdurrahman Al- 
Fasawi — beliau ini adalah anak saudara Abi Hatim Al-Fasawi. 
Beliau telah belayar bertahun-tahun di laut - bahawa orang 
Hind kebiasaannya menyimpul rambut mereka menjadikan 
seolah-olah kopiah di atas kepala. 262 Pedang-pedang mereka 
pula lurus tegak. 263 

Satu ketika telah berlaku peperangan antara dua puak 
mereka sehingga akhirnya puak yang satu dapat 


260 Tahi kering, biasanya tahi lembu, digunakan sebagai bahan bakar. 
Kebiasaannya ini di India, -pent. 

261 Ar: (yy). Sejenis permainan. -pent. 

262 Barangkali gambaran ini mengenai orang Punjab atau Sikh. Wallahu 
a’lam. -pent. 

263 Tidak seperti pedang Arab dan Parsi yang melengkung. -pent. 

mengalahkan lawannya. Lalu puak yang menang itu 
menentukan kepada musuhnya dengan katanya: “Kami tidak 
akan berganjak daripada kamu melainkan setelah kamu 
menjadikan rambut-rambut kamu sujud kepada rambut kami 
dan pedang-pedang kamu sujud kepada pedang-pedang 
kami.” 

Lalu puak yang dikalahkan itu merungkaikan simpulan 
rambut mereka dan menjadikan pedang mereka melengkung 
— iaitulah Al-Qaratil 264 . Petanda tersebut masih kekal sebagai 
tradisi pada puak yang kalah itu sehingga ke hari ini. 

[HIKAYAT PENGHUNI RUMAH-RUMAH 
YANG DITIMPA SYABKARAH 2 ^ 

Ali bin Muhammad bin Sahl yang dikenal dengan Surur 
telah memberitahuku bahawa sesungguhnya beliau telah 
masuk ke Tatbah 266 dan Dababid 267 . Rumah-rumah di situ 
semuanya terletak di atas air. Para penduduknya pula, kecil 
besarnya semua terkena syabkarah disebabkan terlampau 
banyaknya memakan ghailam - iaitu zakar penyu. 

Setiap rumah ada tali yang diikat di pintu lalu dijulurkan 
ke dalam air dan diikat pada satu pancang. Apabila matahari 
telah kekuningan 268 dan mereka terasa syabkarah , maka 
mereka akan turun ke air dari rumahnya dengan berpegang 
pada tali tersebut lalu melepaskan hajatnya serta 
membersihkan diri sebelum kembali semula ke rumahnya. 
Demikianlah keadaannya sehingga sampai waktu pagi dan 


264 Ar: 

265 Ar: (S^LsJljl Mungkin maksudnya sakit perut. -pent. 

266 Ar: (^) 

267 Ar: (Julp) 

268 Senja. -pent. 

hari telah terang benderang. 

Ada juga antara orang luar yang jenis suka berkelakar 
apabila masuk ke negeri mereka itu diambilnya tali yang 
dinyatakan di atas lalu tali rumah si fulan diikatnya pada 
pintu rumah si fulan, dan tali rumah si anu diikatnya pula 
pada pintu rumah si anu. Lalu apabila penghuni rumah itu 
turun ke air lalu naik kembali dengan berpandukan tali itu, 
maka termasuklah dia ke rumah orang lain. Sehinggakan 
terjadi kecoh-kecoh dan berkelahi akibat salah sangka 
bahawa dia itu sengaja mahu menceroboh rumah orang lain. 

[SESIAPA YANG MEMBELI ‘ANBAR NEGERI MAZFAWID 
TIDAK KELUAR DARI SITU MELAINKAN AKAN KEMBALI 

SEMULA] 

Diceritakan kepadaku bahawa seorang lelaki bernama Abu 
Tahir Al-Baghdadi telah bercerita dengan katanya: 

Aku pernah masuk ke Zabaj. Di antara negeri dalam 
Pulau Zabaj itu ada sebuah negeri namanya Mazfawid? 269 . 
Di situ terdapat banyak sekali ‘anbar 270 . Sesiapa yang 
mengangkut ‘anbar dari sana dengan kapalnya lalu Cuba 
keluar dari negeri itu pa£H tidak akan berjaya bahkan akan 
kembali berpatah balik ke sana. 

Penduduk di situ menjalankan tipu helah dalam berjual 
beli ‘anbar dengan orang-orang luar. Sesiapa yang tidak arif 
mengenai ‘anbar akan menjual dengan harga yang murah 
kepada mereka. 

Mengenai Abu Tahir ini pula, dia pernah berada dalam 
satu kapal dimana dalam kapal itu terdapat ‘anbar milik tuan 


269 Ar: (Jujliy) 

270 Sejenis wangi-wangian yang mahal harganya. -pent. 

punya kapal yang cuba diseludup keluar secara rahsia. 
Namun akhirnya angin telah mengembalikan kapal mereka 
ke negeri itu semula. 

[HIKAYAT SATU KAWASAN NEGERI ZANJ YANG 
MEMPUNYAI API YANG SENTIASA MENYALA SEPANJANG 

TAHUN] 

Yazid Al-Omani iaitu Nakhoda Az-Zanj telah 
memberitahuku dengan katanya: 

Aku telah melihat di sebahagian kawasan negeri Az-Zanj, 
terdapat dua buah gunung yang sangat besar. Di antara 
keduanya itu terdapat sebuah lembah yang kelihatan bekas- 
bekas api serta dipenuhi dengan tulang-temulang yang 
berceranggah dan kulit-kulit yang terbakar. 

Aku lalu bertanya tentang hal tersebut. Maka diberitahu 
kepadaku bahawa lembah itu pada suatu-suatu ketika 
tertentu dalam setahun akan dialiri oleh api. Kadangkala ada 
keadaannya di mana api tersebut datang sewaktu kambing 
lembu serta ternakan lain sedang meragut rumput dan 
mencari makan di kawasan itu lantas membakar hangus 
kesemuanya tanpa disedari oleh pengembala dan tuan punya 
ternakan itu. Api itu akan mengalir di lembah itu selama 
beberapa hari seumpama aliran banjir. 

[HIKAYAT PARA PENYAMUN YANG MENGHUNUS PISAU] 

Di negeri Hind, terdapat penyamun-penyamun yang 
bergerak dari satu negeri ke satu negeri secara 
bergerombolan. Mereka akan datang kepada para saudagar 
yang kaya raya - tidak kira sama ada saudagar asing 

mahupun orang Hind 271 - lalu mereka akan mencekupnya di 
rumah atau di pasar atau juga di jalan-jalan dan 
menghunuskan pisau dan mengacung-acungkannya di depan 
muka mangsanya sambil berkata: “Berikan kami sekian 
sekian atau kami bunuh engkau!” 

Jika ada mana-mana orang sama ada orang biasa atau 
sultan yang cuba menjadi jaguh untuk menghalang mereka, 
pa£H akan dibunuhnya. Mereka tidak peduli sama ada 
mereka membunuh atau mereka sendiri dibunuh setelah itu, 
sama saja pada mereka. Apabila mereka mengugut seseorang, 
maka tiada seorang pun yang berani berkata sepatah pun 
terhadap mereka atau cuba menolak kemahuan mereka 
kerana takutkan kehilangan nyawanya. 

Setelah itu mereka akan membawa mangsa itu lalu 
mendudukkannya di mana-mana yang mereka sukai sama 
ada di pasarnya atau rumahnya atau kedainya atau dusunnya 
sambil mereka menghimpun harta benda mangsa dan 
bersukaria makan minum sepuas hatinya. Dalam keadaan 
begitupun pisau mereka masih sedia tetap terhunus. 

Apabila selesai mengumpulkan segala harta benda yang 
dikehendaki, mereka akan menyuruh seseorang untuk 
menanggung dan memikul rampasan itu dengan dikawal rapi 
oleh mereka sehingga sampai ke tempat yang diagak telah 
selamat, barulah dilepaskan orang tersebut. 272 


271 Yakni orang tempatan. -pent. 

272 Agaknya dari cerita sebeginilah sumber kisah Ali Baba dengan Empat 
Puluh Penyamun itu. Jika diteliti, ada beberapa kisah dalam kitab ini 
dan kitab Rihlah As-Sirafi (saya sudah hampir siap 
menterjemahkannya) yang serupa atau hampir sama dengan kisah- 
kisah di dalam Hikayat Seribu Satu Malam, umpamanya kisah Sinbad 
dan lain-lain.-pent. 

[HIKAYAT SAUDAGAR HINDI YANG KEBAKARAN RUMAH 
DAN KELUARGANYA] 

Muhammad bin Muslim As-Sirafi — beliau ini lama 
bermukim di Tanah 273 kira-kira kurang dua puluh tahun 
lebih. Beliau juga telah mengembara ke banyak negeri Hind 
serta arif benar dengan corak hidup penduduknya serta gaya 
muamalat mereka di sana - telah memberitahuku bahawa: 

Ada dua belas orang telah datang ke Shaimur dan Tanah 
lalu menculik seorang lelaki Hindi 274 yang merupakan 
seorang saudagar. Mangsa ini pula adalah anak tunggal 
kepada seorang hartawan menyebabkan bapanya 
menanggung cubaan yang besar 275 dalam hal ini. Para 
penculik tersebut masuk dan menculiknya di tengah 
rumahnya sendiri. Mereka kemudiannya menuntut tebusan 
sebanyak sekitar sepuluh ribu dinar. Jumlah ini cuma 
sebahagian saja daripada apa yang dimiliki oleh bapa lelaki 
itu. 


273 Ar: (aJIj). Ini memangnya daripada bahasa Melayu tanpa syak lagi! 
Saya meyakini ianya adalah Tanah Seri atau yang dikenal sebagai 
Tenasserim dalam wilayah Burma hari ini. Namun menurut SM 
Husayn Nainar dalam bukunya Arab Geographers Knowledge of Southern 
India beliau menyatakan Tanah, Subarah, Saimur dan beberapa 
tempat lagi yang disebutkan dalam kitab ini terletak di pesisir barat 
dan selatan India. (Lihat Lampiran 2) -pent. 

274 Hindi di sini bukan me£H maksudnya India. Lebih tepat jika dia itu 
orang tempatan. -pent. 

275 Dalam naskhah Arabnya ditulis begini: (A maka 

terjemahannya seperti di atas. Boleh jadi titik pada perkataan 
tersilap, tapi yang sebenar mungkin (M 1 ')- Jika begini maka 
terjemahannya bermaksud: Si bapa itu sangat kasihkan anaknya itu 
kerana dialah satu-satunya anak yang dimilikinya. Wallahu a’lam. - 
pent. 

Para penculik itu itu memberitahu bapanya agar 
membayar tebusan bagi membebaskannya. Kemudian 
datanglah bapanya sambil merayu agar dapat dikurangkan 
wang tebusan agar menjadi sekadar sekitar seribu dinar 
sahaja. Mereka enggan sambil berkata bahawa “Kami tidak 
akan menerima melainkan sepuluh ribu dinar!” 

Melihatkan keadaan penculik itu yang berdegil, maka 
pergilah si bapa itu mengadap raja lantas memberitahu 
perkaranya. Katanya: “Perkara ini tiada ubatnya. Jika para 
pengganas itu tidak dihapuskan, nanti tiada seorang pun lagi 
rakyat tuanku yang berani tinggal di sini.” 

Titah raja: “Bagaimana harus kita perbuat? Jika kami 
sendiri bicara dengan mereka, pa£H akan dibunuhnya 
anakmu itu.” 

“Jadi bagaimana?” tanya si bapa. 

“Hendak membunuh mereka itu mudah saja bagi beta. 
Cuma beta risaukan nasib anakmu akan kena bunuh nanti. 
Sedangkan itu sahaja satu-satunya anakmu.” sambung raja 

lagi- 

“Saya tidak peduli Tuanku! Para penculik itu menuntut 
harta saya dalam jumlah yang sangat banyak! Apa jadi pun 
tidak patut saya jatuh papa sedang anak saya terselamat!” 
jawabnya. 

Sambungnya lagi: “Tuanku, kita kumpulkan kayu 
sebanyak-banyaknya keliling rumah itu kemudian kita kunci 
pintu itu dari luar dan bakar rumah itu!” 

“Kalau begitu nanti akan terbakar sekali anakmu dengan 
keluargamu semua?!” titah raja pula. 

“Terbakar mereka itu lebih ringan pada saya berbanding 
habisnya harta benda saya.” tingkahnya. 

Lalu raja pun menitahkan agar disendal pintu rumah itu 

dari luar dan dinyalakan api pada pintu itu. maka terbakar 
hanguslah kesemua para penculik tersebut beserta anak lelaki 
saudagar itu dan keluarganya bersekali rumah dan 
perkakasnya. 

[HIKAYAT TRADISI MEMBAKAR ORANG TUA-TUA DI 
NEGERI HINDU ATAS] 

Disebutkan bahawa di negeri Hindu Atas 276 , tradisi 
membakar orang tua-tua lelaki dan perempuan masih lagi 
berjalan. 

[CARA DUDUK BERSAMA RAJA-RAJA NEGERI EMAS DAN 
DENDA JIKA MELANGGARNYA] 

Di antara adat raja-raja Negeri Emas dan Zabaj bahawa 
tidak dibenarkan seseorang pun - baik dia itu orang Muslim, 
orang asing atau rakyat tempatan — duduk di hadapan 
mereka melainkan dengan cara melipatkan kaki 277 , iaitulah 
yang dinamakan oleh mereka sebagai “bersila” 278 . 


276 Ar: Di sini memberi saya suatu petunjuk bahawa ini 

adalah iftilah yang merujuk khusus kepada benua India berbanding 
jika disebut “Al-Hind” saja yang bermaksud lebih umum cakupannya. 
Sama juga pada penyebutan “China Besar” dan “China” sahaja. - 
pent. 

277 Ar: (gy*). Kebiasaannya akan diterjemahkan terns sebagai bersila, 
namun di sini saya tidak menterjemahkan begitu kerana selepasnya 
terdapat keterangan tambahan yang akan menjadikannya berulang 
jika diterjemahkan bersila juga. -pent. 

278 Di dalam teks Arab ditulis begini: Pada mula membacanya 

sepintas lalu saya tidak dapat menangkap kalimah ini. Hingga 
akhirnya saya menyedari bahawa ia adalah perkataan bahasa Melayu 
menjadikan saya begitu teruja. Dan dari sinilah semakin bertambah 
kuat keinginan untuk menterjemah kitab ini. Ini juga adalah bukti 

Barangsiapa yang melunjurkan kakinya atau duduk dengan 
cara yang lain akan dikenakan denda yang berat mengikut 
kadar harta yang dimilikinya. 

Ada satu kali terjadi periktiwa di mana seorang lelaki 
daripada kalangan nakhoda yang dipanggil Juhud Kota 279 
duduk mengadap salah seorang raja daripada raja-raja di 
sana yang dikenal sebagai Sri Nata Kalah 280 . Nakhoda ini 
seorang yang berkedudukan dan memiliki tempat yang khas. 
Beliau ini seorang yang sudah lanjut usia. 

Majlis pada hari itu berlangsung lama dan berlarut-larut 
pula pembicaraannya. Raja Sri Nata pun nampaknya tidak 
ada tanda-tanda mahu berangkat dari majlis. Lalu Juhud 
Kota mendapat akal. Beliau pun membuka mulut 
menceritakan suatu cerita. Dalam ceritanya itu beliau 
menyebutkan perihal Kan’ad 281 . Katanya: “Di tempat kami di 
Oman sana ada sejenis ikan yang dipanggil Kan’ad. Besarnya 
ikan tu begini.. 55 - katanya sambil melunjurkan kakinya dan 
mencekak setengah pahanya. “Ada pula yang sebesar ini.. 55 - 
sambungnya sambil melunjurkan kakinya yang sebelah lagi 
dan mencekak pinggangnya. 282 

Raja yang melihat kelakuan itu berbisik kepada wazirnya: 


bahawa Negeri Emas itu letaknya di Kepulauan Melayu (Malay 
Archipelago) dan bukannya di benua Afrika seperti yang disalah 
sangkakan oleh sesetengah pengkaji.-pent. 

279 Ar: 

280 Ar: (dS"blj^). Mungkinkah Sakranta? Atau Sri Naga? Atau Sailendra? 
Wallahu a’lam. -pent 

281 Ar: 

282 Di sini menunjukkan sememangnya bahasa Melayu meluas 
penggunaannya sehingga orang asing juga boleh berbahasa Melayu 
pada zaman itu. -pent. 

“Ada sebab lelaki ini berkelakuan begini. Kita tadi sedang 
bersembang perkara lain, tiba-tiba dia melencong bercerita 
pasal ikan. Apa sebab agaknya?” 

Menteri lalu menjawab: “Tuanku, lelaki ini sudah tua dan 
lemah pula. Jadi dia tidak larat berlama-lama untuk duduk 
dengan cara begini. Bila dia sudah tak terdaya lagi itulah 
sebabnya dia mencari jalan untuk merehatkan kaki sebentar.” 

Maka titah raja: “Kalau begitu sepatutnyalah kita tidak 
bebankan lagi tatacara duduk ini khusus ke atas kalangan 
orang Islam dari luar.” 

Lalu bermula dari itu tidaklah lagi tatacara itu terkena 
kepada orang Islam dari luar dimana sehingga ke hari ini 
mereka bebas untuk duduk sekehendak mereka ketika 
mengadap. Manakala selain mereka masih lagi perlu duduk 
sebagaimana asal iaitu duduk bersila. Sekiranya tidak maka 
mereka akan dikenakan denda. 

[KISAH UTUSAN DARIPADA PENDUDUK SARANDIB KEPADA 
RASULILLAH SAW] 

Aku telah menyebutkan dalam fasal sebelum ini tentang 
bagaimana para ahli ibadat Hindu dan orang-orang zuhud 
mereka. Mereka itu banyak kumpulannya. Antaranya 
Bikur 283 yang berasal daripada Sarandib. Mereka ini sangat 
mencintai kaum Muslimin dan sangat-sangat condong hati 
kepada orang-orang Islam. 

Dalam musim panas, mereka ini bertelanjang bogel dan 
berkaki ayam. Kadangkala ada juga yang menu tup bahagian 
kemaluannya dengan potongan 284 sebesar empat jari yang 


283 Ar: (jA 3 '). 

284 Kain atau lainnya. -pent. 

diikat dengan benang di pinggangnya. Pada musim sejuk pula 
mereka akan berselubung dalam tikar yang terbuat daripada 
rumput-rumputan. Ada juga yang memakai kain sarung yang 
bertampal-tampal dengan pelbagai warna untuk menarik 
perhatian. 

Mereka juga melumuri badan dengan abu tulang- 
temulang mayat orang Hindu yang dibakar. Kepala mereka 
dicukur, janggut dan misai dicabut. Namun mereka tidak 
mencukur bulu ari-ari dan bulu ketiak. Kebanyakannya 
memotong kuku. Ada di antara mereka yang memiliki 
tengkorak manusia yang digunakan sebagai bekas makanan 
dan minuman sebagai cara untuk memberi peringtan kepada 
diri sendiri serta bertawadhuk. 

Dahulu, penduduk Sarandib dan sekitarnya, apabila 
sampai kepada mereka berita keluarnya 285 Nabi SAW, 
mereka lalu mengutuskan seorang lelaki yang bagus 
kefahamannya menyuruhnya pergi menemui Baginda untuk 
mencari tahu tentang hal ehwal serta dakwa Baginda. Utusan 
tersebut lalu menempuh jalan dan rintangan sehingga 
akhirnya berjaya sampai di Madinah selepas kewafatan 
Rasulullah SAW, bahkan setelah kewafatan Abu Bakr r.anhu 
juga. 

Didapatinya yang memerintah ketika itu adalah Umar bin 
Al-Khattab r.anhu. Utusan ini lalu menanyakan perihal Nabi 
SAW dan dijawab serta diterangkan panjang lebar oleh 
beliau. Setelah itu utusan tersebut kemudian menempuh 
jalan untuk kembali semula namun kematian menjemputnya 
ketika sampai berdekatan negeri Makran 286 . Bersama utusan 


285 Yakni diutusnya Nabi SAW sebagai Rasul, -pent. 

286 Ar: (01^). 

ini ada seorang hambanya berbangsa Hind juga. 

Hamba inilah yang akhirnya berjaya sampai semula ke 
Sarandib lalu mengkhabarkan kepada mereka disana 
perkara-perkara mengenai Nabi SAW dan Abi Bakr serta 
perjumpaan mereka dengan Sahabat Nabi SAW yang 
bernama Umar bin Al-Khattab r.anhu. Dia menceritakan 
kepada mereka bagaimana tawadhuknya Umar yang 
memakai pakaian yang compang-camping dan hanya tidur 
di masjid. 

Maka sifat tawadhuk mereka ini adalah disebabkan kisah 
yang diceritakan oleh hamba itu. Demikian juga mereka 
memakai pakaian compang-camping sebagai mencontohi 
Umar r.anhu. Begitu juga kecintaan dan condong had 
mereka kepada kaum Muslimin adalah disebabkan ingatan 
mereka terhadap apa yang telah diceritakan hamba itu 
mengenai keperibadian Umar r.anhu. 

Dalam mazhab penduduk Hind, minuman keras adalah 
haram bagi lelaki dan halal bagi kaum wanita. Namun ada 
juga yang masih meminumnya secara diam-diam. 

[HIKAYAT SEORANG BIJAK DI SINDABUR DENGAN 
SEEKOR CICAK] 

Di Hind ramai ahli nujum dan ahli sihir yang mana hal ehwal 
mereka memang dapat disaksikan. Aku pun telah 
menyebutkan beberapa daripadanya dalam bahagian ini. 

Abu Yusuf bin Muslim telah memberitahuku dengan 
katanya: Telah memberitahuku Abu Bakar Al-Fasawi di 
Shaimur dengan katanya: Musa As-Sindaburi telah 
memberitahuku dengan katanya: 

Pada suatu hari, sedang aku duduk-duduk berbual-bual 

bersama Raja Sindabur 287 , tiba-tiba baginda tertawa lalu 
bertanya kepadaku setelah itu: “Apakah engkau tahu 
mengapa beta tertawa ini?” 

“Tidak,” jawabku. 

“Di atas dinding itu ada seekor cicak. Dan cicak itu 
berkata bahawa sekejap lagi akan datang tetamu asing.” 
Terang raja itu. 

Aku merasa pelik dan takjub dengan ketololannya. Jadi, 
aku pun memutuskan untuk beredar dari situ tanpa tunggu 
lama. Namun baginda bertitah kepadaku: “Tunggulah 
dahulu sehingga engkau dapat melihat pengakhiran cerita 
ini”. 

Lalu kami pun meneruskan bersembang sehingga masuk 
sebahagian orang-orang raja itu membawa khabar: “Ada 
sebuah kapal dari Oman telah masuk ke teluk.” 

Tidak berapa lama kemudian masuklah satu kumpulan 
orang dengan membawa keranjang-keranjang berisikan 
barang-barang runcitan serta kain baju dan air mawar. 
Sebaik saja sampai di hadapan, lalu mereka mula membuka 
salah satu daripada keranjang itu. Tiba-tiba melompat 
keluarlah seekor cicak yang agak besar lalu memanjat dinding 
pergi menuju kepada cicak tadi. Maka jadilah dua ekor cicak 
ada di situ 288 , sedang aku sendiri melihat kejadian tersebut. 

[HIKAYAT SIHIR BUAYA DAN MATINYA SANG BOMOH] 
Beliau juga telah menceritakan bahawa raja di atas inilah 


287 Ar: Jika Sindabur bukan sebuah kerajaan tetapi 

wilayah, maka “Sahib” di sini bukanlah “Raja” dalam ertikata yang 
sebenarnya. -pent. 

288 Inilah tetamu asing yang disebutkan oleh cicak itu yang didengar oleh 
Raja berkenaan. -pent. 

yang telah menjampi buaya di teluk Sindabur sehingga ke 
hari ini buaya tidak lagi mengganas dan menyerang seorang 
pun di situ. Begitu juga di teluk Sarirah dimana sebelum ini 
tidak ada seorang pun yang menghampiri gigi air melainkan 
akan disambar buaya. 

Memang dahulunya di teluk itu buaya begitu mengganas 
sekali sehingga melampau batas. Pada satu ketika ada 
seorang Hindi datang lalu berkata kepada Raja Sarirah: 
“Patik akan menjampi buaya-buaya itu sehingga ia tidak 
mengganggu sesiapa lagi di teluk ini.” 

Maka titah raja: “Lakukanlah. Nanti beta akan kurniakan 
kepada kamu begian begian.” 

Namun setelah itu lelaki tersebut lesap entah kemana 
sehingga tidak nampak batang hidungnya lagi kerana tidak 
mampu berdepan dengan buaya-buaya itu. Selepas beberapa 
lama, datang pula ke Sarirah seorang Hindi yang lain yang 
merupakan seorang bomoh, ahli nujum dan ahli sihir. Di saat 
bertemu seorang kawannya yang tinggal di situ dia lalu 
berkata: “Aku akan tunjukkan kepadamu suatu hal yang 
menarik!” 

“Baik, tunjukkanlah!” kata kawannya itu. 

Bomoh itupun lantas duduk di tebing teluk itu sambil 
mulutnya kumat-kamit membaca sesuatu. Kemudian dia 
berpaling kepada kawannya itu lalu berkata: “Kalau engkau 
mahu, turunlah ke dalam teluk ini. Sesungguhnya buaya 
tidak akan mengapa-apakan engkau. Kalau engkau mahu, 
bawa datang orang lain saja untuk turun. Atau kalau engkau 
mahu, aku saja yang akan turun.” 

Kata kawannya itu: “Kalau begitu elok engkau saja yang 
turun.” 

Lalu dia pun turun. Kemudian diikuti oleh seorang yang 

lain. Lantas menyusul pula yang lain. Buaya yang banyak di 
situ hanya berlegar-legar saja di sekeliling mereka tanpa 
sedikitpun menyerang. Kemudian mereka pun naik ke tebing 
semula. Berkatalah bomoh itu kepada kawannya: “Engkau 
hendak lihat aku bebaskan buaya-buaya itu semula?” 

“Buatlah.” Jawab kawannya. 

Setelah dijampinya lalu dicampakkan seekor anjing ke 
dalam air. Dengan serta merta diterkam dan dikoyak- 
koyakkannya oleh buaya-buaya yang ganas itu. 

Akhirnya sampailah berita itu kepada raja. Lalu 
dipanggillah bomoh itu masuk mengadap. Raja lalu bertitah 
kepadanya: “Engkau ada ilmu begian begian?” 

“Ya, begitulah kira-kiranya.” Jawabnya. 

Raja lalu berangkat ke teluk dengan membawa bersama 
dua orang yang hendak dibunuh. Kemudian raja pun 
bertitah kepada bomoh itu: “Jampilah!” 

Bomoh tersebut pun kumat-kamit membaca jampinya. 
Lalu dimasukkan salah seorang lelaki yang hendak dibunuh 
tadi ke dalam air. Buaya-buaya yang ada di situ hanya 
berkitar saja disekelilingnya tanpa berbuat apa-apa 
kepadanya atau menyentuhnya. 

Raja kemudian bertitah pula: “Sekarang, engkau 
bebaskan buaya-buaya itu.” 

Sang bomoh lalu menjampi sekali lagi. Tanpa membuang 
masa buaya-buaya itu terns menyerbu lelaki yang di dalam 
air itu lalu mencerai baraikan anggota badannya satu persatu. 
Melihatkan itu, raja lalu bertitah kepada bomoh itu: 
“Sungguh engkau telah melakukan pekerjaan yang bagus 
sekali! Patut sekali untuk engkau ini diberi hadiah dan kurnia.” 

Lalu diberilah oleh raja itu anugerah serta dijanjikan pula 
bermacam yang lain. 

Keesokan paginya, raja pun memanggil bomoh itu dan 
bertitah: “Hari ini beta mahu kamu lakukan seperti yang 
telah kamu buat kelmarin.” 

“Baiklah tuanku!” akur sang bomoh. 

Kemudian raja memanggil salah seorang hambanya yang 
tegap dan gagah lantas berbisik: “Nanti apabila aku memberi 
isyarat kepadamu agar menetak leher bomoh Hindi ini 
hendaklah engkau tetak lehernya pada saat itu juga.” 

Mereka kemudiannya bergerak menuju ke teluk kelmarin. 
Sang bomoh lalu memulakan jampinya. Setelah itu 
diturunkanlah seorang lagi lelaki pencuri yang hendak 
dibunuh kelmarin. Buaya-buaya yang ada cuma berlegar- 
legar saja tanpa menyentuhnya sedikitpun. Kemudian 
mereka berpindah pula ke tempat yang lain mengulangi 
perkara yang sama sehingga tidak tinggal lagi mana-mana 
bahagian pun di teluk itu melainkan semuanya sudah dijampi 
oleh bomoh itu. 

Ketika mana raja meyakini bahawa keseluruhan teluk 
tersebut sudah dijampi, maka baginda lantas memberi isyarat 
kepada hambanya yang gagah itu, lalu ditetaklah leher sang 
bomoh itu seketika itu juga. 

Maka teluk Sarirah itu sampai ke hari ini pun buaya- 
buaya di sana tidak mengganggu sesiapa lagi. 

[HUKUMAN BUNUH KEPADA PENCURI DI HIND] 

Mencuri adalah sangat pantang besar bagi penduduk Hind. 
Apabila seorang tempatan mencuri di sana, raja akan 
membunuhnya jika si pencuri itu orang biasa atau tidak ada 
harta benda. Sekiranya dia memiliki harta, maka seluruh 
harta bendanya akan diambil oleh raja atau akan dikenakan 
denda yang sangat besar jumlahnya. 

Demikian juga kalau seseorang membeli barangan curian 
setelah dia mengetahuinya, maka dia akan didenda dengan 
jumlah denda yang besar. Hukuman bagi mencuri pada 
mereka adalah bunuh. Jika seorang Islam mencuri di negeri 
Hind, maka hukumannya akan diserahkan kepada Hanurman 
orang-orang Islam agar dihukum dengan apa yang 
diwajibkan mengikut hukum Islam. Hanurman itu 
kedudukannya seperti Qadhi di negeri Islam. 289 Dan tidak 
ada jawatan Hanurman itu melainkan daripada kalangan 
orang Islam saja. 

[KISAH SAMPAN KECIL DI BAWAH OMBAK LAUT] 

Rasyid Al-Ghulam bin Babsyad telah berkisah kepadaku 
dengan katanya: 

Pernah satu ketika aku belayar daripada Siraf hendak 
menuju ke Basrah dalam sebuah sampan kecil pada bulan 
Zulqa’dah tahun tiga ratus lima (305 H). Di pertengahan 
pelayaran itu ribut telah menimpa kami berdekatan Ra’sul 
Kamila 290 . Kami lalu mencampakkan ke laut sebahagian 
daripada muatan yang ada. 

Ketika itu aku melihat ombak begitu besar sehingga 
menaungi di atas sampan kami sampaikan aku menyangka 
bahawa ia benar-benar menyelubungi keseluruhan sampan 
itu. Kemudian ombak itu menghempas ke bawah sampan. 
Berkali-kali aku Cuba meninjau-ninjau untuk melihat langit 
ketika mana ombak tersebut menyelubungi, namun dek 
kerana tinggi dan besarnya ombak itu langit pun tidak terlihat 


289 Ini menunjukkan negeri-negeri Hind waktu itu masih belum 
berkerajaan Islam lagi. -pent. 

290 Ar: Jj), 

lagi- 

[HIKAYAT KAUM BANGSAWAN DI HIND YANG 
MENGUMPULKAN TAHI LEMBU] 

Beliau telah memberitahuku bahawa kaum bangsawan 
daripada para saudagar Hind, tentera dan selain mereka atau 
juga para bangsawan wanita - sekalipun gundik-gundik raja 
- mereka itu semuanya mengumpulkan tahi lembu dan 
kerbau. Sekiranya ada orang yang akan mengangkutnya 
untuk mereka diangkut ketika itu juga, sebaliknya jika tiada 
maka tahi lembu atau kerbau itu akan diberi tanda bahawa 
sudah ada pemiliknya sehingga dijumpai orang yang akan 
mengangkutnya. 

Orang Hind juga memakan bangkai 291 , iaitu dengan cara 
mereka mengambil biri-biri atau burung lalu mereka 
memukul kepalanya sehingga mati, lalu dimakannya. 
Dikatakan bahawa sebahagian orang-orang besar mereka di 
negeri Shaimur dan Subarah 292 mengumpulkan tikus-tikus 
yang mati. Mereka mengambilnya dengan tangannya lalu 
diserahkan kepada anak lelakinya atau hambanya, kemudian 
dibawa ke rumahnya untuk dimakan. Pada mereka, tikus itu 
adalah haiwan yang terbersih untuk dimakan. 

[HIKAYAT TASIK SULTAN CHINA SERTA 
MUTIARA-MUTIARANYA] 

Antara yang diceritakan kepadaku berkenaan sebahagian 


291 Bangkai dalam konteks Islam adalah binatang halal yang tidak 
disembelih secara Syar’ie atau binatang haram sekalipun disembelih 
secara Syar’ie. -pent. 

292 Ar: (ojLjA. Sampai kini pun tikus masih dimakan oleh sebahagian 
orang di Thailand dan Indo-China. -pent. 

raja-raja China - dan ini termasuk dalam kategori hikayat - 
bahawa raja itu memiliki sebuah tasik yang sangat luas. 
Airnya datang daripada sumber yang sejauh satu farsakh. 
Kemudian apabila dibuka dan dikeluarkan air dari tasik itu, 
sejat dan kering habislah sehingga tinggal kosong tasik yang 
luas tersebut. 

Apabila baginda berkehendak untuk memenuhkan air ke 
dalam tasik itu, maka diperintahkanlah agar dibuka pula 
pintu dari bahagian sumber air. Kemudian akan dilontarkan 
mutiara-mutiara ke dalam air yang sedang mengalir masuk 
itu. Maka mengalirlah air ke dalam tasik itu dalam keadaan 
sehabis jernih bersama mu tiara yang dibawa bersamanya 
sehinggalah penuh tasik itu dengan mutiara-mutiara dan air 
melimpah di sekeliling tebingnya. Setelah itu ditutuplah pintu 
sumber air, lalu nampaklah mutiara-mutiara itu seolah 
pepasir banyaknya. 

[PULAU-PULAU DIBAJAT 293 YANG TERDIRI DARIPADA 
TIGA PULUH RIBU PULAU] 

Telah aku sebutkan dalam sesetengah bahagian kitab ini 
kisah-kisah menarik mengenai Dibajat Damm 294 — iaitulah 
gugusan pulau yang bermula berhampiran Dibajat Kalstaj 295 
dan akhirannya secara melintang berhampiran dengan 


293 Ar: 

294 Ar: oU^o). Kenyataan pengarang ini menunjukkan kepada kita 

ada bahagian daripada kitab ini yang tidak sampai kepada kita, kerana 
setakat ini tidak ada pun kisah-kisah yang disebutkan itu dalam kitab 
ini. Mungkin bahagian manuskrip ada yang telah hilang atau berada 
di tempat lain. Wallahu a’lam. -pent. 

295 Ar: (gL&l ol^o). 

Gugusan Pulau Waq-Waq 296 . 

Dikatakan bahawa pulau-pulau itu sekitar tiga puluh ribu 
pulau. Para saudagar mengatakan bahawa pulau yang 
berpenghuni berjumlah sebanyak dua belas ribu buah pulau. 
Panjang setiap pulau daripada setengah farsakh sehingga 
sepuluh farsakh. Dan jarak antara satu-satu pulau pula sekitar 
satu farsakh atau kurang daripada itu. Dan seluruh pulau itu 
pasir belaka . 297 

[HIKAYAT PENGGUNAAN GAJAH UNTUK BERNIAGA DI 
SESETENGAH NEGERI HIND] 

Sebahagian mereka 298 telah memberitahuku bahawa dia 
pernah menyaksikan sendiri di sesetengah negeri Hind 


296 Ar: Waq-waq adalah suatu gugusan pulau yang begitu 

banyak disebut dalam kitab-kitab klasik umat Islam dengan kisah- 
kisah yang ajaib sehingga ada sebahagian manusia yang menganggap 
ia hanyalah dongengan dan khayalan belaka. Sebahagian terkhilaf 
dengan menyangka ia hanyalah sebuah pulau tertentu. Nyatanya, ia 
terdiri daripada banyak pulau atau kita menyebutnya sebagai 
“gugusan pulau 55 kerana penyebutannya dalam kitab-kitab klasik itu 
dengan lafaz jama 5 iaitu “Jazaair” Pelbagai pendapat berlegar 

tentang lokasi sebenar kepulauan itu. Ada yang mengatakan ianya 
Indonesia kini, atau seluruh Nusantara. Ada juga mengatakan Jepun 
hari ini. Ada pula mengatakan ianya Filipina. Boleh jadi ianya pulau 
Papua New Guinea kerana di sana sehingga ke hari ini masih terdapat 
tempat yang bernama Fak Fak dan Wewak. Juga pulau-pulau lain di 
belakangnya seperti kepulauan Solomon, Samoa, New Zealand dan 
lain-lain. Wallahu a’lam. -pent. 

297 Giri-ciri serta jumlah bilangan pulau ini pun sudah cukup untuk 
membuatkan kita tertanya-tanya di manakah letaknya kepulauan 
yang dimaksudkan ini. Jika benarlah Waq-Waq itu Papua New 
Guinea, maka kepulauan ini adalah pulau-pulau kecil sekitar Flores, 
kepulauan Aru dan lain-lain di Laut Banda, -pent. 

298 Yakni para saudagar atau para nakhoda. -pent. 

dimana gajah-gajah berurusan menunaikan keperluan tuan- 
tuannya. Gajah itu akan diserahkan sebuah bekas yang 
digunakan untuk membeli barang keperluan, di dalamnya 
terdapat kulit siput 299 - iaitu matawang penduduk di situ — 
serta senarai barang apa saja yang hendak dibeli. 
Diletakkanlah di dalam bekas itu contoh barang itu setiap 
jenisnya serta duit kulit siput itu. 

Gajah itu kemudian akan pergi kepada penjual bawang. 
Apabila kedatangan gajah itu dilihat oleh si penjual bawang, 
dia akan meninggalkan segala kesibukannya - sekalipun 
ketika itu ada pembeli yang hendak membeli, biar siapa pun 
jua - lantas mengambil bakul tersebut daripada gajah itu. 
Kemudian si penjual tadi akan mengira-ngira jumlah wang 
kulit siput yang ada dalam bakul serta melihat apakah barang 
keperluan yang tersenarai. 

Setelah itu, si penjual akan menyerahkan yang terbaik 
daripada apa jenis barang yang ada padanya mengikut 
senarai keperluan itu dengan harga yang paling murah. 
Gajah itu pula akan meminta tambah, lalu ditambahnya. 
Boleh jadi adakalanya si penjual tersilap mengira kulit siput, 
lalu gajah itu akan menggoyang-goyangkan belalainya. Maka 
si penjual akan mengira semula sekali lagi. 

Kemudian gajah itu akan kembali membawa bersama 
barang yang telah dibelinya. Adakalanya tuannya akan 
memandang ada kurang pada belian itu, lalu dipukulnya 
gajah tersebut. Maka gajah itu akan kembali semula kepada 
si penjual bawang dan menggoyang-goyangkan belalainya 
kepada barang jualan sehingga berselerak tabak segala 
barangan itu. Maka si penjual tiada pilihan selain menambah 


299 Ar: (joj). 

barang kepada gajah itu atau mengembalikan semula wang 
kulit siput itu kepadanya. 

Gajah yang terlatih seperti ini juga berkebolehan 
menyapu sampah, menyiram tanaman dan menumbuk padi 
menggunakan alu yang dibelit dengan belalainya sementara 
kaum lelaki akan mengumpulkan padi-padi yang telah 
ditumbuk itu. Ia juga kemudian mengisar padi-padi itu serta 
mengambil air dengan menggunakan timba yang diikat tali 
lalu dimasukkan belalainya kepada tali itu lalu membawanya. 

Begitulah gajah itu menunaikan segala keperluan tuannya. 
Di samping itu, ia juga menjadi tunggangan tuannya ke 
tempat yang jauh. Kanak-kanak juga akan menunggangnya 
lalu pergi ke padang kemudian memotong rumput-rumputan 
dan dedaun pokok lantas menyerahkan pula kepada kanak- 
kanak di atas belakangnya yang bertindak mengumpulkan 
pula di dalam bekas yang dibawanya. Itulah yang nantinya 
menjadi makanan gajah berkenaan. 

Gajah yang sebegini sifat keadaannya akan menjadi harta 
yang tidak ternilai harganya. Dikatakan harganya mencecah 
sepuluh ribu dirham. 

[HIKAYAT KARAMNYA KAPAL DAN TERSELAMATNYA 
BEBERAPA PENUMPANG] 

Antara tragedi di laut yang masyhur sehingga ke zaman kita 
ini adalah apa yang telah diceritakan kepadaku oleh 
sebahagian saudagar, katanya: 

Aku telah keluar dalam sebuah kapal dari Sairaf pada 
tahun tiga ratus enam (306 H) untuk menuju ke Shaimur. 
Ikut bersama kami adalah kapal Abdullah bin Al-Junaid dan 

kapal Saba 300 . Tiga buah kapal ini adalah kapal yang teramat 
besar saiznya serta di antara kapal-kapal yang menjadi 
sebutan di laut. Para nakhodanya pula terkenal dan memiliki 
kehebatan dan kedudukan tinggi di lautan. 

Di dalam semua kapal ini terdapat seribu dua ratus lelaki 
yang terdiri daripada para saudagar, nakhoda, anak kapal, 
para peniaga dan lain-lainnya. Kapal-kapal itu juga 
membawa muatan harta benda dan barangan dagangan 
yang tidak diketahui berapakah kadarnya dek kerana 
terlampau banyaknya. 

Setelah kami belayar selama sebelas hari, kelihatanlah 
pada kami sayup-sayup banjaran gunung serta rupa bumi 
Sindan, Tanah dan Shaimur. Tidak pernah kami dengar ada 
yang belayar secepat yang kami tempuhi kali ini. Kami 
merasa sangat gembira dan sukacita sambil saling mengucap 
selamat sesama kami serta bersiap sedia kerana kami 
mengira-ngira bahawa esok pagi kami akan turun ke darat. 
Namun, tidak berapa lama secara tiba-tiba datanglah kepala 
angin daripada banjaran gunung itu melanda kami dalam 
keadaan kami yang tidak mengencangkan layar. 

Ribut dan hujan beserta guruh berdentum dan kilat 
menyambar menyelubungi kami. Para nakhoda dan anak 
kapal berteriak “Kita lemparkan muatan ke laut!” Namun 
dihalang oleh Ahmad dengan katanya: “Jangan campakkan 
melainkan keadaan sudah di luar kawalanku dan aku sendiri 
sudah yakin bahawa aku akan binasa!’ 

Orang-orang turun untuk menimba keluar air yang 
melimpah daripada kedua-dua sisi kapal. Dua buah kapal 
yang lain juga seperti kapal kami. Setiap sebuah menanti- 


300 Ar: (Lw*). Mungkin nama kapal berkenaan. —pent. 

nantikan tindakan kapal yang lain sama ada mencampakkan 
muatan atau apa-apa tindakan yang lain untuk diturutinya. 
Para saudagar sudah kecoh dan memekik: “Campakkan saja 
muatan ke laut, halal bagimu! Kita akan binasa kalau begini!” 

“Aku tak akan campakkan!”, begitu jawabnya. 301 

Keadaan semakin bertambah genting berlarutan sehingga 
enam hari. Apabila tiba hari keenam dimana kapal sudah 
hampir karam, ketika itu beliau pun berkata: “Campakkan 
muatan ke laut!” 

Tidak mungkin lagi barang-barang tersebut dapat 
dicampakkan kerana segala buntil dan guni semuanya sudah 
menjadi berat akibat ditimpa hujan. Mana-mana yang berat 
asalnya hanya lima ratus mann sudah bertambah menjadi 
seribu lima ratus mann bercampur air hujan. Keadaan yang 
semakin genting itu memaksa mereka menurunkan sampan 
ke laut. Lalu turunlah ke dalamnya tiga puluh tiga orang 
lelaki. 

Ketika itu dikatakan kepada Ahmad: “Turunlah bersama 
kami ke dalam sampan ini!” 

“Aku tidak akan tinggalkan kapalku ini kerana kapal ini 
lebih ku harapkan selamatnya berbanding sampan itu. 
Sekiranya kapalku ini binasa, biarlah aku turut binasa 
bersamanya. Tiada gunanya lagi aku kembali setelah segala 
harta bendaku semuanya habis binasa.” 

Saudagar ini menyambung ceritanya kepadaku: 

Maka hanyutlah kami dalam sampan itu selama lima hari 
tanpa sesuatu untuk dimakan atau diminum. Tidak ada daya 
lagi yang tinggal pada kami walaupun untuk mengeluarkan 
sepatah kata akibat terlampau lapar dan dahaga serta 
dahsyatnya tragedi yang telah menimpa. Sampan itu terus 
teroleng-oleng dibawa arus kesana kemari oleh ombak dan 
angin tanpa kami tahu sama ada kami di tengah lautan atau 
tidak. 


301 Yakni jawab nakhoda Ahmad, -pent. 

Oleh kerana kelaparan yang terlampau, kami 
mengisyaratkan sesama sendiri untuk memakan salah 
seorang daripada kami. Kebetulan ada bersama kami dalam 
sampan itu seorang kanak-kanak yang gemuk, masih belum 
baligh umurnya. Bapanya termasuk kalangan yang telah 
tertinggal di atas kapal. Maka kami berazam untuk memakan 
budak ini. Namun budak itu kelihatannya menyedari apa 
yang sedang bermain-main di fikiran kami. Lalu aku lihat dia 
mengangkat pandangannya ke langit sambil kedua bibirnya 
kumat-kamit dan matanya bergerak-gerak. 

Tidak berlalu sesaat melainkan ketika itu juga kami 
ternampak bayangan daratan, kemudian jelaslah kepada 
kami daratan. Setelah itu terdamparlah sampan itu ke pantai, 
lalu terbalik. Kami kala itu sudah tidak terdaya untuk bangun 
mahupun bergerak. Tiba-tiba datang dua orang lelaki ke 
sampan itu lantas bertanya: “Kamu semua ini daripada 
mana?” 

“Kami dari kapal fulan”, jelas kami. 

Kedua lelaki itu lalu memegang tangan kami dan 
mengeluarkan kami ke pantai. Kami terus jatuh tersembam 
seperti mayat. Salah seorang lelaki tersebut lalu pergi dari situ 
ke satu arah. Aku lantas bertanya kepada lelaki yang masih 
tinggal itu: “Di manakah kami sekarang?” 

Lalu jawabnya: “Asap itu yang kamu nampak, ia daripada 
Tiz. Kawanku itu telah pergi ke kampung. Kami ada bekalan 
makanan, air dan pakaian.” 

Kami kemudian dibawa ke kota negeri itu. 

Para penumpang tiga buah kapal itu tidak seorang pun 
yang selamat melainkan kumpulan yang menaiki sampan itu 
saja. Termasuk antara yang karam itu adalah nakhoda kapal, 
Ahmad yang namanya masih lagi dikenang orang. Tragedi 

kapal ini juga memberi kesan kepada mundurnya 
perdagangan antara Siraf dan Shaimur disebabkan 
terlampau banyaknya harta benda yang binasa serta tokoh- 
tokoh nakhoda, pelaut dan saudagar yang telah maut dalam 
tragedi itu. 

[PASAR SYURGA BERDEKATAN KASYMIR] 

Antara kisah yang ajaib daripada segala yang ajaib adalah 
apa yang telah dikhabarkan kepadaku oleh sebahagian pelaut 
yang menetap bertahun-tahun di negeri Hind dan lainnya 
bahawa dia pernah mendengar lebih daripada seorang yang 
masuk ke sempadan Hind dimana disekitar Kasymir Atas di 
sebuah tempat yang dipanggil Tarnarayin 302 , ada sebuah 
lembah dengan dusun-dusun dan pokok-pokok serta sungai- 
sungai. Di sana adalah pasar bagi golongan Jin. 

Di situ kedengaran hiruk pikuk mereka berjual beli, 
namun tidak nampak batang tubuh empunya suara. 
Keadaan itu berlaku dan sedia dimaklumi semenjak lama di 
tempat itu. 

Aku 303 lalu bertanya kepada lelaki yang bercerita ini: 
“Apakah engkau dengar bahawa pasar itu berlangsung 
sepanjang masa ataukah pada waktu tertentu saja?” 

“Tidak pula pernah aku bertanya tentang hal itu”, 
jawabnya. 

[KISAH PELBAGAI BATU-BATAN DI CHINA] 

Sebahagian mereka yang pernah masuk ke China telah 
bercerita kepadaku bahawa dia pernah melihat di sana sejenis 


302 Ar: (unbV). 

303 Yakni pengarang. —pent. 

batuan yang berupaya menarik timah hitam 304 daripada 
balik dulang. Batu itu jika diletak di bawah perempuan yang 
hamil, nescaya mudah baginya untuk bersalin. 

Antaranya ada jenis batu yang mampu menarik tembaga 
kuning, ada pula yang menarik emas. Dan batu magnet 305 
yang sudah masyhur mampu menarik besi serta batu yang 
memadamkan api sedangkan didalamnya ada api lain sedang 
menyala. 

Lelaki ini bercerita lagi: 

Bahawa dia pernah melihat di sebahagian tempat dekat 
Sarandib ada sejenis batu yang pecah, lalu keluar 
daripadanya seekor ulat. Apabila keluar, ia melata sehingga 
panjangnya sepuluh ha£ta lalu mati. Di bahagian atas kepala 
dan ekornya terdapat bulu-bulu halus seumpama bulu anak 
burung. 

[AIR YANG MENGALIR DARIPADA SEBUAH GUNUNG DI 
YAMAN LALU BERTUKAR MENJADI SEORANG 
PEMUDA YAMAN] 

Antara yang ajaib lagi adalah sebuah gunung di Yaman yang 
terpancar air di puncaknya. Apabila air itu mengalir ke bumi, 
ia membeku lalu menjadi seorang pemuda bangsa Yaman. 306 


3°4 Ar: Juga umum untuk timah. -pent. 

305 Ar: 

306 Di sini menunjukkan kepada kita bahawa “Hind” adalah kata umum 
untuk daratan yang bersempadankan Lautan Hindi. Sekalipun 
Yaman letaknya di Semenanjung Arab, namun tetap dimasukkan ke 
dalam kitab ini kerana daratannya juga bersempadankan Lautan 
Hindi, -pent. 

[KETERANGAN TENTANG POKOK LUBAN] 


Seorang yang pernah melihat pokok Luban 307 — iaitulah 
Kundar 308 - yang mana tumbuh di lembah-lembah dan 
tempat di mana air banjir selalu berkumpul 309 . Pokok ini 
tidak ada biji benihnya. Ia kelihatan serupa saja semuanya, 
namun ada kurang lebih dari segi kebagusannya. 

Tidak ada sejenis pokok pun di atas muka bumi melainkan 
dari sempadan Hasik 310 kepada sempadan Harih ^ 11 . Dan 
keseluruhannya lebih kurang seratus lima puluh farsakh. 

[POKOK YANG DEDAUNNYA 312 TERTULIS LA ILAHA 
ILLALLAH MUHAMMAD RASULULLAH] 

Seseorang yang pernah memasuki Hind telah 
memberitahuku bahawa dia telah melihat di ‘Anqiyah 313 
berhampiran Mangkir 314 - iaitu suatu bandar besar Negeri 
Emas - terdapat di sana sepohon pokok yang amat besar lagi 
tegak batangnya, rupanya seperti pokok Jauz 315 berbunga 
merah campur putih yang bertuliskan La ilaha Illallah 


307 Ar: (00)1 

308 Ar: (jwUSGl). Kemenyan putih. -pent. 

309 Jika berlaku banjir di padang pasir, maka air banjir akan mengalir 
menuju ke tempat tertentu dan menghimpunkan segala bawaannya 
sebelum air itu akhirnya diserap tanah. Maka di tempat itulah 
dikatakan tumbuh pokok ini. -pent. 

310 Ar: (dU>). 

311 Ar: (pjU-). Barangkali yang ini dan sebelumnya adalah nama tempat. 
-pent. 

312 Beginilah pada tajuknya. Sedangkan pada teksnya dikatakan tulisan 
itu pada bunganya. -pent. 

313 Ar: (2LiiP). 

314 Ar: (ji&U). 

315 Ar: (jj^l 

Muhammad Rasulullah. 


[KETAM LAUT SANFA BERTUKAR MENJADI BATU SETELAH 
NAIK KE DARAT] 

Di Laut Sanfa, terdapat sebuah pulau dimana apabila ketam- 
ketam naik ke daratannya serta-merta ia akan bertukar 
menjadi batu. Batu berkenaan sudah terkenal serta dibawa ke 
Iraq dan seluruh dunia sebagai salah satu ubat pencerah mata. 
Ahli-ahli farmasi menamakan batu itu sebagai “Ketam 
Sungai.” 

[HIKAYAT PERSAINGAN PARA SULTAN UNTUK MENCURI 
BATU ZABARJAD] 

Seseorang telah bercerita kepadaku bahawa di Bujah 316 ada 
sebuah mata air yang melimpah-limpah airnya. Di atasnya 
terdapat seketul batu zabarjad yang besar, diampu oleh 
empat patung berhala terbuat daripada emas. Apabila 
matahari memancar ke atas batu itu, air mata air itu menjadi 
kehijauan warnanya akibat warna zabarjad itu. 

Raja Abur 317 yang merupakan salah seorang daripada 
raja-raja yang berdekatan dalam kawasan itu telah 
memerangi raja-raja yang lain untuk mendapatkan batu 
zabarjad ini dengan cita-cita agar dapat berkuasa ke atas 
mereka semuanya. Kesemua mereka berhasrat untuk 
mengalahkan satu sama lain dengan tujuan merebut batu itu 
namun tidak ada yang berjaya sekalipun telah mencuba 
berkali-kali. 

Katanya: mereka masih lagi saling bersaing dalam hal itu 
dan ada sebahagian daripada raja-raja itu yang berazam 


316 Ar: (*£). Mungkinkah Negara Kemboja? Wallahu a’lam. —pent. 

317 Ar: (*P). 

untuk mengambil batu itu tetapi sesuatu yang buruk telah 
menimpanya sehingga hajatnya itu tidak terlaksana. 

[HIKAYAT BURUNG YANG BERTELUR DI SARANDIB] 

Sebahagian sahabatku telah bercerita kepadaku bahawa di 
sebahagian selat Sarandib, terdapat sejenis burungyang amat 
besar. Apabila burung ini bertelur di pesisir laut itu, maka 
angin tidak bertiup di kawasan berkenaan selama empat belas 
hari. 

[HIKAYAT PENCURI YANG DISIAT KULITNYA SAMBIL 
DIA MENYANYI] 

Muhammad Al-Omani telah memberitahuku bahawa dia 
pernah melihat di Bermin? 318 sebahagian negeri Hind 
dimana seorang hamba bangsa tempatan telah ditangkap 
oleh raja kerana mencuri atau jenayah lainnya. Lalu 
diperintahkan untuk disiat kulitnya. 

Ketika disiat itu, hamba itu kelihatan bercakap-cakap dan 
bernyanyi-nyanyi tanpa sedikit pun mengaduh kesakitan. 
Apabila kulitnya disiat sampai ke pusat dan dipotong, 
melompatlah hamba itu serta merta. 

[BAGAIMANA BURUNG SAMANDAL BERTELUR] 

Dia juga telah memberitahuku bahawa di sebuah pulau 
daripada gugusan pulau Waq-Waq terdapat sejenis burung 
berwarna putih bercampur merah, hijau dan biru seperti 


318 Tidak jelas tulisannya. Dalam naskhah Asfahan ditulis (utn). 
Manakala dalam naskhah Leiden ditulis begitu juga, cuma tanpa titik 
melainkan pada huruf ba yang pertama dan huruf nun di akhirnya. - 
pent. 

warna burung Syuqurruq ^ 19 , menyamai burung merpati yang 
berukuran besar. Mereka menamainya SamandaP 20 . 

Ia boleh masuk ke dalam api tanpa terbakar serta mampu 
bertahan selama beberapa hari tanpa makanan selain 
memakan tanah saja. Apabila ia bertelur, ia tidak akan 
meminum air sehinggalah telurnya itu menetas. Setelah 
keluar anaknya, akan dibiarkannya selama beberapa hari 
dengan tidak dihampirinya. Segala lalat dan kutu akan 
mengerumuni anak burung itu sehingga tumbuh bulunya. 
Ketika itu si anak itu akan bergerak-gerak lalu memakan 
lalat-lalat dan kutu-kutu tersebut. 

[BURUNG YANG BERTUKAR JANTINA DI PULAU WAQ-WAQ] 

Dia juga telah memberitahuku bahawa di sebuah pulau 
daripada gugusan Pulau Waq-Waq terdapat sejenis binatang 
menyerupai arnab yang boleh bertukar jantina sebentar 
menjadi jantan dan pada masa tertentu menjadi betina pula. 

Orang yang memberitahuku hal ini turut menyebutkan 
bahawa sebahagian penduduk Hind berkata bahawa 
penduduk Sarandib ada menyatakan hal sedemikian juga. 
Aku sendiri 321 tidak tahu apa yang patut aku katakan dengan 
hikayat ini. Mereka turut berkata bahawa arnab juga sama 
seperti itu, sedangkan padaku itu sesuatu yang muSlahil 
adanya. Wallahu a’lam. 

[HAIWAN DI SUFALAH ZANJ YANG MEMPUNYAI 
DUA KEMALUAN] 

Sebahagian pelaut telah memberitahuku bahawa dia telah 


319 Ar: atau 

320 Ar: Iaitu burung Phoenix, —pent. 

321 Yakni pengarang. -pent. 

melihat di Sufalah Zanj sejenis haiwan sebesar dhob 322 
dengan rupa dan warnanya pun sama. Haiwan ini yang 
jantannya memiliki dua zakar, sementara yang betinanya 
pula memiliki dua faraj. Binatang ini kuat menggigit dan 
apabila menggigit lukanya tidak dapat diubati dan kekal tidak 
sembuh-sembuh lagi. 

Kebiasaannya haiwan ini banyak terdapat di ladang tebu 
dan jagung serta lebih memberi mudarat terhadap penduduk 
di sana berbanding ular atau binatang berbisa yang lain. 
Apabila tiga ekor atau empat ekor daripadanya 
mengerumuni seseorang, mereka akan menjadikannya 
bercerai-barai segala anggota dan mangsa itu tidak dapat lagi 
melepaskan dirinya. Tabiat haiwan itu adalah menerkam ke 
muka manusia. 323 

[HIKAYAT ULAR SEPANJANG EMPAT PULUH HASTA DI 
SHAIMUR YANG MENELAN BUAYA] 

Jaafar bin Rasyid yang terkenal dengan panggilan Ibn Laakis 


322 Lihat keterangan pada notakaki selepas ini. -pent. 

323 Berdasarkan kisah ini, kuat sangkaan saya bahawa binatang yang 

dimaksud bukanlah menyerupai “dhob” Barangkali terdapat 

khilaf pada tulisan manuskrip atau pembacaan. Saya berpendapat 
bahawa mungkin telah gugur huruf “ain” pada perkataan tersebut 
dimana perkataan sebenarnya adalah “dubuk” Dengan itu, 

binatang dimaksud - pada saya - adalah “Tasmanian Tiger”. 
Memang Tasmanian Tiger ini rupa dan warnanya saling tak tumpah 
seperti dubuk. Dan ini membuka pintu kepada suatu lagi maklumat 
iaitu “Sufalah Zanj” atau terjemahan mudahnya “Bumi Zanj Bawah” 
tersebut adalah Pulau Tasmania. Manakala yang disebut Bumi Zanj 
pula adalah Australia itu sendiri. Adapun kaum Az-Zanj itu adalah 
Kaum Aborigines Australia yang mendiami tanah tersebut sebelum 
kedatangan penjajah Eropah. Wallahu a’lam. —pent. 

yang mana beliau ini merupakan salah seorang nakhoda 
Negeri Emas yang termasyhur menceritakan kepadaku 
bahawa ada seekor ular telah datang ke teluk Shaimur lalu 
menelan seekor buaya yang besar di situ. 

Berita ini telah sampai ke pengetahuan raja 324 Shaimur. 
Baginda lantas mengerahkan orang untuk mencari ular 
tersebut. Berhimpunlah seramai lebih tiga ribu orang laki-laki 
untuk mencari ular tersebut sehingga akhirnya berjaya 
ditangkap. Mereka lalu menjerut kepalanya dengan tali. 
Kemudian sebahagian orang mencabut taring ular tersebut 
dan mengikatnya dengan tali. Pada kepalanya terdapat luka 
sehingga membawa ke telinganya. 

Setelah itu mereka pun mengukur panjang ular tersebut 
menggunakan ukuran haSla, lalu didapati panjangnya 
sebanyak empat puluh haSla. Kemudian dipikullah ular 
tersebut di atas bahu sekumpulan orang. Beratnya itu 
dianggarkan ribuan ritl. PeriStiwa ini berlaku pada tahun tiga 
ratus empat puluh (340 H). 325 

[KECERDIKAN PENDUDUK WAQ-WAQ DAN 
SISI BURUK MEREKA] 

Sebahagian orang telah bercerita kepadaku bahawa 
mereka telah melihat ada orang yang telah memasuki Waq- 
waq dan merasa tersentak dengan keadaannya. Lelaki 


324 Di sini perkataan yang digunakan adalah (c-o-U*). Jika Shaimur bukan 
sebuah kerajaan sebaliknya hanya wilayah, maka kata “raja” yang 
saya terjemahkan haruslah difahami mengikut konteksnya. -pent. 

325 Ini menunjukkan bahawa kisah orang tua-tua mengenai ular gergasi 
bukanlah suatu dongeng semata. Dalam kitab ini terdapat banyak 
kisah yang menunjukkan binatang-binatang dan burung-burung pada 
zaman silam besar-besar saiznya. -pent. 

tersebut telah menyifatkan luasnya negeri dan pulau- 
pulaunya. Aku tidak maksudkan luas di sini dengan maksud 
negeri itu luas dengan kota-kota yang besar, tetapi penduduk 
Waq-Waq itu yang sangat ramai. 

Di antara mereka itu ada yang menyerupai bangsa Turki. 
Dan mereka adalah sepintar-pintar makhluk Allah dalam 
segala kepandaian dan terlatih pula pada segala jenis 
kemahiran itu. Dalam masa yang sama, mereka juga pakar 
dalam menipu-helah, pembelit dan helat serta jahat. Dan 
juga sangat kasar serta ganas pada segalanya. 

[MEMERANGI PENDUDUK WAQ-WAQ DAN QANBALUH] 

Ibn Laakis telah memberitahuku bahawa mereka telah 
menyaksikan hal ehwal yang dahsyat pada penduduk Waq- 
waq. Iaitu mereka telah bersemuka dengan penduduk Waq- 
waq pada tahun tiga ratus tiga puluh empat (334 H) dalam 
seribu buah perahu lalu berlakulah pertempuran yang sengit 
antara mereka. 326 

Namun penduduk itu tidak dapat ditewaskan. Ini kerana 
di sekeliling Qanbaluh terdirinya kubu yang kukuh, dan di 
sekeliling kubu itu pula adanya teluk yang dipenuhi air laut. 
Jadinya, Qanbaluh yang terletak di teluk itu berkeadaan 
seperti kota pertahanan yang teguh. 

Sebahagian daripada penduduk itu datang bertemu 
mereka lalu bertanyakan apa sebabnya mereka datang ke 
tempat itu dan bukannya ke tempat lain. Lalu mereka pun 
menyatakan bahawa kedatangan mereka disebabkan di situ 


326 Kisah ini memaftikan kepada kita bahawa Waq-Waq itu suatu tempat 
yang memang benar-benar wujud. Sebahagian orang 
menganggapnya sekadar khayalan dan dongengan saja. Di sini siap 
disebutkan tahun kejadiannya. -pent. 

terdapatnya barangan yang berguna untuk negara mereka 
serta negara China seperti gading gajah, dzabal 327 , harimau 
dan ‘anbar. 

Mereka juga ingin mengambil orang Zanj kerana sabar 
dan kuat bekerja. Kemudian mereka mengkhabarkan 
bahawa mereka telah menempuh perjalanan selama satu 
tahun sebelum sampai ke situ dan telah merampas pulau- 
pulau yang berjarak enam hari pelayaran daripada 
Qanbaluh serta telah mengalahkan banyak kampung dan 
bandar - yang diketahui ehwalnya selain daripada yang tidak 
diketahui khabarnya - bermula daripada Sufalah Zanj lagi. 

Sekiranya kata-kata mereka itu benar dan hikayat mereka 
itu sahih bahawa mereka datang dari jarak setahun 
perjalanan, maka ini menunjukkan sahihnya apa yang telah 
disebutkan oleh Ibn Laakis tentang gugusan Pulau Waq-Waq 
itu yang mana ianya bersetentang 328 dengan China. Wallahu 
a’lam. 329 


[HIKAYAT BINAAN RUMAH DI ATAS AIR DI TELUK 
SARI RAH] 

Aku telah sebutkan tentang hal ehwal Sarirah 330 sebelum ini. 
ia terletak di hujung Pulau Lamuri. Jarak antara Sarirah 
dengan Kalah adalah pelayaran sejauh seratus dua puluh 


327 Ar: (Jail). Iaitu cengkerang penyu. 

328 Bersetentang di sini adalah dari segi kedudukan, bukannya disalah 
fahamkan sebagai betul-betul berhadapan seperti kedudukan Taiwan, 
Hong Kong atau Jepun dengan China. Jika demikian tentunya tidak 
memerlukan perjalanan selama setahun. -pent. 

329 Komentar pengarang. -pent. 

330 Ar: (s^). Apakah ianya Sarawak sekarang? Wallahu a’lam. -pent. 

zam 331 . Wallahu a’lam. 

Telah sampai berita kepadaku bahawa teluk Sarirah itu 
menembus masuk ke pulau berkenaan sejauh lima puluh 
farsakh dimana ia itu adalah sebatang sungai yang jauh lebih 
lebar berbanding sungai Dijlah di Basrah. Airnya tawar dan 
enak sama seperti air sungai Dijlah di Basrah itu. Tidak ada 
teluk mana-mana negeri di pulau ini yang lebih panjang 
daripada sungai ini. Air pasangnya dua belas jam. 332 

Dalam sungai itu terdapat banyak buaya. Hanya saja 
buaya-buaya yang berkeliaran di sekitar rumah di situ 
tidaklah membahayakan kerana mengikut apa yang telah 
dihikayatkan bahawa ianya telah dijampi. Adapun yang di 
luar kawasan rumah-rumah di situ, maka tidak mungkin bagi 
seseorang untuk hampir kerana bahaya buayanya. 

Rumah-rumah di Sarirah sebahagiannya di daratan, 
namun kebanyakannya dibina di atas air pada kayu yang 
tersusun seperti rakit. Begitulah semenjak dahulukala. Hal itu 
adalah disebabkan kebakaran yang sering terjadi di tempat 
mereka dimana rumah-rumah yang terbuat daripada kayu 
begitu mudah sekali dijilat api. Sedikit saja kebakaran akan 
menghanguskan kesemua rumah di situ, kerana itulah 
mereka membuat rumah rakit itu sebagai jalan berhati-hati. 
Sekiranya berlaku kebakaran, pemilik rumah masih ada jalan 
melepaskan diri dengan berpindah ke rumah rakitnya lalu 
mengangkat sauh dan pergi ke tebing sebelah lagi. 

Kadangkala juga sebahagian tidak suka berjiran dengan 


331 Satu zam = 3 jam. 120 zam = 360 jam. Bersamaan 15 hari perjalanan 
belayar. -pent. 

332 Jika benar Sarirah itu Sarawak, maka sungai yang dimaksud ini tidak 
lain adalah Batang Rajang. -pent. 

sebahagian, lalu dengan rumah rakit itu mudahlah mereka 
berpindah ke kampung lain. Rumah-rumah itu berbaris 
sepanjang teluk itu seumpama jalanraya. Air sungai sekitar 
penempatan itu begitu melimpah dan tawar serta enak 
rasanya kerana ia bersumber daripada hulunya di gunung 
dan terus ke laut sama seperti sungai Dijlah juga. 

[HIKAYAT SAMPAN YANG DIBAWA ANGIN KE 
PULAU KANIBAL] 

Dihikayatkan kepadaku bahawa dia 333 telah mendengar 
sebahagian nakhoda berkata: 

Mana-mana kapal apabila telah terlajak sampai ke Sufalah 
Zanj, maka kebanyakan yang sampai ke negeri yang didiami 
oleh kaum Zanj itu pemakan manusia. Hanya saja, kapal 
yang sampai ke sana bukan dengan sengaja menuju ke sana, 
namun disebabkan gelombang dan angin yang menolak 
mereka yang mana para nakhoda pun tidak berupaya 
menentukan dan mengendalikan kapal lagi sehingga 
terdampar ke tempat mereka itu. 

Antara Qanbaluh dan tempat yang didiami oleh kaum 
Zanj pemakan manusia ini lebih kurang jaraknya seribu lima 
ratus farsakh. Wallahu a’lam. 

Adapun tempat yang dituju oleh kapal itu letaknya selepas 
Qanbaluh sekitar seribu farsakh. Yang paling dekat adalah 
lapan ratus farsakh, iaitu perjalanan sejauh empat puluh dua 
zam atau lebih kurangnya. 334 


333 Yakni si fulan empunya hikayat itu. Ini jika dibaca Jika dibaca 

( L5 >i-), maka pencerita ini adalah Ibn Laakis yang sebelum ini. -pent. 

334 Mungkinkah ini merujuk kepada New Zealand? Wallahu a’lam. -pent. 

[HIKAYAT..] 


335 

Ibn Laakis telah memberitahuku bahawa ketika beliau 
berada di Sufalah bersama sebahagian raja Zanj, tiba-tiba 
datang seorang lelaki lantas berkata: “Tuanku! Ada seekor 
anak burung daripada anak-anak burung sekian - Ibn Laakis 
terlupa nama burung berkenaan — telah jatuh ke dalam hutan 
sekian. Anak burung itu telah menangkap seekor gajah dan 
menghempasnya lalu memakannya. Kini anak burung itu 
telah dapat ditangkap!” 

Mendengar itu, raja Zanj pun bersegera bangun serta 
melangkah menuju hutan berkenaan. Ramai juga yang ikut 
bersama termasuklah aku. Tiba di sana, kami melihat burung 
tersebut sedang bergerak-gerak lagi. Gajah yang dihumban 
ke tanah oleh anak burung itu seperempatnya telahpun 
dimakan olehnya. 

Raja kemudian memerintahkan untuk diambil bulu kedua 
belah sayap burung itu. Lalu diambil bulunya yang terbesar 
berjumlah dua belas kesemuanya, enam di setiap belah sayap. 
Bulu yang lain juga turut diambil. Demikian juga paruh dan 
cakarnya dan sedikit daripada bahagian dadanya. Itu semua 
dibawa pulang oleh raja. Bulu pelepah yang dibawa pulang 
oleh raja itu dipotong bahagian bawahnya dan boleh diisi 
sebanyak sembilan qirbah air atau lebih lagi. 

Mereka menceritakan bahawa burung itu adalah daripada 
anak burungjenis yang terdapat di Sufalah Zanj. Ia ketika itu 
sedang melintasi hutan berkenaan dimana ia tiba-tiba 
ternampak gajah tersebut. Lalu dicekupnya gajah itu dengan 
cakarnya dan dibawanya terbang ke udara sebelum 


335 Saya meninggalkan sebegini kerana tajuk yang diletakkan dalam 
naskhah Arabnya langsung tidak berkaitan dengan kisahnya. -pent. 

dihempasnya supaya mati. Kemudian ia pun turun lalu 
memakannya. Penduduk yang ada di situ menyedari 
kehadiran burung tersebut lantas menghujaninya dengan 
panah dan tombak beracun sehingga ia terbunuh. 

[HIKAYAT LAUT SHAFYU] 

Ibn Laakis telah berkata kepadaku bahawa di antara 
Tsabiyyah 336 dan Pulau Ghailami 337 terdapat sebuah laut 
kecil yang dipanggil Laut Shafyu 338 . Panjangnya sejauh enam 
hari perjalanan. Mana-mana kapal yang hendak melaluinya 
hendaklah melalui pada kawasan yang berkedalaman tiga 
puluh baa\ Sekiranya ia melalui pada kawasan berkedalaman 
dua puluh baa’ maka ia akan karam. Ini disebabkan di laut ini 
terdapat lumpur jerlus yang mana jika ada kapal termasuk ke 
dalamnya akan ditelan. Amat sedikit sekali yang berjaya 
selamat. 

[KEADAAN PULAU SARANDIB, IAITU SAILAN] 

Antara pulau-pulau yang disifatkan tidak ada yang 
sebandingnya adalah Pulau Sarandib yang dinamakan 
Sahailan 339 . Panjangnya sekitar seratus farsakh dan ukur 
lilitnya sebanyak tiga ratus farsakh. Di sana terdapat kawasan 
selaman mutiara mulus. Hanya saja mutiara itu kecil 
ukurannya. Jika ada pun yang berukuran besar, ia tidak 
mulus pula. 


336 Ar: (V). 

337 Ar: GJUJl 5^). 

338 Ar: j£). 

339 Ar: Ceylon, Sri Lank (jika ditulis begini akan nampak kepada 

kita kemiripan sebutannya berbanding jika ditulis Sri Lanka dengan 
huruf “a” di hujungnya). -pent. 

Gunung di situ kukuh sekali. Iaitulah gunungjtzg^ 340 dan 
admas. Dikatakan orang bahawa inilah gunungnya di mana 
Adam ‘alaihissalam diturunkan. Di situ terdapat kesan 
telapak kaki baginda yang berukuran panjangnya lebih 
kurang tujuh puluh ha£ta. Penduduk pulau ini berkata 
bahawa kesan itu adalah bekas kaki Adam ‘alaihissalam 
dimana baginda meletakkan sebelah kakinya di sini manakala 
kaki yang sebelah lagi di laut. 

Di pulau itu juga terdapat tanah merah iaitulah sinbadaj 341 
yang digunakan untuk melarik ballur 342 dan kaca. Kulit pokok 
kayu manis yang berasal dari sini mahal harganya iaitu yang 
dikenal sebagai “kulit kayu manis Sailan”. Ada jenis rumput di 
pulau ini berwarna merah yang digunakan untuk mencelup 
warna baju dan pintalan benang. Pewarna tersebut 
mengatasi pewarna yang terbuat daripada baqqam 343 , za’faran , 
c asfar 344 dan segala pewarna merah yang lain. 

Selain itu, terdapat banyak lagi jenis-jenis tumbuhan yang 
pelik-pelik di pulau berkenaan yang mana panjanglah 
penjelasan dan membangkitkan ketakjuban jika disebutkan. 
Dikatakan bahawa di Pulau Sarandib terdapat hampir seribu 
kampung. 

[KISAH SEORANG LELAKI DARIPADA PENDUDUK BASRAH 
YANG SELAMAT DARIPADA KAPALNYA YANG KARAM] 

Aku telah mendengar mereka yang menghikayatkan bahawa 


340 Batu delima. -pent. 

341 Ar: atau Sunbadzaj Barangkali seperti batu kawi. 

Wallahu a’lam. -pent. 

342 Atau Billur , yakni hablur. Ar: (jjL). 

343 Ar: (fSJl). 

344 Ar: 

ada seorang laki-laki daripada penduduk Basrah yang tinggal 
di deretan perumahan Quraisy telah keluar belayar daripada 
Basrah sehingga sampai berhampiran Zabaj atau dekat-dekat 
sana.. , 345 dia telah berjaya selamat dan terdampar ke sebuah 
pulau. 

Katanya: 

Aku lalu naik ke pulau tersebut dan kemudiannya 
memanjat sebatang pokok yang ada di situ untuk 
menyembunyikan diri di celah-celah daunnya serta tidur di 
atas pokok itu pada malamnya. 

Pada keesokan paginya, aku terlihat begitu banyak biri- 
biri datang ke situ entah daripada mana. Hampir dua ratus 
ekor banyaknya dan besar setiap seekornya pula sebesar anak 
lembu. Biri-biri itu digembala oleh seorang lelaki yang tidak 
pernah aku lihat seorang pun sepertinya. Badannya besar 
tinggi dan rupanya sangatlah hodoh. Dengan sebatang 
tongkat di tangannya, lelaki tersebut menghalau biri-birinya. 

Setelah itu, dia lalu duduk sebentar di pinggir laut 
sementara biri-birinya leka meragut rumput di celah-celah 
pokok yang ada di situ. Sebentar kemudian kelihatan dia 
meniarap lalu tertidur sehinggalah hampir ke waktu tengah 
hari. Setelah bangun dari tidur, dia terjun ke laut lalu mandi. 
Tidak berapa lama kemudian, kelihatan dia keluar daripada 
air. Lelaki itu tidak berbaju, cuma yang ada pada tubuhnya 
hanyalah sehelai daun seperti daun pisang, melainkan 
ukurannya lebih besar daripada daun pisang yang biasa, 
diikat kemas pada pinggangnya seumpama kain sarung. 

Selepas itu dia berjalan menuju kepada biri-birinya lalu 


345 Demikian dalam naskah Arabnya. Kemungkinan terdapat bahagian 
yang tertinggal atau tidak dapat dibaca pada manuskrip asal. -pent. 

dicekupnya seekor, dipegangnya kaki binatang itu lantas 
diletakkan puting susu biri-biri ke mulutnya dan dihisapnya 
susu itu. Lepas seekor, seekor pula diambilnya. Entah berapa 
ekor sudah dihisapnya susu biri-biri itu baru kemudian dia 
puas lalu berbaring pula di bawah bayang-bayang pokok- 
pokok di situ sambil mengamat-amati pokok-pokok 
berkenaan. 

Tiba-tiba datang seekor burung lalu hinggap di pokok 
tempat aku bersembunyi itu. Lelaki tersebut lalu mengambil 
seketul batu besar lantas dibalingnya burung tersebut, kena 
tepat! Entah apa balanya, burung tersebut jatuh pula di 
celah-celah dahan dekat dengan tempat aku sedang 
bersembunyi. Lelaki hodoh itu lalu menunjuk ke arahku 
dengan isyarat “Turun!” Dek kerana terlampau takut, 
bergegaslah aku turun melurut dalam keadaan lemah longlai 
dan pucat lesi akibat ketakutan yang bercampur dengan 
perut yang lapar. 

Lelaki itu kemudian mengambil burung tadi lantas 
dihempaskannya ke bumi. Aku menganggarkan berat burung 
itu ada sekira-kira seratus ritl. Setelah itu dia mencabut bulu- 
bulunya dalam keadaan burung itu masih hidup dan 
menggelupur. Apabila selesai dicabutnya bulu burung itu, 
diambilnya pula seketul batu kira-kira seberat dua puluh ritl 
lalu dihempuknya kepada kepala burung itu serta 
dibiarkannya sehingga mati. Kemudian dihempuk- 
hempuknya lagi batu itu sehingga bercerai-barai segala 
anggotanya lantas dibahamnya seperti kelakuan binatang 
buas, sampai habis tinggal tulang saja yang tidak dimakannya. 

Setelah matahari kelihatan kekuningan 346 , ia pun bangun 


346 Mendekati senja. -pent. 

mengambil tongkatnya dan menghalau seluruh biri-birinya 
selepas ia menjerit dengan satu jeritan yang sangat dahsyat. 
Aku juga sebelum itu turut diseretnya masuk ke dalam 
kumpulan binatangnya itu. Setelah haiwan itu berkumpul 
semuanya di satu tempat, dia pun menghalau mereka ke 
suatu teluk yang terdapat sumber mata air tawar di sana. 
Kawanan biri-biri itu — serta aku yang turut sama — minum 
dalam keadaan diriku yang sudah meyakini bakal berdepan 
dengan maut pada bila-bila masa saja lagi. 

Selesai minum, kami semua dihalaunya sehingga sampai 
ke suatu tempat yang telah dibubuh tanda di antara pokok- 
pokok dengan kayu-kayan yang panjang-panjang dan besar- 
besar di sekelilingnya. Terdapat seakan pintu di situ di mana 
kawanan biri-biri itu dan aku sekali masuk melaluinya. 
Setelah masuk ke bahagian dalam, kelihatan di tengah- 
tengahnya ada seakan-akan gelung pintalan benang yang 
tingginya hampir dua puluh ha£ta terletak di atas kayu yang 
besar lagi kukuh membentuk sebuah rumah. 

Setelah itu, tidak ada apa yang dilakukan oleh lelaki 
gergasi itu selain mengambil seekor kambing yang paling 
kecil dan kurus lalu diketuk kepalanya dengan seketul batu. 
Kemudian dinyalakannya api lalu diotong-potongnya 
kambing kurus tadi dengan tangan dan giginya laksana 
kelaku binatang buas, lantas dibalingnya potongan-potongan 
bersekali dengan kulit dan bulu-bulunya itu masuk ke dalam 
api yang sedang menyala. 

Manakala isi perut perkakas dalam kambing itu pula 
dimakannya mentah-mentah begitu saja. Kemudian pergi 
pula ia kepada seekor demi seekor kambing lalu dihisap 
susunya sehingga puas. Setelah itu dicekupnya pula salah 
seekor kambing yang paling besar lantas digenggamnya kuat- 

kuat seolah-olah sedang melepaskan kemarahan 
membuatkan kambing itu mengembek dengan kuat sekali. 
Habis seekor diambilnya lagi seekor dan diperlakukan sama 
seperti tadi. 

Beberapa ketika kemudian, ia pun naik ke tempat tidurnya 
dan meminum satu jenis minuman lalu tertidur. Tidak 
berapa lama, kedengaranlah dengkurnya yang memekakkan 
seperti bunyi mengeruh seekor lembu. 

Aku menunggu apabila hampir tengah malam, lalu aku 
pun merangkak perlahan-lahan menuju ke tempat api lalu ku 
cari-cari saki-baki daging yang masih ada. Setelah berjumpa, 
lalu ku makan sekadar menahan laparku. Dalam keadaan itu, 
hatiku sentiasa berdebar-debar kalau-kalau kambing- 
kambing itu membuat kecoh sehingga gergasi itu terjaga lalu 
dikerjakannya aku seperti yang telah dilakukannya terhadap 
burung dan kambing tadi. Namun, nasibku baik kerana si 
gergasi itu terbongkang tidak bangkit-bangkit sehinggalah 
esok paginya. 

Tiba saja waktu pagi, gergasi hodoh itupun bangun lantas 
menghalau kawanan kambingnya dan aku sambil membebel- 
bebel kepadaku dengan kata-kata yang tidak ku fahami. 
Mendengar itu, aku pun cuba bercakap-cakap dengan 
beberapa bahasa yang aku tahu, namun nampaknya dia pula 
tidak faham sepatah pun. Rambut dan segala bulu-bulu 
diwajahku telah tumbuh meliar, dan pada hematku, gergasi 
itu merasa jijik melihat keadaanku itu. Itulah mungkin 
sebabnya aku masih lagi tidak dimakannya. 

Selama sepuluh hari begitulah keadaanku bersama gergasi 
tersebut. Tidak berlalu satu hari melainkan dia akan 
memburu seekor dua burung untuk dimakannya. Jika 
burung-burung itu sudah mengenyangkannya, maka tidak 

ada lagi kambing yang akan menjadi mangsa. Tapi, jika 
sebaliknya, dimakannya kambing itu mana yang disukainya. 
Dalam pada itu, akulah yang menjadi penolongnya dalam 
menyediakan api, mengumpul kayu-kayu api dan 
berkhidmat apa yang patut. Namun hatiku tidak pernah lupa 
untuk mencari-cari helah bagi melepaskan diri. 

Setelah masuk dua bulan aku bersamanya, tubuhku sudah 
kembali sihat dan baik. Aku nampak tanda-tanda 
kegembiraan pada wajah gergasi itu. Maka fahamlah aku 
yang dia sudah berazam untuk menjadikan diriku sebagai 
makanannya. Menjadi kebiasaan gergasi itu mengumpulkan 
sejenis buah dari pokok yang ada di situ lalu direndamkan ke 
dalam air. Setelah itu, lalu ditapis dan diminum airnya, 
menjadikan ia mabuk sepanjang malam tidak sedarkan diri 

lagi- 

Sepanjang masa itu juga, aku memerhatikan banyak 
burung di pulau itu yang besarnya ada sebesar gajah dan ada 
pula sebesar kerbau. Bahkan ada yang lebih besar lagi. 
Demikian juga yang kecil ukurannya. Burung-burung itu 
sering juga menangkap kambing-kambing milik gergasi 
tersebut. Penyebab gergasi itu bermalam dengan kambing- 
kambingnya di tempat berkenaan adalah kerana takutkan 
burung-burung itu. Tempat itu terlindung di bawah pokok- 
pokok yang besar-besar. Di bawah pokok-pokok itu pula 
dibuat semacam lubang menggunakan kayu-kayan yang 
diikat kuat. Burung-burung itu takut untuk turun ke situ yang 
akan membuatkan mereka tersangkut pula pada pokok- 
pokok. 

Maka pada suatu malam, aku pun menunggu dengan 
penuh sabar sehingga gergasi itu mabuk dan tertidur seperti 
biasanya. Sesudah itu, aku pun bangun lalu berpaut kepada 

sebatang pokok dan turun melalui salah sebatang dahannya. 
Aku lalu berjalan terus menuju ke arah padang luas yang 
telah ku lihat selama aku berada di atas pokok itu. Tanpa 
henti aku teruskan perjalanan sehinggalah datang waktu 
subuh. 

Setelah itu barulah ketakutan mula menghampiriku. 
Lantas aku segera berlindung di sebatang pokok yang besar 
banirnya. Sebatang kayu sudah ku persiapkan kalau-kalau 
gergasi itu menjumpaiku, akan aku ketuk kepalanya dengan 
kayu tersebut. Sama ada aku mampu mempertahankan 
diriku atau dia akan membunuhku, mati itu pa£ti tidak dapat 
dielak. Di pokok itulah aku bersembunyi sepanjang hari itu 
menanti-nanti jikalau gergasi itu muncul, namun nasibku 
masih baik kerana tidak kelihatan kelibatnya. 

Aku juga turut membawa sepotong daging sebagai 
bekalan. Apabila tiba petang hari, ku cicip daging itu sebagai 
mengalas perut. Kemudian aku pun turun daripada pokok 
tersebut dan meneruskan perjalananku pada malam kedua 
itu sehinggalah waktu subuh esoknya. Pagi-pagi itu aku 
dapati diriku sudah pun berada di padang luas yang menjadi 
tujuanku. Di situ terdapat pokok-pokok yang jarang-jarang 
letak tumbuhnya. Aku lalu berjalan lagi. Tidak ku nampak 
sesiapa di situ melainkan burung-burung dan binatang liar 
yang tidak aku ketahui apa jenisnya serta ular-ular. Di situ 
aku terlihat sumber air yang tawar dan enak. Lalu ku cari- 
cari tempat yang sesuai untukku bertempat. 

Setelah itu mulalah aku mengumpulkan buah-buahan dan 
pisang lalu makan dan minum sepuasnya sambil 
memerhatikan burung-burung yang berlegar di kawasan 
hutan itu. Ada seekor daripadanya yang menarik perhatianku. 
Segera aku mencari kulit-kulit pokok lalu ku perbuatkan tali 

sambil mataku tidak lepas daripada memerhatikan burung 
yang telah aku tentukan tadi. Aku menantikan burung 
tersebut mendarat, lalu perlahan-lahan aku menghampirinya 
dari belakang. Ketika ia sedang enak dan leka memakan 
makanannya, aku dengan sepantas kilat berpaut pada 
kakinya dan mengikat diriku di situ dengan menggunakan tali 
kulit pokok tadi. 

Apabila selesai makan, burung itu minum pula air di situ 
sebelum meluncur ke udara membawaku bersamanya. Kami 
kemudian melintasi laut. Keadaan itu membuatkan aku 
mempersiapkan diri menghadapi maut bila-bila masa saja. 
Akhirnya mendaratlah burung tersebut di atas sebuah 
gunung di sebuah pulau. Aku cepat-cepat merungkaikan 
ikatan pada badanku lalu terjelepuk jatuh kerana begitu tak 
berdaya. Namun ku usahakan juga mengesot menjauhkan 
diri daripada burung itu bimbang kalau-kalau ia tersedarkan 
kehadiranku. 

Kemudian aku turun daripada gunung tersebut dan 
memanjat sebatang pokok lalu bersembunyi di situ. Apabila 
pagi aku terlihat asap dari kejauhan. Yakinlah aku di Sana 
ada manusia. Segeralah aku turun dan berjalan menghala ke 
arah asap yang ku nampak tadi. Belum beberapa langkah aku 
berjalan, tiba-tiba aku terserempak dengan sekumpulan 
orang. Mereka lalu menangkapku dan bercakap-cakap 
kepadaku perkataan-perkataan yang tidak ku fahami sepatah 
pun. Kemudian aku dibawa oleh mereka ke kampung lalu 
aku dimasukkan ke dalam sebuah rumah dan mengurung aku 
di situ bersama-sama lapan orang yang lain yang telah sedia 
ada di situ. 

Teman-teman baruku itu lalu bertanya hal ehwalku, lalu 
aku pun bercerita. Setelah itu, aku tanyakan pula kisah 

mereka. Lalu diceritakanlah kepadaku bahawa mereka 
adalah penumpang kapal fulan yang telah belayar keluar 
daripada Sanfa menuju ke Zabaj. Di pertengahan pelayaran 
mereka telah dilanda ribut. Nasib mereka baik apabila 
mereka seramai lebih kurang dua puluh orang semuanya 
telah berjaya menyelamatkan diri menggunakan sampan. 
Akhirnya mereka terdampar di pulau ini lalu ditangkap oleh 
penduduk di sini lalu dibahagi-bahagikan sesama mereka. 
Sebahagian kawan-kawan mereka itu telah maut dimakan 
oleh penduduk tersebut. 

Mendengarkan cerita mereka, aku lalu terpekur sejenak. 
Nampaknya keadaanku bersama gergasi dahulu lebih baik 
berbanding sekarang ini. Aku kemudian cuba menghiburkan 
hati mereka, demikian juga mereka. Sekiranya aku dimakan 
nanti, tidaklah terasa berat sangat bagiku. Demikianlah 
malam itu kami saling cuba menghiburkan hati. 

Keesokan paginya datanglah kaum itu dengan membawa 
bijan atau sesuatu yang sepertinya bersama pisang, minyak 
samin dan madu. Kesemua makanan itu disodorkan kepada 
kami. Teman-temanku pun berkata: “Inilah makanan kami 
semenjak kami sampai ke sini.” 

Lalu makanlah kami sekadar mengalas perut saja. 
Kemudian datanglah kaum itu lalu melihat-lihat kepada 
kami. Tiba-tiba ditangkaplah salah seorang yang paling elok 
tubuhnya di antara kami itu. Kami pun mengucapkan 
selamat buat kali terakhir kepadanya dan saling berwasiat 
sesama kami. Kaum itu lalu mengeluarkan teman kami 
tersebut ke tengah-tengah rumah. Setelah itu dibubuh 
minyak pada keseluruhan tubuhnya daripada kepala sampai 
ke kaki. Kemudian dijemur lebih kurang dua jam di bawah 
sinar matahari. 

Selepas itu kaum tersebut mula berkumpul mengelilingi 
teman kami itu lantas menyembelih dan memotong-motong 
tubuhnya sedang kami menyaksikan kesemua peri£Hwa 
berkenaan. Mereka kemudian memanggang dan 
memakannya. Sebahagian lagi dimasak, dan ada juga yang 
memakannya mentah-mentah setelah dibubuhnya garam. 
Setelah pe£ta makan itu selesai, mereka lalu melanggah pula 
minuman sehingga mabuk dan tidur terbongkang. 

Aku segera berkata kepada teman-temanku: “Mereka 
sedang mabuk sekarang! Mari kita bangun dan bunuh 
mereka semua dan lari dari sini. Jika kita selamat, 
Alhamdulillah. Jika sebaliknya, maka itu lebih ringan 
daripada bala yang menimpa kita ini. Kalau nasib kita 
terserempak dengan penduduk kampung, mati itu hanya 
sekali saja.” 

Namun kami gagal mencapai kata sepakat pada malam itu. 
Keesokan paginya, datanglah kaum itu membawa makanan 
seperti biasanya. Berlalulah sehari, dua hari, tiga hari dan 
empat hari dalam keadaan yang demikian. Apabila tiba hari 
kelima, mereka datang dan menangkap salah seorang 
daripada kami lalu diperbuat sebagaimana yang telah 
diperbuat kepada teman kami dahulu. Setelah mereka semua 
mabuk terlantar, kami cepat-cepat bangun lalu menyembelih 
mereka kesemua sekali. Selesai pekerjaan itu, kami lalu 
mengambil pisau dan sedikit madu, minyak samin dan bijan 
untuk bekalan. 

Apabila hari telah beransur gelap, segeralah kami keluar 
dari rumah itu dan beredar mengikut jalan yang telah kami 
tentukan pada siangnya. Kami berterusan melangkah 
menghala ke pantai sebelah balik sana pulau, bukannya 
mengikut tepi kampung. Kemudian masuklah kami ke dalam 

sebuah hutan, lalu kami panjat pokok-pokok yang ada kerana 
takut dikejar kaum itu. Bilangan kami ada dalam tujuh ke 
lapan orang. 

Ketika malam telah menyelubungi, kami cepat-cepat 
turun dan berjalan semula berpedomankan bintang-bintang. 
Pantai demi pantai kami rentasi sehinggalah kami merasa 
telah aman daripada jangkauan kaum yang ganas itu. 
Sekarang kami telah dap at berjalan dan berehat dengan 
tenang sambil memakan buah-buahan hutan serta pisang 
yang banyak tumbuh di sana. Ada beberapa hari juga kami 
berjalan itu sehingga kami akhirnya tiba di sebuah hutan 
yang cantik dengan sumber air tawar yang enak. Keadaan itu 
membuatkan kami berazam untuk menetap di situ selama- 
lamanya sehingga ada mana-mana kapal yang berlabuh di 
situ untuk kami tumpangi atau kami mati di situ. Selama kami 
di situ, tiga orang daripada kami telah meninggal dunia. 
Hanya kami berempat yang masih bertahan hidup. 

Sedang kami berjalan-jalan di kawasan itu pada suatu hari, 
tiba-tiba kami terpandangkan sebuah perahu yang sudah 
lama dihanyutkan ombak ke situ. Di dalamnya terdapat 
sekumpulan manusia yang sudah menjadi mayat dan sudah 
tercerai-cerai jasadnya. Perahu itu tersadai di atas tanah 
dengan ombak memukul-mukulnya tidak henti-henti. Kami 
lantas bersepakat untuk mencampakkan segala mayat itu ke 
laut dan mencuci bersih perahu berkenaan. 

Setelah itu kami mencari tanah yang ada di sekitar itu 
yang seakan gam bagi menampal mana-mana tempat yang 
perlu, kemudian kami perbaiki dayungnya serta kami 
betulkan kembali tali dan layarnya menggunakan pelepah 
nyiur dan sabut. Selepas itu kami kumpulkan buah-buahan 
termasuk buah kelapa juga bekalan air tawar. Nasiblah 


244 


antara kami ada yang pandai dalam hal pelayaran. 

Bila saja selesai persiapan seadanya itu, maka bertolaklah 
kami meninggalkan pulau tersebut. Belayarlah kami di laut 
selama lima belas hari sebelum berlabuh di sebuah kampung 
daripada kampung-kampung negeri Sanfa meninggalkan 
segala pahit maung dan pelbagai keajaiban yang telah 
lampau. Dari kampung tersebut, kami teruskan perjalanan 
sehingga sampai ke Sanfa. Di sana kami menceritakan 
pengalaman kami kepada orang ramai. Para penduduk 
memberi bekalan secukupnya kepada kami lalu berpisahlah 
setiap seorang daripada kami menuju ke negerinya masing- 
masing. Kembalilah aku Basrah setelah empat puluh tahun 
lamanya. 

Sesungguhnya dalam jangka masa itu kebanyakan ahli 
keluarganya telah meninggal dunia. Didapatinya anaknya 
yang ditinggalkan dahulu telah pun beranak-pinak dan 
mereka pun tidak mengenalinya lagi. Dahulunya dia seorang 
yang berharta serta senang lenang. Ketika mana khabar 
tentangnya telah putus empat puluh tahun dahulu, hartanya 
telah pun dibahagi-bahagikan oleh ahli keluarganya sehingga 
tidak ada sedikit pun lagi hartanya yang tinggal buat dirinya 
setelah kembali itu. Tidak berapa lama setelah kepulangan 
itu, lelaki itu pun meninggal dunia. 

[HIKAYAT SEORANG PELAUT DAN KAPAL KARAM] 

Sebahagian pelaut telah memberitahuku bahawa dia pernah 
belayar di antara Sarirah dengan China dalam sebuah 
perahu. Katanya: 

Ketika kami belayar daripada Sarirah dalam jarak lebih 
kurang lima puluh zam , tiba-tiba ribut melanda. Keadaan itu 
memaksa kami mencampakkan sebahagian muatan ke laut. 

Beberapa hari lamanya kami dilanda ribut tersebut. Setelah 
itu taufan pula datang sehingga perahu itu tidak lagi 
seimbang menjadikan kami terdedah kepada kebinasaan. 
Hampir-hampir kami bertekad untuk terjun ke laut bagi 
menyelamatkan diri. 

Entah macam mana, tiba-tiba ternampaklah kepada kami 
dalam kelam-kelibut itu sebuah pulau. Segeralah kami 
mencampakkan sauh dalam keadaan kami yakin bahawa 
kami tidak mungkin selamat lagi. Dengan tidak disangka- 
sangka, laut menjadi tenang semula. Tidak berapa lama, 
kelihatanlah di pulau itu sekumpulan manusia. Kami hanya 
menanti-nanti kalau-kalau mereka datang menghampiri 
perahu kami yang agak ke tengah laut itu. Namun tidak ada 
sesiapa pun yang datang. 

Setelah itu kami cuba berbahasa isyarat dengan mereka, 
namun tidak disambut. Oleh kerana tempat tersebut asing 
bagi kami, kami ragu-ragu sekiranya kami turun kepada 
mereka, kami akan diapa-apakan. Atau boleh jadi di 
belakang mereka ada sekumpulan yang lain menantikan 
masa untuk menyerang jika kami menghampiri pantai. 

Tinggallah kami dalam perahu itu selama empat hari 
tanpa ada yang berani turun ke darat. Mereka pun tidak ada 
yang datang menghampiri kami. Apabila tiba hari kelima, 
kami bersepakat bahawa tidak dapat tidak kami me£H turun 
juga ke darat kerana kami amat memerlukan bekalan air 
minum, juga untuk bertanyakan tentang tempat ini kerana 
kami sudah sesat jalan. Maka turunlah tiga puluh orang 
daripada kami lengkap bersenjata dalam sampan dan kolek. 

Sebaik saja kami naik ke darat, mereka semua 
bertempiaran lari tanpa ada yang tertinggal melainkan 
seorang laki-laki. Kami lalu cuba berbicara dengannya, tetapi 

bahasanya tidak kami fahami. Nasib baiklah ada seorang 
daripada kami yang mampu memahami bahasa lelaki 
tersebut. Teman kami itu lalu berkata: “Pulau ini salah satu 
daripada gugusan pulau Waq-Waq.” 

Kami lalu bertanya pula tentang dua buah pulau lagi. 
Jawabnya bahawa kedua pulau itu juga daripada gugusan 
pulau Waq-Waq, dan tidak ada negeri yang terdekat dari situ 
melainkan dalam jarak perjalanan tiga ratus farsakh. Pulau 
berkenaan tidak berpenduduk selain mereka saja yang 
bilangannya empat puluh orang. Kemudian kami pun 
bertanyakan pula jalan menuju ke Sanfa, lalu dia 
menyatakannya serta menunjukkan arahnya kepada kami. 

Setelah itu, segeralah kami memenuhkan bekalan air 
minum, lalu memulakan kembali pelayaran menuju ke Sanfa 
mengikut arah yang telah ditunjukkan lelaki itu. Setelah 
melalui lima belas zam di laut, akhirnya kami berjaya sampai 
ke Sanfa dengan selamatnya. 

Wassalam. Wa hasbunallahu wa ni’mal wakil. 

Telah 

selesailah kitab 
ini. Segala puji bagi 
Allah semata. Selawat dan salam 
dariNya kepada Sayyidina Muhammad 
dan ahli keluarga baginda serta para Sahabat. 
Semoga Allah mengampuni sesiapa yang membaca 
naskhah yang diberkati ini. Dan didoakan kepada 
penulisnya 347 semoga beroleh rahmat dan 
keredhaanNya. Selesainya penulisan 
ini pada tujuh belas Jumadil 
Ula tahun empat ratus empat 
(404 H). Telah ditulis oleh 
Muhammad Ibn 
Al-Qattan. 348 


347 Bolehjuga dibaca untuk umum sesiapa sahaja yang menulisnya. -pent. 

348 Terdapat dalam kedua-dua naskhah Asfahan dan Leiden. 

PENUTUP 


Selesai penterjemahan 
dan semakan kitab ini yang dimulakan 
pada 16 Mei 2016 sehingga 22Jun 2016 bersamaan 17 
Ramadhan 1437 Hijrah, jam 10.53 pagi. [Selesai semakan 
terakhir berdasarkan cetakan Leiden serta penambahbaikan 
notakaki pada 14 Oktober 2016 bersamaan 13 Muharram 
1438 Hijrah, harijumaat, jam 4.11 petang. Telah 
diterjemahkan ke bahasa Melayu bersama 
catatan notakaki oleh Al-faqir 
Arsyad bin Mokhtar 
Al-Findani] 

